
IOANNES PAULUS EPISCOPUS 


SERVUS SERVORUM DEI 
AD PERPETUAM REI MEMORIAM 


SACRAE DISCIPLINAE LEGES Catholica Ecclesia, procedente tem- 
pore, reformare ac renovare consuevit, ut, fidelitate erga Divi. 
num Conditorem semper servata, eaedem cum salvifica mis- 
sione ipsi concredita apte congruerent. Non alio ducti proposito 
Nos, exspectationem totius catholici orbis tandem explentes, 
hac die xxv mensis Ianuarii, anno MCMLXXXIII, Codicem Iuris 
Canonici recognitum foras dari iubemus. Quod dum facimus, 
ad eandem diem anni MCMLIX cogitatio Nostra convolat, qua 
Decessor Noster fel. rec. Ioannes XXIII primum publice nun- 
tiavit captum abs se consilium reformandi vigens Corpus legum 
canonicarum, quod anno MCMxvIL in sollemnitate Penteco- 
stes, fuerat promulgatum. 


Quod quidem consilium Codicis renovandi una cum duobus 
alis initum est, de quibus ille Pontifex eadem die est 
locutus, quae spectant ad voluntatem Synodum dioecesis Ro- 
manae celebrandi et Concilium Oecumenicum convocandi. 
Quorum eventuum, etsi prior non multum ad Codicis refor- 
mationem attineat, alter tamen, hoc est Concilium, maximi 
momenti est ad rem nostram quod spectat, cum eiusque substan- 
tia arcte coniungitur. 


Quod si quaestio ponatur cur Ioannes XXIII necessitatem 
persenserit vigentis Codicis reformandi, responsio fortasse in 
eodem Codice, anno McMxvil promulgato, invenitur. Attamen 
alia quoque responsio est, eademque praecipua : scilicet ref or- 

matio Codicis Iuris Canonici prorsus posci atque expeti vide- 
batur ab ipso Concilio, quod in Ecclesiam maximopere conside- 
rationem suam converterat. 


Ut omnino patet, cum primum de Codice recognoscendo nun- 
tium datum est, Concilium negotium erat quod totum ad futu- 
rum tempus pertinebat. Accedit quod eius magisterii acta ac 
praesertim eius de Ecclesia doctrina annis MCMLXII-MCMLXV 
perficienda erant; attamen animi perceptionem Ioannis XXIII 
fuisse verissimam nemo non videt, eiusque consilium iure me- 
rito dicendum est in longinquum Ecclesiae bono consuluisse. 


Quapropter novus Codex, qui hodie in publicum prodit, 
praeviam Concilii operam necessario postulavit; et quamquam 
una cum Concilio est praenuntiatus, tamen tempore sequitur 
Concilium, quia labores, ad illum apparandum suscepti, cum 
in Concilio niti deberent, nonnisi post idem absolutum incipere 
potuerunt 


Mentem autem hodie convertentes ad exordium illius itine- 
ris, hoc est ad diem illam xxv Ianuarii anno MCMLIX, atque ad 
ipsum Ioannem X XIII, Codicis recognitionis initiatorem, fateri 
debemus hunc Codicem ab uno eodemque proposito profluxisse, 
rei christianae scilicet restaurandae; a quo quidem proposito 
totum Concilii opus suas normas suumque ductum praesertim 
accepit. 


Quod si nunc considerationem intendimus ad naturam labo- 
rum, qui Codicis promulgationem praecesserunt, itemque ad 
modum quo iidem confecti sunt, praesertim inter Pontificatus 
Pauli VI et Ioannis Pauli L, ac deinceps usque ad praesentem 
diem, id claro in lumine ponatur omnino oportet, quod huius- 
modi labores spiritu insigniter collegiali ad exitum sunt per- 
ducti; idque non solum respicit externam operis compositio- 
nem, verum etiam ipsam conditarum legum substantiam pe- 
nitus afiicit. 

Haec vero nota collegialitatis, qua processus originis huius 
Codicis eminenter distinguitur, cum magisterio et indole Con- 

cilii Vaticani II plane congruit. Quare Codex non modo ob ea 
quae continet, sed etiam iam in suo ortu prae se fert afflatum 
huius Concilii, in cuius documentis Ecclesia, sacramentum 
salutis, tamquam Populus Dei ostenditur eiusque hierarchica 
constitutio in Collegio Episcoporum cum Capite suo nixa per- 
hibetur. 


Hac igitur de causa Episcopi et Episcopatus invitati sunt 
ad sociam operam praestandam in novo Codice apparando, ut 
per tam longum iter, ratione quantum fieri posset collegiali, 
paulatim formulae iuridicae maturescerent, quae, deinde, in 
usum universae Ecclesiae inservire deberent. Omnibus vero 
huius negotii temporibus labores participaverunt etiam periti, 
viri scilicet peculiari scientia praediti in theologica doctrina, in 
historia ac maxime in iure canonico, qui ex universis terrarum 
orbis regionibus sunt arcessiti. 


Quibus singulis universis hodie gratissimi animi sensus 
ultro proferimus. 


In primis ob oculos Nostros obversantur Cardinales vita 
functi, qui Commissioni praeparatoriae praefuerunt: Cardina- 
lis Petrus Ciriaci, qui opus inchoavit, et Cardinalis Pericles 
Felici, qui complures per annos laborum iter moderatus est, 
fere usque ad metam. Cogitamus deinde Secretarios eiusdem 
Commissionis: Rev.mum D. Iacobum Violardo, postmodum 
Cardinalem, ac P. Raimundum Bidagor, Societatis Iesu soda- 
lem, qui ambo in hoc munere explendo doctrinae ac sapientiae 
suae dona profuderunt. Simul cum illis recolimus Cardinales, 
Archiepiscopos, Episcopos, quotquot illius Commissionis mem- 
bra fuerunt, necnon Consultores singulorum Coetuum a stu- 
diis per hos annos ad tam strenuum opus adhibitos, quod Deus 
interim ad aeterna praemia vocavit. Pro his omnibus suffra- 
gans precatio Nostra ad Deum ascendit. 


Sed placet etiam commemorare viventes, in primisque ho- 
diernum Commissionis Pro-Praesidem, nempe Venerabilem 
Fratrem Rosalium Castillo Lara, qui diutissime tanto muneri 

operam navavit egregiam; ac, post illum, dilectum Villelmum 
Onclin, sacerdotem, qui assidua diligentique cura ad felicem 
operis exitum valde contulit, ceterosque qui in eadem Com- 
missione sive ut Sodales Cardinales, sive ut Officiales, Con- 
sultores Cooperatoresque in coetibus a studiis vel in aliis Offi- 
ciis, suas maximi pretii partes contulerunt, ad tantae molis 
tantaeque implicationis opus elaborandum atque perficiendum. 


Codicem itaque hodie promulgantes, Nos plane conscii 
sumus hunc actum a Nostra quidem Pontificis auctoritate 
proficisci, ac proinde induere naturam « primatialem ». Atta- 
men pariter conscii sumus hunc Codicem, ad materiam quod 
attinet, in se referre collegialem sollicitudinem de Ecclesia 
omnium Nostrorum in Episcopatu Fratrum; quinimmo, quasi 
ex quadam similitudine ipsius Concilii, idem Codex habendus 
est veluti fructus « collegialis cooperationis », quae orta est ex 
expertorum hominum institutorumque viribus per universam 
Ecclesiam in unum coalescentibus. 


Altera oritur quaestio, quidnam sit Codex Iuris Canonici. 
Cui interrogationi ut rite respondeatur, mente repetenda est 
longinqua illa hereditas iuris, quae in libris Veteris et Novi 
Testamenti continetur, ex qua tota traditio iuridica et legifera 
Ecclesiae, tamquam a suo primo fonte, originem ducit. 


Christus enim Dominus uberrimam hereditatem Legis et Pro- 
phetarum, quae ex historia et experientia Populi Dei in Vetere 
Testamento paulatim creverat, minime destruxit, sed implevit 
(Mt 5, 17), ita ut ipsa novo et altiore modo ad hereditatem 
Novi Testamenti pertineret. Quamvis ergo Sanctus Paulus, 
mysterium paschale exponens, doceat iustificationem non ex 
legis operibus, sed ex fide dari (Rm 3, 28; Gal 2, 16), nec vim 
obligantem Decalogi excludit (cfr. Rm: 13, 8-10; Gal 5, 13-25; 
6, 2), nec momentum ordinis disciplinae in Ecclesia Dei negat 
(cfr. i Cor, cap. 5 et 6). Sic Novi Testamenti scripta sinunt ut 
nos multo magis percipiamus hoc ipsum disciplinae momen- 
tum, utque ac melius intellegere valeamus vincula, quae illud 

arctiore modo coniungunt cum indole salvifica ipsius Evangelii 
doctrinae. 

Quae cum ita sint, satis apparet finem Codicis minime illum 
esse, ut in vita Ecclesiae christifidelium fides, gratia, chari- 
smata ac praesertim caritas substituantur. Ex contrario, Codex 
eo potius spectat, ut talem gignat ordinem in ecclesiali socie- 
tate, qui, praecipuas tribuens partes amori, gratiae atque cha- 
rismati, eodem tempore faciliorem reddat ordinatam eorum 
progressionem in vita sive ecclesialis societatis, sive etiam 
singulorum hominum, qui ad illam pertinent. 


Codex, utpote quod est primarium documentum legiferum 
Ecclesiae, innixum in hereditate iuridica et legifera Revelationis 
atque Traditionis, necessarium instrumentum censendum est, 
quo debitus servetur ordo tum in vita individuali atque sociali, 
tum in ipsa Ecclesiae navitate. Quare, praeter elementa funda- 
mentalia structurae hierarchicae et organicae Ecclesiae a Divino 
Conditore statuta vel in apostolica aut ceteroqui in antiquissima 
traditione fundata, ac praeter praecipuas normas spectantes ad 
exercitium triplicis muneris ipsi Ecclesiae demandati, Codex 
quasdam etiam regulas atque agendi normas definiat oportet. 


Instrumentum, quod Codex est, plane congruit cum natura 
Ecclesiae, qualis praesertim proponitur per magisterium Con- 
cilii Vaticani II in universum spectatum, peculiarique ratione 
per eius ecclesiologicam doctrinam. Immo, certo quodam modo, 
novus hic Codex concipi potest veluti magnus nisus transfe- 
rendi in sermonem canonisticum hanc ipsam doctrinam, ec- 
clesiologiam scilicet conciliarem. Quod si fieri nequit, ut imago 
Ecclesiae per doctrinam Concilii descripta perfecte in linguam 
« canonisticam » convertatur, nihilominus ad hanc ipsam ima- 
ginem semper Codex est referendus tamquam ad primarium 
exemplum, cuius lineamenta is in se, quantum fieri potest, 
suapte natura exprimere debet. 


Inde nonnullae profluunt fundamentales normae, quibus 
totus regitur novus Codex, intra fines quidem materiae illi 
propriae, necnon ipsius linguae, quae cum ea materia cohaeret. 

Quinimmo affirmari licet inde etiam proficisci notam illam, 
qua Codex habetur veluti complementum magisterii a Con- 
cilio Vaticano II propositi, peculiari modo quod attinet ad 
duas Constitutiones, dogmaticam nempe atque pastoralem. 


Hinc sequitur, ut fundamentalis illa ratio « novitatis », quae, 
a traditione legifera Ecclesiae numquam discedens, reperi- 
tur in Concilio Vaticano II, praesertim quod spectat ad eius 
ecclesiologicam doctrinam, efficiat etiam. rationem « novita- 
tis » in novo Codice. 


Ex elementis autem, quae veram ac propriam Ecclesiae 
imaginem exprimunt, haec sunt praecipue recensenda: doc- 
trina qua Ecclesia ut Populus Dei (cfr. Const. Lumen Gen- 
tium, 2), et auctoritas hierarchica uti servitium proponitur 
(ibid., 3) ; doctrina praeterea quae Ecclesiam uti « communio- 
nem » ostendit ac proinde mutuas statuit necessitudines quae 
inter Ecclesiam particularem et universalem, atque inter col- 
legialitatem ac primatum intercedere debent; item doctrina 
qua omnia membra Populi Dei, modo sibi proprio, triplex 
Christi munus participant, sacerdotale scilicet propheticum 
atque regale, cui doctrinae ea etiam adnectitur quae respicit 
officia ac iura christifidelium, ac nominatim laicorum ; studium 
denique ab Ecclesia in oecumenismum impendendum. 


Si igitur Concilium Vaticanum II ex Traditionis thesauro 
vetera et nova protulit, eiusque novitas hisce aliisque elemen- 
tis continetur, manifesto patet Codicem eandem notam fideli- 
taüs in novitate et novitatis in fidelitate in se recipere, eique 
conforman pro materia sibi propria suaque peculiari loquendi 
ratione. 


Novus Codex Iuris Canonici eo tempore in lucem prodit, 
quo Episcopi totius Ecclesiae eius promulgationem non tantum 
postulant, verum etiam instanter vehementerque efflagitant. 


Ac revera Codex Iuris Canonici Ecclesiae omnino necessa- 
rius est. Cum ad modum etiam socialis visibilisque compa- 

ginis sit constituta, ipsa normis indiget, ut eius hierarchica et 
organica structura adspectabilis fiat, ut exercitium munerum 
Ipsi divinitus creditorum, sacrae praesertim potestatis et ad- 
ministrationis sacramentorum rite ordinetur, ut secundum 
iustitiam in caritate innixam mutuae christifidelium necessi- 
tudines componantur, singulorum iuribus in tuto positis atque 
definitis, ut denique communia incepta, quae ad christianam 
vitam perfectius usque vivendam suscipiuntur, per leges cano- 
nicas fulciantur, muniantur ac promoveantur. 


Demum canonicae leges suapte natura observantiam exi- 
gunt; qua de causa quam maxima diligentia adhibita est, ut 
in diuturna Codicis praeparatione, accurata fieret normarum 
expressio eaedemque in solido iuridico, canonico ac theologico 
fundamento inniterentur. 


Quibus omnibus consideratis, optandum sane est, ut nova 
canonica legislatio efficax instrumentum evadat, cuius ope 
Ecclesia valeat se ipsam perficere secundum Concilii Vati- 
cani II spiritum, ac magis magisque parem se praebeat salu- 
tifero suo muneri in hoc mundo exsequendo. 


Placet considerationes has Nostras fidenti animo omnibus 
committere, dum princeps legum ecclesiasticarum Corpus pro 
Ecclesia latina promulgamus. 


Faxit ergo Deus ut gaudium et pax cum iustitia et oboe- 
dientia hunc Codicem commendent, et quod iubetur a capite, 
servetur in corpore. 


Itaque divinae gratiae auxilio freti, Beatorum Apostolorum 
Petri et Pauli auctoritate suffulti, certa scientia atque votis 
Episcoporum universi orbis adnuentes, qui nobiscum colle- 
giali affectu collaboraverunt, suprema qua pollemus auctori- 
tate, Constitutione Nostra hac in posterum valitura, praesen- 
tem Codicem sic ut digestus et recognitus est, promulgamus, 
vim legis habere posthac pro universa Ecclesia latina iubemus 
ac omnium ad quos spectat custodiae ac vigilantiae tradimus 

servandum. Quo autem fidentius haec praescripta omnes 
probe percontari atque perspecte cognoscere valeant, antequam 
ad effectum adducantur, edicimus ac iubemus ut ea vim obli- 
gandi sortiantur a die prima Adventus anni wcwrxxxim. Non 
obstantibus quibuslibet ordinationibus, constitutionibus, pri- 
vilegiis etiam speciali vel individua mentione dignis nec non 
consuetudinibus contrariis. 


Omnes ergo filios dilectos hortamur ut significata praecepta 
animo sincero ac propensa voluntate exsolvant, spe confisi 
fore ut Ecclesiae studiosa disciplina revirescat ac propterea 
animarum quoque salus magis magisque, auxiliatrice Beatis- 
sima Virgine Maria Ecclesiae Matre, promoveatur. 


Datum Romae, die xxv Ianuarii anno wcwrxxxir, apud 
Vaticanas aedes, Pontificatus Nostri quinto. 


IOANNES PAULUS PP. II 


PRAEFATIO 


Inde a primaevae Ecclesiae temporibus mos fuit sacros canones in 
unum colligere, ut eorum scientia et usus et observantia faciliores 
evaderent, praesertim sacris ministris, quippe cum (.(nulli sacerdotum 
suos liceat canones ignorare y^, ut iam monuit Coelestinus Papa in 
epistola ad episcopos per Apuliam et Calabriam constitutos (die 21 
iulii a. 1$9. Cfr. Jaffé n. 371; Mcmsi IV, col. Jfi9); quibus verbis 
consonat Concilium Toletanum IV (a. 633) quod, post restauratam 
disciplinam Ecclesiae in regno Visigothorum ab arianismo liberatae, 
praescripserat: « sciant sacerdotes scripturas sacras et canones » quia 
(ignorantia mater cunctorum errorum maxime in sacerdotibus Dei 
vitanda est» (can. 25-' Mansi, X, col. 627). 

Revera decursu decem primorum saeculorum passim prope innu- 
merae effloruerunt ecclesiasticarum legum syllogae, privato potius con- 
silio compositae, in quibus normae a Conciliis potissimum et a Romanis 
Pontificibus latae aliaeque e fontibus minoribus depromptae contine- 
bantur. Medio saeculo XII huiusmodi  coacervatio collectionum et 
normarum, haud raro inter se pugnantium, item privato inceptu 
a monacho Gratiano in concordiam legum et collectionum redacta est. 
Quae concordia, postea Decretum Gratiani nuncupata, primam consti- 
tuit partem magnae illius collectionis legum Ecclesiae quae, capto exem- 
plo a Corpore luris Civilis Justiniani imperatoris, Corpus Iuris Cano- 
nici appellata est legesque continebat, quae duorum fere saeculorum 
tempore ab auctoritate suprema RR. Pontificum conditae sunt, adiuvan- 
tibus iuris canonici peritis, qui glossatores vocabantur. Quod Corpus, 
praeter Gratiani Decretum in quo normae superiores continebantur, 
constat Libro Extra Gregorii IX, Libro VI^ Bonifatii VIII, Clementinis 
ie. collectione Clementis V a Ioanne XXII promulgata, quibus acce- 
dunt huius Pontificis Extravagantes etf Extravagantes Communes vario- 
rum RR. Pontificum Decretales numquam in collectionem authenticam 


collectae. Ius ecclesiasticum, quod hoc Corpus complectitur, ius clas- 

sicum £Ecclesiae catholicae constituit atque hoc nomine communiter 
appellatur. 

Huic autem Corpori iuris Ecclesiae Latinae respondet aliquo modo 
Syntagma Canonum ve/ Corpus canonum Orientale Ecclesiae Graecae. 

Leges sequentes, praesertim tempore reformationis catholicae a 
Concilio Tridentino conditae atque a variis Curiae Romanae Dicaste- 
riis posterius latae, numquam in unam syllogem digestae sunt; idque 
causa fuit cur legislatio extra Corpus luris Canonici vagans, proce- 
dente tempore, «immensum aliarum super alias coacervatarum legum 
cumulum» constitueret, in quo non solum inordinatio, verum etiam 
incertitudo cum  inutilitate et lacunis plurimarum legum coniuncta 
effecerunt, ut ipsa disciplina Ecclesiae in periculum discrimenque in 
dies magis adduceretur. 

Qua de causa iam tempore praeparationis Concilii Vaticani I a 
multis episcopis quaesitum erat, ut nova et unica legum collectio appa- 
raretur, ad curam pastoralem Populi Dei certiore tutioreque modo 
expediendam. Quod quidem opus, cum per actionem conciliarem ad 
effectum adduci non potuisset, Apostolica Sedes postea urgentioribus 
tantum rebus, quae ad disciplinam propius pertinere videbantur, nova 
legum ordinatione consuluit. Pius Papa X, denique, vix Pontificatu 
inito, negotium in se suscepit, eum sibi proposuisset omnes leges eccle- 
siasticas colligere et reformare, iussit ut opus, duce Cardinali Petro 
Gasparri, tandem ad effectum deduceretur. 

In tam grandi tamque arduo opere peragendo in primis quaestio 
de forma interna et externa novae collectionis solvenda fuit. Seposito 
modo compilationis, quo singulae leges prolixo suo originario textu 
referri debuissent, visum est hodiernam codificationis rationem eligere, 
sicque textus praeceptum continentes et proponentes in novam ac bre- 
viorem formam redacti sunt; materia autem tota in quinque libris, 
qui systema institutionum iuris romani de personis, de rebus et de 
actionibus substantialiter imitantur, est ordinata. Opus duodecim 
annorum spatio peractum est, sociam ferentibus operam viris peritis, 
consultoribus et episcopis totius Ecclesiae. Indoles novi Codicis prooe- 


mio can. 6 clare enuntiatur: a Codex vigentem huc usque disciplinam 

plerumque retinet, licet opportunas immutationes afferat ». Non age- 
batur ergo de iure novo condendo, sed praecipue de iure usque ad illud 
tempus vigente nova ratione ordinando. Pio X vita functo, haec col- 
lectio universalis, exclusiva, authentica ab eius successore Benedi- 
cto XV die 27 maii 1917 promulgata est, et a die 19 maii 1918 vim obli- 
gandi obtinuit. 

lus universale huius Codicis Pio-Benedictini consensu omnium com- 
probatum est, idemque nostra aetate valde contulit ad pastorale munus 
efficaciter promovendum in tota Ecclesia, quae interim nova incre- 
menta suscipiebat. Attamen, tum externae Ecclesiae condiciones in 
hoc mundo qui paucis decenniis tam celeres rerum vices ac tam graves 
morum immutationes expertus est, tum progredientes internae rationes 
communitatis ecclesiasticae, necessario effecerunt, ut nova legum cano- 
nicarum reformatio in dies magis urgeret atque expostularetur. Haec 
sane temporum signa clare perspexerat Summus Pontifex loan- 
nes XXIII, qui cum Synodi Romanae et Concilii Vaticani Il primum 
nuntium dedit die 25 ianuarii 1959, simul etiam annuntiavit hos eventus 
necessario fore praeparationem ad exoptatam | Codicis renovationem 
instituendam. 

Re quidem vera, quamvis Commissio Codici luris Canonici reco- 
enoscendo die 28 martii 1963, incohato iam Concilio Oecumenico, con- 
stituta esset, Praeside Card. Petro Ciriaci et Secretario Rev.mo D. Ja- 
cobo Violardo, sodales Cardinales in coetu die 12 novembris eiusdem 
anni habito una cum Praeside convenerunt veros ac proprios recogni- 
tionis labores esse differendos, eosque nonnisi post absolutum Concilium 
incipere posse. Reformatio enim perficienda erat iuxta consilia et prin- 
cipia ab ipso Concilio statuenda. Interea Commissioni a Ioanne XXIII 
constitutae eius Successor Paulus VI die 17 aprilis I1961f septuaginta 
consultores adiunxit, ac postea alios sodales Cardinales nominavit et 
consultores e toto orbe arcessivit, ut m labore perficiendo operam suam 
navarent. Die 2k februarii 1965 Summus Pontifex Rev.mum P. Raymun- 
dum Bidagor S.J. novum Secretarium Commissionis nominavit, cum 
Rev.mus D. Violardo ad munus Secretarii Congregationis pro Disci- 


plina Sacramentorum promotus esset, et die 17 novembris eiusdem anni 

Rev.mum D. Guilelmum Onclin Secretarium Adiunctum Commissionis 
constituit. Card. Ciriaci vita functo, die 21 februarii 1967 novus Pro- 
Praeses nominatus est Archiepiscopus Pericles Felici, iam Secretarius 
Generalis Concilii Vaticani Il, qui die 26 iunii eiusdem anni in Sacrum 
Cardinalium Collegium cooptatus est et deinceps munus Praesidis Com- 
missionis suscepit. Cum autem Rev.mus P. Bidagor die 1 novem- 
bris 1973 annum octogesimum agens a munere Secretarii cessasset, 
die 12 februarii 1975 Exc.mus D. Rosalius Castillo Lara S.D.B., epi- 
scopus tit. Praecausensis et Coadiutor Truxillensis in Venetiola, novus 
Secretarius Commissionis renuntiatus est, idemque die 17 maii 1982, 
Cardinali Pericle Felici praemature e vivis erepto, Pro-Praeses Com- 
missionis est constitutus. 

Concilio Oecumenico Vaticano ll iam ad finem vergente, coram 
Summo Pontifice Paulo VI die 20 novembris 19585 sollemnis Sessio 
habita est, cui Cardinales sodales, Secretarii, consultores et officiales 
Secretariae, interim constitutae, interfuerunt, ut publica inauguratio 
laborum Codici Iuris Canonici recognoscendo celebraretur. In allocu- 
tione Summi Pontificis quodammodo fundamenta totius laboris iacta 
sunt ac revera in memoria revocatur lus Canonicum e natura Ecclesiae 
manare, eius radicem sitam in potestate iurisdictionis a Christo Eccle- 
siae tributa, necnon finem in cura animarum ad salutem aeternam 
consequendam esse ponendum; indoles praeterea iuris Ecclesiae illu- 
stratur, eius necessitas contra communiores Obiectiones vindicatur, 
historia progressionis iuris et collectionum innuitur, praesertim autem 
urgens novae recognitionis necessitas in luce ponitur, ut Ecclesiae 


disciplina mutatis rerum condicionibus apte accommodetur. 


Summus Pontifex insuper duo elementa Commissioni indicavit, quae 
universo labori praeesse deberent. Primum nempe non agebantur tan- 
tummodo de nova legum ordinatione, quemadmodum in elaborando Co- 
dice Pio-Benedictino factum erat, sed etiam ac praesertim de reforma- 
tione normarum novo mentis habitui novisque necessitatibus accom- 
modanda, etsi ius vetus suppeditare fundamentum deberet. Accurate 
deinde prae oculis habenda erant in hoc recognitionis opere universa 


Decreta et Acta Concilii Vaticani Ill, cum in iis propria novationis le- 

gislativae lineamenta invenirentur, sive quia normae fuerant editae, quae 
instituta nova et disciplinam ecclesiasticam directe respiciebant, sive 
etiam quia oportebat divitiae doctrinales huius Concilii, quae multum 
tribuerant pastorali vitae, etiam in canonica legislatione sua consecta- 
ria suumque necessarium complementum haberent. 

Iteratis allocutionibus, praeceptis et consiliis etiam sequentibus an- 
nis duo praedicta elementa in mentem membrorum Commissionis revo- 
cata sunt a Summo Pontifice, qui quidem universum laborem altius di- 
rigere atque assidue prosequi numquam cessavit. 

Ut subcommissiones seu coetus a studiis opus modo organico ag- 
gredi possent, necesse erat ut ante omnia enuclearentur et approbaren- 
tur principia quaedam, quae universae Codicis recognitionis iter se- 
quendum statuerent. Coetus quidam centralis consultorum textum do- 
cumenti praeparavit, quod iussu Summi Pontificis mense octobri 1961 
studio Coetus Generalis Synodi Episcoporum subiectum est. Unanimo 
fere consensu haec principia approbata sunt: l') In renovando iure in- 
doles iuridica novi Codicis, quam postulat ipsa natura socialis Eccle- 
siae, omnino retinenda est. Quare Codicis est normas praebere ut chri- 
stifideles in vita christiana degenda bonorum ab Ecclesia oblatorum 
participes fiant, quae eos ad salutem aeternam ducant. Ideoque hunc 
ad finem Codex iura et obligationes uniuscuiusque erga alios et erga 
societatem ecclesiasticam definire atque tueri debet, quatenus ad Dei 
cultum et animarum salutem pertineant. 2?) Inter forum externum et 
forum internum, quod Ecclesiae proprium est et per saecula viguit, ex- 
sistat coordinatio, ita ut conflictus inter utrumque vitetur. 3?) Ad cu- 
ram pastoralem animarum quam maxime fovendam, in novo iure, prae- 
ter virtutem iustitiae, ratio habeatur etiam caritatis, temperantiae, 
humanitatis, moderationis, quibus aequitati studeatur non solum in ap- 
plicatione legum ab animarum pastoribus facienda, sed in ipsa legisla- 
tione, ac proinde normae nimis rigidae seponantur, immo ad exhorta- 
tiones et suasiones potius recurratur, ubi non adsit necessitas stricti 
iuris servandi propter bonum publicum et disciplinam ecclesiasticam 
generalem. If) Ut Summus Legislator et Episcopi in cura animarum 


concordem operam praestent et pastorum munus modo magis positivo 

appareat, quae huc usque extraordinariae erant facultates circa di- 
spensationem a legibus generalibus, ordinariae fiant, reservatis iis tan- 
tum Supremae potestati Ecclesiae universalis vel aliis auctoritatibus 
superioribus, quae propter bonum commune exceptionem exigant. 
5?) Probe attendatur ad principium, quod e superiore eruitur et prin- 
cipium subsidiarietatis vocatur, in Ecclesia eo vel magis applicandum, 
quod officium episcoporum cum potestatibus adnexis est iuris divini. 
Hoc principio, dum unitas legislativa et ius universale et generale ser- 
vantur, convenientia etiam et necessitas propugnantur providendi uti- 
litati praesertim singulorum institutorum per iura particularia et per 
sanam autonomiam potestatis exsecutivae particularis illis agnitam. 
Eodem igitur principio innixus, novus Codex sive iuribus particulari- 
bus sive potestati exsecutivae demandet, quae unitati disciplinae Ec- 
clesiae Universalis necessaria non sint, ita ut sanae sic dictae « decen- 
tralizationi » opportune provideatur, remoto periculo disgregationis vel 
constitutionis Ecclesiarum | nationalium. (6?) Propter fundamentalem 
aequalitatem omnium christifidelium et propter diversitatem officiorum 
et munerum, in ipso ordine hierarchico Ecclesiae fundatam, expedit ut 
iura personarum apte definiantur atque in tuto ponantur. Quod efficit, 
ut exercitium potestatis clarius appareat veluti servitium, magis eius 
usus firmetur, et abusus removeantur. 7?) Quae ut apte in praxim de- 
ducantur, necesse est ut peculiaris cura tribuatur ordinandae procedu- 
rae, quae ad iura subiectiva tuenda spectat. In novando igitur iure ad 
ea attendatur quae hac in re hucusque magnopere desiderabantur, sci- 
licet ad recursus administrativos et administrationem iustitiae. Ad haec 
obtinenda, necesse est ut varia potestatis ecclesiasticae munera clare di- 
stinguantur, videlicet munus legislativum, administrativum et iudiciale, 
atque apte definiatur a quibusdam organis singula munera exercenda 
sint. 8?) Aliquo modo recognoscendum est principium de conservanda 
indole territoriali in exercitio regiminis ecclesiastici; rationes enim ho- 
dierni apostolatus unitates iurisdictionales personales commendare viden- 
tur. Principium igitur in iure novo condendo statuatur, quo portio 
Populi Dei regendi ex regula generali territorio determinetur ; sed 


nihil impediat quominus, ubi utilitas id suadeat, aliae rationes, saltem 

una simul cum ratione territoriali admitti possint, tamquam criteria 
ad communitatem fidelium determinandam. 9?) Circa ius coactivum, 
cui Ecclesia tamquam societas externa, visibilis et independens renuntia- 
re nequit, poenae sint generatim ferendae sententiae, et in solo foro 
externo irrogentur et remittantur. Poenae latae sententiae ad paucos 
casus reducantur, tantum contra gravissima delicta irrogandae. 10?) De- 
nique, ut omnes unanimi admittunt, nova dispositio systematica Codicis, 
quam postulat nova accommodatio, inde ab initio adumbrari quidem, 
sed exacte definiri et decerni non potest. Eadem igitur peragenda erit 
tantum post sufficientem singularum partium recognitionem, immo post- 
quam fere totum opus absolutum erit. 

Ex his principiis, quibus novi Codicis recognitionis iter dirigi oporte- 
bat, manifesto patet necessitas applicandi passim doctrinam de Ecclesia 
a Concilio Vaticano II enucleatam, quippe quae statuat ut non solum 
ad externas ac sociales Corporis Christi Mystici rationes, verum etiam 
ac praecipue ad eius vitam intimam attendatur. 

Ac re vera his principiis consultores in novo Codicis textu elaborando 
veluti manu ducti sunt. 

Interea per epistulam, die 15 ianuarii 1966 ad Em.mo Cardinali 
Praeside Commissionis ad Praesides Conferentiarum | Episcoporum 
missam, Episcopi universi orbis catholici rogati sunt ut vota et 
consilia proponerent de ipso iure condendo necnon de modo, quo rela- 
tiones inter Conferentias episcoporum et Commissionem apte iniri opor- 
teret, ad cooperationem quam maxime hac in re in bonum Ecclesiae 
obtinendam. Insuper quaesitum est, ut nomina iuris canonici peritorum 
ad Secretariam Commissionis mitterentur, qui de iudicio Episcoporum 
in singulis regionibus doctrina magis eminerent, indicata quoque eorun- 
dem speciali peritia, ita ut ex iis consultores et collaboratores seligi ac 
nominari possent. Revera initio ac decursu laborum, praeter Em.mos 
sodales inter consultores Commissionis episcopi, sacerdotes, religiosi, 
laici, iuris canonici necnon theologiae, curae pastoralis animarum et 
iuris civilis periti ex toto orbe christiano allecti sunt, ut operam suam 
conferrent ad novum Codicem Iuris canonici apparandum. Per totum 


laborum tempus apud Commissionem, ex quinque Continentibus ac ex 


XXIV Acta Apostolicae Sedis - Commentarium Officiale 


31 nationibus, uti sodales, consultores, aliique collaboratores, operam 
praestiterunt 105 Patres Cardinales, 77 archiepiscopi et episcopi, 73 
presbyteri saeculares, Ifi presbyteri religiosi, 3 religiosae, 12 laici. 

lam ante postremam Concilii Vaticani Il sessionem, die 6 maii 1965 
consultores Commissionis convocati sunt in privatam sessionem, in qua, 
de consensu Beatissimi Patris, Praeses Commissionis tres quaestiones 
fundamentales eorum studio commisit, quaesitum nempe est, utrum 
unus an duo Codices, Latinus scilicet et Orientalis, conficiendi essent; 
quinam ordo laborum in eo redigendo esset sequendus, seu quomodo 
Commissio eiusque organa procedere deberent; denique quomodo apta 
fieret divisio laboris variis subcommissionibus, quae simul agerent, com- 
mittendi. De his quaestionibus a tribus coetibus ad id constitutis rela- 
tiones confectae sunt, eaedemque ad omnes sodales sunt transmissae. 

Circa easdem quaestiones Em.mi Commissionis sodales secundam 
suam sessionem celebraverunt die 25 novembris 1965, in qua rogati sunt, 
ut ad nonnulla dubia de hac re responderent. 

Quoad ordinationem systematicam novi Codicis, ex voto coetus centra- 
lis consultorum, qui a die 3 ad diem 7 aprilis 1967 congregati sunt, prin- 
cipium de hac re redactum est Synodo Episcoporum proponendum. Post 
sessionem Synodi, opportunum visum est constituere, mense novembri 
1967 specialem coetum consultorum, qui in studium ordinis systematici 
incumberent. In sessione huius coetus initio mensis aprilis 1968 habita, 
omnes concordes fuerunt de non recipiendis in novum Codicem nec le- 
gibus proprie liturgicis, nec normis circa processus beatificationis et 
canonizationis, et ne normis quidem circa relationes Ecclesiae ad extra. 
Placuit quoque omnibus quod in parte ubi de Populo Dei agitur, sta- 
tutum personale omnium christifidelium poneretur et distincte tracta- 
retur de potestatibus et facultatibus, quae exercitium diversorum offi- 
ciorum et munerum respiciunt. Omnes denique convenerunt structuram 
librorum Codicis Pio- Benedictini in novo Codice integre servari non 
posse. 

In tertia sessione Em.morum sodalium Commissionis die 28 maii 
1966 habita, Patres Cardinales approbarunt, quoad substantiam, tem- 


porariam ordinationem, iuxta quam coetus studiorum, qui iam antea 

constituti erant, in novum ordinem sunt dispositi: « De ordinatione 
systematica Codicis », (( De normis generalibus », (( De sacra Hierar- 
chia », « De institutis perfectionis », « De laicis », « De personis phy- 
sicis et moralibus in genere », a De matrimonio », a De sacramentis, 
excepto matrimonio), (.cDe magisterio ecclesiastico », ((De iure patri- 
moniali Ecclesiae », « De processibus », « De iure poenali ». 

Argumenta a coetu « De personis physicis et iuridicis » (ita postea 
vocatus est) pertractata confluxerunt in Librum « De normis generali- 
bus)). Item opportunum visum est constituere coetum ((De locis et tem- 
poribus sacris deque cultu divino ». Ratione amplioris competentiae 
mutati sunt tituli aliorum coetuum : coetus « De laicis » nomen sumpsit 
« De fidelium iuribus et consociationibus deque laicis »; coetus « De 
religiosis » vocatus est « De institutis perfectionis » et denique « De 
institutis vitae consecratae per professionem consiliorum  evangeli- 


corum ». 


De methodo, quae in labore recognitionis plus quam 16 annos adhi- 
bita est, breviter memorandae sunt partes principaliores: consultores 
singulorum coetuum maxima cum animi deditione operam egregiam 
praestiterunt, solum ad Ecclesiae bonum spectantes, sive in praepara- 
tione scripto facta votorum circa proprii schematis partes, sive in 
disceptatione perdurantibus sessionibus, quae statis temporibus Romae 
habebantur, sive in examine animadversionum, votorum et sententiarum 
quae de .ipso schemate perveniebant ad Commissionem. Modus pro- 
cedendi hic erat: singulis consultoribus, qui numero ab octo ad quat- 
tuordecim singulos coetus a studiis constituebant, argumentum signifi- 
cabatur quod, iure Codicis vigentis innixum, studio recognitionis subi- 
ciendum erat. Unusquisque, post examen quaestionum, votum suum 
scripto exaratum Secretariae Commissionis transmittebat eiusque exem- 
plar relatori et, si tempus suppetebat, omnibus coetus membris trade- 
batur. In studii sessionibus, Romae iuxta calendarium laborum haben- 
dis, coetus consultores conveniebant et relatore proponente, omnes quae- 
stiones et sententiae expendebantur, donec textus canonum etiam per 
partes suffragio declararetur et in schema redigeretur. In sessione rela- 


tori auxilium praestabat officialis, qui actuarii munere fungebatur. 

Numerus sessionum pro unoquoque Coetu, secundum argumenta 
concreta, maior minorve erat, laboresque per annos protrahebantur. 

Habebantur, praesertim tempore posteriore, quidam coetus mixti 
eo fine constituti, ut a quibusdam consultoribus, e diversis coetibus in 
unum convenientibus, argumenta disceptaretur, quae directe ad plures 
coetus spectabant et communi consilio decernerentur oportebat. 

Postquam expleta est elaboratio nonnullorum schematum effecta a 
coetibus a studiis, concretae indicationes postulatae sunt a Supremo 
Legislatore circa subsequens iter in labore sequendum; quod quidem 
iter iuxta normas tunc impertitas hoc erat: 

Schemata, una cum relatione explicativa, mittebantur ad Summum 
Pontificem, qui decernebat utrum ad consultationem | procedendum 
esset. Post obtentam hanc permissionem, schemata typis edita submitte- 
bantur examini universi Episcopatus ceterorumque organorum consul- 
tationis (nempe Dicasteriorum Curiae Romanae, Universitatum et Fa- 
cultatum ecclesiasticarum atque Unionis Superiorum Generalium), ut 
ipsa organa, intra tempus prudenter statutum — non minus quam sex 
menses — suam sententiam exprimendam curarent. Simul. quoque sche- 
mata mittebantur ad Em.mos Commissionis sodales, ut inde ab hoc 
stadio laboris suas observationes sive generales sive particulares 
facerent. 

En ordo quo schemata ad consultationem missa sunt: anno 1972: 
schema «De procedura administrativa); anno 1973: «De sanctionibus 
in Ecclesia»; anno 1975: «De Sacramentis); anno 1976: «De modo 
procedendi pro tutela iurium seu de processibus)); anno 1977: «De 
institutis vitae consecratae per professionem consiliorum evangelico- 
rum )); « De normis generalibus )); « De Populo Dei ); « De Ecclesiae 
munere docendi)); «De locis et temporibus sacris deque cultu divino»; 
« De iure patrimoniali Ecclesiae ». 

Procul dubio Codex luris Canonici recognitus apte apparari non 
potuisset sine inaestimabili et continua cooperatione, quam Commissioni 
contulerunt numerosae ac pervalidae animadversiones indolis praeser- 
tim pastoralis ab Episcopis et Conferentiis Episcoporum exhibitae. Epi- 


scopi enim plurimas scripto animadversiones fecerunt: sive generales 


Acta Ioannis Pauli Pp. II XXVII 


quoad schemata in universum considerata, sive particulares quoad sin- 
eulos canones. 

Magna utilitate praeterea fuerunt etiam animadversiones, innixae 
in propria experientia circa gubernium Ecclesiae centrale, quas trans- 
miserunt Sacrae Congregationes, Tribunalia aliaque Romanae Curiae 
Instituta, necnon scientificae atque technicae propositiones et sug- 
gestiones prolatae ab Universitatibus et Facultatibus ecclesiasticis ad 
diversas scholas ad diversasque cogitandi vias pertinentibus. 

Studium, examen atque discussio collegialis omnium animadversio- 
num generalium et particularium, quae ad Commissionem transmissae 
sunt, ponderosum sane immensumque laborem secum tulerunt, qui per 
septem annos est protractus. Secretariatus Commissionis ad amussim 
curavit ut ordinatim disponerentur atque in synthesim redigerentur 
omnes animadversiones, propositiones et suggestiones, quae, postquam 
consultoribus transmissae fuerant ut ab ipsis attente examinarentur, 
discussioni deinceps submittebantur in sessionibus collegialis laboris 
habendis a decem coetibus a studiis. 

Nulla fuit animadversio, quae perpensa non esset maxima cum cura 
atque diligentia. Hoc factum est etiam cum de animadversionibus age- 
batur inter se contrariis (quod non raro evenit), prae oculis habendo 
non solum earum pondus sociologicum (nempe numerum organorum 
consultationis ac personarum quae ipsas proponebant), sed praesertim 
earum valorem doctrinalem ac pastoralem earundemque cohaerentiam 
cum doctrina et normis applicativis Concilii Vaticani Il et cum Ma- 
gisterio pontificio, itemque, ad rationem specifice technicam et scien- 
tificam quod attinet, necessariam ipsam congruitatem cum systemate 
iuridico canonico. Immo, quotiescumque de re dubia agebatur vel 
quaestiones peculiaris momenti agitabantur, tunc denuo postulabatur 
sententia Em.morum Commissionis sodalium in sessione plenaria coa- 
dunatorum. Aliis vero in casibus, attenta specifica materia de qua di- 
sceptabatur, consulebantur etiam Congregatio pro Doctrina Fidei alia- 
que Curiae Romanae Dicasteria. Multae denique correctiones et immu- 


tationes in canonibus priorum Schematum, petentibus aut suggeren- 

tibus Episcopis ceterisque organis consultationum, introductae sunt, 
adeo ut nonnulla schemata evaserint penitus novata vel emendata. 

Retractatis igitur omnibus schematibus, Secretaria Commissionis 
et consultores in ulteriorem eundemque ponderosum incubuerunt la- 
borem. Agebatur enim de interna coordinatione omnium schematum 
curanda, de tuenda eorum uniformitate terminologica praesertim sub 
aspectu technico-iuridico, de redigendis canonibus in breves et concin- 
nas formulas, ac denique de systematica ordinatione definitive sta- 
tuenda, ita ut omnia et singula schemata, a distinctis coetibus parata, 
in unicum atque omni ex parte cohaerentem Codicem confinérent. 

Nova ordinatio systematica, quae veluti sua sponte ex labore pau- 
latim maturescente orta est, duobus principiis innititur, quorum alte- 
rum spectat ad fidelitatem erga generaliora principia iam pridem a 
coetu centrali statuta, alterum vero ad practicam utilitatem, ita ut 
novus Codex non solum a peritis, sed etiam a Pastoribus, immo et 
a christifidelibus omnibus facile intellegi atque in usu haberi possit. 

Constat ergo novus Codex septem Libris, qui inscribuntur: De 
normis generalibus, De Populo Dei, De Ecclesiae munere docendi, 
De Ecclesiae munere sanctificandi, De bonis Ecclesiae temporalibus, 
De sanctionibus in Ecclesia, De processibus. Quamvis ex differentia 
rubricarum quae singulis Libris veteris et novi Codicis praeponuntur, 
differentia quoque inter utrumque systema iam satis appareat, nihi- 
lominus multo magis ex partibus, sectionibus, titulis eorumque rubri- 
cis innovatio ordinis systematici manifesta fit. At pro certo habendum 
est novam ordinationem non solum materiae et indoli propriae iuris 
canonici magis quam veterem respondere, sed, quod maioris momenti 
est, magis etiam satisfacere ecclesiologiae Concilii Vaticani Il iisque 
inde manantibus principiis quae iam initio recognitionis fuerint pro- 
posita. 

Schema totius Codicis, die 29 iunii 1980, in sollemnitate Beatorum 
Apostolorum Petri et Pauli, typis editum, Summo Pontifici oblatum 
est, qui iussit ut illud definitivi examinis et iudicii peragendi causa 
singulis Cardinalibus Commissionis membris mitteretur. Quo magis 


autem in luce poneretur participatio totius Ecclesiae in postremo quo- 

que phasi laborum stadio, Summus Pontifex decrevit alios sodales: 
Cardinales et etiam Episcopos, ex universa Ecclesia selectos, Com- 
missioni esse aggregandos — Episcoporum  Conferentiis vel Consi- 
liis aut Coetibus Episcoporum Conferentiarum proponentibus — atque 
ita eadem Commissio hac vice adaucta est ad nomerum 7Jf sodalium. 
Qui quidem, initio a. 1951, quam plurimas miserunt animadversiones, 
quae deinde a Secretaria Commissionis, operam navantibus consulto- 
ribus peculiari peritia praeditis in singulis materiis de quibus ageba- 
tur, accurato examini, diligenti studio et collegiali discussioni subiec- 
tae sunt. Synthesis omnium animadversionum una cum responsionibus 
a Secretaria et a consultoribus datis, mense augusto 1951 ad Commis- 
sionis membra transmissa est. 

Sessio Plenaria, de mandato Summi Pontificis convocata, ut de toto 
novi Codicis textu deliberaret et suffragia definitiva ferret, a die 20 ad 
diem 28 octobris 1.981 in Aula Synodi Episcoporum celebrata est, in 
eaque praesertim de sex quaestionibus maioris ponderis et momenti 
disceptatio instituta est, sed et de aliis etiam per petitionem decem 
saltem Patrum allatis. Dubio in fine Sessionis Plenariae proposito, 
utrumne Patribus placeret, ut post examinata in Plenaria Schema 
C. I. G. et emendationes iam inductas, idem Schema, introductis quae 
in Plenaria maioritatem obtinuerint, prae oculis quoque habitis aliis 
quae datae fuerint, animadversionibus, atque perpolitione facta quoad 
stilum et latinitatem (quae omnia Praesidi et Secretariae committuntur) 
dignum habeatur, quod Summo Pontifici, qui tempore et modo, quae 
sibi videantur, Codicem edat, quam primum praesentetur Patres una- 
nimo consensu reponderunt: placet. 

Textus integer Codicis hoc modo retractatus et approbatus, auctus 
canonibus schematis Legis Ecclesiae Fundamentalis, quos ratione ma- 
teriae in Codicem inseri oportebat, atque etiam quoad latinitatem per- 
politus, tandem rursus typis impressus est atque, ut iam ad promul- 
gationem procedi posset, die 22 aprilis 1982 Summo Pontifici est traditus. 

Summus Pontifex, autem, per Se ipsum, adiuvantibus quibusdam 
peritis auditoque Pro-Praeside Pontificiae Commissionis Codici luris 


canonici recognoscendo, huiusmodi novissimum Schema recognovit atque 

omnibus mature perpensis, decrevit novum | Codicem promulgandum 
esse die 25 ianuarii 1983, anniversario scilicet primi nuntii, quem 
Papa loannes XXIII dedit de Codicis recognitione instituenda. 

Cum autem Pontificia Commissio ad hoc constituta post viginti fere 
annos arduum sane munus sibi creditum feliciter absolverit, iam Pa- 
storibus et christifidelibus praesto est ius novissimum Ecclesiae, quod 
simplicitate, perspicuitate, concinnitate ac veri iuris scientia non 
caret; insuper, cum sit a caritate, aequitate, humanitate non alie- 
num, atque vero christiano spiritu plene perfusum, id ipsum externae 
et internae indoli Ecclesiae divinitus datae respondere studet simulque 
eius condicionibus ac necessitatibus in mundo huius temporis consulere 
exoptat. Quod si ob nimis celeres hodiernae humanae societatis immu- 
tationes, quaedam iam tempore iuris condendi minus perfecta evase- 
runt ac deinceps nova recognitione indigebunt, tanta virium ubertate 
Ecclesia pollet ut, haud secus ac praeteritis saeculis, valeat viam 
renovandi leges vitae suae rursus capessere. Nunc autem lex amplius 
ignorari nequit; Pastores securis potiuntur normis, quibus recte sacri 
ministerii exercitium dirigant; hinc unicuique copia datur iura et 
officia sibi propria cognoscendi, et arbitrio in agendo via praecluditur; 
abusus qui ob carentiam legum in disciplinam ecclesiasticam forte 
irrepserint, facilius exstirpari ac praepediri poterunt; universa denique 
apostolatus opera, instituta atque incepta profecto habent unde expe- 
dite progrediantur et promoveantur, quia sana ordinatio iuridica 
prorsus necessaria est ut ecclesiastica communitas vigeat, crescat, floreat. 
Quod faxit benignissimus Deus, Beatissima Virgine Maria, Ecclesiae 
Matre, eius Sponso S. Iosepho, Ecclesiae Patrono, SS. Petro et Paulo 


deprecatoribus. 


CODEX IURIS CANONICI 


LIBER I 


DE NOR MIS GE NER AL I BU S 


Can. 1 - Canones huius Codicis unam Ecclesiam latinam respi- 
ciunt. 


Can. 2 - Codex plerumque non definit ritus, qui in actionibus litur- 
gicis celebrandis sunt servandi ; quare leges liturgicae hucusque vigentes 
vim suam retinent, nisi earum aliqua Codicis canonibus sit contraria. 


Can. 3 - Codicis canones initas ab Apostolica Sede cum nationibus 
aliisve societatibus politicis conventiones non abrogant neque iis dero- 
gant; eaedem idcirco perinde ac in praesens vigere pergent, contrariis 
huius Codicis praescriptis minime obstantibus. 


Can. 4 - Iura quaesita, itemque privilegia quae, ab Apostolica 
Sede ad haec usque tempora personis sive physicis sive iuridicis con- 
cessa, in usu sunt nec revocata, integra manent, nisi huius Codicis 
canonibus expresse revocentur. 


Can. 5- $8 1l. Vigentes in praesens contra horum praescripta ca- 
nonum consuetudines sive universales sive particulares, quae ipsis 
canonibus huius Codicis reprobantur, prorsus suppressae sunt, nec 
in posterum reviviscere sinantur; ceterae quoque suppressae habean- 
tur, nisi expresse Codice aliud caveatur, aut centenariae sint vel 
immemorabiles, quae quidem, si de iudicio Ordinarii pro locorum ac 
personarum adiunctis submoveri nequeant, tolerari possunt. 


$ 2. Consuetudines praeter ius hucusque vigentes, sive universales 
sive particulares, servantur. 


Can. 6 - 8 1l. Hoc Codice vim obtinente, abrogantur : 

LT Codex Iuris Canonici anno 1917 promulgatus ; 

2? aliae quoque leges, sive universales sive particulares, prae- 
scriptis huius Codicis contrariae, nisi de particularibus aliud expresse 
caveatur ; 

3? leges poenales quaelibet, sive universales sive particulares a 
Sede Apostolica latae, nisi iii ipso hoc Codice recipiantur; 

4? ceterae quoque leges disciplinares universales materiam respi- 
cientes, quae hoc Codice ex integro ordinatur. 


$ 2. Canones huius Codicis, quatenus ius vetus referunt, aesti- 
mandi sunt ratione etiam canonicae traditionis habita. 

TITULUS I 
DE LEGIBUS ECCLESIASTICIS 


Can. 7 - Lex instituitur cum promulgatur. 


Can. 8 - $ 1l. Leges ecclesiasticae universales promulgantur per 
editionem in Actorum Apostolicae Sedis commentario officiali, nisi in 
casibus particularibus alius promulgandi modus fuerit praescriptus, 
et vim suam exserunt tantum expletis tribus mensibus a die qui 
Actorum numero appositus est, nisi ex natura rei illico ligent aut in 
ipsa lege brevior aut longior vacatio specialiter et expresse fuerit 
statuta. 


$ 2. Leges particulares promulgantur modo a legislatore determi- 
nato et obligare incipiunt post mensem a die promulgationis, nisi alius 
terminus in ipsa lege statuatur. 


Can. 9 - Leges respiciunt futura, non praeterita, nisi nominatim 
in eis de praeteritis caveatur. 


Can. IO - Irritantes aut inhabilitantes eae tantum leges haben- 
dae sunt, quibus actum esse nullum aut inhabilem esse personam 
expresse statuitur. 


Can. 11 - Legibus mere ecclesiasticis tenentur baptizati in Ecclesia 
catholica vel in eandem recepti, quique sufficienti rationis usu gaudent 
et, nisi aliud iure expresse caveatur, septimum aetatis annum exple- 
verunt. 


Can. 12 - $ Il. Legibus universalibus tenentur ubique terrarum 
omnes pro quibus latae sunt. 


$ 2. A legibus autem universalibus, quae in certo territorio non 
vigent, eximuiitur omnes qui in eo territorio actu versantur. 


$ 3. Legibus conditis pro peculiari territorio ii subiciuntur pro 
quibus latae sunt, quique ibidem domicilium vel quasi-domicilium habent 
et simul actu commorantur, firmo praescripto can. 13. 


Can. 13 - 8 1. Leges particulares non praesumuntur personales, 
sed territoriales, nisi aliud constet. 
$ 2. Peregrini non adstringuntur : 


I legibus particularibus sui territorii quamdiu ab eo absunt, 
nisi aut earum transgressio in proprio territorio noceat, aut leges sint 
personales ; 

2? neque legibus territorii in quo versantur, iis exceptis quae 
ordini publico consulunt, aut actuum sollemnia determinant, aut res 
immobiles in territorio sitas respiciunt. 


$ 3. Vagi obligantur legibus tam universalibus quam particulari- 
bus quae vigent in loco in quo versantur. 


Can. 14 - Leges, etiam irritantes et inhabilitantes, in dubio iuris 
non urgent; in dubio autem facti Ordinarii ab eis dispensare possunt, 
dummodo, si agatur de dispensatione reservata, concedi soleat ab aucto- 
ritate cui reservatur. 


Can. 15 - $ 1. Ignorantia vel error circa leges irritantes vel inha- 
bilitantes earundem effectum non impediunt, nisi aliud expresse sta- 
tuatur. 


$ 2. Ignorantia vel error circa legem aut poenam aut circa factum 
proprium aut circa factum alienum notorium non praesumitur; circa 
factum alienum non notorium praesumitur, donec contrarium pro- 
betur. 


Can. 16 - $ 1. Leges authentice interpretatur legislator et is cui 
potestas authentice interpretandi fuerit ab eodem commissa. 


$ 2. Interpretatio authentica per modum legis exhibita eandem 
vim habet ac lex ipsa et promulgari debet; si verba legis in se certa 
declaret tantum, valet retrorsum; si legem coarctet vel extendat aut 
dubiam explicet, non retrotrahitur. 


$ 3. Interpretatio autem per modum sententiae iudicialis aut actus 
administrativi in re peculiari, vim legis non habet et ligat tantum per- 
sonas atque afficit res pro quibus data est. 


Can. 17 - Leges ecclesiasticae intellegendae sunt secundum pro- 
priam verborum significationem in textu et contextu consideratam; 
quae si dubia et obscura manserit, ad locos parallelos, si qui sint, ad 
legis finem ac circumstantias et ad mentem legislatoris est recurrendum. 


Can. 18 - Leges quae poenam statuunt aut liberum iurium exer- 
citium coarctant aut exceptionem a lege continent, strictae subsunt 
interpretationi. 


Can. 19 - Si certa de re desit expressum legis sive universalis sive 
particularis praescriptum aut consuetudo, causa, nisi sit poenalis, di- 
rimenda est attentis legibus latis in similibus, generalibus iuris prin- 
cipiis cum aequitate canonica servatis, iurisprudentia et praxi Curiae 
Romanae, communi constantique doctorum sententia. 


Can. 20 - Lex posterior abrogat priorem aut eidem derogat, si id 
expresse edicat aut illi sit directe contraria, aut totam de integro 

ordinet legis prioris materiam; sed lex universalis minime derogat 
iuri particulari aut speciali, nisi aliud in iure expresse caveatur. 


Can. 21 - In dubio revocatio legis praeexsistentis non praesumi- 
tur, sed leges posteriores ad priores trahendae sunt et his, quantum 
fieri potest, conciliandae. 


Can. 22 - Leges civiles ad quas ius Ecclesiae remittit, in iure ca- 
nonico iisdem cum effectibus serventur, quatenus iuri divino non sint 
contrariae et nisi aliud iure canonico caveatur. 


TITULUS II 
DE CONSUETUDINE 


Can. 23 - Ea tantum consuetudo a communitate fidelium intro- 
ducta vim legis habet, quae a legislatore approbata fuerit, ad normam 
canonum qui sequuntur. 


Can. 24 - $8 1. Nulla consuetudo vim legis obtinere potest, quae 
sit iuri divino contraria. 


$8 2. Nec vim legis obtinere potest consuetudo contra aut praeter 
ius canonicum, nisi sit rationabilis ; consuetudo autem quae in iure 
expresse reprobatur, non est rationabilis. 


Can. 25 - Nulla consuetudo vim legis obtinet, nisi a communitate 
legis saltem recipiendae capaci cum animo iuris inducendi servata 
fuerit. 


Can. 26 - Nisi a competenti legislatore specialiter fuerit probata, 
consuetudo vigenti iuri canonico contraria aut quae est praeter legem 
canonicam, vim legis obtinet tantum, si legitime per annos triginta 
continuos et completos servata fuerit; contra legem vero canonicam, 
quae clausulam contineat futuras consuetudines prohibentem, sola prae- 
valere potest consuetudo centenaria aut immemorabilis. 


Can. 27 - Consuetudo est optima legum interpres. 


Can. 28 - Firmo praescripto can. 5, consuetudo, sive contra sive 
praeter legem, per contrariam consuetudinem aut legem revocatur; 
sed, nisi expressam de iis mentionem faciat, lex non revocat consuetu- 
dines centenarias aut immemorabiles, nec lex universalis consuetudi- 
nes particulares. 

TITULUS III 
DE DECRETIS GENERALIBUS ET DE INSTRUCTIONIBUS 


Can. 29 - Decreta generalia, quibus a legislatore competenti pro 
communitate legis recipiendae capaci communia feruntur praescripta, 
proprie sunt leges et reguntur praescriptis canonum de legibus. 


Can. 30 - Qui potestate exsecutiva tantum gaudet, decretum ge- 
nerale, de quo in can. 29, ferre non valet, nisi in casibus particularibus 
ad normam iuris id ipsi a legislatore competenti expresse fuerit conces- 
sum et servatis condicionibus in actu concessionis statutis. 


Can. 31 - 3$ 1. Decreta generalia exsecutoria, quibus nempe pres- 
sius determinantur modi in lege applicanda servandi aut legum obser- 
vantia urgetur, ferre valent, intra fines suae competentiae, qui potestate 
gaudent exsecutiva. 


$ 2. Ad decretorum promulgationem et vacationem quod attinet, 
de quibus in $ 1l, serventur praescripta can. 8. 


Can. 32 - Decreta generalia exsecutoria eos obligant qui tenentur 
legibus, quarum eadem decreta modos applicationis determinant aut 
observantiam urgent. 


Can. 33 - $ 1. Decreta generalia exsecutoria, etiamsi edantur in 
directoriis aliusve nominis documentis, non derogant legibus, et eorum 
praescripta quae legibus sint contraria omni vi carent. 


$ 2. Eadem vim habere desinunt revocatione explicita aut impli- 
cita ab auctoritate competenti facta, necnon cessante' lege ad cuius 
exsecutionem data sunt; non autem cessant resoluto iure statuentis, 
nisi contrarium expresse caveatur. 


Can. 34 - $ 1. Instructiones, quae nempe legum praescripta decla- 
rant atque rationes in iisdem exsequendis servandas evolvunt et deter- 
minant, ad usum eorum dantur quorum est curare ut leges exsecutioni 
mandentur, eosque in legum exsecutione obligant; eas legitime edunt, 
intra fines suae competentiae, qui potestate exsecutiva gaudent. 


$ 2. Instructionum ordinationes legibus non derogant, et si quae 
cum legum praescriptis componi nequeant, omni vi carent. 


$ 3. Vim habere desinunt instructiones non tantum revocatione 
explicita aut implicita auctoritatis competentis, quae eas edidit, eiusve 
superioris, sed etiam cessante lege ad quam declarandam vel exsecutioni 
mandandam datae sunt. 

TITULUS IV 
DE ACTIBUS ADMINISTRATIVIS SINGULARIBUS 


CAPUT I 
NORMAE COMMUNES 


Can. 35 - Actus administrativus singularis, sive est decretum aut 
praeceptum sive est rescriptum, elici potest, intra fines suae competen- 
tiae, ab eo qui potestate exsecutiva gaudet, firmo praescripto can. 76, $ 1. 


Can. 36 - 8 1. Actus administrativus intellegendus est secundum 
propriam verborum significationem et communem loquendi usum; in 
dubio, qui ad lites referuntur aut ad poenas comminandas infligendasve 
attinent aut personae iura coarctant aut iura aliis quaesita laedunt aut 
adversantur legi in commodum privatorum, strictae subsunt interpre- 
tation1 ; ceteri omnes, latae. 


$ 2. Actus administrativus non debet ad alios casus praeter expres- 
sos extendi. 


Can. 37 - Actus administrativus, qui forum externum respicit, 
scripto est consignandus ; item, si fit in forma commissoria, actus huius 
exsecutionis. 


Can. 38 - Actus administrativus, etiam si agatur de rescripto Motu 
proprio dato, effectu caret quatenus ius alteri quaesitum laedit aut legi 
consuetudinive probatae contrarius est, nisi auctoritas competens ex- 
presse clausulam derogatoriam addiderit. 


Can. 39 - Condiciones in actu administrativo tunc tantum ad va- 
liditatem censentur adiectae, cum per particulas si, nisi, dummodo 
exprimuntur. 


Can. 40 - Exsecutor alicuius actus administrativi invalide suo mu- 
nere fungitur, antequam litteras receperit earumque authenticitatem 
et integritatem recognoverit, nisi praevia earundem notitia ad ipsum 
auctoritate eundem actum edentis transmissa fuerit. 


Can. 41 - Exsecutor actus administrativi cui committitur merum 
exsecutionis ministerium, exsecutionem huius actus denegare non potest, 
nisi manifesto appareat eundem actum esse nullum aut alia ex gravi 
causa sustineri non posse aut condiciones in ipso actu administrativo 
appositas non esse adimpletas ; si tamen actus administrativi, exsecutio 
adiunctorum personae aut loci ratione videatur inopportuna, exsecutor 
exsecutionem intermittat; quibus in casibus statim certiorem faciat 
auctoritatem quae actum edidit. 

Can. 42 - Exsecutor actus administrativi procedere debet ad man- 
dati normam; si autem condiciones essentiales in litteris appositas non 
impleverit ac substantialem procedendi formam non servaverit, irrita 
est exsecutio. 


Can. 43 - Actus administrativi exsecutor potest alium pro suo pru- 
denti arbitrio sibi substituere, nisi substitutio prohibita fuerit, aut 
electa industria personae, aut substituti persona praefinita; hisce 
autem in casibus exsecutori licet alteri committere actus praepara- 
torios. 


Can. 44 - Actus administrativus exsecutioni mandari potest etiam 
ab exsecutoris successore in officio, nisi fuerit electa industria personae. 


Can. 45 - Exsecutori fas est, si quoquo modo in actus administra- 
tivi exsecutione erraverit, eundem actum iterum exsecutioni mandare. 


Can. 46 - Actus administrativus non cessat resoluto iure statuen- 
tis, nisi aliud iure expresse caveatur. 


Can. 47 - Revocatio actus administrativi per alium actum admi- 
nistrativum auctoritatis competentis effectum tantummodo obtinet a 
momento, quo legitime notificatur personae pro qua datus est. 


CAPUT II 
DE DECRETIS ET PRAECEPTIS SINGULARIBUS 


Can. 48 - Decretum singulare intellegitur actus administrativus a 
competenti auctoritate exsecutiva editus, quo secundum iuris normas 
pro casu particulari datur decisio aut fit provisio, quae natura sua 
petitionem ab aliquo factam non supponunt. 


Can. 49 - Praeceptum singulare est decretum quo personae aut 
personis determinatis aliquid faciendum aut omittendum directe et 
legitime imponitur, praesertim ad legis observantiam urgendam. 


Can. 50 - Antequam decretum singulare ferat, auctoritas necessa- 
rias notitias et probationes exquirat, atque, quantum fieri potest, eos 
audiat quorum iura laedi possint. 


Can. 51 - Decretum scripto feratur expressis, saltem summarie, si 
agatur de decisione, motivis. 


Can. 52 - Decretum singulare vim habet tantum quoad res de qui- 
bus decernit et pro personis quibus datum est ; eas vero ubique obligat, 
nisi aliud constet. 

Can. 53 - Si decreta inter se sint contraria, peculiare, in iis quae 
peculiariter exprimuntur, praevalet generali; si aeque sint peculiaria 
aut generalia, posterius tempore obrogat priori, quatenus ei contra- 
rium est. 


Can. 54 - $ 1. Decretum singulare, cuius applicatio committitur 
exsecutori, effectum habet a momento exsecutionis; secus a momento 
quo personae auctoritate ipsius decernentis intimatur. 


$8 2. Decretum singulare, ut urgeri possit, legitimo documento ad 
normam iuris intimandum est. 


Can. 55 - Firmo praescripto cann. 37 et 51, cum gravissima ratio 
obstet ne scriptus decreti textus tradatur, decretum intimatum habe- 
tur si ei, cui destinatur, coram notario vel duobus testibus legatur, actis 
redactis, ab omnibus praesentibus subscribendis. 


Can. 56 - Decretum pro intimato habetur, si is cui destinatur, rite 
vocatus ad decretum accipiendum vel audiendum, sine iusta causa non 
comparuerit vel subscribere recusaverit. 


Can. 57 - $8 1. Quoties lex iubeat decretum ferri vel ab eo, cuius 
interest, petitio vel recursus ad decretum obtinendum legitime propo- 
natur, auctoritas competens intra tres menses a recepta petitione vel 
recursu provideat, nisi alius terminus lege praescribatur. 


$ 2. Hoc termino transacto, si decretum nondum datum fuerit, re- 
sponsum praesumitur negativum, ad propositionem ulterioris recursus 
quod attinet. 


$ 3. Responsum negativum praesumptum non eximit competentem 
auctoritatem ab obligatione decretum ferendi, immo et damnum forte 
illatum, ad normam can. 128, reparandi. 


Can. 58 - $ 1. Decretum singulare vim habere desinit legitima 
revocatione ab auctoritate competenti facta necnon cessante lege ad cuius 
exsecutionem datum est. 


$8 2. Praeceptum singulare, legitimo documento non impositum, ces- 
sat resoluto iure praecipientis. 


CAPUT III 
DE RESCRIPTIS 


Can. 59 - $ 1. Rescriptum intellegitur actus administrativus a com- 
petenti auctoritate exsecutiva in scriptis elicitus, quo suapte natura, 
ad petitionem alicuius, conceditur privilegium, dispensatio aliave gratia. 

$ 2. Quae de rescriptis statuuntur praescripta, etiam de licentiae 
concessione necnon de concessionibus gratiarum vivae vocis oraculo 
valent, nisi aliud constet. 


Can. 60 - Rescriptum quodlibet impetrari potest ab omnibus qui 
expresse non prohibentur. 


Can. 61 - Nisi aliud constet, rescriptum impetrari potest pro alio, 
etiam praeter eius assensum, et valet ante eiusdem acceptationem, sal- 
vis clausulis contrariis. 


Can. 62 - Rescriptum in quo nullus datur exsecutor, effectum ha 
bet a momento quo datae sunt litterae ; cetera, a momento exsecutionis. 


Can. 63 - $ 1. Validitati rescripti obstat subreptio seu reticentia 
veri, si in precibus expressa non fuerint quae secundum legem, stilum 
et praxim canonicam ad validitatem sunt exprimenda, nisi agatur de 
rescripto gratiae, quod Motu proprio datum sit. 


$ 2. Item validitati rescripti obstat obreptio seu expositio falsi, 
si ne una quidem causa motiva proposita sit vera. 


$ 3. Causa motiva in rescriptis quorum nullus est exsecutor, vera 
sit oportet tempore quo rescriptum datum est; in ceteris, tempore exse- 
cutionis. 


Can. 64 - Salvo iure Paenitentiariae pro foro interno, gratia a 
quovis dicasterio Romanae Curiae denegata, valide ab alio eiusdem 
Curiae dicasterio aliave competenti auctoritate infra Romanum Ponti- 
ficem concedi nequit, sine assensu dicasterii quocum agi coeptum est. 


Can. 65 - $ 1. Salvis praescriptis 85 2 et 3, nemo gratiam a proprio 
Ordinario denegatam ab alio Ordinario petat, nisi facta denegationis 
mentione ; facta autem mentione, Ordinarius gratiam ne concedat, nisi 
habitis a priore Ordinario denegationis rationibus. 


$ 2. Gratia a Vicario generali vel a Vicario episcopali denegata, 
ab alio Vicario eiusdem Episcopi, etiam habitis a Vicario denegante 
denegationis rationibus, valide concedi nequit. 


$ 3. Gratia a Vicario generali vel a Vicario episcopali denegata 
et postea, nulla facta huius denegationis mentione, ab Episcopo dioe- 
cesano impetrata, invalida est; gratia autem ab Episcopo dioecesano 
denegata nequit valide, etiam facta denegationis mentione, ab eius 
Vicario generali vel Vicario episcopali, non consentiente Episcopo, im- 
petrari. 


Can. 66 - Rescriptum non fit irritum ob errorem in nomine per- 
sonae cui datur vel a qua editur, aut loci in quo ipsa residet, aut rei 

de qua agitur, dummodo iudicio Ordinarii nulla sit de ipsa persona 
vel de re dubitatio. 


Can. 67 - $ 1. Si contingat ut de una eademque re duo rescripta 
inter se contraria impetrentur, peculiare, in iis quae peculiariter expri- 
muntur, praevalet generali. 

$8 2. Si sint aeque peculiaria aut generalia, prius tempore praeva- 
let posteriori, nisi in altero fiat mentio expressa de priore, aut nisi 
prior impetrator dolo vel notabili neglegentia sua rescripto usus non 
fuerit. 


$8 3. In dubio num rescriptum irritum sit necne, recurratur ad 
rescribentem. 


Can. 68 - Rescriptum Sedis Apostolicae in quo nullus datur exse- 
cutor, tunc tantum debet Ordinario impetrantis praesentari, cum id in 
lisdem litteris praecipitur, aut de rebus agitur publicis, aut compro- 
bari condiciones oportet. 


Can. 69 - Rescriptum, cuius praesentationi nullum est definitum 
tempus, potest exsecutori exhiberi quovis tempore, modo absit fraus 
et dolus. 


Can. 70 - Si in rescripto ipsa concessio exsecutori committatur, 
ipsius est pro suo prudenti arbitrio et conscientia gratiam concedere 
vel denegare. 


Can. 71 - Nemo uti tenetur rescripto in sui dumtaxat favorem 
concesso, nisi aliunde obligatione canonica ad hoc teneatur. 


Can. 72 - Rescripta ab Apostolica Sede concessa, quae exspirave- 
rint, ab Episcopo dioecesano iusta de causa semel prorogari possunt, 
non tamen ultra tres menses. 


Can. 73 - Per legem contrariam nulla rescripta revocantur, nisi 
aliud in ipsa lege caveatur. 


Can. 74 - Quamvis gratia oretenus sibi concessa quis in foro in- 
terno uti possit, tenetur illam pro foro externo probare, quoties id 
legitime ab eo petatur. 


Can. 75 - Si rescriptum contineat privilegium vel dispensationem, 
serventur insuper praescripta canonum qui sequuntur. 

CAPUT IV 
DE PRIVILEGIIS 


Can. 76 - $ 1. Privilegium, seu gratia in favorem certarum perso- 
narum sive physicarum sive iuridicarum per peculiarem actum facta, 
concedi potest a legislatore necnon ab auctoritate exsecutiva cui legis- 
lator hanc potestatem concesserit. 


$ 2. Possessio centenaria vel immemorabilis praesumptionem indu- 
cit concessi privilegii. 


Can. 77 - Privilegium interpretandum est ad normam can. 36, 
$ l1; sed ea semper adhibenda est interpretatio, qua privilegio aucti ali- 
quam revera gratiam consequantur. 


Can. 78 - $ 1. Privilegium praesumitur perpetuum, nisi contrarium 
probetur. 


$ 2. Privilegium personale, quod scilicet personam sequitur, cum 
Ipsa extinguitur. 


$ 3. Privilegium reale cessat per absolutum rei vel loci interitum; 
privilegium vero locale, si locus intra quinquaginta annos restituatur, 
reviviscit. 


Can. 79 - Privilegium cessat per revocationem competentis aucto- 
ritatis ad normam can. 47, firmo praescripto can. 46. 


Can. 80 - $ 1. Nullum privilegium per renuntiationem cessat, nisi 
haec a competenti auctoritate fuerit acceptata. 


$ 2. Privilegio in sui dumtaxat favorem concesso quaevis persona 
physica renuntiare potest. 


$ 3. Privilegio concesso alicui personae iuridicae, aut ratione digni- 
tatis loci vel rei, singulae personae renuntiare nequeunt; nec ipsi per- 
sonae iuridicae integrum est privilegio sibi concesso renuntiare, si 
renuntiatio cedat in Ecclesiae aliorumve praeiudicium. 


Can. 81 - Resoluto iure concedentis, privilegium non extinguitur, 
nisi datum fuerit cum clausula ad beneplacitum nostrum vel alia aequi- 
pollenti. 


Can. 82 - Per non usum vel per usum contrarium privilegium aliis 
haud onerosum non cessat ; quod vero in aliorum gravamen cedit, amit- 
titur, si accedat legitima praescriptio. 


Can. 83 - $ 1. Cessat privilegium elapso tempore vel expleto nu- 
mero casuum pro quibus concessum fuit, firmo praescripto can. 142, $ 2. 

$ 2. Cessat quoque, si temporis progressu rerum adiuncta ita i1udi- 
cio auctoritatis competentis immutata sint, ut noxium evaserit aut eius 
usus illicitus fiat. 


Can. 84 - Qui abutitur potestate sibi ex privilegio data, privilegio 
ipso privari meretur; quare, Ordinarius, frustra monito privilegiario, 
graviter abutentem privet privilegio quod ipse concessit; quod si pri- 
vilegium concessum fuerit ab Apostolica Sede, eandem Ordinarius cer- 
tiorem facere tenetur. 


CAPUT V 


DE DISPENSATIONIBUS 


Can. 85 - Dispensatio, seu legis mere ecclesiasticae in cayu par- 
ticulari relaxatio, concedi potest ab iis qui potestate gaudent exsecu- 
tiva intra limites suae competentiae, necnon ab illis quibus potestas 
dispensandi explicite vel implicite competit sive ipso iure sive vi legi- 
timae delegationis. 


Can. 86 - Dispensationi obnoxiae non sunt leges quatenus ea defi- 
niunt, quae institutorum aut actuum iuridicorum essentialiter sunt con- 
stitutiva. 


Can. 87 - $ 1. Episcopus dioecesanus fideles, quoties id ad eorun- 
dem spirituale bonum conferre iudicet, dispensare valet in legibus 
disciplinaribus tam universalibus quam particularibus pro suo territo- 
rio vel suis subditis a suprema Ecclesiae auctoritate latis, non tamen 
in legibus processualibus aut poenalibus, nec in iis quarum dispensatio 
Apostolicae Sedi aliive auctoritati specialiter reservatur. 


$8 2. Si difficilis sit recursus ad Sanctam Sedem et simul in mora 
sit periculum gravis damni, Ordinarius quicumque dispensare valet in 
lisdem legibus, etiam si dispensatio reservatur Sanctae Sedi, dummodo 
agatur de dispensatione quam ipsa in iisdem adiunctis concedere solet, 
firmo praescripto can. 291. 


Can. 88 - Ordinarius loci in legibus dioecesanis atque, quoties id 
ad fidelium bonum conferre iudicet, in legibus a Concilio plenario 
vel provinciali aut ab Episcoporum conferentia latis dispensare valet. 


Can. 89 - Parochus aliique presbyteri aut diaconi a lege univer- 
sali et particulari dispensare non valent, nisi haec potestas ipsis expresse 
concessa sit. 


Can. 90- 31. A lege ecclesiastica ne dispensetur sine iusta et ra- 
tionabili causa, habita ratione adiunctorum casus et gravitatis legis 
a qua dispensatur ; alias dispensatio illicita est et, nisi ab ipso legisla- 
tore eiusve superiore data sit, etiam invalida. 

$ 2. Dispensatio in dubio de sufficientia causae valide et licite con- 
ceditur. 


Can. 91 - Qui gaudet potestate dispensandi eam exercere valet, 
etiam extra territorium exsistens, in subditos, licet e territorio absen- 
tes, atque, nisi contrarium expresse statuatur, in peregrinos quoque 
in territorio actu degentes, necnon erga seipsum. 


Can. 92 - Strictae subest interpretationi non solum dispensatio ad 
normam can. 36, $ 1, sed ipsamet potestas dispensandi ad certum casum 
concessa. 


Can. 93 - Dispensatio quae tractum habet successivum cessat iisdem 
modis quibus privilegium, necnon certa ac totali cessatione causae 
motivae. 


TITULUS V 
DE STATUTIS ET ORDINIBUS 


Can. 94 - $ 1. Statuta, sensu proprio, sunt ordinationes quae in uni- 
versitatibus sive personarum sive rerum ad normam iuris conduntur, 
et quibus definiuntur earundem finis, constitutio, regimen atque agendi 
rationes. 


$ 2. Statutis universitatis personarum obligantur solae personae 
quae legitime eiusdem membra sunt; statutis rerum universitatis, 1i 
qui eiusdem moderamen curant. 


$8 3. Quae statutorum praescripta vi potestatis legislativae condita 
et promulgata sunt, reguntur praescriptis canonum de legibus. 


Can. 95 - $ 1. Ordines sunt regulae seu normae quae servari debent 
in personarum conventibus, sive ab auctoritate ecclesiastica indictis 
sive a christifidelibus libere convocatis, necnon aliis in celebrationibus, 
et quibus definiuntur quae ad constitutionem, moderamen et rerum 
agendarum rationes pertinent. 


$ 2. In conventibus celebrationibusve, ii regulis ordinis tenentur, 
qui in iisdem partem habent. 

TITULUS VI 
DE PERSONIS PHYSICIS ET IURIDICIS 


CAPUT I 
DE PERSONARUM PHYSICARUM CONDICIONE CANONICA 


Can. 96 - Baptismo homo Ecclesiae Christi incorporatur et in 
eadem constituitur persona, cum officiis et iuribus quae christianis, 
attenta quidem eorum condicione, sunt propria, quatenus in ecclesia- 
stica sunt communione et nisi obstet lata legitime sanctio. 


Can. 97 - $8 1. Persona quae duodevigesimum aetatis annum exple- 
vit, maior est; infra hanc aetatem, minor. 


$ 2. Minor, ante plenum septennium, dicitur infans et censetur 
non sui compos, expleto autem septennio, usum rationis habere prae- 
sumitur. 


Can. 98 - $ 1. Persona maior plenum habet suorum iurium exer- 
citium. 


$ 2. Persona minor in exercitio suorum iurium potestati obnoxia 
manet parentum vel tutorum, iis exceptis in quibus minores lege divina 
aut iure canonico ab eorum potestate exempti sunt; ad constitutionem 
tutorum eorumque potestatem quod attinet, serventur praescripta iuris 
civilis, nisi iure canonico aliud caveatur, aut Episcopus dioecesanus in 
certis casibus iusta de causa per nominationem alius tutoris providen- 
dum aestimaverit. 


Can. 99 - Quicumque usu rationis habitu caret, censetur non sui 
compos et infantibus assimilatur. 


Can. 100 - Persona dicitur : incoia, in loco ubi est eius domicilium ; 
advena, in loco ubi quasi-domicilium habet; peregrinus, si versetur 
extra domicilium et quasi-domicilium quod adhuc retinet ; vagus, si 
nullibi domicilium habeat vel quasi-domicilium. 


Can. 101 - 3$ 1. Locus originis filii, etiam neophyti, est ille in quo 
cum filius natus est, domicilium, aut, eo deficiente, quasi-domicilium 
habuerunt parentes vel, si parentes non habuerint idem domicilium vel 
quasi-domicilium, mater. 


$ 2. Si agatur de filio vagorum, locus originis est ipsemet nativi- 
tatis locus; si de exposito, est locus in quo inventus est. 


Can. 102 - 8 1. Domicilium acquiritur ea in territorio alicuius pa- 
roeciae aut saltem dioecesis commoratione, quae aut coniuncta sit 

cum animo ibi perpetuo manendi si nihil inde avocet, aut ad quinquen- 
nium completum sit protracta. 

$8 2. Quasi-domicilium acquiritur ea commoratione in territorio ali- 
cuius paroeciae aut saltem dioecesis, quae aut coniuncta sit cum animo 
ibi manendi saltem per tres menses si nihil inde avocet, aut ad tres 
menses reapse sit protracta. 

$8 3. Domicilium vel quasi-domicilium in territorio paroeciae dici- 
tur paroeciale ; in territorio dioecesis, etsi non in paroecia, dioecesanum. 


Can. 103 - Sodales institutorum religiosorum et societatum vitae 
apostolicae domicilium acquirunt in loco ubi sita est domus cui adscri- 
buntur; quasi-domicilium in domo ubi, ad normam can. 102, $ 2, com- 
morantur. 


Can. 104 - Coniuges commune habeant domicilium vel quasi-domi- 
cilium ; legitimae separationis ratione vel alia iusta de causa, uterque 
habere potest proprium domicilium vel quasi-domicilium. 


Can. 105 - $ 1. Minor necessario retinet domicilium et quasi-domi- 
cilium illius, cuius potestati subicitur. Infantia egressus potest etiam 
quasi-domicilium proprium acquirere; atque legitime ad normam iuris 
civilis emancipatus, etiam proprium domicilium. 

$ 2. Quicumque alia ratione quam minoritate, in tutelam vel cura- 
telam legitime traditus est alterius, domicilium et quasi-domicilium 
habet tutoris vel curatoris. 


Can. 106 - Domicilium et quasi-domiciluum amittitur discessione 
a loco cum animo non revertendi, salvo praescripto can. 105. 


Can. 107 - $ 1. Tum per domicilium tum per quasi-domicilium suum 
quisque parochum et Ordinarium sortitur. 

$ 2. Proprius vagi parochus vel Ordinarius est parochus vel Ordi- 
narius loci in quo vagus actu commoratur. 

$ 3. Illius quoque qui non habet nisi domicilium vel quasi-domi- 
cilium dioecesanum, parochus proprius est parochus loci in quo actu 
commoratur. 


Can. 108 - $ 1. Consanguinitas computatur per lineas et gradus. 

$ 2. In linea recta tot sunt gradus quot generationes, seu quot 
personae, stipite dempto. 

$ 3. In linea obliqua tot sunt gradus quot personae in utraque simul 
linea, stipite dempto. 


Can. 109 - 8 1. Affinitas oritur ex matrimonio valido, etsi non 
consummato, atque viget inter virum et mulieris consanguineos, itemque 
mulierem inter et viri consanguineos. 

$8 2. Ita computatur ut qui sunt consanguinei viri, iidem in eadem 
linea et gradu sint affines mulieris, et vice versa. 

Can. 110 - Filii, qui ad normam legis civilis adoptati sint, haben- 
tur ut filii eius vel eorum qui eos adoptaverint. 


Can. 111 - $ 1. Ecclesiae latinae per receptum baptismum adscri- 
bitur filius parentum, qui ad eam pertineant vel, si alteruter ad eam 
non pertineat, ambo concordi voluntate optaverint ut proles in Ecclesia 
latina baptizaretur ; quodsi concors voluntas desit, Ecclesiae rituali ad 
quam pater pertinet adscribitur. 


$ 2. Quilibet baptizandus qui quartum decimum aetatis annum 
expleverit, libere potest eligere ut in Ecclesia latina vel in alia Eccle- 
sia rituali sui iuris baptizetur; quo in casu, ipse ad eam Ecclesiam 
pertinet quam elegerit. 


Can. 112 - $ 1. Post receptum baptismum, alii Ecclesiae rituali sui 
iuris adscribuntur : 

LI qui licentiam ab Apostolica Sede obtinuerit; 

2? coniux qui, in matrimonio ineundo vel eo durante, ad Eccle- 
siam ritualem sui iuris alterius coniugis se transire declaraverit; ma- 
trimonio autem soluto, libere potest ad latinam Ecclesiam redire; 

3? filii eorum, de quibus in nn. 1 et 2, ante decimum quartum 
aetatis annum completum itemque, in matrimonio mixto, filii partis 
catholicae quae ad aliam Ecclesiam ritualem legitime transierit ; adepta 
vero hac aetate, iidem possunt ad latinam Ecclesiam redire. 


$8 2. Mos, quamvis diuturnus, sacramenta secundum ritum alicuius 
Ecclesiae ritualis sui iuris recipiendi, non secumfert adscriptionem 
eidem Ecclesiae. 


CAPUT II 
DE PERSONIS IURIDICIS 


Can. 113 - $ 1. Catholica Ecclesia et Apostolica Sedes, moralis per- 
sonae rationem habent ex ipsa ordinatione divina. 


$8 2. Sunt etiam in Ecclesia, praeter personas physicas, personae 
iuridicae, subiecta scilicet in iure canonico obligationum et iurium 
quae ipsarum indoli congruunt. 


Can. 114 - $ 1. Personae iuridicae constituuntur aut ex ipso iuris 
praescripto aut ex speciali competentis auctoritatis concessione per 
decretum data, universitates sive personarum sive rerum in finem mis- 
sioni Ecclesiae congruentem, qui singulorum finem transcendit, or 
dinatae. 


$ 2. Fines, de quibus in $ 1, intelleguntur qui ad opera pietatis, 
apostolatus vel caritatis sive spiritualis sive temporalis attinent. 


$8 3. Auctoritas Ecclesiae competens personalitatem iuridicam ne 
conferat nisi lis personarum aut rerum universitatibus, quae finem per- 

sequuntur reapse utilem atque, omnibus perpensis, mediis gaudent quae 
sufficere posse praevidentur ad finem praestitutum assequendum. 


Can. 115 - $ 1. Personae iuridicae in Ecclesia sunt aut universita- 
tes personarum aut universitates rerum. 


$ 2. Universitas personarum, quae quidem nonnisi ex tribus saltem 
personis constitui potest, est collegialis, si eius actionem determinant 
membra, in decisionibus ferendis concurrentia, sive aequali iure sive 
non, ad normam iuris et statutorum; secus est non collegialis. 


$8 3. Universitas rerum seu fundatio autonoma constat bonis seu 
rebus, sive spiritualibus sive materialibus, eamque, ad normam iuris 
et statutorum, moderantur sive una vel plures personae physicae sive 
collegium. 


Can. 116 - 3 1. Personae iuridicae publicae sunt universitates per- 
sonarum aut rerum, quae ab ecclesiastica auctoritate competenti con- 
stituuntur ut intra fines sibi praestitutos nomine Ecclesiae, ad normam 
praescriptorum iuris, munus proprium intuitu boni publici ipsis com- 
missum expleant; ceterae personae iuridicae sunt privatae. 


$ 2. Personae iuridicae publicae hac personalitate donantur sive 
ipso iure sive speciali competentis auctoritatis decreto eandem expresse 
concedenti ; personae iuridicae privatae hac personalitate donantur 
tantum per speciale competentis auctoritatis decretum eandem  per- 
sonalitatem expresse concedens. 


Can. 117 - Nulla personarum vel rerum universitas personalitatem 
iuridicam obtinere intendens, eandem consequi valet nisi ipsius statuta 
a competenti auctoritate sint probata. 


Can. 118 - Personam iuridicam publicam repraesentant, eius no- 
mine agentes, ii quibus iure universali vel particulari aut propriis 
statutis haec competentia agnoscitur; personam iuridicam privatam, 
li quibus eadem competentia per statuta tribuitur. 


Can. 119 - Ad actus collegiales quod attinet, nisi iure vel statu- 
tis aliud caveatur : 

T si agatur de electionibus, id vim habet iuris, quod, praesente 
quidem maiore parte eorum qui convocari debent, placuerit parti abso- 
lute maiori eorum qui sunt praesentes; post duo inefficacia scrutinia, 
suffragatio fiat super duobus candidatis qui maiorem suffragiorum par- 
tem obtinuerint, vel, si sunt plures, super duobus aetate senioribus; 
post tertium scrutinium, si paritas maneat, ille electus habeatur qui 
senior sit aetate; 

2? si agatur de aliis negotiis, id vim habet iuris, quod, praesente 
quidem maiore parte eorum qui convocari debent, placuerit parti abso- 

Iute maiori eorum qui sunt praesentes; quod si post duo scrutinia 
suffragia aequalia fuerint, praeses suo voto paritatem dirimere potest; 

3? quod autem omnes uti singulos tangit, ab omnibus approbari 
debet. 


Can. 120 - $ 1. Persona iuridica natura sua perpetua est ; extingui- 
tur tamen si a competenti auctoritate legitime supprimatur aut per 
centum annorum spatium agere desierit; persona iuridica privata in- 
super extinguitur, si ipsa consociatio ad normam statutorum dissol- 
vatur, aut si, de iudicio auctoritatis competentis, ipsa fundatio ad 
normam statutorum esse desierit. 


$ 2. Si vel unum ex personae iuridicae collegialis membris super- 
sit, et personarum universitas secundum statuta esse non desierit, exer- 
citium omnium iurium universitatis illi membro competit. 


Can. 121 - Si universitates sive personarum sive rerum, quae sunt 
personae iuridicae publicae, ita coniungantur ut ex iisdem una consti- 
tuatur universitas personalitate iuridica et ipsa pollens, nova haec 
persona iuridica bona iuraque patrimonialia prioribus propria obtinet 
atque onera suscipit, quibus eaedem gravabantur; ad destinationem 
autem praesertim bonorum et ad onerum adimpletionem quod attinet, 
fundatorum oblatorumque voluntas atque iura quaesita salva esse 
debent. 


Can. 122 - Si universitas, quae gaudet personalitate iuridica pu- 
blica, ita dividatur ut aut illius pars alii personae iuridicae uniatur 
aut ex parte dismembrata distincta persona iuridica publica erigatur, 
auctoritas ecclesiastica, cui divisio competat, curare debet per se vel 
per exsecutorem, servatis quidem in primis tum fundatorum ac oblato- 
rum voluntate tum iuribus quaesitis tum probatis statutis : 


Tl ut communia, quae dividi possunt, bona atque iura patrimo- 
nialia necnon aes alienum aliaque onera dividantur inter personas 
iuridicas, de quibus agitur, debita cum proportione ex aequo et bono, 
ratione habita omnium adiunctorum et necessitatum utriusque; 


2? ut usus et ususfructus communium bonorum, quae divisioni 
obnoxia non sunt, utrique personae iuridicae cedant, oneraque iisdem 
propria utrique imponantur, servata item debita proportione ex aequo 
et bono definienda. 


Can. 123 - Extincta persona iuridica publica, destinatio eiusdem 
bonorum iuriumque patrimonialium itemque onerum regitur iure et 
statutis, quae, si sileant, obveniunt personae iuridicae immediate supe- 
riori, salvis semper fundatorum vel oblatorum voluntate necnon iuri- 
bus quaesitis ; extincta persona iuridica privata, eiusdem bonorum et 
onerum destinatio propriis statutis regitur. 

TITULUS VII 
DE ACTIBUS IURIDICIS 


Can. 124 - 8 1. Ad validitatem actus iuridici requiritur ut a per- 
sona habili sit positus, atque in eodem adsint quae actum ipsum 
essentialiter constituunt, necnon sollemnia et requisita iure ad vali- 
ditatem actus imposita. 


$ 2. Actus iuridicus quoad sua elementa externa rite positus prae- 
sumitur validus. 


Can. 125 - 8 1. Actus positus ex vi ab extrinseco personae illata, cui 
ipsa nequaquam resistere potuit, pro infecto habetur. 


$ 2. Actus positus ex metu gravi, iniuste incusso, aut ex dolo, 
valet, nisi aliud iure caveatur; sed potest per sententiam iudicis re- 
scindi, sive ad instantiam partis laesae eiusve in iure successorum sive 
ex officio. 


Can. 126 - Actus positus ex ignorantia aut ex errore, qui versetur 
circa id quod eius substantiam constituit, aut qui recidit in condicio- 
nem sine qua non, irritus est; secus valet, nisi aliud iure caveatur, 
sed actus ex ignorantia aut ex errore initus locum dare potest actioni 
rescissoriae ad normam iuris. 


Can. 127 - $ 1. Cum iure statuatur ad actus ponendos Superiorem 
indigere consensu aut consilio alicuius collegii vel personarum coetus, 
convocari debet collegium vel coetus ad normam can. 166, nisi, cum 
agatur de consilio tantum exquirendo, aliter iure particulari aut pro- 
prio cautum sit; ut autem actus valeant requiritur ut obtineatur con- 
sensus partis absolute maioris eorum qui sunt praesentes aut omnium 
exquiratur consilium. 


$ 2. Cum iure statuatur ad actus ponendos Superiorem indigere 
consensu aut consilio aliquarum personarum, uti singularum : 

lI si consensus exigatur, invalidus est actus Superioris consen- 
sum earum personarum non exquirentis aut contra earum vel alicuius 
votum agentis; 

2? si consilium exigatur, invalidus est actus Superioris easdem 
personas non audientis ; Superior, licet nulla obligatione teneatur ac- 
cedendi, ad earundem votum, etsi concors, tamen sine praevalenti ra- 
tione, suo iudicio aestimanda, ab earundem voto, praesertim concordi, 
ne discedat. 


$8 3. Omnes quorum consensus aut consilium requiritur, obligatione 
tenentur sententiam suam sincere proferendi atque, si negotiorum gra- 

vitas id postulat, secretum sedulo servandi ; quae quidem obligatio a 
Superiore urgeri potest. 


Can. 128 - Quicumque illegitime actu iuridico, immo quovis alio 
actu dolo vel culpa posito, alteri damnum infert, obligatione tenetur 
damnum illatum reparandi. 


TITULUS VIII 
DE POTESTATE REGIMINIS 


Can. 129 - $ 1. Potestatis regiminis, quae quidem ex divina institu- 
tione est in Ecclesia et etiam potestas iurisdictionis vocatur, ad nor- 
mam praescriptorum iuris, habiles sunt qui ordine sacro sunt insi- 
gniti. 

$8 2. In exercitio eiusdem potestatis, christifideles laici ad normam 
iuris cooperari possunt. 


Can. 130 - Potestas regiminis de se exercetur pro foro externo, 
quandoque tamen pro solo foro interno, ita quidem ut effectus quos eius 
exercitium natum est habere pro foro externo, in hoc foro non recogno- 
scantur, nisi quatenus id determinatis pro casibus iure statuatur. 


Can. 131 - $ 1. Potestas regiminis ordinaria ea est, quae ipso iure 
alicui officio adnectitur; delegata, quae ipsi personae non mediante 
officio conceditur. 


$8 2. Potestas regiminis ordinaria potest esse sive propria sive vi- 
caria. 


$ 3. Ei qui delegatum se asserit, onus probandae delegationis in- 
cumbit. 


Can. 132 - $ 1. Facultates habituales reguntur praescriptis de po- 
testate delegata. 


$ 2. Attamen nisi in eius concessione aliud expresse caveatur aut 
electa sit industria personae, facultas habitualis Ordinario concessa 
non perimitur resoluto iure Ordinarii cui concessa est, etiamsi ipse 
eam exsequi coeperit, sed transit ad quemvis Ordinarium qui ipsi in 
regimine succedit. 


Can. 133 - $ 1. Delegatus qui sive circa res sive circa personas 
mandati sui fines excedit, nihil agit. 


$8 2. Fines sui mandati excedere non intellegitur delegatus qui alio 
modo ac in mandato determinatur, ea peragit ad quae delegatus est, 
nisi modus ab ipso delegante ad validitatem fuerit praescriptus. 

Can. 134 - $ 1. Nomine Ordinarii in iure intelleguntur, praeter 
Romanum Pontificem, Episcopi dioecesani aliique qui, etsi ad interim 
tantum, praepositi sunt alicui Ecclesiae particulari vel communitati 
eidem aequiparatae ad normam can. 368, necnon qui in iisdem 
generali gaudent potestate exsecutiva ordinaria, nempe Vicarii gene- 
rales et episcopales; itemque, pro suis sodalibus, Superiores maiores 
clericalium institutorum religiosorum iuris pontificii et clericalium 
societatum vitae apostolicae iuris pontificii, qui ordinaria saltem pote- 
state exsecutiva pollent. 


$ 2. Nomine Ordinarii loci intelleguntur omnes qui in $ 1 recen- 
sentur, exceptis Superioribus institutorum religiosorum et societatum 
vitae apostolicae. 


$ 3. Quae in canonibus nominatim Episcopo dioecesano, in ambitu 
potestatis exsecutivae tribuuntur, intelleguntur competere dumtaxat 
Episcopo dioecesano aliisque ipsi in can. 381, $ 2 aequiparatis, exclusis 
Vicario generali et episcopali, nisi de speciali mandato. 


Can. 135 - $ 1. Potestas regiminis distinguitur in legislativam, ex- 
secutivam et iudicialem. 


$ 2. Potestas legislativa exercenda est modo iure praescripto, et 
ea qua in Ecclesia gaudet legislator infra auctoritatem supremam, va- 
lide delegari nequit, nisi aliud iure explicite caveatur; a legislatore 
inferiore lex iuri superiori contraria valide ferri nequit. 


$8 3. Potestas iudicialis, qua gaudent iudices aut collegia iudicialia, 
exercenda est modo iure praescripto, et delegari nequit, nisi ad actus 
cuivis decreto aut sententiae praeparatorios perficiendos. 


$ 4. Ad potestatis exsecutivae exercitium quod attinet, serventur 
praescripta canonum qui sequuntur. 


Can. 136 - Potestatem exsecutivam aliquis, licet extra territorium 
exsistens, exercere valet in subditos, etiam a territorio absentes, nisi 
aliud ex rei natura aut ex iuris praescripto constet; in peregrinos in 
territorio actu degentes, si agatur de favoribus concedendis aut de 
exsecutioni mandandis sive legibus universalibus sive legibus particu- 
laribus, quibus ipsi ad normam can. 13, $ 2, n. 2 tenentur. 


Can. 137 - $ 1. Potestas exsecutiva ordinaria delegari potest tum 
ad actum tum ad universitatem casuum, nisi aliud iure expresse ca- 
veatur. 


$8 2. Potestas exsecutiva ab Apostolica Sede delegata subdelegari 
potest sive ad actum sive ad universitatem casuum, nisi electa fuerit 
industria personae aut subdelegatio fuerit expresse prohibita. 


$8 3. Potestas exsecutiva delegata ab alia auctoritate potestatem 
ordinariam habente, si ad universitatem casuum delegata sit, in sin- 

gulis tantum casibus subdelegari potest; si vero ad actum aut ad actus 
determinatos delegata sit, subdelegari nequit, nisi de expressa dele- 
gantis concessione. 


$ 4. Nulla potestas subdelegata iterum subdelegari potest, nisi id 
expresse a delegante concessum fuerit. 


Can. 138 - Potestas exsecutiva ordinaria necnon potestas ad uni- 
versitatem casuum delegata, late interpretanda est, alia vero quaelibet 
stricte; cui tamen delegata potestas est, ea quoque intelleguntur con- 
cessa sine quibus eadem potestas exerceri nequit. 


Can. 139 - $ 1. Nisi aliud iure statuatur, eo quod quis aliquam 
auctoritatem, etiam superiorem, competentem adeat, non suspenditur 
alius auctoritatis competentis exsecutiva potestas, sive haec ordinaria 
est sive delegata. 


$ 2. Causae tamen ad superiorem auctoritatem delatae ne se im- 
misceat inferior, nisi ex gravi urgentique causa; quo in casu statim 
superiorem de re moneat. 


Can. 140 - $ 1. Pluribus in solidum ad idem negotium agendum de- 
legatis, qui prius negotium tractare inchoaverit alios ab eodem agendo 
excludit, nisi postea impeditus fuerit aut in negotio peragendo ulte- 
rius procedere noluerit. 


$ 2. Pluribus collegialiter ad negotium agendum delegatis, omnes 
procedere debent ad normam can. 119, nisi in mandato aliud cautum sit. 


$8 3. Potestas exsecutiva pluribus delegata, praesumitur iisdem de- 
legata in solidum. 


Can. 141 - Pluribus successive delegatis, ille negotium expediat, 
cuius mandatum anterius est, nec postea revocatum fuit. 


Can. 142 - $ 1. Potestas delegata extinguitur: expleto mandato ; 
elapso tempore vel exhausto numero casuum pro quibus concessa fuit; 
cessante causa finali delegationis; revocatione delegantis delegato di- 
recte intimata necnon renuntiatione delegati deleganti significata et 
ab eo acceptata ; non autem resoluto iure delegantis, nisi id ex appositis 
clausulis appareat. 


$8 2. Actus tamen ex potestate delegata, quae exercetur pro solo 
foro interno, per inadvertentiam positus, elapso concessionis tempore, 
validus est. 


Can. 143 - $ 1. Potestas ordinaria extinguitur amisso officio cui 
adnectitur. 


$ 2. Nisi aliud iure caveatur, suspenditur potestas ordinaria, si 
contra privationem vel amotionem ab officio legitime appellatur vel 
recursus interponitur. 

Can. 144 - $ 1. In errore communi de facto aut de iure, itemque 
in dubio positivo et probabili sive iuris sive facti, supplet Ecclesia, 
pro foro tam externo quam interno, potestatem regiminis exsecutivam. 


$ 2. Eadem norma applicatur facultatibus de quibus in cann. 883, 
96$, et Illi, $ I. 


TITULUS IX 
DE OFFICIIS ECCLESIASTICIS 


Can. 145 - $ 1. Officium ecclesiasticum est quodlibet munus ordi- 
natione sive divina sive ecclesiastica stabiliter constitutum in finem 
spiritualem exercendum. 


$ 2. Obligationes et iura singulis officiis ecclesiasticis propria defi- 
niuntur sive ipso iure quo officium constituitur, sive decreto auctoritatis 
competentis quo constituitur simul et confertur. 


CAPUT I 
DE PROVISIONE OFFICII ECCLESIASTICI 


Can. 146 - Officium ecclesiasticum sine provisione canonica valide 
obtineri nequit. 


Can. 147 - Provisio officii ecclesiastici fit: per liberam collationem 
ab auctoritate ecclesiastica competenti; per institutionem áb eadem 
datam, si praecesserit praesentatio ; per confirmationem vel admissio- 
nem ab eadem factam, si praecesserit electio vel postulatio; tandem 
per simplicem electionem et electi acceptationem, si electio non egeat 
confirmatione. 


Can. 148 - Auctoritati, cuius est officia erigere, innovare et sup- 
primere, eorundem provisio quoque competit, nisi aliud iure statuatur. 


Can. 149 - $ 1. Ut ad officium ecclesiasticum quis promoveatur, 
debet esse in Ecclesiae communione necnon idoneus, scilicet iis quali- 
tatibus praeditus, quae iure universali vel particulari aut lege funda- 
tionis ad idem officium requiruntur. 


$ 2. Provisio officii ecclesiastici facta illi qui caret qualitatibus 
requisitis, irrita tantum est, si qualitates iure universali vel particulari 
aut lege fundationis ad validitatem provisionis expresse exigantur; 
secus valida est, sed rescindi potest per decretum auctoritatis compe- 
tentis aut per sententiam tribunalis administrativi. 


$8 3. Provisio officii simoniace facta ipso iure irrita est. 

Can. 150 - Officium secumferens plenam animarum curam, ad quam 
adimplendam ordinis sacerdotalis exercitium requiritur, ei qui sacer- 
dotio nondum auctus est valide conferri nequit. 


Can. 151 - Provisio officii animarum curam secumferentis, sine 
gravi causa ne differatur. 


Can. 152 - Nemini conferantur duo vel plura officia incompatibilia, 
videlicet quae una simul ab eodem adimpleri nequeunt. 


Can. 153 - $ 1. Provisio officii de iure non vacantis est ipso facto 
irrita, nec subsequenti vacatione convalescit. 


$8 2. Si tamen agatur de officio quod de iure ad tempus determina- 
tum confertur, provisio intra sex menses ante expletum boc tempus 
fieri potest, et effectum habet a die officii vacationis. 


$ 3. Promissio alicuius officii, a quocumque est facta, nullum pa- 
rit iuridicum effectum. 


Can. 154 - Officium de iure vacans, quod forte adhuc ab aliquo 
illegitime possidetur, conferr potest, dummodo rite declaratum fuerit 
eam possessionem non esse legitimam, et de hac declaratione mentio fiat 
in litteris collationis. 


Can. 155 - Qui, vicem alterius negligentis vel impediti supplens, 
officium confert, nullam inde potestatem acquirit in personam cui col- 
latum est, sed huius condicio iuridica perinde constituitur, ac si provisio 
ad ordinariam iuris normam peracta fuisset. 


Can. 156 - Cuiuslibet officii provisio scripto consignetur. 


Art. 1 
DE LIBERA COLLATIONE 


Can. 157 - Nisi aliud explicite iure statuatur, Episcopi dioecesani 
est libera collatione providere officiis ecclesiasticis in propria Ecclesia 
particulari. 


Art. 2 
DE PRAESENTATIONE 


Can. 158 - $8 1. Praesentatio ad officium ecclesiasticum ab eo, cui 
ius praesentandi competit, fieri debet auctoritati cuius est ad officium 
de quo agitur institutionem dare, et quidem, nisi aliud legitime cautum 
sit, intra tres menses ab habita vacationis officii notitia. 


$ 2. Si ius praesentationis cuidam collegio aut coetui personarum 
competat, praesentandus designetur servatis cann. 165-179 praescriptis. 

Can. 159 - Nemo invitus praesentetur ; quare qui praesentandus 
proponitur, mentem suam rogatus, nisi intra octiduum utile recuset, 
praesentan potest. 


Can. 160 - 3 1. Qui iure praesentationis gaudet, unum aut etiam 
plures, et quidem tum una simul tum successive, praesentare potest. 


$ 2. Nemo potest seipsum praesentare; potest autem collegium aut 
coetus personarum aliquem suum sodalem praesentare. 


Can. 161 - $ 1, Nisi aliud iure statuatur, potest qui aliquem prae- 
sentaverit non idoneum repertum, altera tantum vice, intra mensem, 
alium candidatum praesentare. 


$ 2. Si praesentatus ante institutionem factam renuntiaverit aut 
de vita decesserit, potest qui iure praesentandi pollet, intra mensem 
ab habita renuntiationis aut mortis notitia, ius suum rursus exercere. 


Can. 162 - Qui intra tempus utile, ad normam can. 158, 8 1 et 
can. 161, praesentationem non fecerit, itemque qui bis praesentaverit 
non idoneum repertum, pro eo casu ius praesentationis amittit, atque 
auctoritati, cuius est institutionem dare, competit libere providere 
officio vacanti, assentiente tamen proprio provisi Ordinario. 


Can. 163 - Auctoritas, cui ad normam iuris competit praesentatum 
instituere, instituat legitime praesentatum quem idoneum reppererit 
et qui acceptaverit; quod si plures legitime praesentati idonei reperti 
sint, eorundem unum instituere debet. 


Art. 3 
DE ELECTIONE 


Can. 164 - Nisi aliud iure provisum fuerit, in electionibus cano- 
nicis serventur praescripta canonum qui sequuntur. 


Can. 165 - Nisi aliud iure aut legitimis collegii vel coetus statutis 
cautum sit, si cui collegio aut coetui personarum sit ius eligendi ad 
officium, electio ne deferatur ultra trimestre utile computandum ab 
habita notitia vacationis officii ; quo termino inutiliter elapso, aucto- 
ritas ecclesiastica, cui ius confirmandae electionis vel ius providendi 
successive competit, officio vacanti libere provideat. 


Can. 166 - $ 1. Collegii aut coetus praeses convocet omnes ad col- 
legium aut ad coetum pertinentes ; convocatio autem, quando personalis 
esse debet, valet, si fiat in loco domicilii vel quasi-domicilii aut in loco 
commorationis. 


$ 2. Si quis ex vocandis neglectus et ideo absens fuerit, electio 

valet; attamen ad eiusdem instantiam, probata quidem praeteritione 
et absentia, electio, etiam si confirmata fuerit, a competenti auctori- 
tate rescindi debet, dummodo iuridice constet recursum saltem intra 
triduum ab habita notitia electionis fuisse transmissum. 


$ 3. Quod si plures quam tertia pars electorum neglecti fuerint, 
electio est ipso iure nulla, nisi omnes neglecti reapse interfuerint. 


Can. 167 - $ 1. Convocatione legitime facta, suffragium ferendi 1us 
habent praesentes die et loco in eadem convocatione determinatis, 
exclusa, nisi aliud statutis legitime caveatur, facultate ferendi suffragia 
sive per epistolam sive per procuratorem. 


$ 2. Si quis ex electoribus praesens in ea domo sit, in qua fit electio, 
sed electioni ob infirmam valetudinem interesse nequeat, suffragium 
eius scriptum a scrutatoribus exquiratur. 


Can. 168 - Etsi quis plures ob titulos ius habeat ferendi nomine 
proprio suffragii, non potest nisi unicum suffragium ferre. 


Can. 169 - Ut valida sit electio, nemo ad suffragium admitti po- 
test, qui ad collegium vel coetum non pertineat. 


Can. 170 - Electio, cuius libertas quoquo modo reapse impedita 
fuerit, ipso iure invalida est. 


Can. 171 - $ 1. Inhabiles sunt ad suffragium ferendum : 
IU' incapax actus humani; 
2? carens voce activa; 
3? poena excommunicationis innodatus sive per sententiam iudi- 
cialem sive per decretum quo poena irrogatur vel declaratur : 
4? qui ab Ecclesiae communione notorie defecit. 
$ 2. Si quis ex praedictis admittatur, eius suffragium est nullum, 


sed electio valet, nisi constet, eo dempto, electum non rettulisse requi- 
situm suffragiorum numerum. 


Can. 172 - $8 1. Suffragium, ut validum sit, esse debet : 


I hberum ; ideoque invalidum est suffragium eius, qui metu 
gravi aut dolo, directe vel indirecte, adactus fuerit ad eligendam cer- 
tam personam aut diversas personas disiunctive; 

2? secretum, certum, absolutum, determinatum. 


$ 2. Condiciones ante electionem suffragio appositae tamquam non 
adiectae habeantur. 

Can. 173 - $8 1. Antequam incipiat electio, deputentur e gremio 
collegii aut coetus duo saltem scrutatores. 


$ 2. Scrutatores suffragia colligant et coram praeside electionis 

inspiciant an schedularum numerus respondeat numero electorum, suf- 
fragia ipsa scrutentur palamque faciant quot quisque rettulerit. 


$8 3. Si numerus suffragiorum superet numerum eligentium, nihil 
est actum. 


$ 4. Omnia electionis acta ab eo qui actuarii munere fungitur ac- 
curate describantur, et saltem ab eodem actuario, praeside ac scrutato- 
ribus subscripta, in collegii tabulario diligenter asserventur. 


Can. 174 - $8 1. Electio, nisi aliud iure aut statutis caveatur, fieri 
etiam potest per compromissum, dummodo nempe electores, unanimi 
et scripto consensu, in unum vel plures idoneos sive de gremio sive 
extraneos ius eligendi pro ea vice transferant, qui nomine omnium 
ex recepta facultate eligant. 


$8 2. S1 agatur de collegio aut coetu ex solis clericis constanti, com- 
promissarii in sacris debent esse constituti; secus electio est invalida. 


$ 3. Compromissarii debent iuris praescripta de electione servare 
atque, ad validitatem electionis, condiciones compromisso appositas, 
iuri non contrarias, observare; condiciones autem iuri contrariae pro 
non appositae habeantur. 


Can. 175 - Cessat compromissum et ius suffragium ferendi redit 
ad compromittentes : 
T revocatione a collegio aut coetu facta, re integra; 
2? non impleta aliqua condicione compromisso apposita; 
3? electione absoluta, si fuerit nulla. 


Can. 176 - Nisi aliud iure aut statutis caveatur, is electus habea- 
tur et a collegii aut coetus praeside proclametur, qui requisitum suf- 
fragiorum numerum rettulerit, ad normam can. 119, n. 1. 


Can. 177 - $ 1. Electio illico intimanda est electo, qui debet intra 
octiduum utile a recepta intimatione significare collegii aut coetus 
praesidi utrum electionem acceptet necne; secus electio effectum non 
habet. 


$8 2. Si electus non acceptaverit, omne ius ex electione amittit nec 
subsequenti acceptatione convalescit, sed rursus eligi potest; collegium 
autem aut coetus intra mensem a cognita non-acceptatione ad novam 
electionem procedere debet. 


Can. 178 - Electus, acceptata electione, quae confirmatione non 
egeat, oflicium pleno iure statim obtinet; secus non acquirit nisi ius 
ad rem. 


Can. 179 - $ 1. Electus, si electio confirmatione indigeat, intra 
octiduum utile a die acceptatae electionis confirmationem ab auctori- 

tate competenti petere per se vel per alium debet ; secus omni iure pri- 
vatur, nisi probaverit se a petenda confirmatione iusto impedimento 
detentum fuisse. 


$ 2. Competens auctoritas, si electum reppererit idoneum ad nor- 
mam can. 149, $ 1, et electio ad normam iuris fuerit peracta, confirma- 
tionem denegare nequit. 


$ 3. Confirmatio in scriptis dari debet. 


$8 4. Ante intimatam confirmationem, electo non licet sese immi- 
scere administrationi officii sive in spiritualibus sive in temporalibus, 
et actus ab eo forte positi nulli sunt. 


$ 5. Intimata confirmatione, electus pleno iure officium obtinet, 
nisi aliud iure caveatur. 


Art. 4 
DE POSTULATIONE 


Can. 180 - $8 1. Si electioni illius quem electores aptiorem putent 
ac praeferant, impedimentum canonicum obstet, super quo dispensatio 
concedi possit ac soleat, suis ipsi suffragiis eum possunt, nisi aliud iure 
caveatur, a competenti auctoritate postulare. 


$ 2. Compromissarii postulare nequeunt, nisi id in compromisso 
fuerit expressum. 


Can. 181 - $ 1. Ut postulatio vim habeat, requiruntur saltem duae 
tertiae partes suffragiorum. 


$ 2. Suffragium pro postulatione exprimi debet per verbum : postulo, 
aut aequivalens ; formula: eligo vel postulo, aut aequipollens, valet 
pro electione, si impedimentum non exsistat, secus pro postulatione. 


Can. 182 - 8 1l. Postulatio a praeside intra octiduum utile mitti 
debet ad auctoritatem competentem ad quam pertinet electionem con- 
firmare, cuius est dispensationem de impedimento concedere, aut, si 
hanc potestatem non habeat, eandem ab auctoritate superiore petere ; 
si non requiritur confirmatio, postulatio mitti debet ad auctoritatem 
competentem ut dispensatio concedatur. 


$ 2. Si intra praescriptum tempus postulatio missa non fuerit, 
ipso facto nulla est, et collegium vel coetus pro ea vice privatur iure 
eligendi aut postulandi, nisi probetur praesidem a mittenda postula- 
tione iusto fuisse detentum impedimento aut dolo vel neglegentia ab 
eadem tempore opportuno mittenda abstinuisse. 


$ 3. Postulato nullum ius acquiritur ex postulatione; eam admit- 
tendi auctoritas competens obligatione non tenetur. 

$8 4. Factam auctoritati competenti postulationem electores revo- 
care non possunt, nisi auctoritate consentiente. 


Can. 183 - $8 1. Non admissa ab auctoritate competenti postula- 
tione, ius eligendi ad collegium vel coetum redit. 


$ 2. Quod si postulatio admissa fuerit, id significetur postulato, 


qui respondere debet ad normam can. 177, $8 1. 


$ 3. Qui admissam postulationem acceptat, pleno iure statim offi- 
cium obtinet. 


CAPUT II 
DE AMISSIONE OFFICII ECCLESIASTICI 


Can. 184 - 8 1. Amittitur officium ecclesiasticum lapsu temporis 
praefiniti, expleta aetate iure definita, renuntiatione, translatione, amo- 
tione necnon privatione. 

$ 2. Resoluto quovis modo iure auctoritatis a qua fuit collatum, 
officium ecclesiasticum non amittitur, nisi aliud iure caveatur. 

$8 3. Officii amissio, quae effectum sortita est, quam primum omni- 
bus nota fiat, quibus aliquod ius in officii provisionem competit. 


Can. 185 - Ei, qui ob impletam aetatem aut renuntiationem ac- 
ceptatam officium amittit, titulus emeriti conferri potest. 


Can. 186 - Lapsu temporis praefiniti vel adimpleta aetate, amissio 
officii effectum habet tantum a momento, quo a competenti auctoritate 
scripto intimatur. 


Art. 1 
DE RENUNTIATIONE 


Can. 187 - Quisquis sui compos potest officio ecclesiastico iusta de 
causa renuntiare. 


Can. 188 - Renuntiatio ex metu gravi, iniuste incusso, dolo vel 
errore substantiali aut simoniace facta, ipso iure irrita est. 


Can. 189 - $ 1. Renuntiatio, ut valeat, sive acceptatione eget sive 
non, auctoritati fieri debet cui provisio ad officium de quo agitur per- 
tinet, et quidem scripto vel oretenus coram duobus testibus. 


$ 2. Auctoritas renuntiationem iusta et proportionata causa non 
innixam ne acceptet. 


$ 3. Renuntiatio quae acceptatione indiget, nisi intra tres menses 
acceptetur, omni vi caret; quae acceptatione non indiget effectum sor- 
titur communicatione renuntiantis ad normam iuris facta. 

$ 4. Renuntiatio, quamdiu effectum sortita non fuerit, a renun- 
tiante revocari potest; effectu secuto revocari nequit, sed qui renuntia- 
vit, officium alio ex titulo consequi potest. 


Art. 2 
DE TRANSLATIONE 


Can. 190 - $ 1. Translatio ab eo tantum fieri potest, qui ius habet 
providendi officio quod amittitur et simul officio quod committitur. 


$ 2. S1 translatio fiat invito officii titulari, gravis requiritur causa 
et, firmo semper iure rationes contrarias exponendi, servetur modus 
procedendi iure praescriptus. 


$ 3. Translatio, ut effectum sortiatur, scripto intimanda est. 


Can. 191 - $ 1. In translatione, prius officium vacat per possessio- 
nem alterius officii canonice habitam, nisi aliud iure cautum aut a 
competenti auctoritate praescriptum fuerit. 

$ 2. Remunerationem cum priore officio conexam translatus per- 
cipit, donec alterius possessionem canonice obtinuerit. 


Art. 3 
DE AMOTIONE 


Can. 192 - Ab officio quis amovetur sive decreto ab auctoritate 
competenti legitime edito, servatis quidem iuribus forte ex contractu 
quaesitis, sive ipso iure ad normam can. 194. 


Can. 193 - $ 1. Ab officio quod alicui confertur ad tempus indefi- 
nitum, non potest quis amoveri nisi ob graves causas atque servato 
procedendi modo iure definito. 

$ 2. Idem valet, ut quis ab officio, quod alicui ad tempus determi- 
natum confertur, ante hoc tempus elapsum amoveri possit, firmo prae- 
scripto can. 624, 8 3. 

$ 3. Ab officio quod, secundum iuris praescripta, alicui confertur 
ad prudentem discretionem auctoritatis competentis, potest quis iusta 
ex causa, de iudicio eiusdem auctoritatis, amoveri. 

$ 4. Decretum amotionis, ut effectum sortiatur, scripto intiman- 
dum est. 


Can. 194 - $ 1. Ipso iure ab officio ecclesiastico amovetur : 


I qui statum clericalem amiserit; 

2? qui a fide catholica aut a communione Ecclesiae publice de- 
fecerit; 


3? clericus qui matrimonium etiam civile tantum attentaverit. 


$8 2. Amotio, de qua in nn. 2 et 3, urgeri tantum potest, si de eadem 
auctoritatis competentis declaratione constet. 


Can. 195 - Si quis, non quidem ipso iure, sed per decretum aucto- 
ritatis competentis ab officio amoveatur quo eiusdem subsistentiae pro- 
videtur, eadem auctoritas curet ut ipsius subsistentiae per congruum 
tempus prospiciatur, nisi aliter provisum sit. 


Art. 4 
DE PRIVATIONE 


Can. 196 - $ 1. Privatio ab officio, in poenam scilicet delicti, ad 
normam iuris tantummodo fieri potest. 


$8 2. Privatio effectum sortitur secundum praescripta canonum de 
iure poenali. 


TITULUS X 
DE PRAESCRIPTIONE 


Can. 197 - Praescriptionem, tamquam modum iuris subiectivi acqui- 
rendi vel amittendi necnon ab obligationibus sese liberandi, Ecclesia 
recipit prout est 1n legislatione civili respectivae nationis, salvis excep- 
tionibus quae in canonibus huius Codicis statuuntur. 


Can. 198 - Nulla valet praescriptio, nisi bona fide nitatur, non 
solum initio, sed toto decursu temporis ad praescriptionem requisiti, 
salvo praescripto can. 1362. 


Can. 199 - Praescriptioni obnoxia non sunt: 

I iura et obligationes quae sunt legis divinae naturalis aut po- 
sitivae ; 

2? iura quae obtineri possunt ex solo privilegio apostolico ; 

3? iura et obligationes quae spiritualem christifidelium vitam 
directe respiciunt; 

4? fines certi et indubii circumscriptionum ecclesiasticarum; 

5? stipes et onera Missarum; 

6? provisio officii ecclesiastici quod ad normam iuris exercitium 
ordinis sacri requirit; 

7? ius visitationis et obligatio oboedientiae, ita ut christifideles 
a nulla auctoritate ecclesiastica visitari possint et nulli auctoritati iam 
subsint. 

TITULUS XI 
DE TEMPORIS SUPPUTATIONE 


Can. 200 - Nisi aliud expresse iure caveatur, tempus supputetur 
ad normam canonum qui sequuntur. 


Can. 201 - $ 1. Tempus continuum intellegitur quod nullam pa- 
titur interruptionem. 


$ 2. Tempus utile intellegitur quod ita ius suum exercenti aut per- 
sequenti competit, ut ignoranti aut agere non valenti non currat. 


Can. 202 - $ 1. In iure, dies intellegitur spatium constans 24 horis 
continuo supputandis, et incipit a media nocte, nisi aliud expresse ca- 
veatur ; hebdomada spatium 7 dierum ; mensis spatium 30 et annus spa- 
tium 365 dierum, nisi mensis et annus dicantur sumendi prout sunt in 
calendario. 


$ 2. Prout sunt in calendario semper sumendi sunt mensis et annus, 
si tempus est continuum. 


Can. 203 - $ 1. Dies a quo non computatur in termino, nisi huius 
initium coincidat cum initio diei aut aliud expresse in iure caveatur. 


$ 2. Nisi contrarium statuatur, dies ad quem computatur in ter- 
mino, qui, si tempus constet uno vel pluribus mensibus aut annis, una 
vel pluribus hebdomadis, finitur expleto ultimo die eiusdem numen 
aut, si mensis die eiusdem numeri careat, expleto ultimo die mensis. 


LIBER II 
DE POPULO DEI 


PARS I 
DE CHRISTIFIDELIBUS 


Can. 204 - $8 1. Christifideles sunt qui, utpote per baptismum Chri- 
sto incorporati, in populum Dei sunt constituti, atque hac ratione mu- 
neris Christi sacerdotalis, prophetici et regalis suo modo participes 
facti, secundum propriam cuiusque condicionem, ad missionem exer- 
cendam vocantur, quam Deus Ecclesiae in mundo adimplendam con- 
credidit. 


$ 2. Haec Ecclesia, in hoc mundo ut societas constituta et ordi- 
nata, subsistit in Ecclesia catholica, a successore Petri et Episcopis 
in eius communione gubernata. 


Can. 205 - Plene in communione Ecclesiae catholicae his in terris 
sunt illi baptizati, qui in eius compage visibili cum Christo iunguntur, 
vinculis nempe professionis fidei, sacramentorum et ecclesiastici re- 
giminis. 

Can. 206 - $8 1. Speciali ratione cum Ecclesia conectuntur catechu- 
meni, qui nempe, Spiritu Sancto movente, explicita voluntate ut eidem 
incorporentur expetunt, ideoque hoc ipso voto, sicut et vita fidei, spei 
et caritatis quam agunt, coniunguntur cum Ecclesia, quae eos iam ut 
suos fovet. 

$ 2. Catechumenorum specialem curam habet Ecclesia quae, dum 
eos ad vitam ducendam evangelicam invitat eosque ad sacros ritus cele- 
brandos introducit, eisdem varias 1am largitur praerogativas, quae chri- 
stianorum sunt propriae. 


Can. 207 - 8 1. Ex divina institutione, inter christifideles sunt in 
Ecclesia ministri sacri, qui in iure et clerici vocantur; ceteri autem et 
laici nuncupantur. 

$ 2. Ex utraque hac parte habentur christifideles, qui professione 
consiliorum evangelicorum per vota aut alia sacra ligamina, ab Eccle- 
sia agnita et sancita, suo peculiari modo Deo consecrantur et Ecclesiae 
missioni salvificae prosunt; quorum status, licet ad hierarchicam Ec- 
clesiae structuram non spectet, ad eius tamen vitam et sanctitatem 
pertinet. 

TITULUS I 


DE OMNIUM CHRISTIFIDELIUM OBLIGATIONIBUS 
ET IURIBUS 


Can. 208 - Inter christifideles omnes, ex eorum quidem in Christo 
regeneratione, vera viget quoad dignitatem et actionem aequalitas, qua 
cuncti, secundum propriam cuiusque condicionem et munus, ad aedi- 
ficationem Corporis Christi cooperantur. 


Can. 209 - $ 1. Christifideles obligatione adstringuntur, sua quoque 
Ipsorum agendi ratione, ad communionem semper servandam cum Ec- 
clesia. 


$ 2. Magna cum diligentia officia adimpleant, quibus tenentur erga 
Ecclesiam tum universam, tum particularem ad quam, secundum iuris 
praescripta, pertinent. 


Can. 210 - Omnes christifideles, secundum propriam condicionem, 
ad sanctam vitam ducendam atque ad Ecclesiae incrementum eiusque 
iugem sanctificationem promovendam vires suas conferre debent. 


Can. 211 - Omnes christifideles officium habent et ius adlaborandi 
ut divinum salutis nuntium ad universos homines omnium temporum 
ac totius orbis magis magisque perveniat. 


Can. 212 - $ 1. Quae sacri Pastores, utpote Christum repraesen- 
tantes, tamquam fidei magistri declarant au^ tamquam Ecclesiae recto- 
res statuunt, christifideles, propriae responsabilitatis conscii, christiana 
oboedientia prosequi tenentur. 


$ 2. Christifidelibus integrum est, ut necessitates suas, praesertim 
spirituales, suaque optata Ecclesiae Pastoribus patefaciant. 


$8 3. Pro scientia, competentia et praestantia quibus pollent, ipsis 
ius est, immo et aliquando officium, ut sententiam suam de his quae ad 
bonum Ecclesiae pertinent sacris Pastoribus manifestent eamque, salva 
fidei morumque integritate ac reverentia erga Pastores, attentisque com- 
muni utilitate et personarum dignitate, ceteris christifidelibus notam 
faciant. 


Can. 213 - Ius est christifidelibus ut ex spiritualibus Ecclesiae bo- 
nis, praesertim ex verbo Dei et sacramentis, adiumenta a sacris Pasto- 
ribus accipiant. 


Can. 214 - Ius est christifidelibus, ut cultum Deo persolvant iuxta 
praescripta proprii ritus a legitimis Ecclesiae Pastoribus approbati, 
utque propriam vitae spiritualis formam sequantur, doctrinae quidem 
Ecclesiae consentaneam. 

Can. 215 - Integrum est christifidelibus, ut libere condant atque 
moderentur consociationes ad fines caritatis vel pietatis, aut ad voca- 
tionem christianam in mundo fovendam, utque conventus habeant ad 
eosdem fines in communi persequendos. 


Can. 216 - Christifideles cuncti, quippe qui Ecclesiae missionem 
participent, ius habent ut propriis quoque inceptis, secundum suum 
quisque statum et condicionem, apostolicam actionem promoveant vel 
sustineant ; nullum tamen inceptum nomen catholicum sibi vindicet, 
nisi consensus accesserit competentis auctoritatis ecclesiasticae. 


Can. 217 - Christifideles, quippe qui baptismo ad vitam doctri- 
nae evangelicae congruentem ducendam vocentur, ius habent ad edu- 
cationem christianam, qua ad maturitatem humanae personae prose- 
quendam atque simul ad mysterium salutis cognoscendum et vivendum 
rite instruantur. 


Can. 218 - Qui disciplinis sacris incumbunt iusta libertate fruun- 
tur inquirendi necnon mentem suam prudenter in iis aperiendi, in quibus 
peritia gaudent, servato debito erga Ecclesiae magisterium obsequio. 


Can. 219 - Christifideles omnes iure gaudent ut a quacumque coac- 
tione sint immunes in statu vitae eligendo. 


Can. 220 - Nemini licet bonam famam, qua quis gaudet, illegitime 
laedere, nec ius cuiusque personae ad propriam intimitatem tuendam 
violare. 


Can. 221 - $ 1. Christifidelibus competit ut iura, quibus in Ecclesia 
gaudent, legitime vindicent atque defendant in foro competenti eccle- 
siastico ad normam iuris. 


$ 2. Christifidelibus ius quoque est ut, si ad iudicium ab auctori- 
tate competenti vocentur, iudicentur servatis iuris praescriptis, cum 
aequitate applicandis. 


$ 3. Chrisüfidelibus ius est, ne poenis canonicis nisi ad normam 
legis plectantur. 


Can. 222 - $ 1. Christifideles obligatione tenentur necessitatibus 
subveniendi Ecclesiae, ut eidem praesto sint quae ad cultum divinum, 
ad opera apostolica et caritatis atque ad honestam ministrorum susten- 
tationem necessaria sunt. 


$ 2. Obligatione quoque tenentur iustitiam socialem promovendi 
necnon, praecepti Domini memores, ex propriis reditibus pauperibus 
subveniendi. 

Can. 223 - $ 1. In iuribus suis exercendis christifideles tum singuli 
tum in consociationibus adunati rationem habere debent boni communis 
Ecclesiae necnon iurium aliorum atque suorum erga alios officiorum. 

$ 2. Ecclesiasticae auctoritati competit, intuitu boni communis, 
exercitium iurium, quae christifidelibus sunt propria, moderari. 


TITULUS II 


DE OBLIGATIONIBUS 
ET IURIBUS CHRISTIFIDELIUM LAICORUM 


Can. 224 - Christifideles laici, praeter eas obligationes et iura, quae 
cunctis christifidelibus sunt communia et ea quae in aliis canonibus sta- 
tuuntur, obligationibus tenentur et iuribus gaudent quae in canonibus 


huius tituli recensentur. 


Can. 225 - $ 1. Laici, quippe qui uti omnes christifideles ad apo- 
stolatum a Deo per baptismum et confirmationem deputentur, generali 
obligatione tenentur et iure gaudent, sive singuli sive in consociatio- 
nibus coniuncti, allaborandi ut divinum salutis nuntium ab universis 
hominibus ubique terrarum cognoscatur et accipiatur ; quae obligatio 
eo vel magis urget iis in adiunctis, in quibus nonnisi per ipsos Evange- 
lium audire et Christum cognoscere homines possunt. 

$ 2. Hoc etiam peculiari adstringuntur officio, unusquisque quidem 
secundum propriam condicionem, ut rerum temporalium ordinem spi- 
ritu evangelico imbuant atque perficiant, et ita specialiter in iisdem 
rebus gerendis atque in muneribus saecularibus exercendis Christi te- 
stimonium reddant. 


Can. 226 - $ 1. Qui in statu coniugali vivunt, iuxta propriam voca- 
tionem, peculiar officio tenentur per matrimonium et familiam ad 
aedificationem populi Dei allaborandi. 

$8 2. Parentes, cum vitam filiis contulerint, gravissima obligatione 
tenentur et iure gaudent eos educandi; ideo parentum christianorum 
imprimis est christianam filiorum educationem secundum doctrinam 


ab Ecclesia traditam curare. 


Can. 227 - Ius est christifidelibus laicis, ut ipsis agnoscatur ea in 
rebus civitatis terrenae libertas, quae omnibus civibus competit ; eadem 
tamen libertate utentes, curent ut suae actiones spiritu evangelico 
imbuantur, et ad doctrinam attendant ab Ecclesiae magisterio pro- 
positam, caventes tamen ne in quaestionibus opinabilibus propriam 


sententiam uti doctrinam Ecclesiae proponant. 


Can. 228 - $8 1. Laici qui idonei reperiantur, sunt habiles ut a sa- 
cris Pastoribus ad illa officia ecclesiastica et munera assumantur, qui- 
bus ipsi secundum iuris praescripta fungi valent. 

$ 2. Laici debita scientia, prudentia et honestate praestantes, ha- 
biles sunt tamquam periti aut consiliarii, etiam in consiliis ad normam 
iuris, ad Ecclesiae Pastoribus adiutorium praebendum. 


Can. 229 - $8 1. Laici, ut secundum doctrinam christianam vivere 
valeant, eandemque et ipsi enuntiare atque, si opus sit, defendere 
possint, utque in apostolatu exercendo partem suam habere queant, 
obligatione tenentur et iure gaudent acquirendi eiusdem doctrinae 
cognitionem, propriae uniuscuiusque capacitati et condicioni aptatam. 


$ 2. Iure quoque gaudent pleniorem illam in scientiis sacris acqui- 
rendi cognitionem, quae in ecclesiasticis universitatibus facultatibusve 
aut in institutis scientiarum religiosarum traduntur, ibidem lectiones 
frequentando et gradus academicos consequendo. 


$ 3. Item, servatis praescriptis quoad idoneitatem requisitam sta- 
tutis, habiles sunt ad mandatum docendi scientias sacras a legitima 
auctoritate ecclesiastica recipiendum. 


Can. 230 - $ 1. Viri laici, qui aetate dotibusque pollent Episcopo- 
rum conferentiae decreto statutis, per ritum liturgicum praescriptum 
ad ministeria lectoris et acolythi stabiliter assumi possunt ; quae tamen 
ministeriorum collatio eisdem ius non confert ad sustentationem remu- 
nerationemve ab Ecclesia praestandam. 


$8 2. Laici ex temporanea deputatione in actionibus liturgicis mu- 
nus lectoris implere possunt; item omnes laici muneribus commenta- 
toris, cantoris aliisve ad normam iuris fungi possunt. 


$8 3. Ubi Ecclesiae necessitas id suadeat, deficientibus ministris, 
possunt etiam laici, etsi non sint lectores vel acolythi, quaedam eorun- 
dem officia supplere, videlicet ministerium verbi exercere, precibus 
liturgicis praeesse, baptismum conferre atque sacram Communionem 
distribuere, iuxta iuris praescripta. 


Can. 231 - $ 1. Laici, qui permanenter aut ad tempus speciali Ec- 
clesiae servitio addicuntur, obligatione tenentur ut aptam acquirant 
formationem ad munus suum debite implendum requisitam, utque hoc 
munus conscie, impense et diligenter adimpleant. 


$8 2. Firmo praescripto can. 230, 8 1, ius habent ad honestam remu- 
nerationem suae condicioni aptatam, qua decenter, servatis quoque 
iuris civilis praescriptis, necessitatibus propriis ac familiae providere 
valeant; itemque iis ius competit ut ipsorum praevidentiae et securi- 
tati sociali et assistentiae sanitariae, quam dicunt, debite prospi- 
ciatur. 

TITULUS III 
DE MINISTRIS SACRIS SEU DE CLERICIS 


CAPUT I 
DE CLERICORUM INSTITUTIONE 


Can. 232 - Ecclesiae officium est atque ius proprium et exclusivum 
eos instituendi, qui ad ministeria sacra deputantur. 


Can. 233 - $8 1. Universae communitati christianae officium incum- 
bit fovendarum vocationum, ut necessitatibus ministerii sacri in tota 
Ecclesia sufficienter provideatur; speciatim hoc officio tenentur fami- 
liae christianae, educatores atque peculiari ratione sacerdotes, prae- 
sertim parochi. Episcopi dioecesani, quorum maxime est de vocationi- 
bus provehendis curam habere, populum sibi commissum de momento 
ministerii sacri deque ministrorum in Ecclesia necessitate edoceant, 
atque incepta ad vocationes fovendas, operibus praesertim ad hoc insti- 
tutis, suscitent ac sustentent. 


$ 2. Solliciü sint insuper sacerdotes, praesertim vero Episcopi 
dioecesani, ut qui maturioris aetatis viri ad ministeria sacra sese voca- 
tos aestiment, prudenter verbo opereque adiuventur ac debite praepa- 
rentur. 


' Can. 234 - 8 1. Serventur, ubi exsistunt, atque foveantur semi- 
nara minora aliave instituta id genus, in quibus nempe, vocationum 
fovendarum gratia, provideatur ut peculiaris formatio religiosa una 
cum institutione humanistica et scientifica tradatur; immo, ubi id 
expedire iudicaverit Episcopus dioecesanus, seminarii minoris simi- 
lisve instituti erectioni prospiciat. 


$8 2. Nisi certis in casibus adiuncta aliud suadeant, iuvenes quibus 
animus est ad sacerdotium ascendere, ea ornentur humanistica et scien- 
tifica formatione, qua iuvenes in sua quisque regione ad studia supe- 
riora peragenda praeparantur. 


Can. 235 - $ 1. Iuvenes, qui ad sacerdotium accedere intendunt, 
ad formationem spiritualem convenientem et ad officia propria in- 
stituantur in seminario maiore per totum formationis tempus, aut, si 
adiuncta de iudicio Episcopi dioecesani id postulent, per quattuor sal- 
tem annos. 


$ 2. Qui extra seminarium legitime morantur, ab Episcopo dioece- 
sano commendentur pio et idoneo sacerdoti, qui invigilet ut ad vitam 
spiritualem et ad disciplinam sedulo efformentur. 

Can. 236 - Aspirantes ad diaconatum permanentem secundum Epi- 
scoporum conferentiae praescripta ad vitam spiritualem  alendam 
informentur atque ad officia eidem ordini propria rite adimplenda in- 
struantur : 

T iuvenes per tres saltem annos in aliqua domo peculiari de- 
gentes, nisi graves ob rationes Episcopus dioecesanus aliter statuerit ; 
2? maturioris aetatis viri, sive coelibes sive coniugati, ratione ad 
tres annos protracta et ab eadem Episcoporum conferentia definita. 


Can. 237 - $8 1. In singulis dioecesibus sit seminarium maius, ubi 
id fieri possit atque expediat; secus concredantur alumni, qui ad sacra 
ministeria sese praeparent, alieno seminario aut erigatur seminarium 
interdioecesanum. 


$ 2. Seminarium interdioecesanum ne erigatur nisi prius appro- 
batio Apostolicae Sedis, tum ipsius seminarii erectionis tum eiusdem 
statutorum, obtenta fuerit, et quidem ab Episcoporum conferentia, 
si agatur de seminario pro universo eius territorio, secus ab Episcopis 
quorum interest. 


Can. 238 - $ 1. Seminaria legitime erecta ipso iure personalitate 
iuridica in Ecclesia gaudent. 


$ 2. In omnibus negotiis pertractandis personam seminarii gerit 
eius rector, nisi de certis negotiis auctoritas competens aliud statuerit. 


Can. 239 - $ 1l. In quolibet seminario habeantur rector, qui ei 
praesit, et si casus ferat vice-rector, oeconomus, atque si alumni in 
ipso seminario studiis se dedant, etiam magistri, qui varias disciplinas 
tradant apta ratione inter se compositas. 


$ 2. In quolibet seminario unus saltem adsit spiritus director, re- 
licta libertate alumnis adeundi alios sacerdotes, qui ad hoc munus 
ab Episcopo deputati sint. 


$8 3. Seminarii statutis provideantur rationes, quibus curam recto- 
ris, in disciplina praesertim servanda, participent ceteri moderatores, 
magistri, immo et ipsi alumni. 


Can. 240 - $ 1. Praeter confessarios ordinarios, alii regulariter ad 
seminarium accedant confessarii, atque, salva quidem seminarii disci- 
plina, integrum semper sit alumnis quemlibet confessarium sive in se- 
minario sive extra illud adire. 


$ 2. In decisionibus ferendis de alumnis ad ordines admittendis 
aut e seminario dimittendis, numquam directoris spiritus et confessa- 
riorum votum exquiri potest. 


Can. 241 - $ 1. Ad seminarium maius ab Episcopo dioecesano ad- 
mittantur tantummodo ii qui, attentis eorum dotibus humanis et mo- 

ralibus, spiritualibus et intellectualibus, eorum valetudine physica et 
psychica necnon recta voluntate, habiles aestimantur qui miünisteriis 
sacris perpetuo sese dedicent. 


$8 2. Antequam recipiantur, documenta exhibere debent de susceptis 
baptismo et confirmatione aliaque quae, secundum praescripta institu- 
tionis sacerdotalis Rationis requiruntur. 


$ 3. Si agatur de iis admittendis, qui ex alieno seminario vel 
instituto religioso dimissi fuerint, requiritur insuper testimonium re- 
spectivi superioris praesertim de causa eorum dimissionis vel discessus. 


Can. 242 - $ 1. In singulis nationibus habeatur institutionis sa- 
cerdotalis Ratio, ab Episcoporum conferentia, attentis quidem normis 
a suprema Ecclesiae auctoritate latis, statuenda et a Sancta Sede 
approbanda, novis quoque adiunctis, approbante item Sancta Sede, 
accommodanda, qua institutionis in seminario tradendae definiantur 
summa principia atque normae generales necessitatibus pastoralibus 
uniuscuiusque regionis vel provinciae, aptatae. 


$8 2. Normae Rationis, de qua in $ 1, serventur in omnibus semi- 
nariis, tum dioecesanis tum interdioecesanis. 


Can. 243 - Habeat insuper unumquodque seminarium ordinatio- 
nem propriam, ab Episcopo dioecesano aut, si de seminario interdioe- 
cesano agatur, ab Episcopis quorum interest, probatam, qua normae 
institutionis sacerdotalis Rationis adiunctis particularibus accommo- 
dentur, ac pressius determinentur praesertim disciplinae capita quae 
ad alumnorum cotidianam vitam et totius seminarii ordinem spectant. 


Can. 244 - Alumnorum in seminario formatio spiritualis ei insti- 
tutio doctrinalis harmonice componantur, atque ad id ordinentur, ut 
lidem iuxta uniuscuiusque indolem una cum debita maturitate humana 
spiritum Evangelii et arctam cum Christo necessitudinem acquirant. 


Can. 245 - $ 1. Per formationem spiritualem alumni idonei fiant ad 
ministerium pastorale fructuose exercendum et ad spiritum missionalem 
efformentur, discentes ministerium expletum semper in fide viva et in 
caritate ad propriam sanctificationem conferre ; itemque illas exco- 
lere discant virtutes quae in hominum consortione pluris fiunt, ita 
quidem ut ad aptam conciliationem inter bona humana et supernatu- 
ralia pervenire valeant. 


$8 2. Ita formentur alumni ut, amore Ecclesiae Christi imbuti, Pon- 
tifici Romano Petri successori humili et filiali caritate devinciantur, 
proprio Episcopo tamquam fidi cooperatores adhaereant et sociam cum 
fratribus operam praestent; per vitam in seminario communem atque 
per amicitiae coniunctionisque necessitudinem cum aliis excultam prae- 
parentur ad fraternam unionem cum dioecesano presbyterio, cuius in 
Ecclesiae servitio erunt consortes. 


PARS I - De christifidelibus 41 


Can. 246 - 8 1. Celebratio Eucharistica centrum sit totius vitae 
seminarii, ita ut cotidie alumni, ipsam Christi caritatem participan- 
tes, animi robur pro apostolico labore et pro vita sua spirituali prae- 
sertim ex hoc ditissimo fonte hauriant. 


$8 2. Efformentur ad celebrationem liturgiae horarum, qua Dei mi- 
nistri, nomine Ecclesiae pro toto populo sibi commisso, immo pro 
universo mundo, Deum deprecantur. 


$ 3. Foveantur cultus Beatae Mariae Virginis etiam per mariale 
rosarium, oratio mentalis aliaque pietatis exercitia, quibus alumni spi- 
ritum orationis acquirant atque vocationis suae robur consequantur. 


$8 4. Ad sacramentum paenitentiae frequenter accedere assuescant 
alumni, et commendatur ut unusquisque habeat moderatorem suae 
vitae spiritualis libere quidem electum, cui confidenter conscientiam 
aperire possit. 


$ 5. Singulis annis alumni exercitiis spiritualibus vacent. 


Can. 247 - $8 1. Ad servandum statum coelibatus congrua educa- 
tione praeparentur, eumque ut peculiare Dei donum in honore habere 
discant. 


$ 2. De officiis et oneribus quae ministris sacris Ecclesiae propria 
sunt, alumni debite reddantur certiores, nulla vitae sacerdotalis diffi- 
cultate reticita. 


Can. 248 - Institutio doctrinalis tradenda eo spectat, ut alumni, 
una cum cultura generali necessitatibus loci ac temporis consentanea, 
amplam atque solidam acquirant in disciplinis sacris doctrinam, ita 
ut, propria fide ibi fundata et inde nutrita, Evangelii doctrinam homi- 
nibus sui temporis apte, ratione eorundem ingenio accommodata, nun- 
tiare valeant. 


Can. 249 - Institutionis sacerdotalis Ratione provideatur ut alumni 
non tantum accurate linguam patriam edoceantur, sed etiam linguam 
latinam bene calleant necnon congruam habeant cognitionem alienarum 
linguarum, quarum scientia ad eorum formationem aut ad ministerium 
pastorale exercendum necessaria aut utilis videatur. 


Can. 250 - Quae in ipso seminario philosophica et theologica stu- 
dia ordinantur, aut successive aut coniuncte peragi possunt, iuxta insti- 
tutionis sacerdotalis Rationem; eadem completum saltem sexennium 
complectantur, ita quidem ut tempus philosophicis disciplinis dedi- 
candum integrum biennium, studiis vero theologicis integrum quadrien- 
nium adaequet. 


Can. 251 - Philosophica institutio, quae innixa sit oportet patri- 
monio philosophico perenniter valido, et rationem etiam habeat philo- 

sophicae investigationis progredientis aetatis, ita tradatur, ut alum- 
norum formationem humanam perficiat, mentis aciem provehat, eosque 
ad studia theologica peragenda aptiores reddat. 


Can. 252 - 8 1. Institutio theologica, in lumine fidei, sub Magi- 
sterii ductu, ita impertiatur, ut alumni integram doctrinam catholi- 
cam, divina Revelatione innixam, cognoscant, propriae vitae spiritualis 
reddant alimentum eamque, in ministerio exercendo, rite annuntiare 
ac tueri valeant. 


$8 2. In sacra Scriptura peculiari diligentia erudiantur alumni, 
ita ut totius sacrae Scripturae conspectum acquirant. 


$8 3. Lectiones habeantur theologiae dogmaticae, verbo Dei scripto 
una cum sacra Traditione semper innixae, quarum ope alumni mysteria 
salutis, s. Thoma praesertim magistro, intimius penetrare addiscant, 
itemque lectiones theologiae moralis et pastoralis, iuris canonici, litur- 
giae, historiae ecclesiasticae, necnon aliarum disciplinarum, auxilia- 
rium atque specialium, ad normam praescriptorum institutionis sacer- 
dotalis Rationis. 


Can. 253 - 8 1. Ad magistri munus in disciplinis philosophicis, 
theologicis et iuridicis, ab Episcopo aut ab Episcopis, quorum interest, 
li tantum nominentur qui, virtutibus praestantes, laurea doctorali 
aut licentia potiti sunt in universitate studiorum aut facultate a Sancta 
Sede recognita. 


$ 2. Curetur ut distincti totidem nominentur magistri qui do- 
ceant sacram Scripturam, theologiam dogmaticam, theologiam mora- 
lem, liturgiam, philosophiam, ius canonicum, historiam ecclesiasticam, 
aliasque, quae propria methodo tradendae sunt, disciplinas. 


$ 3. Magister qui a munere suo graviter deficiat, ab auctoritate, 
de qua in $ 1, amoveatur. 


Can. 254 - $ 1. Magistri in disciplinis tradendis de intima univer- 
sae doctrinae fidei unitate et harmonia iugiter solliciti sint, ut unam 
scientiam alumni se discere experiantur; quo aptius id obtineatur, 
adsit in seminario qui integram studiorum ordinationem moderetur. 


$ 2. Ita alumni edoceantur, ut et ipsi habiles fiant ad quaestiones 
aptis investigationibus propriis scientifica methodo examinandas ; ha- 
beantur igitur exercitationes, in quibus, sub moderamine magistrorum, 
alumni proprio labore studia quaedam persolvere discant. 


Can. 255 - Licet universa alumnorum in seminario formatio pa- 
storalem finem persequatur, institutio stricte pastoralis in eodem ordi- 
netur, qua alumni principia et artes addiscant quae, attentis quoque 
loci ac temporis necessitatibus, ad ministerium Dei populum docendi, 
sanctificandi et regendi exercendum pertineant. 

Can. 256 - $ 1. Diligenter instruantur alumni in iis quae peculiari 
ratione ad sacrum ministerium spectant, praesertim in arte catechetica 
et homiletica exercenda, in cultu divino peculiarique modo in sacra- 
mentis celebrandis, in commercio cum hominibus, etiam non catholicis 
vel non credentibus, habendo, in paroecia administranda atque in 
ceteris muneribus adimplendis. 


$ 2. Edoceantur alumni de universae Ecclesiae necessitatibus, ita 
ut sollicitudinem habeant de vocationibus promovendis, de quaestio- 
nibus missionalibus, oecumenicis necnon de aliis, socialibus quoque, 
urgentioribus. 


Can. 257 - $8 1. Alumnorum institutioni ita provideatur, ut non 
tantum Ecclesiae particularis in cuius servitio incardinentur, sed uni- 
versae quoque Ecclesiae sollicitudinem habeant, atque paratos se exhi- 
beant Ecclesiis particularibus, quarum gravis urget necessitas, sese 
devovere. 


$ 2. Curet Episcopus dioecesanus ut clerici, a propria Ecclesia 
particulari ad Ecclesiam particularem alterius regionis transmigrare 
intendentes, apte praeparentur ad ibidem sacrum miünisterium exer- 
cendum, ut scilicet et linguam regionis addiscant, et eiusdem institu- 
torum, condicionum socialium, usuum et consuetudinum intellegen- 
tiam habeant. 


Can. 258 - Ut apostolatus exercendi artem in opere ipso etiam 
addiscant, alumni, studiorum curriculo decurrente, praesertim vero 
feriarum tempore, praxi pastorali initientur per opportunas, sub mo- 
deramine semper sacerdotis periti, exercitationes, alumnorum aetati 
et locorum condicioni aptatas, de iudicio Ordinarii determinandas. 


Can. 259 - $ 1. Episcopo dioecesano aut, si de seminario interdioe- 
cesano agatur, Episcopis quorum interest, competit quae ad seminarii 
superius regimen et administrationem spectant, decernere. 


$ 2. Episcopus dioecesanus aut, si de seminario interdioecesano 
agatur, Episcopi quorum interest, frequenter seminarium ipsi visitent, 
in formationem suorum alumnorum necnon in institutionem, quae in 
eodem tradatur, philosophicam et theologicam invigilent, et de alum- 
norum vocatione, indole, pietate ac profectu cognitionem sibi compa- 
rent, maxime intuitu sacrarum ordinationum conferendarum. 


Can. 260 - Rectori, cuius est cotidianum moderamen curare semi- 
narii, ad normam quidem institutionis sacerdotalis Rationis ac semi- 
narii ordinationis, omnes in propriis muneribus adimplendis obtem- 
perare debent. 


Can. 261 - 8$ 1. Seminarii rector itemque, sub eiusdem auctori- 
tate, moderatores et magistri pro parte sua curent ut alumni normas 

Ratione institutionis sacerdotalis necnon seminarii ordinatione prae- 
scriptas adamussim servent. 

$ 2. Sedulo provideant seminarii rector atque studiorum modera- 
tor ut magistri suo munere rite fungantur, secundum praescripta 
Rationis institutionis sacerdotalis ac seminarii ordinationis. 


Can. 262 - Exemptum a regimine paroeciali seminarium esto : et 
pro omnibus qui in seminario sunt, parochi officium, excepta materia 
matrimoniali et firmo praescripto can. 985, obeat seminarii rector 
eiusve delegatus. 


Can. 263 - Episcopus dioecesanus vel, si de seminario interdioece- 
sano agatur, Episcopi quorum interest, pro parte ab eis communi 
consilio determinata, curare debent ut provideatur seminarii consti- 
tutioni et conservationi, alumnorum sustentationi necnon magistrorum 
remunerationi alüsque seminarii necessitatibus. 


Can. 264 - $ 1. Ut seminarii necessitatibus provideatur, praeter 
stipem de qua in can. 1266, potest Episcopus in dioecesi tributum 
imponere. 

$ 2. Tributo pro seminario obnoxiae sunt cunctae personae iuri- 
dicae ecclesiasticae, etiam privatae quae sedem in dioecesi habeant, 
nisi solis eleemosynis sustententur aut in eis collegium discentium vel 
docentium ad commune Ecclesiae bonum promovendum actu habeatur; 
huiusmodi tributum debet esse generale, reditibus eorum qui eidem 
obnoxii sunt proportionatum, atque iuxta necessitates seminarii deter- 
minatum. 


CAPUT II 
DE CLERICORUM ADSCRIPTIONE SEU INCARDINATIONE 


Can. 265 - Quemlibet clericum oportet esse incardinatum aut alicui 
Ecclesiae particulari vel Praelaturae personali, aut alicui instituto vitae 
consecratae vel societati hac facultate praeditis, ita ut clerici acephali 
seu vagi minime admittantur. 


Can. 266 - $ 1. Per receptum diaconatum aliquis fit clericus et in- 
cardinatur Ecclesiae particulari vel Praelaturae personali pro cuius 
servitio promotus est. 


$ 2. Sodalis in instituto religioso votis perpetuis professus aut 
societati clericali vitae apostolicae definitive incorporatus, per receptum 
diaconatum incardinatur tamquam clericus eidem instituto aut socie- 
tati, nisi ad societates quod attinet aliter ferant constitutiones. 

$ 3. Sodalis instituti saecularis per receptum diaconatum incar- 
dinatur Ecclesiae particulari pro cuius servitio promotus est, nisi vi 
concessionis Sedis Apostolicae ipsi instituto incardinetur. 

Can. 267 - $ 1. Ut clericus iam incardinatus alii Ecclesiae particu- 
lari valide incardinetur, ab Episcopo dioecesano obtinere debet litteras 
ab eodem subscriptas excardinationis; et pariter ab Episcopo dioe- 
cesano Ecclesiae particularis cui se incardinari desiderat, litteras ab 
eodem subscriptas incardinationis. 


$ 2. Excardinatio ita concessa effectum non sortitur nisi incardi- 
natione obtenta in alia Ecclesia particulari. ] 


Can. 268 - $ 1. Clericus qui a propria Ecclesia particulari in aliam 
legitime transmigraverit, huic Ecclesiae particulari, transacto quin- 
quennio, ipso iure incardinatur, si talem voluntatem in scriptis mani- 
festaverit tum Episcopo dioecesano Ecclesiae hospitis tum Episcopo 
dioecesano proprio, neque horum alteruter ipsi contrariam scripto men- 
tem intra quattuor menses a receptis litteris significaverit. 


$8 2. Per admissionem perpetuam aut definitivam in institutum 
vitae consecratae aut in societatem vitae apostolicae, clericus qui, ad 
normam can. 266, eidem instituto aut societati incardinatur, a propria 
Ecclesia particulari excardinatur. 


Can. 269 - Ad incardinationem clerici Episcopus dioecesanus ne 
deveniat nisi : 

I' necessitas aut utilitas suae Ecclesiae particularis id exigat, 
et salvis iuris praescriptis honestam sustentationem clericorum respi- 
cientibus ; 

2? ex legitimo documento sibi constiterit de concessa excardina- 
tione, et habuerit praeterea ab Episcopo dioecesano excardinanti, sub 
secreto si opus sit, de clerici vita, moribus ac studiis opportuna testi- 
monia ; 

3? clericus eidem Episcopo dioecesano scripto declaraverit se 
novae Ecclesiae particularis servitio velle addici ad normam iuris. 


Can. 270 - Excardinatio licite concedi potest iustis tantum de cau- 
sis, quales sunt Ecclesiae utilitas aut bonum ipsius clerici; denegari 
autem non potest nisi exstantibus gravibus causis ; licet tamen clerico, 
qui se gravatum censuerit et Episcopum receptorem invenerit, contra 
decisionem recurrere. 


Can. 271 - $ 1. Extra casum verae necessitatis Ecclesiae particula- 
ris propriae, Episcopus dioecesanus ne deneget licentiam transmigrandi 
clericis, quos paratos sciat atque aptos aestimet qui regiones petant 
gravi cleri inopia laborantes, ibidem sacrum ministerium peracturi ; 
prospiciat vero ut per conventionem scriptam cum Episcopo dioecesano 
loci, quem petunt, iura et officia eorundem clericorum stabiliantur. 


$ 2. Episcopus dioecesanus licentiam ad aliam Ecclesiam parti- 
cularem transmigrandi concedere potest suis clericis ad tempus prae- 

finitum, etiam pluries renovandum, ita tamen ut iidem clerici propriae 
Ecclesiae particulari incardinati maneant, atque in eandem redeuntes 
omnibus gaudeant iuribus, quae haberent si in ea sacro ministerio 
addicti fuissent. 


$ 3. Clericus qui legitime in aliam Ecclesiam particularem trans- 
lerit propriae Ecclesiae manens incardinatus, a proprio Episcopo dioe- 
cesano iusta de causa revocari potest, dummodo serventur conventio- 
nes cum altero Episcopo initae atque naturalis aequitas ; pariter, iisdem 
condicionibus servatis, Episcopus dioecesanus alterius Ecclesiae parti- 
cularis iusta de causa poterit eidem clerico licentiam ulterioris com- 
morationis in suo territorio denegare. 


Can. 272 - Excardinationem et incardinationem, itemque licentiam 
ad aliam Ecclesiam particularem transmigrandi concedere nequit Ad- 
ministrator dioecesanus, nisi post annum a vacatione sedis episcopalis, 
et cum consensu collegii consultorum. 


CAPUT III 
DE CLERICORUM OBLIGATIONIBUS ET IURIBUS 


Can. 273 - Clerici speciali obligatione tenentur Summo Pontifici 
et suo quisque Ordinario reverentiam et oboedientiam exhibendi. 


Can. 274 - $ 1. Soli clerici obtinere possunt officia ad quorum exer- 
citium requiritur potestas ordinis aut potestas regiminis ecclesiastici. 


$ 2. Clerici, nisi legitimo impedimento excusentur, munus, quod 
ipsis a suo Ordinario commissum fuerit, suscipere ac fideliter adim- 
plere tenentur. 


Can. 275 - $ 1. Clerici, quippe qui omnes ad unum conspirent opus, 
ad aedificationem nempe Corporis Christi, vinculo fraternitatis et 
orationis inter se uniti sint, et cooperationem inter se prosequantur, 
juxta iuris particularis praescripta. 


$ 2. Clerici missionem agnoscant et promoveant, quam pro sua 
quisque parte laici in Ecclesia et in mundo exercent. 


Can. 276 - $ 1. In vita sua ducenda ad sanctitatem persequendam 
peculiari ratione tenentur clerici, quippe qui, Deo in ordinis recep- 
tione novo titulo consecrati, dispensatores sint mysteriorum Dei in 
servitium Eius populi. 

$ 2. Ut hanc perfectionem persequi valeant : 

LI imprimis ministerii pastoralis officia fideliter et indefesse 
adimpleant ; 

2? duplici mensa sacrae Scripturae et Eucharistiae vitam suam 
spiritualem nutriant; enixe igitur sacerdotes invitantur ut cotidie 
Sacrificium eucharisticum offerant, diaconi vero ut eiusdem oblationem 
cotidie participent; 

3? obligatione tenentur sacerdotes necnon diaconi ad presbyte- 
ratum aspirantes cotidie liturgiam horarum persolvendi secundum pro- 
prios et probatos liturgicos libros ; diaconi autem permanentes eandem 
persolvant pro parte ab Episcoporum conferentia definita ; 


4? pariter tenentur ad vacandum recessibus spiritualibus, iuxta 
iuris particularis praescripta; 

5? sollicitantur ut orationi mentali regulariter incumbant, fre- 
quenter ad paenitentiae sacramentum accedant, Deiparam Virginem 
peculiar veneratione colant, alüsque mediis sanctificationis utantur 
communibus et particularibus. 


Can. 277 - $ 1. Clerici obligatione tenentur servandi perfectam 
perpetuamque propter Regnum coelorum continentiam, ideoque ad coe- 
libatum adstringuntur, quod est peculiare Dei donum, quo quidem 
sacri ministri indiviso corde Christo facilius adhaerere possunt atque 
Dei hominumque servitio liberius sese dedicare valent. 


$ 2. Debita cum prudentia clerici se gerant cum personis, quarum 
frequentatio ipsorum obligationem ad continentiam servandam in di- 
scrimen vocare aut in fidelium scandalum vertere possit. 


$ 3. Competit Episcopo dioecesano ut hac de re normas statuat 
magis determinatas utque de huius obligationis observantia in casibus 
particularibus iudicium ferat. 


Can. 278 - $ 1. Ius est clericis saecularibus sese consociandi cum 
alis ad fines statui clericali congruentes prosequendos. 


$ 2. Magni habeant clerici saeculares praesertim illas consocia 
tiones quae, statutis a competenti auctoritate recognitis, per aptam et 
convenienter approbatam vitae ordinationem et fraternum iuvamen, 
sanctitatem suam in miünisterii exercitio fovent, quaeque clericorum 
inter se et cum proprio Episcopo unioni favent. 


$ 3. Clerici abstineant a constituendis aut participandis consocia- 
tionibus, quarum finis aut actio cum obligationibus statui clericali pro- 
priis componi nequeunt vel diligentem muneris ipsis ab auctoritate 
ecclesiastica competenti commissi adimpletionem praepedire possunt. 


Can. 279 - $ 1. Clerici studia sacra, recepto etiam sacerdotio, pro- 
sequantur, et solidam illam doctrinam, sacra Scriptura fundatam, a 
maioribus traditam et communiter ab Ecclesia receptam sectentur, uti 
documentis praesertim Conciliorum ac Romanorum Pontificum deter- 

minatur, devitantes profanas vocum novitates et falsi nominis scien- 
tiam. 


$ 2. Sacerdotes, iuxta iuris particularis praescripta, praelectiones 
pastorales post ordinationem sacerdotalem instituendas frequentent 
atque, statutis eodem iure temporibus, aliis quoque intersint prae- 
lectionibus, conventibus theologicis aut conferentiis, quibus ipsis prae- 
beatur occasio pleniorem scientiarum sacrarum et methodorum pasto- 
ralium cognitionem acquirendi. 


$ 3. Aliarum quoque scientiarum, earum praesertim quae cum 
sacris conectuntur, cognitionem prosequantur, quatenus praecipue ad 
ministerium pastorale exercendum confert. 


Can. 280 - Clericis valde commendatur quaedam vitae communis 
consuetudo ; quae quidem, ubi viget, quantum fieri potest, servanda est. 


Can. 281 - $ I. Clerici, cum ministerio ecclesiastico se dedicant, 
remunerationem merentur quae suae condicioni congruat, ratione habita 
tum ipsius muneris naturae, tum locorum temporumque condicionum, 
quaque ipsi possint necessitatibus vitae suae necnon aequae retribu- 
tioni eorum, quorum servitio egent, providere. 


$8 2. Item providendum est ut gaudeant illa sociali adsistentia, 
qua eorum necessitatibus, si infirmitate, invaliditate vel senectute 
laborent, apte prospiciatur. 


$ 3. Diaconi uxorati, qui plene ministerio ecclesiastico sese devo- 
vent, remunerationem merentur qua sui suaeque familiae sustentationi 
providere valeant; qui vero ratione professionis civilis, quam exercent 
aut exercuerunt, remunerationem obtineant, ex perceptis inde redi- 
tibus sibi suaeque familiae necessitatibus consulant. 


Can. 282 - $ 1. Clerici vitae simplicitatem colant et ab omnibus 
quae vanitatem sapiunt se abstineant. 


$ 2. Bona, quae occasione exercitii ecclesiastici officii ipsis obve- 
niunt, quaeque supersunt, provisa ex eis honesta sustentatione et 
omnium officiorum proprii status adimpletione, ad bonum Ecclesiae 
operaque caritatis impendere velint. 


Can. 283 - $ 1. Clerici, licet officium residentiale non habeant, a 
sua tamen dioecesi per notabile tempus, iure particulari determinan- 
dum, sine licentia saltem praesumpta Ordinarii proprii, ne discedant. 


$ 2. Ipsis autem competit ut debito et sufficienü quotannis gau- 
deant feriarum tempore, iure universali vel particulari determinato. 


Can. 284 - Clerici decentem habitum ecclesiasticum, iuxta normas 
ab Episcoporum conferentia editas atque legitimas locorum consue- 
tudines, deferant. 

Can. 285 - $ 1. Clerici ab iis omnibus, quae statum suum dedecent, 
prorsus abstineant, iuxta iuris particularis praescripta. 


$ 2. Ea quae, licet non indecora, a clericali tamen statu aliena 
sunt, clerici vitent. 


$ 3. Officia publica, quae participationem in exercitio civilis pote- 
statis secumferunt, clerici assumere vetantur. 


$ 4. Sine licentia sui Ordinarii, ne ineant gestiones bonorum ad 
laicos pertinentium aut officia saecularia, quae secumferunt onus red- 
dendarum rationum ; a fideiubendo, etiam de bonis propriis, inconsulto 
proprio Ordinario, prohibentur ; item a subscribendis syngraphis, quibus 
nempe obligatio solvendae pecuniae, nulla definita causa, suscipitur, 
abstineant. 


Can. 286 - Prohibentur clerici per se vel per alios, sive in propriam 
sive in aliorum utilitatem, negotiationem aut mercaturam exercere, 
nisi de licentia legitimae auctoritatis ecclesiasticae. 


Can. 287 - $ 1. Clerici pacem et concordiam iustitia innixam inter 
homines servandam quam maxime semper foveant. 


$ 2. In factionibus politicis atque in regendis consociationibus syn- 
dicalibus activam partem ne habeant, nisi iudicio competentis aucto- 
ritatis ecclesiasticae, Ecclesiae iura tuenda aut bonum commune pro- 
movendum id requirant. 


Can. 288 - Diaconi permanentes praescriptis canonum 284, 285, 
88 3 et 4, 286, 287, 8 2 non tenentur, nisi ius particulare aliud statuat. 


Can. 289 - $8 1. Cum servitium militare statui clericali minus con- 
gruat, clerici itemque candidati ad sacros ordines militiam ne capes- 
sant voluntarii, nisi de sui Ordinarii licentia. 

$ 2. Clerici utantur exemptionibus, quas ab exercendis muneribus 
et publicis civilibus officiis a statu clericali alienis, in eorum favorem 
eaedem leges aut conventiones vel consuetudines concedunt, nisi in ca- 
sibus particularibus aliter Ordinarius proprius decreverit. 


CAPUT IV 
DE AMISSIONE STATUS CLERICALIS 


Can. 290 - Sacra ordinatio, semel valide recepta, numquam irrita 
fit. Clericus tamen statum clericalem amittit : 
T sententia iudiciali aut decreto administrativo, quo invaliditas 
sacrae ordinationis declaratur; 

2? poena dimissionis legitime irrogata; 

3? rescripto Apostolicae Sedis; quod vero rescriptum diaconis 
ob graves tantum causas, presbyteris ob gravissimas causas ab Apo- 
stolica Sede conceditur. 


Can. 291 - Praeter casus de quibus in can. 290, n. 1, amissio status 
clericalis non secumfert dispensationem ab obligatione coelibatus, quae 
ab uno tantum Romano Pontifice conceditur. 


Can. 292 - Clericus qui statum clericalem ad normam iuris amit- 
tit, cum eo amittit iura statui clericali propria, nec ullis iam adstringi- 
tur obligationibus status clericalis, firmo praescripto can. 291; pote- 
statem ordinis exercere prohibetur, salvo praescripto can. 976; eo ipso 
privatur omnibus officiis, muneribus et potestate qualibet delegata. 


Can. 293 - Clericus qui statum clericalem amisit, nequit denuo 
inter clericos adscribi, nisi per Apostolicae Sedis rescriptum. 


TITULUS IV 
DE PRAELATURIS PERSONALIBUS 


Can. 294 - Ad aptam presbyterorum distributionem promovendam 
aut ad peculiaria opera pastoralia vel missionalia pro variis regionibus 
aut diversis coetibus socialibus perficienda, praelaturae personales quae 
presbyteris et diaconis cleri saecularis constent, ab Apostolica Sede, 
auditis quarum interest Episcoporum conferentiis, erigi possunt. 


Can. 295' - $ 1. Praelatura personalis regitur statutis ab Apostolica 
Sede conditis, eique praeficitur Praelatus ut Ordinarius proprius, 
cui ius est nationale vel internationale seminarium erigere necnon 
alumnos incardinare, eosque titulo servitii praelaturae ad ordines 
promovere. 


$ 2. Praelatus prospicere debet sive spirituali institutioni illorum, 
quos titulo praedicto promoverat, sive eorundem decorae sustentationi. 


Can. 296 - Conventionibus cum praelatura initis, laici operibus apo- 
stolicis praelaturae personalis sese dedicare possunt; modus vero huius 
organicae cooperationis atque praecipua officia et iura cum illa coniuncta 
in statutis apte determinentur. 


Can. 297 - Statuta pariter definiant rationes praelaturae perso- 
nalis cum Ordinariis locorum, in quorum Ecclesiis particularibus ipsa 
praelatura sua opera pastoralia vel missionalia, praevio consensu Epi- 
Scopl dioecesani, exercet vel exercere desiderat. 

TITULUS V 
DE CHRISTIFIDELIUM CONSOCIATIONIBUS 


CAPUT I 
NORMAE COMMUNES 


Can. 298 - 8$ 1l. In Ecclesia habentur consociationes distinctae ab 
institutis vitae consecratae et societatibus vitae apostolicae, in quibus 
christifideles, sive clerici sive laici sive clerici et laici simul, communi 
opera contendunt ad perfectiorem vitam fovendam, aut ad cultum 
publicum vel doctrinam christianam promovendam, aut ad alia apo- 
stolatus opera, scilicet ad evangelizationis incepta, ad pietatis vel 
caritatis opera exercenda et ad ordinem temporalem christiano spiritu 
animandum. 


$ 2. Christifideles sua nomina dent iis praesertim consociationi- 
bus, quae a competenti auctoritate ecclesiastica aut erectae aut laudatae 
vel commendatae sint. 


Can. 299 - 3 1. Integrum est christifidelibus, privata inter se con- 
ventione inita, consociationes constituere ad fines de quibus in can. 298, 
$ 1 persequendos, firmo praescripto can. 301, $8 1. 


$ 2. Huiusmodi consociationes, etiamsi ab auctoritate ecclesiastica 
laudentur vel commendentur, consociationes privatae vocantur. 


$ 3. Nulla christifidelium consociatio privata in Ecclesia agnosci- 
tur, nisi eius statuta ab auctoritate competenti recognoscantur. 


Can. 300 - Nulla consociatio nomen « catholica » sibi assumat, nisi 
de consensu competentis auctoritatis ecclesiasticae, ad normam can. 312. 


Can. 301 - $ 1. Unius auctoritatis ecclesiasticae competentis est 
erigere christifidelium consociationes, quae sibi proponant doctrinam 
chrstianam nomine Ecclesiae tradere aut cultum publicum promo- 
vere, vel quae alios intendant fines, quorum prosecutio natura sua 
eidem auctoritati ecclesiasticae reservatur. 


$8 2. Auctoritas ecclesiastica competens, si id expedire iudicaverit, 
christifidelium consociationes quoque erigere potest ad alios fines spi- 
rituales directe vel indirecte prosequendos, quorum consecutioni per 
privatorum incepta non satis provisum sit. 


$ 3. Christifidelium consociationes quae a competenti auctoritate 
ecclesiastica eriguntur, consociationes publicae vocantur. 


Can. 302 - Christifidelium consociationes clericales, eae dicuntur, 
quae sub moderamine sunt clericorum, exercitium ordinis sacri assu- 
munt atque uti tales a competenti auctoritate agnoscuntur. 

Can. 303 - Consociationes, quarum sodales, in saeculo spiritum 
alicuius instituti religiosi participantes, sub altiore eiusdem instituti 
moderamine, vitam apostolicam ducunt et ad perfectionem christianam 
contendunt, tertii ordines dicuntur aliove congruenti nomine vocantur. 


Can. 304 - $ 1. Omnes chrisüfidelium consociationes, sive publicae 
sive privatae, quocumque titulo seu nomine vocantur, sua habeant 
statuta, quibus definiantur consociationis finis seu obiectum sociale, 
sedes, regimen et condiciones ad partem in iisdem habendam requi- 
sitae, quibusque determinentur agendi rationes, attentis quidem tem- 
poris et loci necessitate vel utilitate. 


$8 2. Titulum seu nomen sibi eligant, temporis et loci usibus accom- 
modatum, maxime ab ipso fine, quem intendunt, selectum. 


Can. 305 - $ 1. Omnes christifidelium consociationes subsunt vigi- 
lantiae auctoritatis ecclesiasticae competentis, cuius est curare ut in 
lisdem integritas fidei ac morum servetur, et invigilare ne in discipli- 
nam ecclesiasticam abusus irrepant, cui itaque officium et ius com- 
petunt ad normam iuris et statutorum easdem invisendi ; subsunt etiam 
eiusdem auctoritatis regimini secundum praescripta canonum, qui 
sequuntur. 


$ 2. Vigilantiae Sanctae Sedis subsunt consociationes cuiuslibet 
generis ; vigilantiae Ordinarii loci subsunt consociationes dioecesanae 
necnon aliae consociationes, quatenus in dioecesi operam exercent. 


Can. 306 - Ut quis consociationis iuribus atque privilegiis, indul- 
gentiis aliisque gratiis spiritualibus eidem consociationi concessis frua- 
tur, necesse est et sufficit ut secundum iuris praescripta et propria 
consociationis statuta, in eandem valide receptus sit et ab eadem non 
sit legitime dimissus. 


Can. 307 - $8 1. Membrorum receptio fiat ad normam iuris ac sta- 
tutorum uniuscuiusque consociationis. 


$ 2. Eadem persona adscribi potest pluribus consociationibus. 


$ 3. Sodales institutorum religiosorum possunt consociationibus, 


ad normam iuris proprii, de consensu sui Superioris nomen dare. 


Can. 308 - Nemo legitime adscriptus a consociatione dimittatur, 
nisi iusta de causa ad normam iuris et statutorum. 


Can. 309 - Consociationibus legitime constitutis ius est, ad nor- 
mam iuris et statutorum, edendi peculiares normas ipsam consocia- 
tionem respicientes, celebrandi comitia, designandi moderatores, offi- 
ciales, ministros atque bonorum administratores. 

Can. 310 - Consociatio privata quae persona iuridica non fuerit 
constituta, qua talis subiectum esse non potest obligationum et iurium ; 
christifideles tamen in ea consociati coniunctim obligationes contrahere 
atque uti condomini et compossessores iura et bona acquirere et pos- 
sidere possunt; quae iura et obligationes per mandatarium seu procu- 
ratorem exercere valent. 


Can. 311 - Sodales institutorum vitae consecratae qui consociatio- 
nibus suo instituto aliquo modo unitis praesunt aut assistunt, curent 
ut eaedem consociationes operibus apostolatus in dioecesi exsistentibus 
adiutorium praebeant, cooperantes praesertim, sub directione Ordinarii 
loci, cum consociationibus quae ad apostolatum in dioecesi exercendum 
ordinantur. 


CAPUT II 
DE CHRISTIFIDELIUM CONSOCIATIONIBUS PUBLICIS 


Can. 312 - $ 1. Ad erigendas consociationes publicas auctoritas 
competens est : 

I pro consociationibus universalibus atque internationalibus, 
Sancta Sedes; 


2? pro consociationibus nationalibus, quae scilicet ex ipsa erec- 
tione destinantur ad actionem in tota natione exercendam, Episcopo- 
rum conferentia in suo territorio; 


3? pro consociationibus dioecesanis, Episcopus dioecesanus in 
suo cuiusque territorio, non vero Administrator dioecesanus, iis tamen 
consociationibus exceptis quarum erigendarum ius ex apostolico privi- 
legio aliis reservatum est. 


$ 2. Ad validam erectionem consociationis aut sectionis consocia- 
tionis in dioecesi, etiamsi id vi privilegii apostolici fiat, requiritur con- 
sensus Episcopi dioecesani scripto datus; consensus tamen ab Episcopo 
dioecesano praestitus pro erectione domus instituti religiosi valet etiam 
ad erigendam in eadem domo vel ecclesia ei adnexa consociationem 
quae illius instituti sit propria. 


Can. 313 - Consociatio publica itemque consociationum publicarum 
confoederatio, ipso decreto quo ab auctoritate ecclesiastica ad normam 
can. 312 competenti erigitur, persona iuridica constituitur et missionem 
recipit, quatenus requiritur, ad fines quos ipsa sibi nomine Ecclesiae 
persequendos proponit. 


Can. 314 - Cuiuslibet consociationis publicae statuta, eorumque 
recognitio vel mutatio, approbatione indigent auctoritatis ecclesiasticae 
cui competit consociationis erectio ad normam can. 312, $ 1. 

Can. 315 - Consociationes publicae incepta propriae indoli congrua 
sua sponte suscipere valent, eaedemque reguntur ad normam statuto- 
rum, sub altiore tamen directione auctoritatis ecclesiasticae, de qua 
in can. 312, 8 I. 


Can. 316 - $ 1. Qui publice fidem catholicam abiecerit vel a com- 
munione ecclesiastica defecerit vel excommunicatione irrogata aut 
declarata irretitus sit, valide in consociationes publicas recipi nequit. 

$ 2. Qui legitime adscripti in casum inciderint de quo in $ 1, prae- 
missa monitione, a consociatione dimittantur, servatis eius statutis 
et salvo iure recursus ad auctoritatem ecclesiasticam, de qua in 
can. 312, $8 lI. 


Can. 317 - $ 1. Nisi aliud in statutis praevideatur, auctoritatis ec- 
clesiasticae, de qua in can. 312, $8 1, est consociationis publicae modera- 
torem ab ipsa consociatione publica electum confirmare aut praesen- 
tatum instituere aut iure proprio nominare; cappellanum vero seu 
assistentem ecclesiasticum, auditis ubi id expediat consociationis offi- 
cialibus maioribus, nominat eadem auctoritas ecclesiastica. 


$8 2. Norma in $ 1 statuta valet etiam pro consociationibus a soda- 
libus institutorum religiosorum vi apostolici privilegii extra proprias 
ecclesias vel domos erectis; in consociationibus vero a sodalibus insti- 
tutorum religiosorum in propria ecclesia vel domo erectis, nominatio 
aut confirmatio moderatoris et cappellani pertinet ad Superiorem in- 
stituti, ad normam statutorum. 


$ 3. In consociationibus quae non sunt clericales, laici exercere 
valent munus moderatoris ; cappellanus seu adsistens ecclesiasticus ad 
illud munus ne assumatur, nisi aliud in statutis caveatur. 


$8 4. In publicis christifidelium consociationibus quae directe ad 
apostolatum exercendum ordinantur, moderatores ne ii sint, qui in 
factionibus politicis officium directionis adimplent. 


Can. 318 - $ 1l. In specialibus adiunctis, ubi graves rationes id 
requirant, potest ecclesiastica auctoritas, de qua in can. 312, $ 1, desi- 
gnare commissarium, qui eius nomine consociationem ad tempus mo- 
deretur. 


$ 2. Moderatorem consociationis publicae iusta de causa removere 
potest qui eum nominavit aut confirmavit, auditis tamen tum ipso 
moderatore tum consociationis officialibus maioribus ad normam sta- 
tutorum; cappellanum vero removere potest, ad normam cann. 192-195, 
qui eum nominavit. 


Can. 319 - $ 1. Consociatio publica legitime erecta, nisi aliud cau- 
tum sit, bona quae possidet ad normam statutorum administrat sub 

superiore directione auctoritatis ecclesiasticae de qua in can. 3L2, $8 1, 
cui quotannis administrationis rationem reddere debet. 


$ 2. Oblationum quoque et eleemosynarum, quas collegerit, eidem 
auctoritati fidelem erogationis rationem reddere debet. 


Can. 320 - $8 1l. Consociationes a Sancta Sede erectae nonnisi ab 
eadem supprimi possunt. 


$8 2. Ob graves causas ab Episcoporum conferentia supprimi pos- 
sunt consociationes ab eadem erectae; ab Episcopo dioecesano conso- 
ciationes a se erectae, et etiam consociationes ex apostolico indulto a 
sodalibus institutorum religiosorum de consensu Episcopi dioecesani 
erectae. 


$ 3. Consociatio publica ab auctoritate competenti ne supprimatur, 
nisi auditis eius moderatore aliisque officialibus maioribus. 


CAPUT III 
DE CHRISTIFIDELIUM CONSOCIATIONIBUS PRIVATIS 


Can. 321 - Consociationes privatas christifideles secundum statu- 
torum praescripta dirigunt et moderantur. 


Can. 322 - $ 1. Consociatio christifidelium privata personalitatem 
iuridicam acquirere potest per decretum formale auctoritatis ecclesia- 
sticae competentis, de qua in can. 312. 


$ 2. Nulla christifidelium consociatio privata personalitatem iuri- 
dicam acquirere potest, nisi eius statuta ab auctoritate ecclesiastica, 
de qua in can. 312, $ 1, sint probata; statutorum vero probatio conso- 
ciationis naturam privatam non immutat. 


Can. 323 - $ 1. Licet christifidelium consociationes privatae auto- 
nomia gaudeant ad normam can. 321, subsunt vigilantiae auctoritatis 
ecclesiasticae ad normam can. 305, itemque eiusdem auctoritatis regi- 
mini. 

$8 2. Ad auctoritatem ecclesiasticam etiam spectat, servata quidem 
autonomia consociationibus privatis propria, invigilare et curare ut 
virium dispersio vitetur, earumque apostolatus exercitium ad bonum 
commune ordinetur. 


Can. 324 - $ 1. Christifidelium consociatio privata libere sibi mo- 
deratorem et oficiales designat, ad normam statutorum. 


$ 2. Christifidelium consociatio privata consiliarium spiritualem, 
si quemdam exoptet, libere sibi eligere potest inter sacerdotes mini- 

sterium legitime in dioecesi exercentes ; qui tamen indiget confirma- 
tione Ordinarii loci. 


Can. 325 - $ 1. Christifidelium consociatio privata ea bona quae 
possidet libere administrat, iuxta statutorum praescripta, salvo iure 
auctoritatis ecclesiasticae competentis vigilandi ut bona in fines asso- 
ciationis adhibeantur. 


$8 2. Eadem subest loci Ordinarii auctoritati ad normam can. 1301 
quod attinet ad administrationem erogationemque bonorum, quae ipsi 
ad pias causas donata aut relicta sint. 


Can. 326 - $ 1. Extinguitur christifidelium consociatio privata ad 
normam statutorum; supprimi etiam potest a competenti auctoritate, 
si eius actio in grave damnum cedit doctrinae vel disciplinae eccle- 
siasticae, aut scandalo est fidelium. 


$ 2. Destinatio bonorum consociationis extinctae ad normam sta- 
tutorum determinanda est, salvis iuribus quaesitis atque oblatorum 
voluntate. 


CAPUT IV 
NORMAE SPECIALES DE LAICORUM CONSOCIATIONIBUS 


Can. 327 - Chrisüfideles laici magni faciant consociationes ad spi- 
rituales fines, de quibus in can. 298, constitutas, eas speciatim quae 
rerum temporalium ordinem spiritu christiano animare sibi proponunt 
atque hoc modo intimam inter fidem et vitam magnopere fovent unionem. 


Can. 328 - Qui praesunt consociationibus laicorum, iis etiam quae 
vi privilegii apostolici erectae sunt, curent ut suae cum aliis christi- 
fidelium consociationibus, ubi id expediat, cooperentur, utque variis 
operibus christianis, praesertim in eodem territorio exsistentibus, liben- 
ter auxilio sint. 


Can. 329 - Moderatores consociationum laicorum curent, ut soda- 
les consociationis ad apostolatum laicis proprium exercendum debite ef- 
formentur. 

PARS II 


DE ECCLESIAE 
CONSTITUTIONE HIERARCHICA 


SECTIO I 


DE SUPREMA ECCLESIAE | AUCTORITATE 


CAPUT I 
DE ROMANO PONTIFICE DEQUE COLLEGIO EPISCOPORUM 
Can. 330 - Sicut, statuente Domino, sanctus Petrus et ceteri Apo- 
stoli unum Collegium constituunt, pari ratione Romanus Pontifex, suc- 
cessor Petri, et Episcopi, successores Apostolorum, inter se coniun- 
guntur. 


Art. 1l 
DE ROMANO PONTIFICE 


Can. 331 - Ecclesiae Romanae Episcopus, in quo permanet mu- 
nus a Domino singulariter Petro, primo Apostolorum, concessum et 
successoribus eius transmittendum, Collegii Episcoporum est caput, 
Vicarius Christi atque universae Ecclesiae his in terris Pastor; qui 
ideo vi muneris sui suprema, plena, immediata et universali in Ecclesia 
gaudet ordinaria potestate, quam semper libere exercere valet. 


Can. 332 - $ 1. Plenam et supremam in Ecclesia potestatem Ro- 
manus Pontifex obtinet legitima electione ab ipso acceptata una cum 
episcopali consecratione. Quare, eandem potestatem obtinet a mo- 
mento acceptationis electus ad summum pontificatum, qui episcopali 
charactere insignitus est. Quod si charactere episcopali electus careat, 
statim ordinetur Episcopus. 


$ 2. Si contingat ut Romanus Pontifex muneri suo renuntiet, ad 
validitatem requiritur ut renuntiatio libere fiat et rite manifestetur, 
non vero ut a quopiam acceptetur. 


Can. 333 - 8 1. Romanus Pontifex, vi sui muneris, non modo in 
universam Ecclesiam potestate gaudet, sed et super omnes Ecclesias 
particulares earumque coetus ordinariae potestatis obtinet principa- 
tum, quo quidem insimul roboratur atque vindicatur potestas propria, 
ordinaria et immediata, qua in Ecclesias particulares suae curae com- 
missas Episcopi pollent. 

$ 2. Romanus Pontifex in munere supremi Ecclesiae Pastoris ex- 
plendo, communione cum ceteris Episcopis immo et universa Ecclesia 
semper est coniunctus; ipsi ius tamen est, iuxta Ecclesiae necessitates, 
determinare modum, sive personalem sive collegialem, huius muneris 
exercendi. 


$8 3. Contra sententiam vel decretum Romani Pontificis non datur 
appellatio neque recursus. 


Can. 334 - In eius munere exercendo, Romano Pontifici praesto 
sunt Episcopi, qui eidem cooperatricem operam navare valent variis 
rationibus, inter quas est synodus Episcoporum. Auxilio praeterea ei 
sunt Patres Cardinales, necnon aliae personae itemque varia secundum 
temporum necessitates instituta ; quae personae omnes et instituta, no- 
mine et auctoritate ipsius, munus sibi commisum explent, in bonum 
omnium Ecclesiarum, iuxta normas iure definitas. 


Can. 335 - Sede romana vacante aut prorsus impedita, nihil inno- 
vetur in Ecclesiae universae regimine : serventur autem leges speciales 
pro iisdem adiunctis latae. 


Art. 2 
DE COLLEGIO EPISCOPORUM 


Can. 336 - Collegium Episcoporum, cuius caput est Summus Pon- 
tifex cuiusque membra sunt Episcopi vi sacramentalis consecrationis et 
hierarchica communione cum Collegii capite et membris, et in quo 
corpus apostolicum continuo perseverat, una cum capite suo, et num- 
quam sine hoc capite, subiectum quoque supremae et plenae potestatis 
in universam Ecclesiam exsistit. 


Can. 337 - $ 1. Potestatem in universam Ecclesiam Collegium Epi- 
scoporum sollemni modo exercet in Concilio Oecumenico. 


$ 2. Eandem potestatem exercet per unitam Episcoporum in mundo 
dispersorum actionem, quae uti talis a Romano Pontifice sit indicta 
aut libere recepta, ita ut verus actus collegialis efficiatur. 


$ 3. Romani Pontificis est secundum necessitates Ecclesiae seligere 
et promovere modos, quibus Episcoporum Collegium munus suum quoad 
universam Ecclesiam collegialiter exerceat. 


Can. 338 - $ 1. Unius Romani Pontificis est Concilium Oecumeni- 
cum convocare, eidem per se vel per alios praesidere, item Concilium 
transferre, suspendere vel dissolvere, eiusque decreta approbare. 


$8 2. Eiusdem Romani Pontificis est res in Concilio tractandas 
determinare atque ordinem in Concilio servandum constituere; pro- 

positis a Romano Pontifice quaestionibus Patres Concilii alias addere 
possunt, ab eodem Romano Pontifice probandas. 


Can. 339 - $ 1. Ius est et officium omnibus et solis Episcopis qui 
membra sint Collegii Episcoporum, ut Concilio Oecumenico cum suf- 
fragio deliberativo intersint. 


$8 2. Ad Concilium Oecumenicum insuper alii aliqui, qui episcopali 
dignitate non sint insigniti, vocari possunt a suprema Ecclesiae aucto- 
ritate, cuius est eorum partes in Concilio determinare. 


Can. 340 - Si contingat Apostolicam Sedem durante Concilii ce- 
lebratione vacare, ipso iure hoc intermittitur, donec novus Summus 
Pontifex illud continuari iusserit aut dissolverit. 


Can. 341 - $ 1. Concilii Oecumenici decreta vim obligandi non ha- 
bent nisi una cum Concilii Patribus a Romano Pontifice approbata, 
ab eodem fuerint confirmata et eius iussu promulgata. 


$ 2. Eadem confirmatione et promulgatione, vim obligandi ut ha- 
beant, egent decreta quae ferat Collegium Episcoporum, cum actionem 
proprie collegialem ponit iuxta alium a Romano Pontifice inductum 
vel libere receptum modum. 


CAPUT II 
DE SYNODO EPISCOPORUM 


Can. 342 - Synodus Episcoporum coetus est Episcoporum qui, ex 
diversis orbis regionibus selecti, statutis temporibus una conveniunt 
ut arctam coniunctionem inter Romanum Pontificem et Episcopos 
foveant, utque eidem Romano Pontifici ad incolumitatem incremen- 
tumque fidei et morum, ad disciplinam ecclesiasticam servandam et 
firmandam consiliis adiutricem operam praestent, necnon quaestiones 
ad actionem Ecclesiae in mundo spectantes perpendant. 


Can. 343 - Synodi Episcoporum est de quaestionibus pertractandis 
disceptare atque expromere optata, non vero easdem dirimere de iisque 
ferre decreta, nisi certis in casibus potestate deliberativa eandem in- 
struxerit Romanus Pontifex, cuius est in hoc casu decisiones synodi 
ratas habere. 


Can. 344 - Synodus Episcoporum directe subest auctoritati Ro- 
mani Pontificis, cuius quidem est : 
T synodum convocare, quotiescumque id ipsi opportunum videa- 
tur, locumque designare ubi coetus habendi sint; 

2? sodalium, qui ad normam iuris peculiaris eligendi sunt, elec- 
tionem ratam habere aliosque sodales designare et nominare; 

3? argumenta quaestionum pertractandarum statuere opportuno 
tempore ad normam iuris peculiaris ante synodi celebrationem; 


4? rerum agendarum ordinem definire; 
5? synodo per se aut per alios praeesse; 
6? synodum ipsam concludere, transferre, suspendere et dis- 


solvere. 


Can. 345 - Synodus Episcoporum congregari potest aut in coetum 
generalem, in quo scilicet res tractantur ad bonum Ecclesiae universae 
directe spectantes, qui quidem coetus est sive ordinarius sive extraor- 
dinarius, aut etiam in coetum specialem, in quo nempe aguntur negotia 
quae directe ad determinatam determinatasve regiones attinent. 


Can. 346 - 8 1. Synodus Episcoporum quae in coetum generalem 
ordinarium congregatur, constat sodalibus quorum plerique sunt Epi- 
scopi, electi pro singulis coetibus ab Episcoporum conferentiis secun- 
dum rationem iure peculiari synodi determinatam ; alii vi eiusdem iuris 
deputantur ; alii a Romano Pontifice directe nominantur ; quibus acce- 
dunt aliqui sodales institutorum religiosorum clericalium, qui ad nor- 
mam eiusdem iuris peculiaris eliguntur. 


$ 2. Synodus Episcoporum in coetum generalem extraordinarium 
congregata ad negotia tractanda quae expeditam requirant definitio- 
nem, constat sodalibus quorum plerique, Episcopi, a iure peculiari 
synodi deputantur ratione officii quod adimplent, alii vero a Romano 
Pontifice directe nominantur; quibus accedunt aliqui sodales institu- 
torum religiosorum clericalium ad normam eiusdem iuris electi. 


$8 3. Synodus Episcoporum, quae in coetum specialem congregatur, 
constat sodalibus delectis praecipue ex iis regionibus pro quibus con- 
vocata est, ad normam iuris peculiaris, quo synodus regitur. 


Can. 347 - $ 1. Cum synodi Episcoporum coetus a Romano Pon- 
tifice concluditur, explicit munus in eadem Episcopis aliisque sodali- 
bus commissum. 


$8 2. Sede Apostolica post convocatam synodum aut inter eius ce- 
lebrationem vacante, ipso iure suspenditur synodi coetus, itemque 
munus sodalibus in eodem commissum, donec novus Pontifex coetum 
aut dissolvendum aut continuandum decreverit. 


Can. 348 - 8 1. Synodi Episcoporum habetur secretaria generalis 
permanens, cui praeest Secretarius generalis, a Romano Pontifice no- 
minatus, cuique praesto est consilium secretariae, constans Episcopis, 
quorum alii, ad normam iuris peculiaris, ab ipsa synodo Episcoporum 

eliguntur, alii a Romano Pontifice nominantur, quorum vero omnium 
munus explicit, ineunte novo coetu generali. 


$ 2. Pro quolibet synodi Episcoporum coetu praeterea unus aut 
plures secretarii speciales constituuntur qui a Romano Pontifice nomi- 
nantur, atque in officio ipsis commisso permanent solum usque ad ex- 
pletum synodi coetum. 


CAPUT III 
DE SANCTAE ROMANAE ECCLESIAE CARDINALIBUS 


Can. 349 - S. R. E. Cardinales peculiare Collegium constituunt, 
cui competit lit electioni Romani Pontificis provideat ad normam iuris 
peculiaris; Cardinales item Romano Pontifici adsunt sive collegialiter 
agendo, cum ad quaestiones maioris momenti tractandas in unum con- 
vocantur, sive ut singuli, scilicet variis officiis, quibus funguntur, eidem 
Romano Pontifici operam praestando in cura praesertim cotidiana 
universae Ecclesiae. 


Can. 350 - $ 1. Cardinalium Collegium in tres ordines distribuitur : 
episcopalem, ad quem pertinent Cardinales quibus a Romano Pontifice 
titulus assignatur Ecclesiae suburbicariae, necnon Patriarchae orien- 
tales qui in Cardinalium Collegium relati sunt; presbyteralem et dia- 
conalem. 


$ 2. Cardinalibus ordinis presbyteralis ac diaconalis suus cuique 
titulus aut diaconia in Urbe assignatur a Romano Pontifice. 


$ 3. Patriarchae orientales in Cardinalium Collegium assumpti in 
titulum habent suam patriarchalem sedem. 


$8 4. Cardinalis Decanus in titulum habet dioecesim Ostiensem, una 
cum alia Ecclesia quam in titulum iam habebat. 


$ 5. Per optionem in Consistorio factam et a Summo Pontifice 
approbatam, possunt, servata prioritate ordinis et promotionis, Cardi- 
nales ex ordine presbyterali transire ad alium titulum et Cardinales 
ex ordine diaconali ad aliam diaconiam et, si per integrum decennium 
in ordine diaconali permanserint, etiam ad ordinem presbyteralem. 


$ 6. Cardinalis ex ordine diaconali transiens per optionem ad ordi- 
nem presbyteralem, locum obtinet ante omnes illos Cardinales presby- 
teros, qui post ipsum ad Cardinalatum assumptü sunt. 


Can. 351 - $ 1. Qui Cardinales promoveantur, libere a Romano 
Pontifice seliguntur viri, saltem in ordine presbyteratus constituti, 
doctrina, moribus, pietate necnon rerum agendarum prudentia egregie 
praestantes; qui nondum sunt Episcopi, consecrationem episcopalem 
recipere debent. 

$ 2. Cardinales creantur Romani Pontificis decreto, quod quidem 
coram Cardinalium Collegio publicatur; inde a publicatione facta of- 
ficiis tenentur atque iuribus gaudent lege definitis. 


$8 3. Promotus ad cardinalitiam dignitatem, cuius creationem Ro- 
manus Pontifex annuntiaverit, nomen autem in pectore sibi reservans, 
nullis interim tenetur Cardinalium officiis nullisque. eorum gaudet 
iuribus; postquam autem a Romano Pontifice eius nomen publicatum 
fuerit, iisdem tenetur officiis fruiturque iuribus, sed iure praecedentiae 
gaudet a die reservationis in pectore. 


Can. 352 - $8 1. Cardinalium Collegio praeest Decanus, eiusque im- 
pediti vices sustinet Subdecanus ; Decanus, vel Subdecanus, nulla in 
ceteros Cardinales gaudet potestate regiminis, sed ut primus inter 
pares habetur. 


$ 2. Officio Decani vacante, Cardinales titulo Ecclesiae suburbica- 
riae decorati, iique soli, praesidente Subdecano si adsit, aut antiquiore 
ex ipsis, e coetus sui gremio unum eligant qui Decanum Collegii agat; 
eius nomen ad Romanum Pontificem deferant, cui competit electum 
probare. 


$ 3. Eadem ratione de qua in $ 2, praesidente ipso Decano, eligitur 
Subdecanus; Subdecani quoque electionem probare Romano Pontifici 
competit. 


$ 4. Decanus et Subdecanus, si in Urbe domicilium non habeant, 
illud ibidem acquirant. 


Can. 353 - $ 1. Cardinales collegiali actione supremo Ecclesiae Pa- 
stori praecipue auxilio sunt in Consistoriis, in quibus iussu Romani 
Pontificis eoque praesidente congregantur ; Consistoria habentur ordi- 
naria aut extraordinaria. 


$8 2. In Consistorium ordinarium, convocantur omnes Cardinales, 
saltem in Urbe versantes, ad consultationem de quibusdam negotiis 
gravibus, communius tamen contingentibus, aut ad actus quosdam 
maxime sollemnes peragendos. 


$8 3. In Consistorium extraordinarium, quod celebratur cum pecu- 
liares Ecclesiae necessitates vel graviora negotia tractanda id suadeant, 
convocantur omnes Cardinales. 


$ 4. Solum Consistorium ordinarium, in quo aliquae sollemnitates 
celebrantur, potest esse publicum, cum scilicet praeter Cardinales 
admittuntur Praelati, legati societatum civilium aliive ad illud invitati. 


Can. 354 - Patres Cardinales dicasteriis aliisve institutis perma- 
nentibus Romanae Curiae et Civitatis Vaticanae praepositi, qui sep- 

tuagesimum quintum aetatis annum expleverint, rogantur ut renuntia- 
tionem ab officio exhibeant Romano Pontifici qui, omnibus perpensis, 
providebit. 


Can. 355 - $ 1. Cardinali Decano competit electum Romanum Pon- 
tificem in Episcopum ordinare, si electus ordinatione indigeat; impe- 
dito Decano, idem ius competit Subdecano, eoque impedito, antiquiori 
Cardinali ex ordine episcopali. 


$8 2. Cardinalis Proto-diaconus nomen novi electi Summi Pontificis 
populo annuntiat; item pallia Metropolitis imponit eorumve procura- 
toribus tradit, vice Romani Pontificis. 


Can. 356 - Cardinales obligatione tenentur cum Romano Pontifice 
sedulo cooperandi ; Cardinales itaque quovis officio in Curia fungentes, 
qui non sint Episcopi dioecesani, obligatione tenentur residendi in 
Urbe ; Cardinales qui alicuius dioecesis curam habent ut Episcopi dioe- 
cesani, Urbem petant quoties a Romano Pontifice convocentur. 


Can. 357 - 8 1l. Cardinales, quibus Ecclesia suburbicaria aut ec- 
clesia in Urbe in titulum est assignata, postquam in eiusdem venerunt 
possessionem, earundem dioecesium et ecclesiarum bonum consilio et 
patrocinio promoveant, nulla tamen in easdem potestate regiminis 
pollentes, ac nulla ratione sese in iis interponentes, quae ad earum 
bonorum administrationem, ad disciplinam aut ecclesiarum servitium 
spectant. 


$ 2. Cardinales extra Urbem et extra propriam dioecesim degentes, 
in lis quae ad sui personam pertinent exempti sunt a potestate regi- 
minis Episcopi dioecesis in qua commorantur. 


Can. 358 - Cardinali, cui a Romano Pontifice hoc munus commit- 
titur ut in aliqua sollemni celebratione vel personarum coetu eius 
personam sustineat, uti Legatus a latere, scilicet tamquam eius alter 
ego, sicuti et illi cui adimplendum concreditur tamquam ipsius misso 
speciali certum munus pastorale, ea tantum competunt quae ab ipso 
Romano Pontifice eidem demandantur. 


Can. 359 - Sede Apostolica vacante, Cardinalium Collegium ea tan- 
tum in Ecclesia gaudet potestate, quae in peculiari lege eidem tri- 
buitur. 

CAPUT IV 
DE CURIA ROMANA 


Can. 360 - Curia Romana, qua negotia Ecclesiae universae Sum- 
mus Pontifex expedire solet et quae nomine et auctoritate ipsius munus 
explet in bonum et in servitium Ecclesiarum, constat Secretaria Status 
seu Papali, Consilio pro publicis Ecclesiae negotiis, Congregationibus, 
Tribunalibus, aliisque Institutis, quorum omnium constitutio et com- 
petentia lege peculiari definiuntur. 


Can. 361 - Nomine Sedis Apostolicae vel Sanctae Sedis in hoc 
Codice veniunt non solum Romanus Pontifex, sed etiam, nisi ex rei 
natura vel sermonis contextu aliud appareat, Secretaria Status, Con- 
silium pro publicis Ecclesiae negotiis, aliaque Romanae Curiae 
Instituta. 


CAPUT V 
DE ROMANI PONTIFICIS LEGATIS 


Can. 362 - Romano Pontifici ius est nativum et independens Le- 
gatos suos nominandi ac mittendi sive ad Ecclesias particulares in 
variis nationibus vel regionibus, sive simul ad Civitates et ad publicas 
Auctoritates, itemque eos transferendi et revocandi, servatis quidem 
normis iuris internationalis, quod attinet ad missionem et revocationem 
Legatorum apud Res Publicas constitutorum. 


Can. 363 - $ 1. Legatis Romani Pontificis officum committitur 
ipsius Romani Pontificis stabili modo gerendi personam apud Ecclesias 
particulares aut etiam apud Civitates et publicas Auctoritates, ad quas 
missi sunt. 


$8 2. Personam gerunt Apostolicae Sedis ii quoque, qui in pontifi- 
ciam Missionem ut Delegati aut Observatores deputantur apud Con- 
silia internationalia aut apud Conferentias et Conventus. 


Can. 364 - Praecipuum munus Legati pontificii est ut firmiora et 
efficaciora in dies reddantur unitatis vincula, quae inter Apostolicam 
Sedem et Ecclesias particulares intercedunt. Ad pontificium ergo Lega- 
tum pertinet pro sua dicione: 

LI ad Apostolicam Sedem notitias mittere de condicionibus in 
quibus versantur Ecclesiae particulares, deque omnibus quae ipsam 
vitam Ecclesiae et bonum animarum attingant; 

2? Episcopis actione et consilio adesse, integro quidem manente 
eorundem legitimae potestatis exercitio; 

3? crebras fovere relationes cum Episcoporum conferentia, eidem 
omnimodam operam praebendo; 

4^ ad nominationem Episcoporum quod attinet, nomina candida- 
torum Apostolicae Sedi transmittere vel proponere necnon processum 
informativum de promovendis instruere, secundum normas ab Aposto- 
lica Sede datas ; 

5? anniti ut promoveantur res quae ad pacem, ad progressum et 
consociatam populorum operam spectant; 

6* operam conferre cum Episcopis, ut opportuna foveantur com- 
mercia inter Ecclesiam catholicam et alias Ecclesias vel communitates 
ecclesiales, immo et religiones non christianas ; 

7^ ea quae pertinent ad Ecclesiae et Apostolicae Sedis missio- 
nem, consociata cum Episcopis actione, apud moderatores Civitatis 
tueri ; 

8? exercere praeterea facultates et cetera explere mandata quae 
ipsi ab Apostolica Sede committantur. 


Can. 365 - $ 1. Legati pontificii, qui simul legationem apud Civi- 
tates iuxta iuris internationalis normas exercet, munus quoque pecu- 
liare est : 

I promovere et fovere necessitudines inter Apostolicam Sedem 
et Auctoritates Rei Publicae; 

2? quaestiones pertractare quae ad relationes inter Ecclesiam et 
Civitatem pertinent; et peculiari modo agere de concordatis aliisque 
huiusmodi conventionibus conficiendis et ad effectum deducendis. 


$8 2. In negotiis, de quibus in $ 1, expediendis, prout adiuncta 
suadeant, Legatus pontificius sententiam et consilium Episcoporum 
dicionis ecclesiasticae exquirere ne omittat, eosque de negotiorum cursu 
certiores faciat. 


Can. 366 - Attenta peculiari Legati muneris indole : 
LI sedes Legationis pontificiae a potestate regiminis Ordinarii 
loci exempta est, nisi agatur de matrimoniis celebrandis; 
2? Legato pontificio fas est, praemonitis, quantum fieri potest, 
locorum Ordinariis, in omnibus ecclesiis suae legationis liturgicas 
celebrationes, etiam in pontificalibus, peragere. 


Can. 367 - Pontificii Legati munus non exspirat vacante Sede Apo- 
stolica, nisi aliud in Litteris pontificiis statuatur ;* cessat autem expleto 
mandato, revocatione eidem intimata, renuntiatione a Romano Pon- 
tifice acceptata. 

SECTIO II 


DE ECCLESIIS PARTICULARIBUS 
DEQUE | EARUNDEM | COETIBUS 


TITULUS I 


DE ECCLESIIS PARTICULARIBUS 
ET DE AUCTORITATE IN IISDEM CONSTITUTA 


CAPUT I 
DE ECCLESIIS PARTICULARIBUS 


Can. 368 - Ecclesiae particulares, in quibus et ex quibus una et 
unica Ecclesia catholica exsistit, sunt imprimis dioeceses, quibus, nisi 
aliud constet, assimilantur praelatura territorialis et abbatia territo- 
rialis, vicariatus apostolicus et praefectura apostolica necnon admi- 
nistratio apostolica stabiliter erecta. 


Can. 369 - Dioecesis est populi Dei portio, quae Episcopo cum 
cooperatione presbyterii pascenda concreditur, ita ut, pastori suo 
adhaerens ab eoque per Evangelium et Eucharistiam in Spiritu Sancto 
congregata, Ecclesiam particularem constituat, in qua vere inest et 
operatur una sancta catholica et apostolica Christi Ecclesia. 


Can. 370 - Praelatura territorialis aut abbatia territorialis est certa 
populi Dei portio, territorialiter quidem circumscripta, cuius cura, 
specialia ob adiuncta, committitur alicui Praelato aut Abbati, qui 
eam, ad instar Episcopi dioecesani, tamquam proprius eius pastor 
regat. 


Can. 371 - $ 1. Vicariatus apostolicus vel praefectura apostolica 
est certa populi Dei portio quae, ob peculiaria adiuncta, in dioecesim 
nondum est constituta, quaeque pascenda committitur Vicario apo- 
stolico aut Praefecto apostolico, qui eam nomine Summi Pontificis 
regant. 


$ 2. Administratio apostolica est certa populi Dei portio, quae 
ob speciales et graves omnino rationes a Summo Pontifice in dioe- 
cesim non erigitur, et cuius cura pastoralis committitur Administra- 
tori apostolico, qui eam nomine Summi Pontificis regat. 


Can. 372 - $8 1. Proregula habeatur ut portio populi Dei quae Dioe- 
cesim aliamve Ecclesiam particularem constituat, certo territorio cir- 
cumscribatur, ita ut omnes comprehendat fideles in territorio habi- 
tantes. 

$ 2. Attamen, ubi de iudicio supremae Ecclesiae auctoritatis, 
auditis Episcoporum conferentiis quarum interest, utilitas id suadeat, 
in eodem territorio erigi possunt Ecclesiae particulares ritu fidelium 
aliave simili ratione distinctae. 


Can. 373 - Unius supremae auctoritatis est Ecclesias particulares 
erigere ; quae legitime erectae, ipso iure personalitate iuridica gaudent. 


Can. 374 - $ 1. Quaelibet dioecesis aliave Ecclesia particularis di- 
vidatur in distinctas partes seu paroecias. 

$8 2. Ad curam pastoralem per communem actionem fovendam 
plures paroeciae viciniores coniungi possunt in peculiares coetus, uti 
sunt vicariatus foranei. 


CAPUT II 
DE EPISCOPIS 


Art. 1 
DE EPISCOPIS IN GENERE 


Can. 375 - $ 1. Episcopi, qui ex divina institutione in Apostolorum 
locum succedunt per Spiritum Sanctum qui datus est eis, in Ecclesia 
Pastores constituuntur, ut sint et ipsi doctrinae magistri, sacri cultus 
sacerdotes et gubernationis ministri. 


$ 2. Episcopi ipsa consecratione episcopali recipiunt cum munere 
sanctificandi munera quoque docendi et regendi, quae tamen natura 
sua nonnisi in hierarchica communione cum Collegii capite et membris 
exercere possunt. 


Can. 376 - Episcopi vocantur dioecesani, quibus scilicet alicuius 
dioecesis cura commissa est; ceteri fitulares appellantur. 


Can. 377 - $ 1. Episcopos libere Summus Pontifex nominat, aut 
legitime electos confirmat. 


$ 2. Singulis saltem trienniis Episcopi provinciae ecclesiasticae 
vel, ubi adiuncta id suadeant, Episcoporum conferentiae, communi 
consilio et secreto elenchum componant presbyterorum etiam sodalium 
institutorum vitae consecratae, ad episcopatum aptiorum, eumque Apo- 
stolicae Sedi transmittant, firmo manente iure uniuscuiusque Episcopi 
Apostolicae Sedi nomina presbyterorum, quos episcopali munere dignos 
et idoneos putet, seorsim patefaciendi. 


$ 3. Nisi aliter legitime statutum fuerit, quoties nominandus est 
Episcopus dioecesanus aut Episcopus coadiutor, ad ternos, qui dicun- 
tur, Apostolicae Sedi proponendos, pontificii Legati est singillatim re- 
quirere et cum ipsa Apostolica Sede communicare, una cum suo voto, 

quid suggerant Metropolita et Suffraganei provinciae, ad quam pro- 
videnda dioecesis pertinet vel quacum in coetum convenit, necnon 
conferentiae Episcoporum praeses; pontificius Legatus, insuper, quos- 
dam e collegio consultorum et capitulo cathedrali audiat et, si id expe- 
dire iudicaverit, sententiam quoque aliorum ex utroque clero necnon 
laicorum sapientia praestantium singillatim et secreto exquirat. 


$8 4. Nisi aliter legitime provisum fuerit, Episcopus dioecesanus, 
qui auxiliarem suae dioecesi dandum aestimet, elenchum trium saltem 
presbyterorum ad hoc officium aptiorum Apostolicae Sedi proponat. 


$ 5. Nulla in posterum iura et privilegia electionis, nominationis, 
praesentationis vel designationis Episcoporum civilibus auctoritatibus 
conceduntur. 


Can. 378 - $8 1. Ad idoneitatem candidatorum Episcopatus requi- 
ritur ut quis sit: 

T firma fide, bonis moribus, pietate, animarum zelo, sapientia, 
prudentia et virtutibus humanis excellens, ceterisque dotibus prae- 
ditus quae ipsum aptum efficiant ad officium de quo agitur explendum ; 

2? bona exsistimatione gaudens; 

3? annos natus saltem triginta quinque ; 

4? a quinquennio saltem in presbyteratus ordine constitutus ; 

5? laurea doctoris vel saltem licentia in sacra Scriptura, theo- 
logia aut iure canonico potitus in instituto studiorum superiorum a 
Sede Apostolica probato, vel saltem in iisdem disciplinis vere peritus. 


$ 2. Iudicium definitivum de promovendi idoneitate ad Aposto- 
licam Sedem pertinet. 


Can. 379 - Nisi legitimo detineatur impedimento, quicumque ad 
Episcopatum promotus debet intra tres menses ab acceptis apostolicis 
litteris consecrationem episcopalem recipere, et quidem antequam officii 
sul possessionem capiat. 


Can. 380 - Antequam canonicam possessionem sui officii capiat, 
promotus fidei professionem emittat atque iusiurandum fidelitatis erga 
Apostolicam Sedem praestet secundum formulam ab eadem Apostolica 
Sede probatam. 


Art. 2 
DE EPISCOPIS DIOECESANIS 


Can. 381 - $ 1. Episcopo dioecesano in dioecesi ipsi commissa omnis 
competit potestas ordinaria, propria et immediata, quae ad exercitium 
eius muneris pastoralis requiritur, exceptis causis quae iure aut Sum- 
mi Pontificis decreto supremae aut alii auctoritati ecclesiasticae reser- 
ventur. 

$ 2. Qui praesunt aliis communitatibus fidelium, de quibus in 
can. 368, Episcopo dioecesano in iure aequiparantur, nisi ex rei natura 
aut iuris praescripto aliud appareat. 


Can. 382 - $ 1. Episcopus promotus in exercitium officii sibi com- 
missi sese ingerere nequit, ante captam dioecesis canonicam posses- 
sionem ; exercere tamen valet officia, quae in eadem dioecesi tempore 
promotionis iam retinebat, firmo praescripto can. 409, $ 2. 


$8 2. Nisi legitimo detineatur impedimento, promotus ad officium 
Episcopi dioecesani debet canonicam suae dioecesis possessionem ca- 
pere, si iam non sit consecratus Episcopus, intra quattuor menses a 
receptis apostolicis litteris; si iam sit consecratus, intra duos menses 
ab iisdem receptis. 


$ 3. Canonicam dioecesis possessionem capit Episcopus simul ac 
in ipsa dioecesi, per se vel per procuratorem, apostolicas litteras col- 
legio consultorum ostenderit, praesente curiae cancellario, qui rem 
in acta referat, aut, in dioecesibus noviter erectis, simul ac clero 
populoque in ecclesia cathedrali praesenti earundem litterarum com- 
municationem procuraverit, presbytero inter praesentes seniore in acta 
referente. 


$8 4. Valde commendatur ut captio canonicae possessionis cum 
actu liturgico in ecclesia cathedrali fiat, praesente clero et populo. 


Can. 383 - $ 1. In exercendo munere pastoris, Episcopus dioecesa- 
nus sollicitum se praebeat erga omnes christifideles qui suae curae 
committuntur, cuiusvis sint aetatis, condicionis vel nationis, tum in 
territorio habitantes tum in eodem ad tempus versantes, animum 
intendens apostolicum ad eos etiam qui ob vitae suae condicionem 
ordinaria cura pastorali non satis frui valeant necnon ad eos qui a reli- 
gionis praxi defecerint. 


$8 2. Fideles diversi ritus in sua dioecesi si habeat, eorum spiritua- 
libus necessitatibus provideat sive per sacerdotes aut paroecias eius- 
dem ritus, sive per Vicarium episcopalem. 


$ 3. Erga fratres, qui in plena communione cum Ecclesia catho- 
lica non sint, cum humanitate et caritate se gerat, oecumenismum 
quoque fovens prout ab Eclesia intellegitur. 


$8 4. Commendatos sibi in Domino habeat non baptizatos, ut et 
ipsis caritas eluceat Christi, cuius testis coram omnibus Episcopus 
esse debet. 


Can. 384 - Episcopus dioecesanus peculiar sollicitudine prosequa- 
tur presbyteros, quos tamquam adiutores et consiliarios audiat, eorum 
iura tutetur et curet ut ipsi obligationes suo statui proprias rite adim- 

pleant iisdemque praesto sint media et institutiones, quibus ad vitam 
spiritualem et intellectualem fovendam egeant; item curet ut eorum 
honestae sustentationi atque adsistentiae sociali, ad normam iuris, 
prospiciatur. 


Can. 385 - Episcopus dioecesanus vocationes ad diversa ministeria 
et ad vitam consecratam quam maxime foveat, speciali cura vocatio- 
num sacerdotalium et missionalium adhibita. 


Can. 386 - $ 1. Veritates fidei credendas et moribus applicandas 
Episcopus dioecesanus fidelibus proponere et illustrare tenetur, per 
se ipse frequenter praedicans; curet etiam ut praescripta canonum de 
ministerio verbi, de homilia praesertim et catechetica institutione 
sedulo serventur, ita ut universa doctrina christiana omnibus tra- 
datur. 


$ 2. Integritatem et unitatem fidei credendae mediis, quae aptiora 
videantur, firmiter tueatur, iustam tamen libertatem agnoscens in 
veritatibus ulterius perscrutandis. 


Can. 387 - Episcopus dioecesanus, cum memor sit se obligatione 
teneri exemplum sanctitatis praebendi in caritate, humilitate et vitae 
simplicitate, omni ope promovere studeat sanctitatem christifidelium 
secundum uniuscuiusque propriam vocationem atque, cum sit praeci- 
puus mysteriorum Dei dispensator, iugiter annitatur ut christifideles 
suae curae commissi sacramentorum celebratione in gratia crescant 
utque paschale mysterium cognoscant et vivant. 


Can. 388 - $ 1. Episcopus dioecesanus, post captam dioecesis pos- 
sessionem, debet singulis diebus dominicis aliisque diebus festis de 
praecepto in sua regione Missam pro populo sibi commisso applicare. 


$ 2. Episcopus Missam pro populo diebus, de quibus in $ 1, per se 
ipse celebrare et applicare debet; si vero ab hac celebratione legitime 
impediatur, iisdem diebus per alium, vel aliis diebus per se ipse ap- 
plicet. 


$ 3. Episcopus cui praeter propriam dioecesim aliae, titulo etiam 
administrationis, sunt commissae, obligationi satisfacit unam Missam 
pro universo populo sibi commisso applicando. 


$ 4. Episcopus qui obligationi, de qua in $8 1-3, non satisfecerit, 
quam primum pro populo tot Missas applicet quot omiserit. 


Can. 389 - Frequenter praesit in ecclesia cathedrali aliave ecclesia 
suae dioecesis sanctissimae Eucharistiae celebrationi, in festis prae- 
sertim de praecepto aliisque sollemnitatibus. 

Can. 390 - Episcopus dioecesanus in universa sua dioecesi pon- 
tificalia exercere potest; non vero extra propriam dioecesim sine ex- 
presso vel saltem rationabiliter praesumpto Ordinarii loci consensu. 


Can. 391 - $ 1. Episcopi dioecesani est Ecclesiam particularem sibi 
commissam cum potestate legislativa, exsecutiva et iudiciali regere, 
ad normam iuris. 


$8 2. Potestatem legislativam exercet ipse Episcopus; potestatem 
exsecutivam exercet sive per se sive per Vicarios generales aut episco- 
pales ad normam iuris; potestatem iudicialem sive per se sive per 
Vicarium iudicialem et iudices ad normam iuris. 


Can. 392 - $ 1. Ecclesiae universae unitatem cum tueri debeat, Epi- 
scopus disciplinam cunctae Ecclesiae communem promovere et ideo 
observantiam omnium legum ecclesiasticarum urgere tenetur. 


$8 2. Advigilet ne abusus in ecclesiasticam disciplinam irrepant, 
praesertim circa ministerium verbi, celebrationem sacramentorum et 
sacramentalium, cultum Dei et sanctorum, necnon bonorum admini- 
strationem. 


Can. 393 - In omnibus negotiis iuridicis dioecesis, Episcopus dioe- 
cesanus eiusdem personam gerit. 


Can. 394 - $ 1. Varias apostolatus rationes in dioecesi foveat Epi- 
Scopus, atque curet ut in universa dioecesi, vel in eiusdem particula- 
ribus districtibus, omnia apostolatus opera, servata uniuscuiusque 
propria indole, sub suo moderamine coordinentur. 


$8 2. Urgeat officium, quo tenentur fideles ad apostolatum pro sua 
cuiusque condicione et aptitudine exercendum, atque ipsos adhortetur 
ut varia opera apostolatus, secundum necessitates loci et temporis, 
participent et iuvent. 


Can. 395 - $ 1. Episcopus dioecesanus, etiamsi coadiutorem aut 
auxiliarem habeat, tenetur lege personalis in dioecesi residentiae. 


$8 2. Praeterquam causa visitationis Sacrorum Liminum, vel Con- 
ciliorum, Episcoporum synodi, Episcoporum conferentiae, quibus in- 
teresse debet, aliusve officii sibi legitime commissi, a dioecesi aequa 
de causa abesse potest non ultra mensem, sive continuum sive inter- 
missum, dummodo cautum sit ne ex eius absentia dioecesis quidquam 
detrimenti capiat. 


$8 3. A dioecesi ne absit diebus Nativitatis, Hebdomadae Sanctae 
et Resurrectionis Domini, Pentecostes et Corporis Christi, nisi ex gravi 
urgentique causa. 

$8 4. Si ultra sex menses Episcopus a dioecesi illegitime abfuerit, 
de eius absentia Metropolita Sedem Apostolicam certiorem faciat ; quod 
si agatur de Metropolita, idem faciat antiquior suffraganeus. 


Can. 396 - $ 1. Tenetur Episcopus obligatione dioecesis vel ex toto 
vel ex parte quotannis visitandae, ita ut singulis saltem quinquenniis 
universam dioecesim, ipse per se vel, si legitime fuerit impeditus, per 
Episcopum coadiutorem, aut per auxiliarem, aut per Vicarium gene- 
ralem vel episcopalem, aut per alium presbyterum visitet. 


$ 2. Fas est Episcopo sibi eligere quos maluerit clericos in visi- 
tatione comites atque adiutores, reprobato quocumque contrario pri- 
vilegio vel consuetudine. 


Can. 397 - $ 1. Ordinariae episcopali visitationi obnoxiae sunt per- 
sonae, instituta catholica, res et loca sacra, quae intra dioecesis ambi- 
tum continentur. 


$ 2. Sodales institutorum religiosorum iuris pontificii eorumque 
domos Episcopus visitare potest in casibus tantum iure expressis. 


Can. 398 - Studeat Episcopus debita cum diligentia pastoralem 
visitationem absolvere; caveat ne superfluis sumptibus cuiquam gravis 
onerosusve sit. 


Can. 399 - $ 1. Episcopus dioecesanus tenetur singulis quinquen- 
niis relationem Summo Pontifici exhibere super statu dioecesis sibi 
commissae, secundum formam et tempus ab Apostolica Sede definita. 


$8 2. S1 annus pro exhibenda relatione determinatus ex toto vel 
ex parte inciderit in primum biennium ab inito dioecesis regimine, 
Episcopus pro ea vice a conficienda et exhibenda relatione abstinere 
potest. 


Can. 400 - $ 1. Episcopus dioecesanus, eo anno quo relationem 
Summo Pontifici exhibere tenetur, nisi aliter ab Apostolica Sede sta- 
tutum fuerit, ad Urbem, Beatorum Apostolorum Petri et Pauli sepul- 
cra veneraturus, accedat et Romano Pontifici se sistat. 


$ 2. Episcopus praedictae obligationi per se ipse satisfaciat, nisi 
legitime sit impeditus ; quo in casu eidem satisfaciat per coadiutorem, 
si quem habeat, vel auxiliarem, aut per idoneum sacerdotem sui presby- 
teril, qui in sua dioecesi resideat. 


$ 3. Vicarius apostolicus huic obligationi satisfacere potest per 
procuratorem etiam in Urbe degentem ; Praefectus apostolicus hac 
obligatione non tenetur. 

Can. 401 - $ 1. Episcopus dioecesanus, qui septuagesimum quin- 
tum aetatis annum expleverit, rogatur ut renuntiationem ab officio 
exhibeat Summo Pontifici, qui omnibus inspectis adiunctis providebit. 


$ 2. Enixe rogatur Episcopus dioecesanus, qui ob infirmam vale- 
tudinem aliamve gravem causam officio suo adimplendo minus aptus 
evaserit, ut renuntiationem ab officio exhibeat. 


Can. 402 - $ 1. Episcopus, cuius renuntiatio ab officio acceptata 
fuerit, titulum emeriti suae dioecesis retinet, atque habitationis sedem, 
Si id exoptet, in ipsa dioecesi servare potest, nisi certis in casibus ob 
specialia adiuncta ab Apostolica Sede aliter provideatur. 


$8 2. Episcoporum conferentia curare debet ut congruae et dignae 
Episcopi renuntiantis sustentationi provideatur, attenta quidem  pri- 
maria obligatione, qua tenetur dioecesis cui ipse inservivit. 


Art. 3 
DE EPISCOPIS COADIUTORIBUS ET AUXILIARIBUS 


Can. 403 - $ 1. Cum pastorales dioecesis necessitates id suadeant, 
unus vel plures Episcopi auxiliares, petente Episcopo dioecesano, con- 
stituantur ; Episcopus auxiliaris iure successionis non gaudet. 


$ 2. Gravioribus in adiunctis, etiam indolis personalis, Episcopo 
dioecesano dari potest Episcopus auxiliaris specialibus instructus fa- 
cultatibus. 


$8 3. Sancta Sedes, si magis opportunum id ipsi videatur, ex officio 
constituere potest Episcopum coadiutorem, qui et ipse specialibus in- 
struitur facultatibus; Episcopus coadiutor iure successionis gaudet. 


Can. 404 - $ 1. Episcopus coadiutor officii sui possessionem capit, 
cum litteras apostolicas nominationis, per se vel per procuratorem, 
ostenderit Episcopo dioecesano atque collegio consultorum, praesente 
curiae cancellario, qui rem in acta referat. 


$ 2. Episcopus auxiliaris officii sui possessionem capit, cum lit- 
teras apostolicas nominationis ostenderit Episcopo dioecesano, prae- 
sente curiae cancellario, qui rem in acta referat. 


$ 3. Quod si Episcopus dioecesanus plene sit impeditus, sufficit ut 
tum Episcopus coadiutor, tum Episcopus auxiliaris litteras apostolicas 
nominationis ostendant collegio consultorum, praesente curiae cancel- 
li -io. 


Can. 405 - $ 1. Episcopus coadiutor, itemque Episcopus auxiliaris, 
obligationes et iura habent quae determinantur praescriptis canonum 
qui sequuntur, atque in litteris suae nominationis definiuntur. 

$ 2. Episcopus coadiutor et Episcopus auxiliaris, de quo in 
can. 403, $ 2, Episcopo dioecesano in universo dioecesis regimine ad- 
stant atque eiusdem absentis vel impediti vices supplent. 


Can. 406 - $ 1. Episcopus coadiutor, itemque Episcopus auxiliaris, 
de quo in can. 403, 8 2, ab Episcopo dioecesano Vicarius generalis 
constituatur ; insuper ipsi prae ceteris Episcopus dioecesanus committat 
quae ex iure mandatum speciale requirant. 


$ 2. Nisi in litteris apostolicis aliud provisum fuerit et firmo prae- 
scripto $ 1, Episcopus dioecesanus auxiliarem vel auxiliares suos con- 
stituat Vicarios generales vel saltem Vicarios episcopales, ab auctori- 
tate sua, aut Episcopi coadiutoris vel Episcopi auxiliaris de quo in 
can. 403, 8 2, dumtaxat dependentes. 


Can. 407 - $ 1. Ut quam maxime praesenti et futuro dioecesis bono 
faveatur, Episcopus dioecesanus, coadiutor atque Episcopus auxiliaris 
de quo in can. 403, 8 2, in rebus maioris momenti sese invicem con- 
sulant. 


$ 2. Episcopus dioecesanus in perpendendis causis maioris mo 
menti, praesertim indolis pastoralis, Episcopos auxiliares prae ceteris 
consulere velit. 

$ 3. Episcopus coadiutor et Episcopus auxiliaris, quippe qui in 
partem sollicitudinis Episcopi dioecesani vocati sint, munia sua ita 
exerceant, ut concordi cum ipso opera et animo procedant. 


Can. 408 - $ 1. Episcopus coadiutor et Episcopus auxiliaris, iusto 
impedimento non detenti, obligantur ut, quoties Episcopus dioecesanus 
id requirat, pontificalia et alias functiones obeant, ad quas Episcopus 
dioecesanus tenetur. 


$ 2. Quae episcopalia iura et functiones Episcopus coadiutor aut 
auxiliaris potest exercere, Episcopus dioecesanus habitualiter alii ne 
committat. 


Can. 409 - $ 1. Vacante sede episcopali, Episcopus coadiutor sta- 
tim fit Episcopus dioecesis pro qua fuerat constitutus, dummodo pos- 
sessionem legitime ceperit. 


$ 2. Vacante sede episcopali, nisi aliud a competenti auctoritate 
statutum fuerit, Episcopus auxiliaris, donec novus Episcopus posses- 
sionem sedis ceperit, omnes et solas servat potestates et facultates 
quibus sede plena, tamquam Vicarius generalis vel tamquam Vicarius 
episcopalis, gaudebat; quod si ad munus Administratoris dioecesani 
non fuerit designatus, eandem suam potestatem, a iure quidem colla- 
tam, exerceat sub auctoritate Administratoris dioecesani, qui regimini 
dioecesis praeest. 

Can. 410 - Episcopus coadiutor et Episcopus auxiliaris obligatione 
tenentur, sicut et ipse Episcopus dioecesanus, residendi in dioecesi; 
a qua, praeterquam ratione alicuius officii extra dioecesim implendi 
aut feriarum causa, quae ultra mensem ne protrahantur, nonnisi ad 
breve tempus discedant. 


Can. 411 - Episcopo coadiutori et auxiliari, ad renuntiationem ab 
officio quod attinet, applicantur praescripta cann. 401 et 402, 8 2. 


CAPUT III 
DE SEDE IMPEDITA ET DE SEDE VACANTE 


Art. 1 
DE SEDE IMPEDITA 


Can. 412 - Sedes episcopalis impedita intellegitur, si captivitate, 
relegatione, exsilio aut inhabilitate Episcopus dioecesanus plane a 
munere pastorali in dioecesi procurando praepediatur, ne per litteras 
quidem valens cum dioecesanis communicare. 


Can. 413 - $8 1. Sede impedita, regimen dioecesis, nisi aliter Sancta 
Sedes providerit, competit Episaopo coadiutori, si adsit; eo deficiente 
aut impedito, alicui Episcopo auxiliari aut Vicario generali vel epi- 
scopali aliive sacerdoti, servato personarum ordine statuto in elencho 
ab Episcopo dioecesano quam primum a capta dioecesis possessione 
componendo; qui elenchus cum Metropolita communicandus singulis 
saltem trienniis renovetur atque a cancellario sub secreto servetur. 


$8 2. Si deficiat aut impediatur Episcopus coadiutor atque elen- 
chus, de quo in $ 1l, non suppetat, collegii consultorum est sacerdotem 
eligere, qui dioecesim regat. 

$8 3. Qui dioecesis regimen, ad normam $$ 1 vel 2, susceperit, 
quam primum Sanctam Sedem moneat de sede impedita ac de suscepto 
munere. 


Can. 414 - Quilibet ad normam can. 413 vocatus ut ad interim 
dioecesis curam pastoralem gerat pro tempore quo sedes impeditur 
tantum, in cura pastorali dioecesis exercenda tenetur obligationibus 
atque potestate gaudet, quae iure Administratori dioecesano competunt. 


Can. 415 - Si Episcopus dioecesanus poena ecclesiastica a munere 
exercendo prohibeatur, Metropolita aut, si is deficiat vel de eodem 
agatur, suffraganeus antiquior promotione ad Sanctam Sedem statim 
recurrat, ut ipsa provideat. 

Art. 2 
DE SEDE VACANTE 


Can. 416 - Sedes episcopalis vacat Episcopi dioecesani morte, re- 
nuntiaüone a Romano Pontifice acceptata, translatione ac privatione 
Episcopo intimata. 


Can. 417 - Vim habent omnia quae gesta sunt a Vicario generali 
aut Vicario episcopali, donec certam de obitu Episcopi dioecesani noti- 
tiam iidem acceperint, itemque quae ab Episcopo dioecesano aut a Vi- 
cario generali vel episcopali gesta sunt, donec certam de memoratis 
actibus pontificiis notitiam receperint. 


Can. 418 - $ 1. A certa translationis notitia, Episcopus intra duos 
menses debet dioecesim ad quam petere eiusque canonicam possessio- 
nem capere; die autem captae possessionis dioecesis novae, dioecesis 
a qua vacat. 


$ 2. A certa translationis notitia usque ad canonicam novae dioe- 
cesis possessionem, Episcopus translatus in dioecesi a qua: 

TI Administratoris dioecesani potestatem | obtinet eiusdemque 
obligationibus tenetur, cessante qualibet Vicarii generalis et Vicarii 
episcopalis potestate, salvo tamen can. 409, 8 2; 

2? integram percipit remunerationem officio propriam. 


Can. 419 - Sede vacante, regimen dioecesis, usque ad constitutio- 
nem Administratoris dioecesani, ad Episcopum auxiliarem, et si plures 
sint, ad eum qui promotione sit antiquior devolvitur; deficiente autem 
Episcopo auxiliari, ad collegium consultorum, nisi a Sancta Sede aliter 
provisum fuerit. Qui ita regimen dioecesis assumit, sine mora con- 
vocet collegium competens ad deputandum Administratorem dioece- 
sanum. 


Can. 420 - In vicariatu vel praefectura apostolica, sede vacante, 
regimen assumit Pro-Vicarius vel Pro-Praefectus ad hunc tantum 
effectum a Vicario vel a Praefecto immediate post captam possessio- 
nem nominatus, nisi aliter a Sancta Sede statutum fuerit. 


Can. 421 - $ 1. Intra octo dies ab accepta vacationis sedis episco- 
palis notitia, Administrator dioecesanus, qui nempe dioecesim ad in- 
terim regat, eligendus est a collegio consultorum, firmo praescripto 
can. 502, 8 3. 


$ 2. Si intra praescriptum tempus Administrator dioecesanus, 
quavis de causa, non fuerit legitime electus, eiusdem deputatio devol- 
vitur ad Metropolitam, et si vacans sit ipsa Ecclesia metropolitana 
aut metropolitana simul et suffraganea, ad Episcopum suffraganeum 
promotione antiquiorem. 

Can. 422 - Episcopus auxiliaris et, si is deficiat, collegium consul- 
torum quantocius de morte Episcopi, itemque electus in Administra- 
torem dioecesanum de sua electione Sedem Apostolicam certiorem fa- 
ciant. 


Can. 423 - $ 1. Unus deputetur Administrator dioecesanus, repro- 
bata contraria consuetudine; secus electio irrita est. 


$ 2. Administrator dioecesanus ne simul sit oeconomus ; quare si 
oeconomus dioecesis in Administratorem electus fuerit, alium pro tem- 
pore oeconomum eligat consilium a rebus oeconomicis. 


Can. 424 - Administrator dioecesanus eligatur ad normam cann. 
165-178. 


Can. 425 - 8 1. Valide ad munus Administratoris dioecesani de- 
putari tantum potest sacerdos qui trigesimum quintum aetatis annum 
expleverit et ad eandem vacantem sedem non fuerit iam electus, nomi- 
natus vel praesentatus. 


$ 2. In. Administratorem dioecesanum eligatur sacerdos, qui sit 
doctrina et prudentia praestans. 


$8 3. Si praescriptae in $ 1 condiciones posthabitae fuerint, Metro- 
polita aut, si ipsa Ecclesia metropolitana vacans fuerit, Episcopus 
suffraganeus promotione antiquior, agnita rei veritate, Administrato- 
rem pro ea vice deputet; actus autem illius qui contra praescripta $ 1 
sit electus, sunt ipso iure nulli. 


Can. 426 - Qui, sede vacante, ante deputationem Administratoris 
dioecesani, dioecesim regat, potestate gaudet quam ius Vicario gene- 
rali agnoscit. 


Can. 427 - 8 1. Administrator dioecesanus tenetur obligationibus 
et gaudet potestate Episcopi dioecesani, iis exclusis quae ex rei natura 
aut ipso iure excipiuntur. 


$ 2. Administrator dioecesanus, acceptata electione, potestatem 
obtinet, quin requiratur ullius confirmatio, firma obligatione de qua 
in can. 833, n. 4. 


Can. 428 - $8 I. Sede vacante nihil innovetur. 


$ 2. Illi qui ad interim dioecesis regimen curant, vetantur quid- 
piam agere quod vel dioecesi vel episcopalibus iuribus praeiudicium 
aliquod afferre possit; speciatim prohibentur ipsi, ac proinde alii qui- 
cumque, quominus sive per se sive per alium curiae dioecesanae docu- 
menta quaelibet subtrahant vel destruant, aut in iis quidquam im- 
mutent. 


Can. 429 - Administrator dioecesanus obligatione tenetur residendi 
in dioecesi et applicandi Missam pro populo ad normam can. 388. 


78 LIB. II - De populo Dei 


Can. 430 - $ 1. Munus Administratoris dioecesani cessat per captam 
a novo Episcopo dioecesis possessionem. 


$ 2. Administratoris dioecesani remotio Sanctae Sedi reservatur; 
renuntiatio quae forte ab ipso fiat, authentica forma exhibenda est 
collegio ad electionem competenti, neque acceptatione eget; remoto 
aut renuntiante Administratore dioecesano, aut eodem defuncto, alius 
eligatur Administrator dioecesanus ad normam can. 421. 


TITULUS II 
DE ECCLESIARUM PARTICULARIUM COETIBUS 


CAPUT I 


DE PROVINCIIS ECCLESIASTICIS 
ET DE REGIONIBUS ECCLESIASTICIS 


Can. 431 - $8 Il. Ut communis diversarum dioecesium vicinarum, 
luxta personarum et locorum adiuncta, actio pastoralis promoveatur, 
utque Episcoporum dioecesanorum inter se relationes aptius foveantur, 
Ecclesiae particulares viciniores componantur in provincias ecclesia- 
Ssticas certo territorio circumscriptas. 


$ 2. Dioeceses exemptae deinceps pro regula ne habeantur; itaque 
singulae dioeceses aliaeque Ecclesiae particulares intra territorium 
alicuius provinciae ecclesiasticae exsistentes huic provinciae ecclesia- 
sticae adscribi debent. 


$ 3. Unius supremae Ecclesiae auctoritatis est, auditis quorum 
interest Episcopis, provincias ecclesiasticas constituere, supprimere aut 
innovare. 


Can. 432 - 8 1. In provincia ecclesiastica auctoritate, ad normam 
iuris, gaudent concilium provinciale atque Metropolita. 


$ 2. Provincia ecclesiastica ipso iure personalitate iuridica gaudet. 


Can. 433 - 8 1. Si utilitas id suadeat, praesertim in nationibus 
ubi numerosiores adsunt Ecclesiae particulares, provinciae ecclesia- 
sticae viciniores, proponente Episcoporum conferentia, a Sancta Sede 
in regiones ecclesiasticas coniungi possunt. 


$ 2. Regio ecclesiastica in personam iuridicam erigi potest. 


Can. 434 - Ad conventum Episcoporum regionis ecclesiasticae per- 
tinet cooperationem et actionem pastoralem communem in regione 
fovere ; quae tamen in canonibus huius Codicis conferentiae Episco- 
porum tribuuntur potestates eidem conventui non competunt, nisi 
quaedam specialiter a. Sancta Sede ei concessa fuerint. 

CAPUT II 
DE METROPOLITIS 


Can. 435 - Provinciae ecclesiasticae praeest Metropolita, qui est 
Archiepiscopus dioecesis cui praeficitur ; quod officium cum sede epi- 
scopali, a Romano Pontifice determinata aut probata, coniunctum est. 


Can. 436 - $ 1. In dioecesibus suffraganeis Metropolitae competit : 
T vigilare ut fides et disciplina ecclesiastica accurate serventur, 
et de abusibus, si qui habeantur Romanum Pontificem certiorem 
facere ; 
2? canonicam visitationem peragere, causa prius ab Apostolica 
Sede probata, si eam suffraganeus neglexerit; 


3* deputare Administratorem dioecesanum, ad normam cann. 421, 
82et 425, 8 3. 


$ 2. Ubi adiuncta id postulent, Metropolita ab Apostolica Sede 
instrui potest peculiaribus muneribus et potestate in iure particulari 
determinandis. 


$ 3. Nulla alia in dioecesibus suffraganeis competit Metropolitis 
potestas regiminis; potest vero in omnibus ecclesiis, Episcopo dioe- 
cesano praemonito, si ecclesia sit cathedralis, sacras exercere functio- 
nes, uti Episcopus in propria dioecesi. 


Can. 437 - $ 1. Metropolita obligatione tenetur, intra tres menses 
a recepta consecratione episcopali, aut, si iam consecratus fuerit, a 
provisione canonica, per se aut per procuratorem a Romano Pontifice 
petendi pallium, quo quidem significatur potestas qua, in communione 
cum Ecclesia Romana, Metropolita in propria provincia iure instruitur. 

$8 2. Metropolita, ad normam legum liturgicarum, pallio uti potest 
intra quamlibet ecclesiam provinciae ecclesiasticae cui praeest, minime 
vero extra eandem, ne accedente quidem Episcopi dioecesani assensu. 


$ 3. Metropolita, si ad aliam sedem metropolitanam transferatur, 
novo indiget pallio. 


Can. 438 - Patriarchae et Primatis titulus, praeter praerogativam 
honoris, nullam in Ecclesia latina secumfert regiminis potestatem, 
nisi de aliquibus ex privilegio apostolico aut probata consuetudine 
aliud constet. 


CAPUT III 
DE CONCILIIS PARTICULARIBUS 


Can. 439 - $ 1. Concilium plenarium, pro omnibus scilicet Ecclesiis 
particularibus eiusdem conferentiae Episcoporum, celebretur quoties 
id ipsi Episcoporum conferentiae, approbante Apostolica Sede, neces- 
sarium aut utile videatur. 

$ 2. Norma in $ 1 statuta valet etiam de concilio provinciali cele- 
brando in provincia ecclesiastica, cuius termini cum territorio nationis 
coincidunt. 


Can. 440 - $ 1. Concilium provinciale, pro diversis Ecclesiis par- 
ticularibus eiusdem provinciae ecclesiasticae, celebretur quoties 1d, de 
iudicio maioris partis Episcoporum dioecesanorum provinciae, oppor- 
tunum videatur, salvo can. 439, 8 2. 


$ 2. Sede metropolitana vacante, concilium provinciale ne con- 
vocetur. 


Can. 441 - Episcoporum conferentiae est : 

I convocare concilium plenarium ; 

2? Jocum ad celebrandum concilium intra territorium conferen- 
tiae Episcoporum eligere; 

3? inter Episcopos dioecesanos concilii plenarii eligere praesidem, 
ab Apostolica Sede approbandum; 

4? ordinem agendi et quaestiones tractandas determinare, con- 
cilii plenarii initium ac periodum indicere, illud transferre, prorogare 
et absolvere. 


Can. 442 - $ 1. Metropolitae, de consensu maioris partis Episco- 
porum suffraganeorum, est: 

1? convocare concilium provinciale; 

2? locum ad celebrandum concilium provinciale intra provinciae 
territorium eligere; 

3? ordinem agendi et quaestiones tractandas determinare, con- 
cilii provincialis initium et periodum indicere, illud transferre, pro- 
rogare et absolvere. 

$ 2. Metropolitae, eoque legitime impedito, Episcopi suffraganei ab 
alis Episcopis suffraganeis electi est concilio provinciali praeesse. 


Can. 443 - $ 1. Ad concilia particularia convocandi sunt atque in 
eisdem ius habent suffragii deliberativi : 
I' Episcopi dioecesani; 
2? Episcopi coadiutores et auxiliares; 
3? alii Episcopi titulares qui peculiari munere sibi ab Apostolica 
Sede aut ab Episcoporum conferentia demandato in territorio fun- 
guntur. 


$ 2. Ad concilia particularia vocari possunt alii Episcopi titulares 
etiam emeriti in territorio degentes ; qui quidem ius habent suffragii 
deliberativi. 


$8 3. Ad concilia particularia vocandi sunt cum suffragio tantum 
consultivo : 
LT Vicarii generales et Vicarii episcopales omnium in territorio 
Ecclesiarum particularium ; 

2? Superiores maiores institutorum religiosorum et societatum 
vitae apostolicae numero tum pro viris tum pro mulieribus ab Episco- 
porum conferentia aut a provinciae Episcopis determinando, respective 
electi ab omnibus Superioribus maioribus institutorum et societatum, 
quae in territorio sedem habent; 

3? Rectores universitatum ecclesiasticarum et catholicarum atque 
decani facultatum theologiae et iuris canonici, quae in territorio sedem 
habent ; 

4? Rectores aliqui seminariorum maiorum, numero ut in n. 2 
determinando, electi a rectoribus seminariorum quae in territorio sita 
sunt. 


$8 4. Ad concilia particularia vocari etiam possunt, cum suffragio 
tantum consultivo, presbyteri aliique christifideles, ita tamen ut eorum 
numerus non excedat dimidiam partem eorum de quibus in $8 13. 


$ 5. Ad concilia provincialia praeterea invitentur capitula cathe- 
dralia, itemque consilium presbyterale et consilium pastorale unius- 
cuiusque Ecclesiae particularis, ita quidem ut eorum singula duos ex 
suis membris mittant, collegialiter ab iisdem designatos; qui tamen 
votum habent tantum consultivum. 


$8 6. Ad concilia particularia, si id iudicio Episcoporum conferen- 
tiae pro concilio plenario aut Metropolitae una cum Episcopis suffra- 
ganeis pro concilio provinciali expediat, etiam alii ut hospites invitari 
poterunt. 


Can. 444 - $ 1. Omnes qui ad concilia particularia convocantur, 
eisdem interesse debent, nisi iusto detineantur impedimento, de quo 
concilii praesidem certiorem facere tenentur. 


$8 2. Qui ad concilia particularia convocantur et in eis suffragium 
habent deliberativum, si iusto detineantur impedimento, procuratorem 
mittere possunt ; qui procurator votum habet tantum consultivum. 


Can. 445 - Concilium particulare pro suo territorio curat ut ne- 
cessitatibus pastoralibus populi Dei provideatur atque potestate gaudet 
regiminis, praesertim legislativa, ita ut, salvo semper iure universali 
Ecclesiae, decernere valeat quae ad fidei incrementum, ad actionem 
pastoralem communem ordinandam et ad moderandos mores et disci- 
plinam ecclesiasticam communem servandam, inducendam aut tuendam 
opportuna videantur. 


Can. 446 - Absoluto concilio particulari, praeses curet ut omnia 
acta concilii ad Apostolicam Sedem transmittantur ; decreta a concilio 
edicta ne promulgentur, nisi postquam ab Apostolica Sede recognita 
fuerint; ipsius concilii est definire modum promulgationis decretorum 
et tempus quo decreta promulgata obligare incipiant. 

CAPUT IV 
DE EPISCOPORUM CONFERENTIIS 


Can. 447 - Episcoporum conferentia, institutum quidem permanens, 
est coetus Episcoporum alicuius nationis vel certi territorii, munera 
quaedam pastoralia coniunctim pro christifidelibus eius territorii exer- 
centium, ad maius bonum provehendum, quod hominibus praebet Ec- 
clesia, praesertim per apostolatus formas et rationes temporis et loci 
adiunctis apte accommodatas, ad normam iuris. 


Can. 448 - $ 1. Episcoporum conferentia regula generali compre- 
hendit praesules omnium Ecclesiarum particularium eiusdem nationis, 
ad normam can. 450. 


$8 2. Si vero, de iudicio Apostolicae Sedis, auditis quorum interest 
Episcopis dioecesanis, personarum aut rerum adiuncta id suadeant, 
Episcoporum conferentia erigi potest pro territorio minoris aut maioris 
amplitudinis, ita ut vel tantum comprehendat Episcopos aliquarum 
Ecclesiarum particularium in certo territorio constitutarum vel prae- 
sules Ecclesiarum particularium in diversis nationibus exstantium; 
eiusdem Apostolicae Sedis est pro earundem singulis peculiares normas 
statuere. 


Can. 449 - $ 1. Unius supremae Ecclesiae auctoritatis est, auditis 
quorum interest Episcopis, Episcoporum conferentias erigere, suppri- 
mere aut innovare. 


$ 2. Episcoporum conferentia legitime erecta ipso iure personali- 
tate iuridica gaudet. 


Can. 450 - $ 1. Ad Episcoporum conferentiam ipso iure pertinent 
omnes in territorio Episcopi dioecesani eisque iure aequiparati, item- 
que Episcopi coadiutores, Episcopi auxiliares atque ceteri Episcopi 
titulares peculiari munere, sibi ab Apostolica Sede vel ab Episcoporum 
conferentia demandato, in eodem territorio fungentes ; invitari quoque 
possunt Ordinarii alterius ritus, ita tamen ut votum tantum consul- 
tivum habeant, nisi Episcoporum conferentiae statuta aliud decernant. 


$ 2. Ceteri Episcopi titulares necnon Legatus Romani Pontificis 
non sunt de iure membra Episcoporum conferentiae. 


Can. 451 - Quaelibet Episcoporum conferentia sua conficiat sta- 
tuta, ab Apostolica Sede recognoscenda, in quibus, praeter alia, ordi- 
nentur conferentiae conventus plenarii habendi, et provideantur con- 
silium Episcoporum permanens et secretaria generalis conferentiae, 
atque alia etiam officia et commissiones quae iudicio conferentiae fini 
consequendo efficacius consulant. 

Can. 452 - $ 1. Quaelibet Episcoporum conferentia sibi eligat prae- 
sidem, determinet quisnam, praeside legitime impedito, munere pro- 
praesidis fungatur, atque secretarium generalem designet, ad normam 
statutorum. 


$ 2. Praeses conferentiae, atque eo legitime impedito pro-praeses, 
non tantum Episcoporum conferentiae conventibus generalibus, sed 
etiam consilio permanenti praeest. 


Can. 453 - Conventus plenariüi Episcoporum conferentiae habean- 
tur semel saltem singulis annis, et praeterea quoties id postulent pecu- 
liaria adiuncta, secundum statutorum praescripta. 


Can. 454 - $ 1. Suffragium deliberativum in conventibus plenariis 
Episcoporum conferentiae ipso iure competit Episcopis dioecesanis 
eisque qui iure ipsis aequiparantur, necnon Episcopis coadiutoribus. 


$ 2. Episcopis auxiliaribus ceterisque Episcopis titularibus qui ad 
Episcoporum conferentiam pertinent, suffragium competit deliberati- 
vum aut consultivum, iuxta statutorum conferentiae praescripta ; firmum 
tamen sit eis solis, de quibus in $ 1, competere suffragium delibera- 
tivum, cum agitur de statutis conficiendis aut immutandis. 


Can. 455 - $ 1. Episcoporum conferentia decreta generalia ferre 
tantummodo potest in causis, in quibus ius universale id praescripserit 
aut peculiare Apostolicae Sedis mandatum sive motu proprio sive ad 
petitionem ipsius conferentiae id statuerit. 


$ 2. Decreta de quibus in $ 1, ut valide ferantur in plenario con- 
ventu, per duas saltem ex tribus partibus suffragiorum Praesulum, qui 
voto deliberativo fruentes ad conferentiam pertinent, proferri debent, 
atque vim obligandi non obtinent, nisi ab Apostolica Sede recognita, 
legitime promulgata fuerint. 


$8 3. Modus promulgationis et tempus a quo decreta vim suam 
exserunt, ab ipsa Episcoporum conferentia determinantur. 


$ 4. In casibus in quibus nec ius universale nec peculiare Aposto- 
licae Sedis mandatum potestatem, de qua in $ 1, Episcoporum confe- 
rentiae concessit, singuli Episcopi dioecesani competentia integra ma- 
net, nec conferentia eiusve praeses nomine omnium Episcoporum agere 
valet, nisi omnes et singuli Episcopi consensum dederint. 


Can. 456 - Absoluto conventu plenario Episcoporum conferentiae, 
relatio de actis conferentiae necnon eius decreta a praeside ad Apo- 
stolicam Sedem transmittantur, tum ut in eiusdem notitiam acta per- 
ferantur, tum ut decreta, si quae sint, ab eadem recognosci possint. 

Can. 457 - Consilii Episcoporum permanentis est curare, ut res in 
plenario conventu conferentiae agendae praeparentur et decisiones in 
conventu plenario statutae debite exsecutioni mandentur; eiusdem 
etiam est alia negotia peragere, quae ipsi ad normam statutorum com- 
mittuntur. 


Can. 458 - Secretariae generalis est : 

T relationem componere actorum et decretorum conventus ple- 
narii conferentiae necnon actorum consilii Episcoporum permanentis, 
et eadem cum omnibus conferentiae membris communicare, alia etiam 
acta conscribere, quae ipsi a conferentiae praeside aut a consilio per- 
manenti componenda committuntur; 

2? communicare cum Episcoporum conferentiis finitimis acta et 
documenta quae a conferentia in plenario conventu aut a consilio 
Episcoporum permanenti ipsis transmitti statuuntur. 


Can. 459 - $ 1. Foveantur relationes inter Episcoporum conferen- 
tias, praesertim viciniores, ad maius bonum promovendum ac tuendum. 


$8 2. Quoties vero actiones aut rationes a conferentiüis ineuntur 
formam internationalem  praeseferentes, Apostolica Sedes audiatur 
oportet. 


TITULUS III 


DE INTERNA ORDINATIONE 
ECCLESIARUM PARTICULARIUM 


CAPUT I 
DE SYNODO DIOECESANA 


Can. 460 - Synodus dioecesana est coetus delectorum sacerdotum 
aliorumque christifidelium Ecclesiae particularis, qui in bonum totius 
communitatis dioecesanae Episcopo dioecesano adiutricem operam prae- 
stant, ad normam canonum qui sequuntur. 


Can. 461 - $ 1. Synodus dioecesana in singulis Ecclesiis particula- 
ribus celebretur cum, iudicio Episcopi dioecesani et audito consilio pres- 
byterali, adiuncta id suadeant. 


$ 2. Si Episcopus plurium dioecesium curam habet, aut unius curam 
habet uti Episcopus proprius alterius vero uti Administrator, unam 
synodum dioecesanam ex omnibus dioecesibus sibi commissis convocare 
potest. 


Can. 462 - $ 1. Synodum dioecesanam convocat solus Episcopus 
dioecesanus, non autem qui ad interim dioecesi praeest. 

$ 2. Synodo dioecesanae praeest Episcopus dioecesanus, qui tamen 
Vicarium generalem aut Vicarium episcopalem pro singulis sessionibus 
synodi ad hoc officium implendum delegare potest. 


Can. 463 - $ 1. Ad synodum dioecesanam vocandi sunt uti synodi 
sodales eamque participandi obligatione tenentur : 

TI Episcopus coadiutor atque Episcopi auxiliares ; 

2? Vicarii generales et Vicarii episcopales, necnon "Vicarius 
iudicialis ; 

3? canonici ecclesiae cathedralis; 

4? membra consilii presbyteralis ; 

5? christifideles laici, etiam sodales institutorum vitae consecra- 
tae, a consilio pastorali eligendi, modo et numero ab Episcopo dioe- 
cesano determinandis, aut, ubi hoc consilium non exstet, ratione ab 
Episcopo dioecesano determinata; 

6? rector seminarii dioecesani maioris ; 

7? vicarii foranei; 

8? unus saltem presbyter ex unoquoque vicariatu foraneo eligen- 
dus ab omnibus qui curam animarum inibi habeant; item eligendus 
est alius presbyter qui, eodem impedito, in eius locum substituatur ; 

9? aliqui Superiores institutorum religiosorum et societatum vitae 
apostolicae, quae in dioecesi domum habent, eligendi numero et modo 
ab Episcopo dioecesano determinatis. 


$8 2. Ad synodum dioecesanam ab Episcopo dioecesano vocari uti 
synodi sodales possunt alii quoque, sive clerici, sive institutorum vitae 
consecratae sodales, sive christifideles laici. 


$8 3. Ad synodum dioecesanam Episcopus dioecesanus, si id oppor- 
tunum duxerit, invitare potest uti observatores aliquos ministros aut 
sodales Ecclesiarum vel communitatum ecclesialium, quae non sunt 
in plena cum Ecclesia catholica communione. 


Can. 464 - Synodi sodalis, si legitimo detineatur impedimento, non 
potest mittere procuratorem qui ipsius nomine eidem intersit ; Episco- 
pum vero dioecesanum de hoc impedimento certiorem faciat. 


Can. 465 - Propositae quaestiones omnes liberae sodalium discep- 
tationi in synodi sessionibus subiciantur. 


Can. 466 - Unus in synodo dioecesana legislator est Episcopus 
dioecesanus, aliis synodi sodalibus voto tantummodo consultivo gau- 
dentibus; unus ipse synodalibus declarationibus et decretis subscribit, 
quae eius auctoritate tantum publici iuris fieri possunt. 


Can. 467 - Episcopus dioecesanus textus declarationum ac decre- 
torum synodalium communicet cum Metropolita necnon cum Episco- 
porum conferentia. 

Can. 468 - $ 1. Episcopo dioecesano competit pro suo prudenti iudi- 
cio synodum dioecesanam suspendere necnon dissolvere. 


$ 2. Vacante vel impedita sede episcopali, synodus dioecesana ipso 
iure intermittitur, donec Episcopus dioecesanus, qui succedit, ipsam 
continuari decreverit aut eandem extinctam declaraverit. 


CAPUT II 
DE CURIA DIOECESANA 


Can. 469 - Curia dioecesana constat illis institutis et personis, quae 
Episcopo operam praestant in regimine universae dioecesis, praesertim in 
actione pastorali dirigenda, in administratione dioecesis curanda, nec 
non in potestate iudiciali exercenda. 


Can. 470 - Nominatio eorum, qui officia in curia dioecesana exer- 
cent, spectat ad Episcopum dioecesanum. 


Can. 471 - Omnes qui ad officia in curia admittuntur debent : 
T promissionem emittere de munere fideliter adimplendo, secun- 
dum rationem iure vel ab Episcopo determinatam; 
2? secretum servare intra fines et secundum modum iure aut ab 
Episcopo determinatos. 


Can. 472 - Circa causas atque personas quae in curia ad exercitium 
potestatis iudicialis pertinent, serventur praescripta Libri VII De pro- 
cessibus; de iis autem quae ad administrationem dioecesis spectant, 
serventur praescripta canonum qui sequuntur. 


Can. 473 - $ 1. Episcopus dioecesanus curare debet ut omnia negotia 
quae ad universae dioecesis administrationem pertinent, debite coor- 
dinentur et ad bonum portionis populi Dei sibi commissae aptius pro- 
curandum ordinentur. 


$ 2. Ipsius Episcopi dioecesani est coordinare actionem pastoralem 
Vicariorum sive generalium sive episcopalium; ubi id expediat, nomi- 
nan potest Moderator curiae, qui sacerdos sit oportet, cuius est sub 
Episcopi auctoritate ea coordinare quae ad negotia administrativa trac- 
tanda attinent, itemque curare ut ceteri curiae addicti officium sibi 
commissum rite adimpleant. 


$ 3. Nisi locorum adiuncta iudicio Episcopi aliud suadeant, Mode- 
rator curiae nominetur Vicarius generalis aut, si plures sint, unus ex 
Vicariis generalibus. 


$ 4. Ubi id expedire iudicaverit, Episcopus, ad actionem pastora- 
lem aptius fovendam, constituere potest consilium episcopale, constans 
scilicet Vicariis generalibus et Vicariis episcopalibus. 

Can. 474 - Acta curiae quae effectum iuridicum habere nata sunt, 
subscribi debent ab Ordinario a quo emanant, et quidem ad validita- 
tem, ac simul a curiae cancellario vel notario ; cancellarius vero Mode- 
ratorem curiae de actis certiorem facere tenetur. 


Art. 1 
DE VICARIIS GENERALIBUS ET EPISCOPALIBUS 


Can. 475 - $ 1. In unaquaque dioecesi constituendus est ab Epi- 
scopo dioecesano Vicarius generalis, qui potestate ordinaria ad normam 
canonum qui sequuntur instructus, ipsum in universae dioecesis regi- 
mine adiuvet: 


$ 2. Pro regula generali habeatur ut unus constituatur Vicarius 
generalis, nisi dioecesis amplitudo vel incolarum numerus aut aliae 
rationes pastorales aliud suadeant. 


Can. 476 - Quoties rectum dioecesis regimen id requirat, constitui 
etiam possunt ab Episcopo dioecesano unus vel plures Vicarii episco- 
pales, qui nempe aut in determinata dioecesis parte aut in certo nego- 
tiorum genere aut quoad fideles determinati ritus vel certi personarum 
coetus, eadem gaudent potestate ordinaria, .quae iure universali Vicario 
generali competit, ad normam canonum qui sequuntur. 


Can. 477 - $8 1. Vicarius generalis et episcopalis libere ab Episcopo 
dioecesano nominantur et ab ipso libere removeri possunt, firmo prae- 
scripto can. 406 ; Vicarius episcopalis, qui non sit Episcopus auxiliaris, 
nominetur tantum ad tempus, in ipso constitutionis actu determinan- 
dum. 


$ 2. Vicario generali absente vel legitime impedito, Episcopus dioe- 
cesanus alium nominare potest, qui eius vices suppleat; eadem norma 
applicatur pro Vicario episcopali. 


Can. 478 - $ 1. Vicarius generalis et episcopalis sint sacerdotes 
annos nati non minus triginta, in iure canonico aut theologia doctores 
vel licentiati vel saltem in iisdem disciplinis vere periti, sana doctrina, 
probitate, prudentia ac rerum gerendarum experientia commendati. 


$8 2. Vicarii generalis et episcopalis munus componi non potest cum 
munere canonici paenitentiarii, neque committi consanguineis Episcopi 
usque ad quartum gradum. 


Can. 479 - $ 1. Vicario generali, vi officii, in universa dioecesi com- 
petit potestas exsecutiva quae ad Episcopum dioecesanum iure pertinet, 
ad ponendos scilicet omnes actus administrativos, iis tamen exceptis 
quos Episcopus sibi reservaverit vel qui ex iure requirant speciale 
Episcopi mandatum. 

$ 2. Vicario episcopali ipso iure eadem competit potestas de qua 
in $ 1, sed quoad determinatam territorii partem aut negotiorum genus 
aut fideles determinati ritus vel coetus tantum pro quibus constitutus 
est, iis causis exceptis quas Episcopus sibi aut Vicario generali reser- 
vaverit, aut quae ex iure requirunt speciale Episcopi mandatum. 

$8 3. Ad Vicarium generalem atque ad Vicarium episcopalem, intra 
ambitum eorum competentiae, pertinent etiam facultates habituales 
ab Apostolica Sede Episcopo concessae, necnon rescriptorum exsecutio, 
nisi aliud expresse cautum fuerit aut electa fuerit industria personae 
Episcopi dioecesani. 


Can. 480 - Vicarius generalis et Vicarius episcopalis de praecipuis 
negotiis et gerendis et gestis Episcopo dioecesano referre debent, nec 
umquam contra voluntatem et mentem Episcopi dioecesani agant. 


Can. 481 - $ 1. Expirat potestas Vicarii generalis et Vicarii epi- 
scopalis expleto tempore mandati, renuntiatione, itemque, salvis 
cann. 406 et 409, remotione eisdem ab Episcopo dioecesano intimata, 
atque sedis episcopalis vacatione. 

$8 2. Suspenso munere Episcopi dioecesani, suspenditur potestas 
Vicarii generalis et Vicarii episcopalis, nisi episcopali dignitate aucti 
sint. 


Art. 2 
DE CANCELLARIO ALIISQUE NOTARIIS ET DE ARCHIVIS 


Can. 482 - $ 1. In qualibet curia constituatur cancellarius, cuius 
praecipuum munus, nisi aliter iure particulari statuatur, est curare 
ut acta curiae redigantur et expediantur, atque eadem in curiae archivo 
custodiantur. 


$8 2. Si necesse videatur, cancellario dari potest adiutor, cui nomen 
sit vice-cancellarii. 


$ 3. Cancellarius necnon vice-cancellarius sunt eo ipso notarii et 
secretarii curiae. 


Can. 483 - $ 1. Praeter cancellarium, constitui possunt alii notarii, 
quorum quidem scriptura seu subscriptio publicam fidem facit, et qui- 
dem sive ad quaelibet acta, sive ad acta iudicialia dumtaxat, sive ad 
acta certae causae aut negotii tantum. 

$ 2. Cancellarius et notarii debent esse integrae famae et omni 
suspicione maiores ; in causis quibus fama sacerdotis in discrimen vocari 
possit, notarius debet esse sacerdos. 


Can. 484 - Officium notariorum est : 
T conscribere acta et instrumenta circa decreta, dispositiones, 
obligationes vel alia quae eorum operam requirunt; 

2? in scriptis fideliter redigere quae geruntur, eaque cum signi- 
ficatione loci, diei, mensis et anni subsignare; 

3? acta vel instrumenta legitime petenti ex regesto, servatis ser- 
vandis, exhibere et eorum exempla cum autographo conformia declarare. 


Can. 485 - Cancellarius aliique notarii libere ab officio removeri 
possunt ab Episcopo dioecesano, non autem ab Administratore dioe- 
cesano, nisi de consensu collegii consultorum. 


Can. 486 - 8 1. Documenta omnia, quae dioecesim vel paroecias 
respiciunt, maxima cura custodiri debent. 


$8 2. In unaquaque curia erigatur, in loco tuto, archivum seu tabu- 
larium dioecesanum, in quo instrumenta et scripturae quae ad negotia 
dioecesana tum spiritualia tum temporalia spectant, certo ordine dispo- 
sita et diligenter clausa custodiantur. 


$8 3. Documentorum, quae in archivo continentur, conficiatur in- 
ventarium seu catalogus, cum brevi singularum scripturarum synopsi. 


Can. 487 - $ 1. Archivum clausum sit oportet eiusque clavem ha- 
beant solum Episcopus et cancellarius ; nemini licet illud ingredi nisi de 
Episcopi aut Moderatoris curiae simul et cancellarii licentia. 


$8 2. Ius est iis quorum interest, documentorum, quae natura sua 
sunt publica quaeque ad statum suae personae pertinent, documentum 
authenticum scriptum vel photostaticum per se vel per procuratorem 
recipere. 


Can. 488 - Ex archivo non licet efferre documenta, nisi ad breve 
tempus tantum atque de Episcopi aut insimul Moderatoris curiae et 
cancellarii consensu. 


Can. 489 - $ 1. Sit in curia dioecesana archivum quoque secretum, 
aut saltem in communi archivo armarium seu scrinium, omnino clau- 
sum et obseratum, quod de loco amoveri nequeat, in quo scilicet docu- 
menta secreto servanda cautissime custodiantur. 


$ 2. Singulis annis destruantur documenta causarum criminalium 
in materia morum, quarum rei vita cesserunt aut quae a decennio sen- 
tentia condemnatoria absolutae sunt, retento facti brevi summario cum 
textu sententiae definitivae. 


Can. 490 - $ 1. Archivi secreti clavem habeat tantummodo Epi- 
Scopus. 


$8 2. Sede vacante, archivum vel armarium secretum ne aperiatur, 
nisi in casu verae necessitatis, ab ipso Administratore dioecesano. 


$ 3. Ex archivo vel armario secreto documenta ne efferantur. 

Can. 491 - $ 1. Curet Episcopus dioecesanus ut acta et documenta 
archivorum quoque ecclesiarum cathedralium, collegiatarum, paroe- 
cialium, aliarumque in suo territorio exstantium diligenter serventur, 
atque inventaria seu catalogi conficiantur duobus exemplaribus, quorum 
alterum in proprio archivo, alterum in archivo dioecesano serventur. 


$ 2. Curet etiam Episcopus dioecesanus ut in dioecesi habeatur 
archivum historicum atque documenta valorem historicum habentia 
in eodem diligenter custodiantur et systematice ordinentur. 

$ 3. Acta et documenta de quibus in $8 1 et 2, ut inspiciantur aut 
efferantur, serventur normae ab Episcopo dioecesano statutae. 


Art. 3 
DE CONSILIO A REBUS OECONOMICIS ET DE OFCONOMO 


Can. 492 - $ 1l. In singulis dioecesibus constituatur consilium a 
rebus oeconomicis, cui praesidet ipse Episcopus dioecesanus eiusve 
delegatus, et quod constat tribus saltem christifidelibus, in re oecono- 
mica necnon in iure civili vere peritis et integritate praestantibus, ab 
Episcopo nominatis. 

$ 2. Membra consilii a rebus oeconomicis ad quinquennium nomi- 
nentur, sed expleto hoc tempore ad alia quinquennia assumi possunt. 


$8 3. A consilio a rebus oeconomicis excluduntur personae quae cum 
Episcopo usque ad quartum gradum consanguinitatis vel affinitatis 
coniunctae sunt. 


Can. 493 - Praeter munera ipsi commissa in Libro V De bonis Ec- 
clesiae temporalibus, consilii a rebus oeconomicis est quotannis, iuxta 
Episcopi dioecesani indicationes, rationem apparare quaestuum et ero- 
gationum quae pro universo dioecesis regimine anno venturo praevi- 
dentur, necnon, anno exeunte, rationem accepti et expensi probare. 


Can. 494 - $ 1. In singulis dioecesibus ab Episcopo, auditis collegio 
consultorum atque consilio a rebus oeconomicis, nominetur oeconomus, 
qui sit in re oeconomica vere peritus et probitate prorsus praestans. 


$ 2. Oeconomus nominetur ad quinquennium, sed expleto hoc tem- 
pore ad alia quinquennia nominari potest; durante munere, ne amo- 
veatur nisi ob gravem causam ab Episcopo aestimandam, auditis col- 
legio consultorum atque consilio a rebus oeconomicis. 

$8 3. Oeconomi est, secundum rationem a consilio a rebus oecono- 
micis definitam, bona dioecesis sub auctoritate Episcopi administrare 
atque ex quaestu dioecesis constituto expensas facere, quas Episcopus 
aliive ab ipso deputati legitime ordinaverint. 

$8 4. Anno vertente, oeconomus consilio a rebus oeconomicis ratio- 
nem accepti et expensi reddere debet. 

CAPUT III 


DE CONSILIO PRESBYTERALI 
ET DE COLLEGIO CONSULTORUM 


Can. 495 - $ 1. In unaquaque dioecesi constituatur consilium pre- 
Ssbyterale, coetus scilicet sacerdotum, qui tamquam senatus sit Epi- 
scopi, presbyterium repraesentans, cuius est Episcopum in regimine 
dioecesis ad normam iuris adiuvare, ut bonum pastorale portionis po- 
puli Dei ipsi commissae quam maxime provehatur. 


$8 2. In vicariatibus et praefecturis apostolicis Vicarius vel Prae- 
fectus constituant consilium ex tribus saltem presbyteris missionariis, 
quorum sententiam, etiam per epistolam, audiant in gravioribus ne- 
gotiis. 


Can. 496 - Consilium presbyterale habeat propria statuta ab Epi- 
Scopo dioecesano approbata, attentis normis ab Episcoporum confe- 
rentia prolatis. 


Can. 497 - Ad designationem quod attinet sodalium consilii pre- 
sbyteralis : 
T dimidia circiter pars libere eligatur a sacerdotibus ipsis, ad 
normam canonum qui sequuntur, necnon statutorum; 
2? aliqui sacerdotes, ad normam statutorum, esse debent membra 
nata, qui scilicet ratione officii ipsis demandati ad consilium pertineant ; 
3? Episcopo dioecesano integrum est aliquos libere nominare. 


Can. 498 - $ 1. Ius electionis tum activum tum passivum ad con- 
silium presbyterale constituendum habent: 

I omnes sacerdotes saeculares in dioecesi incardinati; 

2? sacerdotes saeculares in dioecesi non incardinati, necnon sa- 
cerdotes sodales alicuius instituti religiosi aut societatis vitae apo- 
stolicae, qui in dioecesi commorantes, in eiusdem bonum aliquod offi- 
cium exercent. 


$ 2. Quatenus statuta id provideant, idem ius electionis conferri 
potest aliis sacerdotibus, qui domicilium aut quasi-domicilium in dioe- 
cesi habent. 


Can. 499 - Modus eligendi membra consilii presbyteralis statutis 
determinandus est, ita quidem ut, quatenus id fieri possit, sacerdotes 
presbyterii repraesententur, ratione habita maxime diversorum mini- 
steriorum variarumque dioecesis regionum. 


Can. 500 - 3 I. Episcopi dioecesani est consilium presbyterale con- 
vocare, eidem praesidere atque quaestiones in eodem tractandas deter- 
minare aut a membris propositas recipere. 

$ 2. Consilium presbyterale gaudet voto tantum consultivo ; Epi- 
scopus dioecesanus illud audiat in negotiis maioris momenti, eius autem 
consensu eget solummodo in casibus iure expresse definitis. 


$ 3. Consilium presbyterale numquam agere valet sine Episcopo 
dioecesano, ad quem solum etiam cura spectat ea divulgandi quae ad 
normam $ 2 statuta sunt. 


Can. 501 - $ i. Membra consilii presbyteralis designentur ad tem- 
pus, in statutis determinatum, ita tamen ut integrum consilium vel 
aliqua eius pars intra quinquennium renovetur. 


$8 2. Vacante sede, consilium presbyterale cessat eiusque munera 
implentur a collegio consultorum ; intra annum a capta possessione 
Episcopus debet consilium presbyterale noviter constituere. 


$8 3. Si consilium presbyterale munus sibi in bonum dioecesis com- 
missum non adimpleat aut eodem graviter abutatur, Episcopus dioe- 
cesanus, facta consultatione cum Metropolita, aut si de ipsa sede metro- 
politana agatur cum Episcopo suffraganeo promotione antiquiore, illud 
dissolvere potest, sed intra annum debet noviter constituere. 


Can. 502 - $ 1. Inter membra consilii presbyteralis ab Episcopo 
dioecesano libere nominantur aliqui sacerdotes, numero non minore 
quam sex nec maiore quam duodecim, qui collegium consultorum ad 
quinquennium constituant, cui competunt munera iure determinata; 
expleto tamen quinquennio munera sua propria exercere pergit usque- 
dum novum collegium constituatur. 


$ 2. Collegio consultorum praeest Episcopus dioecesanus; sede 
autem impedita aut vacante, is qui ad interim Episcopi locum tenet 
aut, si constitutus nondum fuerit, sacerdos ordinatione antiquior in 
collegio consultorum. 


$ 3. Episcoporum conferentia statuere potest ut munera collegii 
consultorum capitulo cathedrali committantur. 


$8 4, In vicariatu et praefectura apostolica munera collegii consul- 
torum competunt consilio missionis, de quo in can. 495, $ 2, nisi aliud 
iure statuatur. 


CAPUT IV 
DE CANONICORUM CAPITULIS 


Can. 503 - Capitulum canonicorum, sive cathedrale sive collegiale, 
est sacerdotum collegium, cuius est functiones liturgicas sollemniores 
in ecclesia cathedrali aut collegiali persolvere ; capituli cathedralis 
praeterea est munera adimplere, quae iure aut ab Episcopo dioecesano 
ei committuntur. 

Can. 504 - Capituli cathedralis erectio, innovatio aut suppressio 
Sedi Apostolicae reservantur. 


Can. 505 - Unumquodque capitulum, sive cathedrale sive collegiale, 
sua habeat statuta, per legitimum actum capitularem condita atque 
ab Episcopo dioecesano probata ; quae statuta ne immutentur neve abro- 
gentur, nisi approbante eodem Episcopo dioecesano. 


Can. 506 - $ 1. Statuta capituli, salvis semper fundationis legibus, 
ipsam capituli constitutionem et numerum canonicorum determinent; 
definiant quaenam a capitulo et a singulis canonicis ad cultum divi- 
num necnon ad ministerium persolvendum sint peragenda; decernant 
conventus in quibus capituli negotia agantur atque, salvis quidem iuris 
universalis praescriptis, condiciones statuant ad validitatem liceita- 
temque negotiorum requisitas. 


$ 2. In statutis etiam definiantur emolumenta, tum stabilia tum occa- 
sione perfuncti muneris solvenda necnon, attentis normis a Sancta Sede 
latis, quaenam sint canonicorum insignia. 


Can. 507 - $ 1. Inter canonicos habeatur qui capitulo praesit, atque 
alia etiam constituantur officia ad normam statutorum, ratione quoque 
habita usus in regione vigentis. 


$ 2. Clericis ad capitulum non pertinentibus, committi possunt 
alia officia, quibus ipsi, ad normam statutorum, canonicis auxilium 
praebent. 


Can. 508 - $8 1. Paenitentiarius canonicus tum ecclesiae cathedralis 
tum ecclesiae collegialis vi officii habet facultatem ordinariam, quam 
tamen alis delegare non potest, absolvendi in foro sacramentali a 
censuris latae sententiae non declaratis, Apostolicae Sedi non reser- 
vatis, in dioecesi extraneos quoque, dioecesanos autem etiam extra 
territorium dioecesis. 


$8 2. Ubi deficit capitulum, Episcopus dioecesanus sacerdotem con- 
stituat ad idem munus implendum. 


Can. 509 - $ 1. Episcopi dioecesani, audito capitulo, non autem 
Administratoris dioecesani, est omnes et singulos conferre canonicatus, 
tum in ecclesia cathedrali tum in ecclesia collegiali, revocato quolibet 
contrario privilegio ; eiusdem Episcopi est confirmare electum ab ipso 
capitulo, qui eidem praesit. 

$ 2. Canonicatus Episcopus dioecesanus conferat tantum sacerdo- 
tibus doctrina vitaeque integritate praestantibus, qui laudabiliter mi- 
nisterium exercuerunt. 


Can. 510 - $ 1. Capitulo canonicorum ne amplius uniantur paroe- 
ciae ; quae unitae alicui capitulo exstent, ab Episcopo dioecesano a 
capitulo separentur. 

$ 2. In ecclesia, quae simul sit paroecialis et capitularis, designe- 
tur parochus, sive inter capitulares delectus, sive non; qui parochus 
omnibus obstringitur officüs atque gaudet iuribus et facultatibus quae 
ad normam iuris propria sunt parochi. 


$ 3. Episcopi dioecesani est certas statuere normas, quibus officia 
pastoralia parochi atque munera capitulo propria debite componantur, 
cavendo ne parochus capitularibus nec capitulum paroecialibus functio- 
nibus impedimento sit; conflictus, si quidam habeantur, dirimat Epi- 
Scopus dioecesanus, qui imprimis curet ut fidelium necessitatibus pasto- 
ralibus apte prospiciatur. 


$8 4. Quae ecclesiae, paroeciali simul et capitulari, conferantur 
eleemosynae, praesumuntur datae paroeciae, nisi aliud constet. 


CAPUT V 
DE CONSILIO PASTORALI 


Can. 511 - In singulis dioecesibus, quatenus pastoralia adiuncta 
id suadeant, constituatur consilium pastorale, cuius est sub auctoritate 
Episcopi ea quae opera pastoralia in dioecesi spectant investigare, per- 
pendere atque de eis conclusiones practicas proponere. 


Can. 512 - 8 1. Consilium pastorale constat christifidelibus qui in 
plena communione sint cum Ecclesia catholica, tum clericis, tum mem- 
bris institutorum vitae consecratae, tum praesertim laicis, quique de- 
signantur modo ab Episcopo dioecesano determinato. 


$ 2. Christifideles, qui deputantur ad consilium pastorale, ita seli- 
gantur ut per eos universa populi Dei portio, quae dioecesim constituat, 
revera configuretur, ratione habita diversarum dioecesis regionum, 
condicionum socialium et professionum, necnon partis quam sive sin- 
guli sive cum aliis coniuncti in apostolatu habent. 


$8 3. Ad consilium pastorale ne deputentur nisi christifideles certa 
fide, bonis moribus et prudentia praestantes. 


Can. 513 - $ 1. Consilium pastorale constituitur ad tempus, iuxta 
praescripta statutorum, quae ab Episcopo dantur. 


$8 2. Sede vacante, consilium pastorale cessat. 


Can. 514 - $ 1. Consilium pastorale, quod voto gaudet tantum 
consultivo, iuxta necessitates apostolatus convocare eique praeesse ad 
solum Episcopum dioecesanum pertinet; ad quem etiam unice spectat, 
quae in consilio pertractata sunt publici iuris facere. 


$8 2. Saltem semel in anno convocetur. 

CAPUT VI 


DE PAROECIIS, 
DE PAROCHIS ET DE VICARIIS PAROECIALIBUS 


Can. 515 - $8 1l. Paroecia est certa communitas christifidelium in 
Ecclesia particulari stabiliter constituta, cuius cura pastoralis, sub 
auctoritate Episcopi dioecesani, committitur parocho, qua proprio eius- 
dem pastori. 


$ 2. Paroecias erigere, supprimere aut eas innovare unius est Epi- 
Scopi dioecesani, qui paroecias ne erigat aut "supprimat, neve eas nota- 
biliter innovet, nisi audito consilio presbyterali. 


$8 3. Paroecia legitime erecta personalitate iuridica ipso iure gaudet. 


Can. 516 - $ 1. Nisi aliud iure caveatur, paroeciae aequiparatur 
quasi-paroecia, quae est certa in Ecclesia particulari communitas chri- 
stifidelium, sacerdoti uti pastori proprio commissa, ob peculiaria ad- 
iuncta in paroeciam nondum erecta. 


$8 2. Ubi quaedam communitates in paroeciam vel quasi-paroeciam 
erigi non possint, Episcopus dioecesanus alio modo earundem pastorali 
curae prospiciat. 


Can. 517 - $8 1. Ubi adiuncta id requirant, paroeciae aut diver- 
sarum simul paroeciarum cura pastoralis committi potest pluribus in 
solidum sacerdotibus, ea tamen lege, ut eorundem unus curae pasto- 
ralis exercendae sit moderator, qui nempe actionem coniunctam diri- 
gat atque de eadem coram Episcopo respondeat. 


$8 2. Si ob sacerdotum penuriam Episcopus dioecesanus aestima- 
verit participationem in exercitio curae pastoralis paroeciae concre- 
dendam esse diacono aliive personae sacerdotali charactere non insi- 
gnitae aut personarum communitati, sacerdotem constituat aliquem 
qui, potestatibus et facultatibus parochi instructus, curam pastoralem 
moderetur. 


Can. 518 - Paroecia regula generali sit territorialis, quae scilicet 
omnes complectatur christifideles certi territorii ; ubi vero 1d expediat, 
constituantur paroeciae personales, ratione ritus, linguae, nationis chri- 
stifidelium alicuius territorii atque alia etiam ratione determinatae. 


Can. 519 - Parochus est pastor proprius paroeciae sibi commissae, 
cura pastorali communitatis sibi concreditae fungens sub auctoritate 
Episcopi dioecesani, cuius in partem ministerii Christi vocatus est, 
ut pro eadem communitate munera exsequatur docendi, sanctificandi 
et regendi, cooperantibus etiam alis presbyteris vel diaconis atque 
operam conferentibus christifidelibus laicis, ad normam iuris. 

Can. 520 - $ 1. Persona iuridica "he sit parochus; Episcopus autem 
dioecesanus, non vero Administrator dioecesanus, de consensu com- 
petentis Superioris, potest paroeciam committere instituto religioso 
clericali vel societati clericali vitae apostolicae, eam erigendo etiam in 
ecclesia instituti aut societatis, hac tamen lege ut unus presbyter sit 
paroeciae parochus, aut, si cura pastoralis pluribus in solidum com- 
mittatur, moderator, de quo in can. 517, $ 1. 


$ 2. Paroeciae commissio, de qua in $ 1, fieri potest sive in per- 
petuum sive ad certum praefinitum tempus; in utroque casu fiat me- 
diante conventione scripta inter Episcopum dioecesanum et competen- 
tem Superiorem instituti "vel societatis inita, qua inter alia expresse 
et accurate definiantur, quae ad opus explendum, ad personas eidem 
addicendas et ad res oeconomicas spectent. 


Can. 521 - $ 1. Ut quis valide in parochum assumatur, oportet sit 
in sacro presbyteratus ordine constitutus. 


$ 2. Sit praeterea sana doctrina et morum probitate praestans, 
animarum zelo aliisque virtutibus praeditus, atque insuper qualitati- 
bus gaudeat quae ad paroeciam, de qua agitur, curandam iure sive 
universali sive particulari requiruntur. 


$ 3. Ad officium parochi alicui conferendum, oportet de eius ido- 
neitate, modo ab Episcopo dioecesano determinato, etiam per examen, 
certo constet. 


Can. 522 - Parochus stabilitate gaudeat oportet ideoque ad tempus 
indefinitum nominetur; ad certum tempus tantum ab Episcopo dioe- 
cesano nominari potest, si id ab Episcoporum conferentia, per decre- 
tum admissum fuerit. 


Can. 523 - Firmo praescripto can. 682, parochi officii provisio 
Episcopo dioecesano competit et quidem libera collatione, nisi cuidam 
sit ius praesentationis aut electionis. 


Can. 524 - Vacantem paroeciam Episcopus dioecesanus conferat illi 
quem, omnibus perpensis adiunctis, aestimet idoneum ad paroecialem 
curam in eadem implendam, omni personarum acceptione remota; ut 
iudicium de idoneitate ferat, audiat vicarium foraneum aptasque in- 
vestigationes peragat, auditis, si casus ferat, certis presbyteris necnon 
christifidelibus laicis. 


Can. 525 - Sede vacante aut impedita, ad Administratorem dioe- 
cesanum aliumve dioecesim ad interim regentem pertinet : 
T institutionem vel confirmationem concedere presbyteris, qui ad 
paroeciam legitime praesentati aut electi fuerint; 
2? parochos nominare, si sedes ab anno vacaverit aut impedita sit. 

Can. 526 - $ 1l. Parochus unius paroeciae tantum curam paroecia- 
lem habeat; ob penuriam tamen sacerdotum aut alia adiuncta, plurium 
vicinarum paroeciarum cura eidem parocho concredi potest. 


$ 2. In eadem paroecia unus tantum habeatur parochus aut mode- 
rator ad normam can. 517, $ 1l, reprobata contraria consuetudine et 
revocato quolibet contrario privilegio. 


Can. 527 - $ 1. Qui ad curam pastoralem paroeciae gerendam pro- 
motus est, eandem obtinet et exercere tenetur a momento captae pos- 
sessionis. 


$ 2. Parochum in possessionem mittit loci Ordinarius aut sacerdos 
ab eodem delegatus, servato modo lege particulari aut legitima consue- 
tudine recepto ; iusta tamen de causa potest idem Ordinarius ab eo 
modo dispensare ; quo in casu dispensatio paroeciae communicata locum 
tenet captae possessionis. 


$ 3. Loci Ordinarius praefiniat tempus intra quod paroeciae pos- 
sessio capi debeat; quo inutiliter praeterlapso, nisi iustum obstiterit 
impedimentum, paroeciam vacare declarare potest. 


Can. 528 - $ 1. Parochus obligatione tenetur providendi ut Dei ver- 
bum integre in paroecia degentibus annuntietur; quare curet ut 
christifideles laici in fidei veritatibus edoceantur, praesertim homilia 
diebus dominicis et festis de praecepto habenda necnon catechetica in- 
stitutione tradenda, atque foveat opera quibus spiritus evangelicus, 
etiam ad iustitiam socialem quod attinet, promoveatur ; peculiarem 
curam habeat de puerorum iuvenumque educatione catholica; omni 
ope satagat, associata etiam sibi christifidelium opera, ut nuntius evan- 
gelicus ad eos quoque perveniat, qui a religione colenda recesserint aut 
veram fidem non profiteantur. 


$ 2. Consulat parochus ut sanctissima Eucharistia centrum sit 
congregationis fidelium paroecialis; allaboret ut christifideles, per de- 
votam sacramentorum celebrationem, pascantur, peculiarique modo ut 
frequenter ad sanctissimae Eucharistiae et paenitentiae sacramenta 
accedant ; annitatur item ut iidem ad orationem etiam in familiis per- 
agendam ducantur atque conscie et actuose partem habeant in sacra 
liturgia, quam quidem, sub auctoritate Episcopi dioecesani, parochus 
in sua paroecia moderari debet et, ne abusus irrepant, invigilare tenetur. 


Can. 529 - $ 1. Officium pastoris sedulo ut adimpleat, parochus 
fideles suae curae commissos cognoscere satagat ; ideo familias visitet, 
fidelium sollicitudines, angores et luctus praesertim, participans eosque 
in Domino confortans necnon, si in quibusdam defecerint, prudenter 
corrigens ; aegrotos, praesertim morti proximos, effusa caritate adiuvet, 
eos sollicite sacramentis reficiendo eorumque animas Deo commendando ; 

peculiari diligentia prosequatur pauperes, afflictos, solitarios, e patria 
exsules itemque peculiaribus difficultatibus gravatos; allaboret etiam 
ut coniuges et parentes ad officia propria implenda sustineantur et in 
familia vitae christianae incrementum foveat. 


$ 2. Partem quam christifideles laici in missione Ecclesiae pro- 
priam habent, parochus agnoscat et promoveat, consociationes eorun- 
dem ad fines religionis fovendo. Cum proprio Episcopo et cum dioecesis 
presbyterio cooperetur, allaborans etiam ut fideles communionis paroe- 
cialis curam habeant, iidemque tum dioecesis tum Ecclesiae universae 
membra se sentiant operaque ad eandem communionem promovendam 
participent vel sustineant. 


Can. 530 - Functiones specialiter parocho commissae sunt quae 
sequuntur : 

IU administratio baptismi ; 

2? administratio sacramenti confirmationis iis qui in periculo 
mortis versantur, ad normam can. 883, n. 3; 

3? administratio Viatici necnon unctionis infirmorum, firmo prae- 
scripto can. 1003, $8 2 et 3, atque apostolicae benedictionis impertitio; 

4? assistentia matrimoniis et benedictio nuptiarum ; 

5? persolutio funerum; 

6? fontis baptismalis tempore paschali benedictio, ductus pro- 
cessionum extra ecclesiam, necnon benedictiones extra ecclesiam sol- 
lemnes ; 

7? celebratio eucharistica sollemnior diebus dominicis et festis de 
praecepto. 


Can. 531 - Licet paroeciale quoddam munus alius expleverit, obla- 
tiones quas hac occasione a christifidelibus recipit ad massam paroe- 
cialem deferat, nisi de contraria offerentis voluntate constet quoad 
oblationes voluntarias ; Episcopo dioecesano, audito consilio presbyte- 
rali; competit statuere praescripta, quibus destinationi harum oblatio- 
num necnon remunerationi clericorum idem munus implentium pro- 
videatur. 


Can. 532 - In omnibus negotiis iuridicis parochus personam gerit 
paroeciae, ad normam iuris; curet ut bona paroeciae administrentur 
ad normam cann. 1281-1288. 


Can. 533 - $ 1. Parochus obligatione tenetur residendi in domo 
paroeciali prope ecclesiam; in casibus tamen particularibus, si iusta 
adsit causa, loci Ordinarius permittere potest ut alibi commoretur, 
praesertim in domo pluribus presbyteris communi, dummodo paroe- 
cialium perfunctioni munerum rite apteque sit provisum. 


$ 2. Nisi gravis obstet ratio, parocho, feriarum gratia, licet quot- 
annis a paroecia abesse ad summum per unum mensem continuum aut 

intermissum ; quo in feriarum tempore dies non computantur, quibus 
semel in anno parochus spirituali recessui vacat; parochus autem, ut 
ultra hebdomadam a paroecia absit, tenetur de hoc loci Ordinarium 
monere. 


$ 3. Episcopi dioecesani est normas statuere quibus prospiciatur 
ut, parochi absentia durante, curae provideatur paroeciae per sacer- 
dotem debitis facultatibus instructum. 


Can. 534 - 3 1. Parochus, post captam paroeciae possessionem, obli- 
gatione tenetur singulis diebus dominicis atque festis in sua dioecesi 
de praecepto Missam pro populo sibi commisso applicandi; qui vero 
ab hac celebratione legitime impediatur, iisdem diebus per alium aut 
aliis diebus per se ipse applicet. 


$ 2. Parochus, qui plurium paroeciarum curam habet, diebus de 
quibus in $ 1, unam tantum Missam pro universo sibi commisso populo 
applicare tenetur. 


$ 3. Parochus qui obligationi de qua in $$ 1 et 2 non satisfecerit, 
quam primum pro populo tot Missas applicet, quot omiserit. 


Can. 535 - $ 1. In unaquaque paroecia habeantur libri paroeciales, 
liber scilicet baptizatorum, matrimoniorum, defunctorum, aliique se- 
cundum Episcoporum conferentiae aut Episcopi dioecesani praescripta; 
prospiciat parochus ut iidem libri accurate conscribantur atque dili- 
genter asserventur. 


$ 2. In libro baptizatorum adnotentur quoque confirmatio, necnon 
quae pertinent ad statum canonicum christifidelium, ratione matrimo- 
nii, salvo quidem praescripto can. 1133, ratione adoptionis, itemque 
ratione suscepti ordinis sacri, professionis perpetuae in instituto reli- 
gioso emissae necnon mutati ritus ; eaeque adnotationes in documento 
accepti baptismi semper referantur. 


$ 3. Unicuique paroeciae sit proprium sigillum; testimonia quae 
de statu canonico christifidelium dantur, sicut et acta omnia quae mo- 
mentum iuridicum habere possunt, ab ipso parocho eiusve delegato sub- 
scribantur et sigillo paroeciali muniantur. 


$ 4. In unaquaque paroecia habeatur tabularium seu archivum, 
in quo libri paroeciales custodiantur, una cum Episcoporum epistulis 
alisque documentis, necessitatis utilitatisve causa servandis; quae 
omnia, ab Episcopo dioecesano eiusve delegato, visitationis vel alio 
opportuno tempore inspicienda, parochus caveat ne ad extraneorum 
manus perveniant. 


$ 5. Libri paroeciales antiquiores quoque diligenter custodiantur, 
secundum praescripta iuris particularis. 

Can. 536 - $ 1. Si, de iudicio Episcopi dioecesani, audito consilio 
presbyterali, opportunum sit, in unaquaque paroecia constituatur con- 
silium pastorale, cui parochus praeest et in quo christifideles una cum 
ilis qui curam pastoralem vi officii sui in paroecia participant, ad 
actionem pastoralem fovendam suum adiutorium praestent. 


$ 2. Consilium pastorale voto gaudet tantum consultivo et regitur 
normis ab Episcopo dioecesano statutis. 


Can. 537 - In unaquaque paroecia habeatur consilium a rebus oeco- 
nomicis, quod praeterquam iure universali, regitur normis ab Episcopo 
dioecesano latis et in quo christifideles, secundum easdem normas se- 
lecti, parocho in administratione bonorum paroeciae adiutorio sint, 
firmo praescripto can. 532. 


Can. 538 - $ 1l. Parochus ab officio cessat amotione aut transla- 
tione ab Episcopo dioecesano ad normam iuris peracta, renuntiatione 
iusta de causa ab ipso parocho facta et, ut valeat, ab eodem Episcopo 
acceptata, necnon lapsu temporis si, iuxta iuris particularis de quo 
in can. 522 praescripta, ad tempus determinatum constitutus fuerit. 


$ 2. Parochus, qui est sodalis instituti religiosi aut in societate 
vitae apostolicae incardinatus, ad normam can. 682, $ 2 amovetur. 


$ 3. Parochus, expleto septuagesimo quinto aetatis anno, rogatur 
ut renuntiationem ab officio exhibeat Episcopo dioecesano, qui, omni- 
bus personae et loci inspectis adiunctis, de eadem acceptanda aut dif- 
ferenda decernat; renuntiantis congruae sustentationi et habitationi 
ab Episcopo dioecesano providendum est, attentis normis ab Episcopo- 
rum conferentia statutis. 


Can. 539 - Cum vacat paroecia aut cum parochus ratione captivi- 
tatis, exsilii vel relegationis, inhabilitatis vel infirmae valetudinis aliusve 
causae a munere pastorali in paroecia exercendo praepeditur, ab Epi- 
scopo dioecesano quam primum deputetur administrator paroecialis, sa- 
cerdos scilicet qui parochi vicem suppleat ad normam can. 540. 


Can. 540 - $ 1. Administrator paroecialis iisdem adstringitur of- 
ficiis iisdemque gaudet iuribus ac parochus, nisi ab Episcopo dioece- 
sano aliter statuatur. 


$8 2. Administratori paroeciali nihil agere licet, quod praeiudicium 
afferat iuribus parochi aut damno esse possit bonis paroecialibus. 


$ 3. Administrator paroecialis post expletum munus, parocho ra- 
tionem reddat. 


Can. 541 - $ 1l. Vacante paroecia itemque parocho a munere pa- 
storali exercendo impedito, ante administratoris paroecialis consti- 
tutionem, paroeciae regimen interim assumat vicarius paroecialis ; si 

plures sint, is qui sit nominatione antiquior, et si vicarii desint, paro- 
chus iure particulari definitus. 


$ 2. Qui paroeciae regimen ad normam $ 1 assumpserit, loci Ordi- 
narium de paroeciae vacatione statim certiorem faciat. 


Can. 542 - Sacerdotes quibus in solidum, ad normam can. 516, $8 1, 
alicuius paroeciae aut diversarum simul paroeciarum cura pastoralis 
committitur : 


LI praediti sint oportet qualitatibus, de quibus in can. 521; 


2? nominentur vel instituantur ad normam  praescriptorum 
cann. 522 et 524; 


3? curam pastoralem obtinent tantum a momento captae posses- 
sionis; eorundem moderator in possessionem mittitur ad normam prae- 
scriptorum can. 527, $8 2; pro ceteris vero sacerdotibus fidei professio 
legitime facta locum tenet captae possessionis. 


Can. 543 - 8 1. Si sacerdotibus in solidum cura pastoralis ali- 
cuius paroeciae aut diversarum simul paroeciarum committatur, sin- 
guli eorum, iuxta ordinationem ab iisdem statutam, obligatione te- 
nentur munera et functiones parochi persolvendi de quibus in 
cann. 528, 529 et 530; facultas matrimoniis assistendi, sicuti et po- 
testates omnes dispensandi ipso iure parocho concessae, omnibus com- 
petunt, exercendae tamen sunt sub directione moderatoris. 


$8 2. Sacerdotes omnes qui ad coetum pertinent : 
LI obligatione tenentur residentiae ; 


2? communi consilio ordinationem statuant, qua eorum unus Mis- 
sam pro populo celebret, ad normam can. 534; 

3? solus moderator in negotiis iuridicis personam gerit paroeciae 
aut paroeciarum coetui commissarum. 


Can. 544 - Cum cesset ab officio aliquis sacerdos e coetu, de quo in 
can. 517, 8 1, vel coetus moderator, itemque cum eorundem aliquis inha- 
bilis fiat ad munus pastorale exercendum, non vacat paroecia vel pa- 
roeciae, quarum cura coetui committitur ; Episcopi autem dioecesani 
est alium nominare moderatorem; antequam vero ab Episcopo alius 
nominetur, hoc munus adimpleat sacerdos eiusdem coetus nominatione 
antiquior. 


Can. 545 - $ 1. Quoties ad pastoralem paroeciae curam debite adim- 
plendam necesse aut opportunum sit, parocho adiungi possunt unus 
aut plures vicarii paroeciales, qui, tamquam parochi cooperatores eius- 
que sollicitudinis participes, communi cum parocho consilio et studio, 
atque sub eiusdem auctoritate operam in ministerio pastorali praestent. 

$8 2. Vicarius paroecialis constitui potest sive ut opem ferat in uni- 
verso ministerio pastorali explendo, et quidem aut pro tota paroecia 
aut pro determinata paroeciae parte aut pro certo paroeciae christi- 
fidelium coetu, sive etiam ut operam impendat in certum ministerium 
in diversis simul paroeciis persolvendum. 


Can. 546 - Ut quis valide vicarius paroecialis nominetur, oportet 
sit in sacro presbyteratus ordine constitutus. 


Can. 547 - Vicarium paroecialem libere nominat Episcopus dioe- 
cesanus, auditis, si opportunum id iudicaverit, parocho aut parochis 
paroeciarum pro quibus constituitur, necnon vicario foraneo, firmo 
praescripto can. 682, $ 1. 


Can. 548 - $ 1. Vicarii paroecialis obligationes et iura, praeter- 
quam canonibus huius capitis, statutis dioecesanis necnon litteris Epi- 
scopi dioecesani definiuntur, specialius autem mandato parochi deter- 
minantur. 


$ 2. Nisi aliud expresse litteris Episcopi dioecesani caveatur, vi- 
carius paroecialis ratione officii obligatione tenetur parochum in uni- 
verso paroeciali ministerio adiuvandi, excepta quidem applicatione 
Missae pro populo, itemque, si res ferat ad normam iuris, parochi vicem 
supplendi. 


$ 3. Vicarius paroecialis regulariter de inceptis pastoralibus pro- 
spectis et susceptis ad parochum referat, ita ut parochus et vicarius 
aut vicarii, coniunctis viribus, pastorali curae providere valeant paroe- 
ciae, cuius simul sunt sponsores. 


Can. 549 - Absente parocho, nisi aliter Episcopus dioecesanus pro- 
viderit ad normam can. 533, 8 3, et nisi Administrator paroecialis con- 
stitutus fuerit, serventur praescripta can. 541, $8 1; vicarius hoc in 
casu omnibus etiam obligationibus tenetur parochi, excepta obligatione 
applicandi Missam pro populo. 


Can. 550 - $ 1. Vicarius paroecialis obligatione tenetur residendi 
in paroecia aut, si pro diversis simul paroeciis constitutus est, in 
earum aliqua ; loci tamen Ordinarius, iusta de causa, permittere potest 
ut alibi resideat, praesertim in domo pluribus presbyteris communi, 
dummodo pastoralium perfunctio munerum nullum exinde detrimentum 
capiat. 

$ 2. Curet loci Ordinarius ut inter parochum et vicarios aliqua 
vitae communis consuetudo in domo paroeciali, ubi id fieri possit, pro- 
vehatur. 


$8 3. Ad tempus feriarum quod attinet, vicarius paroecialis eodem 
gaudet iure ac parochus. 

Can. 551 - Ad oblationes quod attinet, quas occasione perfuncti 
ministerii pastoralis christifideles vicario faciunt, serventur praescripta 
can. 531. 


Can. 552 - "Vicarius paroecialis ab Episcopo dioecesano aut ab 
Administratore dioecesano amoveri potest, iusta de causa, firmo prae- 
scripto can. 682, 8 2. 


CAPUT VII 
DE VICARIIS FORANEIS 


Can. 553 - $ 1. Vicarius foraneus, qui etiam decanus vel archi- 
presbyter vel alio nomine vocatur, est sacerdos qui vicariatui foraneo 
praeficitur. 


$ 2. Nisi aliud iure particulari statuatur, vicarius foraneus no- 
minatur ab Episcopo dioecesano, auditis pro suo prudenti iudicio sacer- 
dotibus qui in vicariatu de quo agitur ministerium exercent. 


Can. 554 - 8 1. Ad officium vicarii foranei, quod cum officio parochi 
certae paroeciae non ligatur, Episcopus seligat sacerdotem quem, in- 
spectis loci ac temporis adiunctis, idoneum iudicaverit. 


$ 2. Vicarius foraneus nominetur ad certum tempus, iure particu- 
lari determinatum. 


$8 3. Vicarium foraneum iusta de causa, pro suo prudenti arbitrio, 
Episcopus dioecesanus ab officio libere amovere potest. 


Can. 555 - $ 1. Vicario foraneo, praeter facultates iure particulari 
ei legitime tributas, officium et ius est : 

T actionem pastoralem in vicariatui communem promovendi et 
coordinandi ; 

2? prospiciendi ut clerici sui districtus vitam ducant proprio sta- 
tui congruam atque officiis suis diligenter satisfaciant; 

3? providendi ut religiosae functiones secundum sacrae liturgiae 
praescripta celebrentur, ut decor et nitor ecclesiarum sacraeque supel- 
lectilis, maxime in celebratione eucharistica et custodia sanctissimi 
Sacramenti, accurate serventur, ut recte conscribantur et debite cu- 
stodiantur libri paroeciales, ut bona ecclesiastica sedulo administren- 
tur; denique ut domus paroecialis debita diligentia curetur. 


$ 2. In vicariatu sibi concredito vicarius foraneus : 

T operam det ut clerici, iuxta iuris particularis praescripta, sta- 
tutis temporibus intersint praelectionibus, conventibus theologicis aut 
conferentiis, ad normam can. 272, $8 2; 

2? curet ut presbyteris sui districtus subsidia spiritualia praesto 
sint, itemque maxime sollicitus sit de iis, qui in difficilioribus versantur 
circumstantiis aut problematibus anguntur. 

$8 3. Curet vicarius foraneus ut parochi sui districtus, quos graviter 
aegrotantes noverit, spiritualibus ac materialibus auxiliis ne careant, 
utque eorum qui decesserint, funera digne celebrentur ; provideat quoque 
ne, occasione aegrotationis vel mortis, libri, documenta, sacra supellex 
aliaque, quae ad Ecclesiam pertinent, depereant aut asportentur. 


$8 4. Vicarius foraneus obligatione tenetur secundum determina- 
tionem ab Episcopo dioecesano factam, sui districtus paroecias visitare. 


CAPUT VIII 
DE ECCLESIARUM RECTORIBUS ET DE CAPPELLANIS 


Art. 1 
DE ECCLESIARUM RECTORIBUS 


Can. 556 - Ecclesiarum rectores hic intelleguntur sacerdotes, qui- 
bus cura demandatur alicuius ecclesiae, quae nec sit paroecialis nec 
capitularis, nec adnexa domui communitatis religiosae aut societatis 
vitae apostolicae, quae in eadem officia celebret. 


Can. 557 - $ 1. Ecclesiae rector libere nominatur ab Episcopo dioe- 
cesano, salvo iure eligendi aut praesentandi, si cui legitime competat; 
quo in casu Episcopi dioecesani est rectorem confirmare vel instituere. 


$ 2. Etiam si ecclesia pertineat ad aliquod clericale institutum reli- 
giosum iuris pontificii, Episcopo dioecesano competit rectorem a Supe- 
riore praesentatum instituere. 


$ 3. Rector ecclesiae, quae coniuncta sit cum seminario aliove col- 
legio quod a clericis regitur, est rector seminarii vel collegii, nisi aliter 
Episcopus dioecesanus constituerit. 


Can. 558 - Salvo can. 262, rectori non licet functiones paroeciales 
de quibus in can. 530, nn. 1-6, in ecclesia sibi commissa peragere, nisi 
consentiente aut, si res ferat, delegante parocho. 


Can. 559 - Potest rector in ecclesia sibi commissa liturgicas cele- 
brationes etiam sollemnes peragere, salvis legitimis fundationis legi- 
bus, atque dummodo de iudicio loci Ordinarii nullo modo ministerio 
paroeciali noceant. 


Can. 560 - Loci Ordinarius, ubi id opportunum censeat, potest rec- 
tori praecipere ut determinatas in ecclesia sua pro populo celebret 
functiones etiam paroeciales, necnon ut ecclesia pateat certis christi- 
fidelium coetibus ibidem liturgicas celebrationes peracturis. 


Can. 561 - Sine rectoris aliusve legitimi superioris licentia, nemini 
licet in ecclesia Eucharistiam celebrare, sacramenta administrare aliasve 

sacras functiones peragere ; quae licentia danda aut deneganda est ad 
normam iuris. 


Can. 562 - Ecclesiae rector, sub auctoritate loci Ordinarii serva- 
tisque legitimis statutis et iuribus quaesitis, obligatione tenetur pro- 
Sspiciendi ut sacrae functiones secundum normas liturgicas et canonum 
praescripta digne in ecclesia celebrentur, onera fideliter adimpleantur, 
bona diligenter administrentur, sacrae supellectilis atque aedium sacra- 
rum conservationi et decori provideatur, neve quidpiam fiat quod 
sanctitati loci ac reverentiae domui Dei debitae quoquo modo non 
congruat. 


Can. 563 .- Rectorem ecclesiae, etsi ab aliis electum aut praesen- 
tatum, loci Ordinarius ex iusta causa, pro suo prudenti arbitrio ab 
officio amovere potest, firmo praescripto can. 682, 8 2. 


Art. 2 
DE CAPPELLANIS 


Can. 564 - Cappellanus est sacerdos, cui stabili modo committitur 
cura pastoralis, saltem ex parte, alicuius communitatis aut peculiaris 
coetus christifidelium, ad normam iuris universalis et particularis 
exercenda. 


Can. 565 - Nisi iure aliud caveatur aut cuidam specialia iura le- 
gitime competant, cappellanus nominatur ab Ordinario loci, cui etiam 
pertinet praesentatum instituere aut electum confirmare. 


Can. 566 - $ 1. Cappellanus omnibus facultatibus instructus sit 
oportet quas recta cura pastoralis requirit. Praeter eas quae iure parti- 
culari aut speciali delegatione conceduntur, cappellanus vi officii fa- 
cultate gaudet audiendi confessiones fidelium suae curae commissorum, 
verbi Dei eis praedicandi, Viaticum et unctionem infirmorum admini- 
strandi necnon sacramentum confirmationis eis conferendi, qui in pe- 
riculo mortis versentur. 


$8 2. In valetudinariis, carceribus et itineribus maritimis, cappel- 
lanus praeterea facultatem habet, his tantum in locis exercendam, a 
censuris latae sententiae non reservatis neque declaratis absolvendi, 
firmo tamen praescripto can. 976. 


Can. 567 - $ 1. Ad nominationem cappellani domus instituti reli- 
giosi laicalis, Ordinarius loci ne procedat, nisi consulto Superiore, cui 
ius est, audita communitate, quemdam sacerdotem proponere. 


$ 2. Cappellani est liturgicas functiones celebrare aut moderari ; 
ipsi tamen non licet in regimine interno instituti sese immiscere. 

Can. 568 - Pro iis qui ob vitae condicionem ordinaria parochorum 
cura frui non valent, uti sunt migrantes, exsules, profugi, nomades, 
navigantes, constituantur, quatenus fieri possit, cappellani. 


Can. 569 - Cappellani militum legibus specialibus reguntur. 


Can. 570 - Si communitatis aut coetus sedi adnexa est ecclesia 
non paroecialis, cappellanus sit rector ipsius ecclesiae, nisi cura com- 
munitatis aut ecclesiae aliud exigat. 


Can. 571 - In exercitio sui pastoralis muneris, cappellanus debi- 
tam cum parocho servet coniunctionem. 


Can. 572 - Quod attinet ad amotionem cappellani, servetur prae- 
scriptum can. 563. 


PARS III 


' DE INSTITUTIS VITAE CONSECRATAE 
ET DE SOCIETATIBUS VITAE APOSTOLICAE 


SECTIO I 
DE INSTITUTIS |. VITAE | CONSECRATAE 


TITULUS I 


NORMAE COMMUNES OMNIBUS 
INSTITUTIS VITAE CONSECRATAE 


Can. 573 - $ 1. Vita consecrata per consiliorum evangelicorum pro- 
fessionem est stabilis vivendi forma qua fideles, Christum sub actione 
Spiritus Sancti pressius sequentes, Deo summe dilecto totaliter dedi- 
cantur, ut, in Eius honorem atque Ecclesiae aedificationem mundique 
salutem novo et peculiari titulo dediti, caritatis perfectionem in ser- 
vitio Regni Dei consequantur et, praeclarum in Ecclesia signum effecti, 
caelestem gloriam praenuntient. 


$ 2. Quam vivendi formam in institutis vitae consecratae, a com- 
petenti Ecclesiae auctoritate canonice erectis, libere assumunt christi- 
fideles, qui per vota aut alia sacra ligamina iuxta proprias instituto- 
rum leges, consilia evangelica castitatis, paupertatis et oboedientiae 
profitentur et per caritatem, ad quam ducunt, Ecclesiae eiusque myste- 
rio speciali modo coniunguntur. 


Can. 574 - $ 1. Status eorum, qui in huiusmodi institutis consilia 
evangelica profitentur, ad vitam et sanctitatem Ecclesiae pertinet, et 
ideo ab omnibus in Ecclesia fovendus et promovendus est. 

$8 2. Ad hunc statum quidam christifideles specialiter a Deo vocan- 
tur, ut in vita Ecclesiae peculiari dono fruantur et, secundum finem et 
spiritum instituti, eiusdem missioni salvificae prosint. 


Can. 575 - Consilia evangelica in Christi Magistri doctrina et exem- 
plis fundata, donum sunt divinum, quod Ecclesia a Domino accepit 
Eiusque gratia semper conservat. 


Can. 576 - Competentis Ecclesiae auctoritatis est consilia evangelica 
interpretari, eorundem praxim legibus moderari atque stabiles inde vi- 
vendi formas canonica approbatione constituere itemque, pro parte sua, 
curare ut instituta secundum spiritum fundatorum et sanas traditiones 
crescant et floreant. 


Can. 577 - Permulta in Ecclesia sunt instituta vitae consecratae, 
quae donationes habent differentes secundum gratiam quae data est 
eis: Christum, enim, pressius sequuntur sive orantem, sive Regnum 
Dei annuntiantem, sive hominibus benefacientem, sive cum eis in 
saeculo conversantem, semper autem voluntatem Patris facientem. 


Can. 578 - Fundatorum mens atque proposita a competenti aucto- 
ritate ecclesiastica sancita circa naturam, finem, spiritum et indolem 
instituti, necnon eius sanae traditiones, quae omnia patrimonium eius- 
dem instituti constituunt, ab omnibus fideliter servanda sunt. 


Can. 579 - Episcopi dioecesani, in suo quisque territorio, instituta 
vitae consecratae formali decreto erigere possunt, dummodo Sedes 
Apostolica consulta fuerit. 


Can. 580 - Aggregatio alicuius instituti vitae consecratae ad aliud 
reservatur competenti auctoritati instituti aggregantis, salva semper 
canonica autonomia instituti aggregati. 


Can. 581 - Dividere institutum in partes, quocumque nomine ve- 
niant, novas erigere, erectas coniungere vel aliter circumscribere ad 
competentem instituti auctoritatem pertinet, ad normam  constitu- 
tionum. 


Can. 582 - Fusiones et uniones institutorum vitae consecratae uni 
Sedi Apostolicae reservantur; eidem quoque reservantur confoedera- 
tiones et foederationes. 


Can. 583 - Immutationes in institutis vitae consecratae ea affi- 
cientes, quae a Sede Apostolica approbata fuerunt, absque eiusdem licen- 
tia fieri nequeunt. 


108 LIB. Il - De populo Dei 


Can. 584 - $ 1. Institutum supprimere ad unam Sedem Apostoli- 
cam spectat, cui etiam reservatur de eius bonis temporalibus statuere. 


Can. 585 - Instituti partes supprimere ad auctoritatem competen- 
tem eiusdem instituti pertinet. 


Can. 586 - 8$ 1. Singulis institutis iusta autonomia vitae, praesertim 
regiminis, agnoscitur, qua gaudeant in Ecclesia propria disciplina atque 
integrum servare valeant suum patrimonium, de quo in can. 578. 


$ 2. Ordinariorum locorum est hanc autonomiam servare ac tueri. 


Can. 587 - 8 1. Ad propriam singulorum institutorum vocationem 
et identitatem fidelius tuendam, in cuiusvis instituti codice fundamen- 
tali seu constitutionibus contineri debent, prae'ter ea quae in can. 578 
servanda statuuntur, normae fundamentales circa instituti regimen 
et sodalium disciplinam, membrorum incorporationem atque institu- 
tionem, necnon proprium sacrorum ligaminum obiectum. 


$ 2. Codex huiusmodi a competenti auctoritate Ecclesiae approba- 
tur et tantummodo cum eiusdem consensu mutari potest. 


$ 3. In hoc codice elementa spiritualia et iuridica apte componan- 
tur; normae tamen absque necessitate ne multiplicentur. 

$ 4. Ceterae normae a competenti instituti auctoritate statutae 
apte in aliis codicibus colligantur, quae tamen iuxta exigentias loco- 
rum et temporum congrue recognosci et aptari possunt. 


Can. 588 - 8 1. Status vitae consecratae, suapte natura, non est 
nec clericalis nec laicalis. 

$ 2. Institutum clericale illud dicitur quod, ratione finis seu pro- 
positi a fundatore intenti vel vi legitimae traditionis, sub moderamine 
est clericorum, exercitium ordinis sacri assumit, et qua tale ab Eccle- 
siae auctoritate agnoscitur. 

$ 3. Institutum vero laicale illud appellatur quod, ab Ecclesiae 
auctoritate qua :4:. agnitum, vi eius naturae, indolis et finis munus 
habet proprium, a fundatore vel legitima traditione definitum, exerci- 
tium ordinis sacri non includens. 


Can. 589 - Institutum vitae consecratae dicitur iuris pontificii, si a 
Sede Apostolica erectum aut per eiusdem formale decretum approba- 
tum est ; iuris vero dioecesani, si ab Episcopo dioecesano erectum, ap- 
probationis decretum a Sede Apostolica non est consecutum. 


Can. 590 - $ 1. Instituta vitae consecratae, utpote ad Dei totiusque 
Ecclesiae servitium speciali modo dicata, supremae eiusdem auctori- 
tati peculiari ratione subduntur. 

$ 2. Singuli sodales Summo Pontifici, tamquam supremo eorum 
Superiori, etiam ratione sacri vinculi oboedientiae parere tenentur. 

Can. 591 - Quo melius institutorum bono atque apostolatus neces- 
sitatibus provideatur, Summus Pontifex, ratione sui in universam 
Ecclesiam primatus, intuitu utilitatis communis, instituta vitae con- 
secratae ab Ordinariorum loci regimine eximere potest sibique soli vel 
alii ecclesiasticae auctoritati subicere. 


Can. 592 - $ 1. Quo melius institutorum communio cum Sede Apo- 
stolica foveatur, modo et tempore ab eadem statutis, quilibet supre- 
mus Moderator brevem conspectum status et vitae instituti eidem Apo- 
stolicae Sedi mittat. 

$ 2. Cuiuslibet instituti Moderatores promoveant notitiam docu- 
mentorum Sanctae Sedis, quae sodales sibi concreditos respiciunt, 
eorumque observantiam curent. 


Can. 593 - Firmo praescripto can. 586, instituta iuris pontificii 
quoad regimen internum et disciplinam immediate et exclusive pote- 
stati Sedis Apostolicae subiciuntur. 


Can. 594 - Institutum iuris dioecesani, firmo can. 586, permanet 
sub speciali cura Episcopi dioecesani. 


Can. 595 - 8 1. Episcopi sedis principis est constitutiones appro- 
bare et immutationes in eas legitime introductas confirmare, salvis iis in 
quibus Apostolica Sedes manus apposuerit, necnon negotia maiora 
totum institutum respicientia tractare, quae potestatem internae aucto- 
ritatis superent, consultis tamen ceteris Episcopis dioecesanis, si insti- 
tutum ad plures dioeceses propagatum fuerit. 


$ 2. Episcopus dioecesanus potest dispensationes a constitutioni- 
bus concedere in casibus particularibus. 


Can. 596 - $ 1. Institutorum Superiores et capitula in sodales ea 
gaudent potestate, quae iure universali et constitutionibus definitur. 


$8 2. In institutis autem religiosis clericalibus iuris pontificii pol- 
lent insuper potestate ecclesiastica regiminis pro foro tam externo 
quam interno. 


$8 3. Potestati de qua in $ 1 applicantur praescripta cann. 131, 133 
et 137-144. 


Can. 597 - 8$ 1. In vitae consecratae institutum admitti potest qui- 
libet catholicus, recta intentione praeditus, qui qualitates habeat iure 
universali et proprio requisitas nulloque detineatur impedimento. 


$8 2. Nemo admitti potest sine congrua praeparatione. 


Can. 598 - $ 1. Unumquodque institutum, attentis indole et finibus 
propriis, in suis constitutionibus definiat modum quo consilia evan- 

gelica castitatis, paupertatis et oboedientiae, pro sua vivendi ratione, 
servanda sunt. 


$8 2. Sodales vero omnes debent non solum consilia evangelica fide- 
liter integreque servare, sed etiam secundum ius proprium instituti 
vitam componere atque ita ad perfectionem sui status contendere. 


Can. 599 - Evangelicum castitatis consilium propter Regnum coe- 
lorum assumptum, quod signum est mundi futuri et fons uberioris 
fecunditats in indiviso corde, obligationem secumfert continentiae 
perfectae in coelibatu. 


Can. 600 - Evangelicum consilium paupertatis ad imitationem 
Christi, qui propter nos egenus factus est cum esset dives, praeter vi- 
tam re et spiritu pauperem, operose in sobrietate ducendam et a ter- 
renis divitiis alienam, secumfert dependentiam et limitationem in 
usu et dispositione bonorum ad normam iuris proprii singulorum in- 
stitutorum. 


Can. 601 - Evangelicum oboedientiae consilium, spiritu fidei et 
amoris in sequela Christi usque ad mortem oboedientis susceptum, 
obligat ad submissionem voluntatis erga legitimos Superiores, vices 
Dei gerentes, cum secundum proprias constitutiones praecipiunt. 


Can. 602 - Vita fraterna, unicuique instituto propria, qua sodales 
omnes in peculiarem veluti familiam in Christo coadunantur, ita defi- 
niatur ut cunctis mutuo adiutorio evadat ad suam cuiusque vocationem 
adimplendam. Fraterna autem communione, in caritate radicata et 
fundata, sodales exemplo sint universalis in Christo reconciliationis. 


Can. 603 - $ 1. Praeter vitae consecratae instituta, Ecclesia agno- 
Scit vitam eremiticam seu anachoreticam, qua christifideles arctiore a 
mundo secessu, solitudinis silentio, assidua prece et paenitentia, suam 
in laudem Dei et mundi salutem vitam devovent. 


$ 2. Eremita, uti Deo deditus in vita consecrata, iure agnoscitur 
si tria evangelica consilia, voto vel alio sacro ligamine firmata, publice 
profiteatur in manu Episcopi dioecesani et propriam vivendi rationem 
sub ductu eiusdem servet. 


Can. 604 - $ 1. Hisce vitae consecratae formis accedit ordo virgi- 
num quae, sanctum propositum emittentes Christum pressius sequendi, 
ab Episcopo dioecesano iuxta probatum ritum liturgicum Deo conse- 
crantur, Christo Dei Filio mystice desponsantur et Ecclesiae servitio 
dedicantur. 

$ 2. Ad suum propositum fidelius servandum et ad servitium Ec- 
clesiae, proprio statui consonum, mutuo adiutorio perficiendum, virgines 
consociar possunt. 

Can. 605 - Novas formas vitae consecratae approbare uni Sedi Apo- 
stolicae reservatur. Episcopi dioecesani autem nova vitae consecratae 
dona a Spiritu Sancto Ecclesiae concredita discernere satagant iidemque 
adiuvent promotores ut proposita meliore quo fieri potest modo expri- 
mant aptisque statutis protegant, adhibitis praesertim generalibus nor- 
mis in hac parte contentis. 


Can. 606 - Quae de institutis vitae consecratae eorumque sodalibus 
statuuntur, pari iure de utroque sexu valent, nisi ex contextu sermonis 
vel ex rei natura aliud constet. 


TITULUS II 
DE INSTITUTIS RELIGIOSIS 


Can. 607 - $ 1. Vita religiosa, utpote totius personae consecratio, 
mirabile in Ecclesia manifestat conubium a Deo conditum, futuri 
saeculi signum. lta religiosus plenam suam consummat donationem 
veluti sacrificium Deo oblatum, quo tota ipsius exsistentia fit continuus 
Dei cultus in caritate. 


$ 2. Institutum religiosum est societas in qua sodales secundum 
ius proprium vota publica perpetua vel temporaria, elapso tamen tem- 
pore renovanda, nuncupant atque vitam fraternam in communi ducunt. 


$8 3. Testimonium publicum a religiosis Christo et Ecclesiae red- 
dendum illam secumfert a mundo separationem, quae indoli et fini 
uniuscuiusque instituti est propria. 


CAPUT I 


DE DOMIBUS RELIGIOSIS 
EARUMQUE ERECTIONE ET SUPPRESSIONE 


Can. 608 - Communitas religiosa habitare debet in domo legitime 
constituta sub auctoritate Superioris ad normam iuris designati ; sin- 
gulae domus habeant saltem oratorium, in quo Eucharistia celebretur 
et asservetur ut vere sit centrum communitatis. 


Can. 609 - $ 1. Instituti religiosi domum eriguntur ab auctoritate 
competenti iuxta constitutiones, praevio Episcopi dioecesani consensu 
in scriptis dato. 

$8 2. Ad erigendum monasterium monialium requiritur insuper li- 
centia Apostolicae Sedis. 


Can. 610 - $ 1. Domorum erectio fit prae oculis habita utilitate 
Ecclesiae et instituti atque in tuto positis iis quae ad vitam religiosam 

sodalium rite agendam requiruntur, iuxta proprios instituti fines et 
spiritum. 

$ 2. Nulla domus erigatur nisi iudicari prudenter possit fore ut 
congrue sodalium necessitatibus provideatur. 


Can. 611 - Consensus Episcopi dioecesani ad erigendam domum re- 
ligiosam alicuius instituti secumfert ius : 
I vitam ducendi secundum indolem et fines proprios instituti; 
2? opera instituto propria exercendi ad normam iuris, salvis con- 
dicionibus in consensu appositis; 
3? pro institutis clericalibus habendi ecclesiam, salvo praescripto 
can. 1215, $ 3, et sacra ministeria peragendi, servatis de iure servandis. 


Can. 612 - Ut domus religiosa ad opera apostolica destinetur di- 
versa ab illis pro quibus constituta est, requiritur consensus Episcopi 
dioecesani ; non vero, si agatur de conversione, quae, salvis fundationis 
legibus, ad internum regimen et disciplinam dumtaxat referatur. 


« 


Can. 613 - $ 1. Domus religiosa canonicorum regularium et mona- 
chorum sub proprii Moderatoris regimine et cura sui iuris est, nisi 
constitutiones "aliter ferant. 

$ 2. Moderator domus sui iuris est de iure Superior maior. 


Can. 614 - Monasteria monialium cuidam virorum instituto, con- 
sociata propriam vitae rationem et regimen iuxta constitutiones obti- 
nent. Mutua iura et obligationes ita definiantur ut ex consociatione 
spirituale bonum proficere possit. 


Can. 615 - Monasterium sui iuris, quod praeter proprium Modera- 
torem alium Superiorem maiorem non habet, neque alicui religiosorum 
instituto ita consociatum est ut eiusdem Superior vera potestate con- 
stitutionibus determinata in tale monasterium gaudeat, ad normam 
iuris peculiari vigilantiae Episcopi dioecesani committitur. 


Can. 616 - $ 1. Domus religiosa legitime erecta supprimi potest a 
supremo Moderatore ad normam constitutionum, consulto Episcopo 
dioecesano. De bonis domus suppressae provideat ius proprium insti- 
tuti, salvis fundatorum vel offerentium voluntatibus et iuribus légi- 
time quaesitis. 

$ 2. Suppressio unicae domus instituti ad Sanctam Sedem per- 
tinet, cui etiam reservatur de bonis in casu statuere. 


$8 3. Supprimere domum sui iuris, de qua in can. 613, est capituli 
generalis, nisi constitutiones aliter ferant. 


$ 4. Monialium monasterium sui iuris supprimere ad Sedem Apo- 
stolicam pertinet, servatis ad bona quod attinet praescriptis consti- 
tutionum. 

CAPUT II 
DE INSTITUTORUM REGIMINE 


Art. 1 
DE SUPERIORIBUS ET CONSILIIS 


Can. 617 - Superiores suum munus adimpleant suamque potesta- 
tem exerceant ad normam iuris universalis et proprii. 


Can. 618 - Superiores in spiritu servitii suam potestatem a Deo 
per ministerium Ecclesiae receptam exerceant. Voluntati igitur Dei 
in munere explendo dociles, ipsi subditos regant uti filios Dei, ac 
promoventes cum reverentia personae humanae illorum voluntariam 
oboedientiam, libenter eos audiant necnon eorum conspirationem in 
bonum instituti et Ecclesiae foveant, firma tamen ipsorum auctoritate 
decernendi et praecipiendi quae agenda sunt. 


Can. 619 - Superiores suo officio sedulo incumbant et una cum so- 
dalibus sibi commissis studeant aedificare fraternam in Christo com- 
munitatem, in qua Deus ante omnia quaeratur et diligatur. Ipsi igitur 
nutriant sodales frequenti verbi Dei pabulo eosque adducant ad sacrae 
liturgiae celebrationem. Eis exemplo sint in virtutibus colendis et in 
observantia legum et traditionum proprii instituti ; eorum necessitati- 
bus personalibus convenienter subveniant, infirmos sollicite curent ac 
visitent, corripiant inquietos, consolentur pusillanimes, patientes sint 
erga omnes. 


Can. 620 - Superiores maiores sunt, qui totum regunt institutum, 
vel eius provinciam, vel partem eidem aequiparatam, vel domum sui 
iuris, itemque eorum vicarii. His accedunt Abbas Primas et Superior 
congregationis monasticae, qui tamen non habent omnem potestatem, 
quam ius universale Superioribus maioribus tribuit. 


Can. 621 - Plurium domorum coniunctio quae sub eodem Supe- 
riore partem immediatam eiusdem instituti constituat, et ab auctoritate 
legitima canonice erecta sit, nomine venit provinciae. 


Can. 622 - Supremus Moderator potestatem obtinet in omnes insti- 
tuti provincias, domos et sodales, exercendam secundum ius proprium; 
ceteri Superiores ea gaudent intra fines sui muneris. 


Can. 623 - Ut sodales ad munus Superioris valide nominentur aut 
eligantur, requiritur congruum tempus post professionem perpetuam 
vel definitivam, a iure proprio vel, si agatur de Superioribus maiori- 
bus, a constitutionibus determinandum. 

Can. 624 - $8 1. Superiores ad certum et conveniens temporis spatium 
iuxta naturam et necessitatem instituti constituantur, nisi pro supremo 
Moderatore et pro Superioribus domus sui iuris constitutiones aliter 
ferant. 


$ 2. Ius proprium aptis normis provideat, ne Superiores, ad tempus 
definitum constituti, diutius sine intermissione in regiminis officiis 
versentur. 


$8 3. Possunt tamen durante munere ab officio amoveri vel in aliud 
transferri ob causas iure proprio statutas. 


Can. 625 - $8 1. Supremus instituti Moderator electione canonica 
designetur ad normam constitutionum. 


$ 2. Electionibus Superioris monasterii sui iuris, de quo in can. 615, 
et supremi Moderatoris instituti iuris dioecesani praeest Episcopus 
sedis principis. , 

$ 3. Ceteri Superiores ad normam constitutionum constituantur; 
ita tamen ut, si eligantur, confirmatione Superioris maioris compe- 
tentis indigeant; si vero a Superiore nominentur, apta consultatio 
praecedat. 


Can. 626 - Superiores in collatione officiorum et sodales in electio- 
nibus normas iuris universalis et proprii servent, abstineant a quovis 
abusu et acceptione personarum, et, nihil praeter Deum et bonum insti- 
tuti prae oculis habentes, nominent aut eligant quos in Domino vere 
dignos et aptos sciant. Caveant praeterea in electionibus a suffragiorum 
procuratione sive directe sive indirecte, tam pro seipsis quam pro aliis. 


Can. 627 - 8 1. Ad normam constitutionum, Superiores proprium 
habeant consilium, cuius opera in munere exercendo utantur oportet. 


$ 2. Praeter casus in iure universali praescriptis, ius proprium 


determinet casus in quibus consensus vel consilium ad valide agendum 
requiratur ad normam can. 127 exquirendum. 


Can. 628 - $8 1. Superiores qui iure proprio instituti ad hoc munus 
designantur, statis temporibus domos et sodales sibi commissos iuxta 
normas eiusdem iuris proprii visitent. 

$ 2. Episcopi dioecesani ius et officium est visitare etiam quoad 
disciplinam religiosam : 

I monasteria sui iuris de quibus in can. 615; 
2? singulas domos instituti iuris dioecesani in proprio territo- 
rio sitas. 


$8 3. Sodales fiducialiter agant cum visitatore, cui legitime interro- 
ganti respondere tenentur secundum veritatem in caritate ; nemini vero 

fas est quoquo modo sodales ab hac obligatione avertere, aut visitationis 
scopum aliter impedire. 


Can. 629 - In sua quisque domo Superiores commorentur, nec ab 
eadem discedant, nisi ad normam iuris proprii. 


Can. 630 - $ 1. Superiores sodalibus debitam agnoscant libertatem 
circa paenitentiae sacramentum et conscientiae moderamen, salva tamen 
instituti disciplina. 

$ 2. Solliciti sint Superiores ad normam iuris proprii, ut sodalibus 
idonei confessarii praesto sint, apud quos frequenter confiteri possint. 


$8 3. In monasteriis monialium, in domibus formationis et in com- 
munitatibus numerosioribus laicalibus habeantur confessarii ordinarii 
ab Ordinario loci probati, collatis consiliis cum communitate, nulla 
tamen facta obligatione ad illos accedendi. 


$8 4. Subditorum confessiones Superiores ne audiant, nisi sponte 
sua sodales id petant. 


$8 5. Sodales cum fiducia Superiores adeant, quibus animum suum 
libere ac sponte aperire possunt. Vetantur autem Superiores eos quoquo 
modo inducere ad conscientiae manifestationem sibi peragendam. 


Art. 2 
DE CAPITULIS 


Can. 631 - $ 1. Capitulum generale, quod supremam auctoritatem 
ad normam constitutionum in instituto obtinet, ita efformetur ut totum 
institutum repraesentans, verum signum eiusdem unitatis in caritate 
evadat. Eius praecipue est: patrimonium instituti, de quo in can. 578, 
tueri et accommodatam renovationem iuxta ipsum promovere, Modera- 
torem supremum eligere, maiora negotia tractare, necnon normas edi- 
cere, quibus omnes parere tenentur. 


$ 2. Compositio et ambitus potestatis capituli definiantur in con- 
stitutionibus ; ius proprium ulterius determinet ordinem servandum in 
celebratione capituli, praesertim quod ad electiones et rerum agenda- 
rum rationes attinet. 


$ 3. Iuxta normas in iure proprio determinatas, non modo provin- 
ciae et communitates locales, sed etiam quilibet sodalis optata sua et 
suggestiones capitulo generali libere mittere potest. 


Can. 632 - Ius proprium accurate determinet quae pertineant ad 
alia instituti capitula et ad alias similes coadunationes, nempe ad 
eorum naturam, auctoritatem, compositionem, modum procedendi et 
tempus celebrationis. 

Can. 633 - $ 1l. Organa participationis vel consultationis munus 
sibi commissum fideliter expleant ad normam iuris universalis et pro- 
prii, eademque suo modo curam et participationem omnium sodalium 
pro bono totius instituti vel communitatis exprimant. 


$ 2. In his mediis participationis et consultationis instituendis et 
adhibendis sapiens servetur discretio, atque modus eorum agendi indoli 
et fini instituti sit conformis. 


Art. 3 
DE BONIS TEMPORALIBUS EORUMQUE ADMINISTRATIONE 


Can. 634 - $ 1. Instituta, provinciae et domus, utpote personae 
iuridicae ipso iure, capaces sunt acquirendi, possidendi, administrandi 
et alienandi bona temporalia, nisi haec capacitas in constitutionibus 
excludatur vel coarctetur. 


$ 2. Vitent tamen quamlibet speciem luxus, immoderati lucri et bo- 
norum cumulationis. 


Can. 635 - $ 1. Bona temporalia institutorum religiosorum, utpote 
ecclesiastica, reguntur praescriptis Libri V De bonis Ecclesiae tempora- 
libus, nisi aliud expresse caveatur. 


$ 2. Quodlibet tamen institutum aptas normas statuat de usu et 
administratione bonorum, quibus paupertas sibi propria foveatur, de- 
fendatur et exprimatur. 


Can. 636 - $8 1. In quolibet instituto et similiter in qualibet pro- 
vincia quae a Superiore maiore regitur, habeatur oeconomus, a Supe- 
riore maiore distinctus et ad normam iuris proprii constitutus, qui 
administrationem bonorum gerat sub directione respectivi Superioris. 
Etiam in communitatibus localibus instituatur, quantum fieri potest, 
oeconomus a Superiore locali distinctus. 


$ 2. Tempore et modo iure proprio statutis, oeconomi et alii admi- 
nistratores auctoritati competenti peractae administrationis rationem 
reddant. 


Can. 637 - Monasteria sui iuris, de quibus in can. 615, Ordinario 
loci rationem administrationis reddere debent semel in anno; loci Or- 
dinario insuper ius esto cognoscendi de rationibus oeconomicis domus 
religiosae iuris dioecesani. 


Can. 638 - $ 1. Ad ius proprium pertinet, intra ambitum iuris 
universalis, determinare actus qui finem et modum ordinariae admi- 
nistrationis excedant, atque ea statuere quae ad valide ponendum actum 
extraordinariae administrationis necessaria sunt. 

$8 2. Expensas et actus iuridicos ordinariae administrationis va- 
lide, praeter Superiores, faciunt, intra fines sui muneris, officiales 
quoque, qui in iure proprio ad hoc designantur. 

$3. Ad validitatem alienationis et cuiuslibet negotii in quo con- 
dicio patrimonialis personae iuridicae peior fieri potest, requiritur 
licentia in scripto data Superioris competentis cum consensu sui con- 
silii. S1 tamen agatur de negotio quod summam a Sancta Sede pro 
cuiusque regione definitam superet, itemque de rebus ex voto Ecclesiae 
donatis aut de rebus pretiosis artis vel historiae causa, requiritur 
insuper ipsius Sanctae Sedis licentia. 

$8 4. Pro monasteriis sui iuris, de quibus in can. 615, et institutis 
iuris dioecesani accedat necesse est consensus Ordinarii loci in scriptis 
praestitus. 


Can. 639 - $ 1l. Si persona iuridica debita et obligationes contra- 
xerit etiam cum Superiorum licentia, ipsa tenetur de eisdem respondere. 

$8 2. Si sodalis cum licentia Superioris contraxerit de suis bonis, 
ipse respondere debet, si vero de mandato Superioris negotium insti 
tuti gesserit, institutum respondere debet. 

$8 3. Si contraxerit religiosus sine ulla Superiorum licentia, ipse 
respondere debet, non autem persona iuridica. 

$8 4. Firmum tamen esto, contra.eum, in cuius rem aliquid ex inito 
contractu versum est, semper posse actionem institui. 

$8 5. Caveant Superiores religiosi ne debita contrahenda permittant, 
nisi certo constet ex consuetis reditibus posse debiti foenus solvi et 
intra tempus non nimis longum per legitimam amortizationem reddi 
summam capitalem. 


Can. 640 - Instituta, ratione habita singulorum locorum, testimo- 
nium caritatis et paupertatis quasi collectivum reddere satagant et 
pro viribus ex propriis bonis aliquid conferant ad Ecclesiae necessi- 
tatibus et egenorum sustentationi subveniendum. 


CAPUT III 


DE CANDIDATORUM ADMISSIONE 
ET DE SODALIUM INSTITUTIONE 


Art. 1l 
DE ADMISSIONE IN NOVITIATUM 
Can. 641 - Ius candidatos admittendi ad novitiatum pertinet ad 
Superiores maiores ad normam iuris proprii. 


Can. 642 - Superiores vigilanti cura eos tantum admittant qui, 
praeter aetatem requisitam, habeant valetudinem, aptam indolem et 

sufficientes maturitatis qualitates ad vitam instituti propriam amplec- 
tendam ; quae valetudo, indoles et maturitas comprobentur adhibitis 
etiam, si opus fuerit, peritis, firmo praescripto can. 220. 


Can. 643 - $ 1. Invalide ad novitiatum admittitur : 

TI qui decimum septimum aetatis annum nondum compleverit; 

2? coniux, durante matrimonio ; 

3? qui sacro vinculo cum aliquo instituto vitae consecratae actu 
obstringitur vel in aliqua societate vitae apostolicae incorporatus est, 
salvo praescripto can. 684; 

4? qui institutum ingreditur vi, metu gravi aut dolo inductus, vel 
is quem Superior eodem modo inductus recipit; 

5? qui celaverit suam incorporationem in aliquo instituto vitae 
consecratae aut in aliqua societate vitae apostolicae. 


$ 2. Ius proprium potest alia impedimenta etiam ad validitatem 
admissionis constituere vel condiciones apponere. 


Can. 644 - Superiores ad novitiatum ne admittant clericos saecu- 
lares inconsulto proprio ipsorum Ordinario, nec aere alieno gravatos 
qui ad solvendum pares non sint. 


Can. 645 - $ 1. Candidati, antequam ad novitiatum admittantur, 
testimonium baptismatis et confirmationis necnon status liberi exhi- 
bere debent. 

$8 2. S1 agatur de admittendis clericis iisve qui in aliud institutum 
vitae consecratae, in societatem vitae apostolicae vel in seminarium 
admissi fuerint, requiritur insuper testimonium respective Ordinarii 
loci vel Superioris maioris instituti, vel societatis, vel rectoris seminarii. 


$ 3. Ius proprium exigere potest alia testimonia de requisita ido- 
neitate candidatorum et de immunitate ab impedimentis. 


$ 4. Superiores alias quoque informationes, etiam sub secreto, pe- 
tere possunt, si ipsis necessarium visum fuerit. 


Art. 2 
DE NOVITIATU ET NOVITIORUM INSTITUTIONE 


Can. 646 - Novitiatus, quo vita in instituto incipitur, ad hoc or- 
dinatur, ut novitii vocationem divinam, et quidem instituti propriam, 
melius agnoscant, vivendi modum instituti experiantur eiusque spiritu 
mentem et cor informent, atque ipsorum propositum et idoneitas com- 
probentur. 


Can. 647 - $ 1. Domus novitiatus erectio, translatio et suppressio 
fiant per decretum scripto datum supremi Moderatoris instituti. de 
consensu sui consilii. 

$ 2. Novitiatus, ut validus sit, peragi debet in domo ad hoc rite 
designata. In casibus particularibus et ad modum exceptionis, ex con- 
cessione Moderatoris supremi de consensu sui consilii, candidatus novi- 
tiatum peragere potest in alia instituti domo, sub moderamine alicuius 
probati religiosi, qui vices magistri novitiorum gerat. 


$8 3. Superior maior permittere potest ut novitiorum coetus, per 
certa temporis spatia, in alia instituti domo, a se designata, com- 
moretur. 


Can. 648 - $ 1. Novitiatus, ut validus sit, duodecim menses in ipsa 
novitiatus communitate peragendos complecti debet, firmo praescripto 
can. 647, 8 3. 

$8 2. Ad novitiorum institutionem perficiendam, constitutiones, 
praeter tempus de quo in $ 1, unum vel plura exercitationis aposto- 
licae tempora extra novitiatus communitatem peragenda statuere 
possunt. 


$8 3. Novitiatus ultra biennium ne extendatur. 


Can. 649 - $ 1. Salvis praescriptis can. 647, 8 3 et can. 648, 8 2, 
absentia a domo novitiatus quae tres menses, sive continuos sive inter- 
missos, superet, novitiatum invalidum reddit. Absentia quae quinde- 
cim dies superet, suppleri debet. 


$ 2. De venia competentis Superioris maioris, prima professio an- 
ticipari potest, non ultra quindecim dies. 


Can. 650 - $ 1. Scopus novitiatus exigit ut novitii sub directione 
magistri efformentur iuxta rationem institutionis iure proprio defi- 
niendam. 

$ 2. Regimen novitiorum, sub auctoritate Superiorum maiorum, 
uni magistro reservatur. 


Can. 651 - $ 1. Novitiorum magister sit sodalis instituti qui vota 
perpetua professus sit et legitime designatus. 

$ 2. Magistro, si opus fuerit, cooperatores dari possunt, qui ei sub- 
sint quoad moderamen novitiatus et institutionis rationem. 

$ 3. Novitiorum institutioni praeficiantur sodales sedulo praepa- 
rati qui, aliis oneribus non impediti, munus suum fructuose et stabili 
modo absolvere possint. 


Can. 652 - $ 1. Magistri eiusque cooperatorum est novitiorum vo- 
cationem discernere et comprobare, eosque gradatim ad vitam perfec- 
tionis instituti propriam rite ducendam efformare. 


$8 2. Novitii ad virtutes humanas et christianas excolendas addu- 
cantur; per orationem et sui abnegationem in pleniorem perfectionis 

viam introducantur; ad mysterium salutis contemplandum et sacras 
Scripturas legendas et meditandas instruantur ; ad Dei cultum in 
sacra liturgia excolendum praeparentur; rationem addiscant vitam 
ducendi Deo hominibusque in Christo per consilia evangelica consecra- 
tam ; de instituti indole et spiritu, fine et disciplina, historia et vita edo- 
ceantur atque amore erga Ecclesiam eiusque sacros Pastores imbuantur. 


$ 3. Novitii, propriae responsabilitatis conscii, ità cum magistro 
suo active collaborent ut gratiae divinae vocationis fideliter respon- 
deant. 


$8 4. Curent instituti sodales, ut in opere institutionis novitiorum 
pro parte sua cooperentur vitae exemplo et oratione. 


$ 5. Tempus novitiatus, de quo in.can. 648, $ 1, in opus forma- 
tionis proprie impendatur, ideoque novitii ne occupentur in studiis et 
muniis, quae hanc formationem non directe inserviunt. 


Can. 653 - $ 1. Novitius institutum libere deserere potest; compe- 
tens autem instituti auctoritas potest eum dimittere. 


$8 2. Exacto novitiatu, si idoneus iudicetur, novitius ad professio- 
nem temporariam admittatur, secus dimittatur; si dubium supersit de 
eius idoneitate, potest probationis tempus a Superiore maiore ad nor- 
mam iuris proprii, non tamen ultra sex menses prorogari. 


Art. 3 
DE PROFESSIONE RELIGIOSA 


Can. 654 - Professione religiosa sodales tria consilia evangelica 
observanda voto publico assumunt, Deo per Ecclesiae ministerium con- 
secrantur et instituto incorporantur cum iuribus et officiis iure definitis. 


Can. 655 - Professio temporaria ad tempus iure proprio definitum 
emittatur, quod neque triennio brevius neque sexennio longius sit. 


Can. 656 - Ad validitatem professionis temporariae requiritur ut : 

I' qui eam emissurus est, decimum saltem octavum aetatis annum 
compleverit ; 

2? novitiatus valide peractus sit ; 

3? habeatur admissio a competenti Superiore cum voto sui con- 
silii ad normam iuris libere facta; 

4? sit expressa et absque vi, metu gravi aut dolo emissa ; 

5? a legitimo Superiore per se vel per alium recipiatur. 


Can. 657 - $ 1. Expleto tempore ad quod professio emissa fuerit, 
religiosus, qui sponte petat et idoneus iudicetur, ad renovationem pro- 
fessionis vel ad professionem perpetuam admittatur, secus discedat. 

$8 2. Si opportunum vero videatur, periodus professionis tempora- 
riae a competenti Superiore, iuxta ius proprium, prorogari potest, ita 
tamen ut totum tempus, quo sodalis votis temporariis adstringitur, 
non superet novennium. 


$8 3. Professio perpetua anticipari potest ex iusta causa, non tamen 
ultra trimestrem. 


Can. 658 - Praeter condiciones de quibus in can. 656, nn. 3, 4 
et 5 aliasque iure proprio appositas, ad validitatem professionis perpe- 
tuae requiritur : 

I vigesimus primus saltem aetatis annus completus; 


2? praevia professio temporaria saltem per triennium, salvo prae- 
scripto can. 657, 8 3. 


Art. 4 
DE RELIGIOSORUM INSTITUTIONE 


Can. 659 - 8 1. In singulis institutis, post primam professionem 
omnium sodalium institutio perficiatur ad vitam instituti propriam 
plenius ducendam et ad eius missionem aptius prosequendam. 


$ 2. Quapropter ius proprium rationem definire debet huius insti- 
tutionis eiusdemque durationis, attentis Ecclesiae necessitatibus atque 
hominum temporumque condicionibus, prout a fine et indole instituti 
exigitur. 


$ 3. Institutio sodalium, qui ad sacros ordines suscipiendos prae- 
parantur, iure universali regitur et propria instituti ratione studiorum. 


Can. 660 - $ 1. Institutio sit systematica, captui sodalium accom- 
modata, spiritualis et apostolica, doctrinalis simul ac practica, titulis 
etiam congruentibus, tam ecclesiasticis quam civilibus, pro opportu- 
nitate obtentis. 


$ 2. Perdurante tempore huius institutionis, sodalibus officia et 
opera ne committantur, quae eam impediant. 


Can. 661 - Per totam vitam religiosi formationem suam spiritua- 
lem, doctrinalem et practicam sedulo prosequantur; Superiores autem 
eis adiumenta et tempus ad hoc procurent. 

CAPUT IV 


DE INSTITUTORUM EORUMQUE 
SODALIUM OBLIGATIONIBUS ET IURIBUS 


Can. 662 - Religiósi sequelam Christi in Evangelio propositam et 
in constitutionibus proprii instituti expressam tamquam supremam 
vitae regulam habeant. 


Can. 663 - $ 1. Rerum divinarum contemplatio et assidua cum Deo 
in oratione unio omnium religiosorum primum et praecipuum Sit 
officium. 


$ 2. Sodales cotidie pro viribus Sacrificium eucharisticum parti- 
cipent, sanctissimum Corpus Christi recipiant et ipsum Dominum in 
Sacramento praesentem adorent. 


$8 3. Lectioni sacrae Scripturae et orationi mentali vacent, iuxta 
iuris proprii praescripta liturgiam horarum digne celebrent, firma pro 
clericis obligatione de qua in can. 276, 8 2, n. 3, et alia pietatis exer- 
citia peragant. 

$8 4. Speciali cultu Virginem Deiparam, omnis vitae consecratae 
exemplum et tutamen, etiam per mariale rosarium prosequantur. 


$ 5. Annua sacr recessus tempora fideliter servent. 


Can. 664 - In animi erga Deum conversionem insistant religiosi, 
conscientiam etiam cotidie examinent et paenitentiae sacramentum fre- 
quenter accedant. 


Can. 665 - $ 1. Religiosi in propria domo religiosa habitent vitam 
communem servantes, nec ab ea discedant nisi de licentia sui Supe- 
rioris. Si autem agatur de diuturna a domo absentia, Superior maior, 
de consensu sui consilii atque iusta de causa, sodali concedere potest 
ut extra domum instituti degere possit, non tamen ultra annum, nisi 
causa infirmitatis curandae, ratione studiorum aut apostolatus exer- 
cendi nomine instituti. 


$8 2. Sodalis, qui e domo religiosa illegitime abest cum animo sese 
subducendi a potestate Superiorum, sollicite ab eisdem quaeratur et 
adiuvetur ut redeat et in sua vocatione perseveret. 


Can. 666 - In usu mediorum communicationis servetur necessaria 
discretio atque vitentur quae sunt vocationi propriae nociva et casti- 
tati personae consecratae periculosa. 


Can. 667 - 8 1. In omnibus domibus clausura indoli et missioni 
instituti accommodata servetur secundum determinationes proprii iuris, 
aliqua parte domus religiosae solis sodalibus semper reservata. 

$ 2. Strictior disciplina clausurae in monasteriis ad vitam con- 
templativam ordinatis servanda est. 


$ 3. Monasteria monialium, quae integre ad vitam contemplativam 
ordinantur, clausuram papalem, iuxta normas scilicet ab Apostolica 
Sede datas, observare debent. Cetera monialium monasteria clausuram 
propriae indoli accommodatam et in constitutionibus definitam servent. 


$ 4. Episcopus dioecesanus facultatem habet ingrediendi, iusta de 
causa, intra clausuram monasteriorum monialium, quae sita sunt in sua 
dioecesi, atque permittendi, gravi de causa et assentiente Antistita, 
ut alii in clausuram admittantur, ac moniales ex ipsa egrediantur ad 
tempus vere necessarium. 


Can. 668 - $ 1. Sodales ante primam professionem suorum bonorum 
administrationem cedant cui maluerint et, nisi constitutiones aliud 
ferant, de eorum usu et usufructu libere disponant. Testamentum 
autem, quod etiam in iure civili sit validum, saltem ante professionem 
perpetuam condant. 


$ 2. Ad has dispositiones iusta de causa mutandas et ad quemlibet 
actum ponendum circa bona temporalia, licentia Superioris compe- 
tentis ad normam iuris proprii indigent. 

$ 3. Quidquid religiosus propria acquirit industria vel ratione in- 
stituti, acquirit instituto. Quae ei ratione pensionis, subventionis vel 
assecurationis quoquo modo obveniunt, instituto acquiruntur, nisi aliud 
iure proprio statuatur. 

$ 4. Qui ex instituti natura plene bonis suis renuntiare debet, illam 
renuntiationem, forma, quantum fieri potest, etiam iure civili valida, 
ante professionem perpetuam faciat a die emissae professionis valituram. 
Idem faciat professus a votis perpetuis, qui ad normam iuris proprii 
bonis suis pro parte vel totaliter de licentia supremi Moderatoris re- 
nuntiare velit. 


$ 5. Professus, qui ob instituti naturam plene bonis suis renun- 
tiaverit, capacitatem acquirendi et possidendi amittit, ideoque actus 
voto paupertatis contrarios invalide ponit. Quae autem ei post renun- 
tiationem obveniunt, instituto cedunt ad normam iuris proprii. 


Can. 669 - $ 1. Religiosi habitum instituti deferant, ad normam 
iuris proprii confectum, in signum suae consecrationis et in testimo- 
nium paupertatis. 

$ 2. Religiosi clerici instituti, quod proprium non habet habitum, 
vestem clericalem ad normam can. 284 assumant. 


Can. 670 - Institutum debet sodalibus suppeditare omnia quae ad 
normam constitutionum necessaria sunt ad suae vocationis finem asse- 
quendum. 

Can. 671 - Religiosus munera et officia extra proprium institutum 
ne recipiat absque licentia legitimi Superioris. 


Can. 672 - Religiosi adstringuntur praescriptis cann. 277, 285, 286, 
287 et 289, et religiosi clerici insuper praescriptis can. 279 $ 2; in 
institutis laicalibus iuris pontificii, licentia de qua in can. 285, $8 4, 
concedi potest a proprio Superiore maiore. 


CAPUT V 
DE APOSTOLATU INSTITUTORUM 


Can. 673 - Omnium religiosorum apostolatus primum in eorum vitae 
consecratae testimonio consistit, quod oratione et paenitentia fovere 
tenentur. 


Can. 674 - Instituta, quae integre ad contemplationem ordinantur, 
in Corpore Christi mystico praeclaram semper partem obtinent: Deo 
enim eximium laudis sacrificium offerunt, populum Dei uberrimis 
sanctitatis fructibus collustrant eumque exemplo movent necnon arcana 
fecunditate apostolica dilatant. Qua de causa, quantumvis actuosi apo- 
stolatus urgeat necessitas, sodales horum institutorum advocari ne- 
queunt ut in variis ministeriis pastoralibus operam adiutricem praestent. 


Can. 675 - $ 1. In institutis operibus apostolatus deditis, apostolica 
actio ad ipsam eorundem naturam pertinet. Proinde, tota vita soda- 
lium spiritu apostolico imbuatur, tota vero actio apostolica spiritu 
religioso informetur. 


$8 2. Actio apostolica ex intima cum Deo unione semper procedat 
eandemque confirmet et foveat. 


$8 3. Actio apostolica, nomine et mandato Ecclesiae exercenda, in 
eius communione peragatur. 


Can. 676 - Laicalia instituta, tum virorum tum mulierum, per mi- 
sericordiae opera spiritualia et corporalia munus pastorale Ecclesiae 
participant hominibusque diversissima praestant servitia ; quare in suae 
vocationis gratia fideliter permaneant. 


Can. 677 - $ 1. Superiores et sodales missionem et opera instituti 
propria fideliter retineant; ea tamen, attentis temporum et locorum 
necessitatibus, prudenter accommodent, novis etiam et opportunis me- 
diis adhibitis. 

$ 2. Instituta autem, si quas habeant associationes christifidelium 
sibi coniunctas, speciali cura adiuvent, ut genuino spiritu suae fami- 
liae imbuantur. 

Can. 678 - $ 1. Religiosi subsunt potestati Episcoporum, quos de- 
voto obsequio ac reverentia prosequi tenentur, in iis quae curam ani- 
marum, exercitium publicum cultus divini et alia apostolatus opera 
respiciunt. 


$ 2. In apostolatu externo exercendo religiosi propriis quoque Supe- 
rioribus subsunt et disciplinae instituti fideles permanere debent ; quam 
obligationem ipsi Episcopi, si casus ferat, urgere ne omittant. 


$8 3. In operibus apostolatus religiosorum ordinandis Episcopi 
dioecesani et Superiores religiosi collatis consiliis procedant oportet. 


Can. 679 - Episcopus dioecesanus, urgente gravissima causa, so- 
dali instituti. religiosi prohibere potest quominus in dioecesi commo- 
retur, si eius Superior maior monitus prospicere neglexerit, re tamen 
ad Sanctam Sedem statim delata. 


Can. 680 - Inter varia instituta, et etiam inter eadem et clerum 
saecularem, ordinata foveatur cooperatio necnon, sub moderamine Epi- 
scopi dioecesani, omnium operum et actionum apostolicarum coordi- 
natio, salvis indole, fine singulorum institutorum et legibus funda- 
tionis. 


Can. 681 - $ 1. Opera quae ab Episcopo dioecesano committuntur 
religiosis, eiusdem Episcopi auctoritati et directioni subsunt, firmo iure 
Superiorum religiosorum ad normam can. 678, $8 2 et 3. 


$ 2. In his casibus ineatur conventio scripta inter Episcopum dioe- 
cesanum et competentem instituti Superiorem, qua, inter alia, expresse 
et accurate definiantur quae ad opus explendum, ad sodales eidem addi- 
cendos et ad res oeconomicas spectent. 


Can. 682 - $8 1. Si de officio ecclesiastico in dioecesi alicui sodali 
religioso conferendo agatur, ab Episcopo dioecesano religiosus nomi- 
natur, praesentante vel saltem assentiente competenti Superiore. 


$ 2. Religiosus ab officio commisso amoveri potest ad nutum sive 
auctoritatis committentis, monito Superiore religioso, sive Superioris, 
monito committente, non requisito alterius consensu. 


Can. 683 - $8 1. Ecclesias et oratoria, quibus christifideles habitua- 
liter accedunt, scholas aliaque opera religionis vel caritatis sive spi- 
ritualis sive temporalis religiosis commissa, Episcopus dioecesanus 
visitare potest, sive per se sive per alium, tempore visitationis pasto- 
ralis et etiam in casu necessitatis ; non vero scholas, quae exclusive 
pateant propriis instituti alumnis. 


$ 2. Quod si forte abusus deprehenderit, frustra Superiore reli- 
gioso monito, propria auctoritate ipse per se providere potest. 

CAPUT VI 


DE SEPARATIONE SODALIUM AB INSTITUTO 


Art. 1 
DE TRANSITU AD ALIUD INSTITUTUM 


Can. 684 - $ 1. Sodalis a votis perpetuis nequit a proprio ad aliud 
institutum religiosum transire, nisi ex concessione supremi Moderatoris 
utriusque instituti et de consensu sui cuiusque consilii. 


$8 2. Sodalis, post peractam probationem quae ad tres saltem annos 
protrahenda est, ad professionem perpetuam in novo instituto admitti 
potest. Si autem sodalis hanc professionem emittere renuat vel ad eam 
emittendam a competentibus Superioribus non admittatur, ad pristi- 
num institutum redeat, nisi indultum saecularizationis obtinuerit. 


$ 3. Ut religiosus a monasterio sui iuris ad aliud eiusdem insti- 
tuti vel foederationis aut confoederationis transire possit, requiritur 
et sufficit consensus Superioris maioris utriusque monasterii et capituli 
monasterii recipientis, salvis aliis requisitis iure proprio statutis ; nova 
professio non requiritur. 


$8 4. Ius proprium determinet tempus et modum probationis, quae 
professioni sodalis in novo instituto praemittenda est. 


$ 5. Ut ad institutum saeculare aut ad societatem vitae aposto- 
licae vel ex illis ad institutum religiosum fiat transitus, requiritur 
licentia Sanctae Sedis, cuius mandatis standum est. 


Can. 685 - $ 1. Usque ad emissionem professionis in novo instituto, 
manentibus votis, iura et obligationes quae sodalis in priore instituto 
habebat, suspenduntur; ab incepta tamen probatione, ipse ad obser- 
vantiam iuris proprii novi instituti tenetur. 


$ 2. Per professionem in novo instituto sodalis eidem incorpora- 
tur, cessantibus votis, iuribus et obligationibus praecedentibus. 


Art. 2 
DE EGRESSU AB INSTITUTO 


Can. 686 - $8 1. Supremus Moderator, de consensu sui consilii, so- 
dali a votis perpetuis professo, gravi de causa concedere potest indul- 
tum exclaustrationis, non tamen ultra triennium, praevio consensu 
Ordinarii loci in quo commorari debet, si agitur de clerico. Indultum 
prorogare vel illud ultra triennium concedere Sanctae Sedi vel, si de 
institutis iuris dioecesani agitur, Episcopo dioecesano reservatur. 

$8 2. Pro monialibus indultum exclaustrationis concedere unius 
Apostolicae Sedis est. 

$8 3. Petente supremo Moderatore de consensu sui consilii, exclau- 
stratio imponi potest a Sancta Sede pro sodale instituti iuris pontificii 
vel ab Episcopo dioecesano pro sodale instituti iuris dioecesani, ob 
graves causas, servata aequitate et caritate. 


Can. 687 - Sodalis exclaustratus exoneratus habetur ab obligatio- 
nibus, quae cum nova suae vitae condicione componi nequeunt, itemque 
sub dependentia et cura manet suorum Superiorum et etiam Ordinarii 
loci, praesertim si de clerico agitur. Habitum instituti deferre po- 
test, nisi aliud in indulto statuatur. Voce tamen activa et passiva caret. 


Can. 688 - $ 1. Qui expleto professionis tempore ab instituto egredi 
voluerit, illud derelinquere potest. 

$ 2. Qui perdurante professione temporaria, gravi de causa, petit 
ut institutum derelinquat, indultum discedendi consequi potest in in- 
stituto iuris pontificii a supremo Moderatore de consensu sui consilii ; 
in institutis autem iuris dioecesani et in monasteriis de quibus in 
can. 615 indultum, ut valeat, confirmari debet ab Episcopo domus assi- 
gnationis. 


Can. 689 - $ 1. Sodalis, expleta professione temporaria, si iustae 
causae affuerint, a competenti Superiore maiore, audito suo consilio, 
a subsequenti professione emittenda excludi potest. 

$8 2. Infirmitas physica vel psychica, etiam post professionem con- 
tracta, quae, de iudicio peritorum, sodalem, de quo in $ 1, reddit 
ineptum ad vitam in instituto ducendam, causam constituit eum non 
admittendi ad professionem renovandam vel ad perpetuam emittendam, 
nisi ob neglegentiam instituti vel ob laborem in instituto peractum in- 
firmitas contracta fuerit. 


$ 3. Si vero religiosus, perdurantibus .votis temporariis, amens 
evaserit, etsi novam professionem emittere non valeat, ab instituto 
tamen dimitti non potest. 


Can. 690 - $ 1. Qui, expleto novitiatu vel post professionem, legi- 
time ab instituto egressus fuerit, a Moderatore supremo de consensu 
sui consilii rursus admitti potest sine onere repetendi novitiatum ; eius- 
dem autem Moderatoris erit determinare congruam probationem prae- 
viam professioni temporariae et tempus votorum ante professionem 
perpetuam praemittendum, ad normam cann. 655 et 657- 


$ 2. Eadem facultate gaudet Superior monasterii sui iuris cum 


consensu sui consilii. 


Can. 691 - $ 1. Professus a votis perpetuis indultum discedendi ab 
instituto ne petat, nisi ob gravissimas causas coram Domino perpen- 

sas; petitionem suam deferat supremo instituti Moderatori, qui eam 
una cum voto suo suique consilii auctoritati competenti transmittat. 
$ 2. Huiusmodi indultum in institutis iuris pontificii Sedi Aposto- 
licae reservatur; in institutis vero iuris dioecesani, id etiam Episcopus 
dioecesis, in qua domus assignationis sita est, concedere potest. 


Can. 692 - Indultum discedendi legitime concessum et sodali no- 
tificatum, nisi in actu notificationis ab ipso sodale reiectum fuerit, ipso 
iure secumfert dispensationem a votis necnon ab omnibus obligatio- 
nibus ex professione ortis. 


Can. 693 - Si sodalis sit clericus, indultum non conceditur prius- 
quam inveniat Episcopum qui eum in dioecesi incardinet vel saltem 
ad experimentum recipiat. Si ad experimentum recipiatur, transacto 
quinquennio, ipso iure dioecesi incardinatur, nisi Episcopus eum re- 
cusaverit. 


Art. 3 
DE DIMISSIONE SODALIUM 


Can. 694 - $ 1. Ipso facto dimissus ab instituto habendus est so- 
dalis qui : 
I a fide catholica notorie defecerit; 
2? matrimonium contraxerit vel, etiam civiliter tantum, atten- 
taverit. 
$ 2. His in casibus Superior maior cum suo consilio, nulla mora 
interposita, collectis probationibus, declarationem facti emittat, ut 
iuridice constet de dimissione. 


Can. 695 - $ 1. Sodalis dimitti debet ob delicta de quibus in 
cann. 1397, 1398 et 1395, nisi in delictis, de quibus in can. 1395, $8 2, 
Superior censeat dimissionem non esse omnino necessariam et emen- 
dationi sodalis atque restitutioni iustitiae et reparationi scandali satis 
alio modo consuli posse. 


$ 2. Hisce in casibus, Superior maior, collectis probationibus circa 
facta et imputabilitatem, sodali dimittendo accusationem atque pro- 
bationes significet, data eidem facultate sese defendendi. Acta omnia 
a Superiore maiore et a notario subscripta, una cum responsionibus 
sodalis scripto redactis et ab ipso sodale subscriptis, supremo Mode- 
ratori transmittantur. 


Can. 696 - $ 1. Sodalis dimitti etiam potest ob alias causas, dum- 
modo sint graves, externae, imputabiles et iuridice comprobatae, uti 
sunt: habitualis neglectus obligationum vitae consecratae ; iteratae 
violationes sacrorum vinculorum ; pertinax inoboedientia legitimis prae- 
scriptis Superiorum in materia gravi; grave scandalum ex culpabili 

modo agendi sodalis ortum; pertinax sustentatio vel diffusio doctrina- 
rum ab Ecclesiae magisterio damnatarum ; publica adhaesio ideolo- 
giis materialismo vel atheismo infectis; illegitima absentia, de qua in 
can. 665, $8 2, per semestre protracta; aliae causae similis gravitatis 
iure proprio instituti forte determinatae. 

$8 2. Ad dimissionem sodalis a votis temporariis, etiam causae mi- 
noris gravitatis in iure proprio statutae sufficiunt. 


Can. 697 - In casibus de quibus in can. 696, si Superior maior, 
audito suo consilio, censuerit processum dimissionis esse inchoandum : 

I probationes colligat vel compleat; 

2? sodalem scripto vel coram duobus testibus moneat cum expli- 
cita comminatione subsecuturae dimissionis nisi resipiscat, clare signi- 
ficata causa dimissionis et data sodali plena facultate sese defendendi ; 
quod si monitio incassum cedat, ad alteram monitionem, spatio saltem 
quindecim dierum interposito, procedat; 

3? si haec quoque monitio incassum ceciderit et Superior maior 
cum suo consilio censuerit de incorrigibilitate satis constare et defen- 
siones sodalis insufficientes esse, post quindecim dies ab ultima moni- 
tione frustra elapsos, acta omnia ab ipso Superiore maiore et a notario 
subscripta una cum responsionibus sodalis ab ipso sodale subscriptis 
supremo Moderatori transmittat. 


Can. 698 - In omnibus casibus, de quibus in cann. 695 et 696, fir- 
mum semper manet ius sodalis cum supremo Moderatore communi- 
candi et illi directe suas defensiones exhibendi. 


Can. 699 - $ 1. Supremus Moderator cum suo consilio, quod ad 
validitatem saltem quattuor membris constare debet, collegialiter pro- 
cedat ad probationes, argumenta et defensiones accurate perpendenda, 
et si per secretam suffragationem id decisum fuerit, decretum dimis- 
sionis ferat, expressis ad validitatem saltem summarie motivis in iure 
et in facto. 

$8 2. In monasteriis sui iuris, de quibus in can. 615, dimissionem 
decernere pertinet ad Episcopum dioecesanum, cui Superior acta a con- 
silio suo recognita submittat. 


Can. 700 - Decretum dimissionis vim non habet, nisi a Sancta Sede 
confirmatum fuerit, cui decretum et acta omnia transmittenda sunt; 
Si agatur de instituto iuris dioecesani, confirmatio spectat ad Episco- 
pum dioecesis ubi sita est domus, cui religiosus adscriptus est. Decre- 
tum vero, ut valeat, indicare debet ius, quo dimissus gaudet, recurrendi 
intra decem dies a recepta notificatione ad auctoritatem competentem. 
Recursus effectum habet suspensivum. 


Can. 701 - Legitima dimissione ipso facto cessant vota necnon iura 
et obligationes ex professione promanantia. Si tamen sodalis sit cleri- 
cus, sacros ordines exercere nequit, donec Episcopum inveniat qui eum 

post congruam probationem in dioecesi, ad normam can. 693, recipiat 
vel saltem exercitium sacrorum ordinum permittat. 


Can. 702 - 3 1. Qui ex instituto religioso legitime egrediantur vel 
ab eo legitime dimissi fuerint, nihil ab eodem repetere possunt ob quam- 
libet operam in eo praestitam. 

$ 2. Institutum tamen aequitatem et evangelicam caritatem servet 
erga sodalem, qui ab eo separatur. 


Can. 703 - In casu gravis scandali exterioris vel gravissimi nocu- 
menti instituto imminentis, sodalis statim a Superiore maiore vel, si 
periculum sit in mora, a Superiore locali cum consensu sui consilii 
e domo religiosa eici potest. Superior maior, si opus sit, dimissionis 
processum ad normam iuris instituendum curet, aut rem Sedi Aposto- 
licae deferat. 


Can. 704 - De sodalibus, qui ab instituto sunt quoquo. modo 
separati, fiat mentio in relatione Sedi Apostolicae mittenda, de qua in 
can. 592, 8 I. 


CAPUT VII 
DE RELIGIOSIS AD EPISCOPATUM EVECTIS 


Can. 705 - Religiosus ad episcopatum evectus instituti sui sodalis 
remanet, sed vi voti oboedientiae uni Romano Pontifici obnoxius est, 
et obligationibus non adstringitur, quas ipse prudenter iudicet cum sua 
condicione componi non posse. 


Can. 706 - Religiosus de quo supra : 

T si per professionem dominium bonorum amiserit, bonorum quae 
ipsi obveniant habet usum, usumfructum et administrationem ; proprie- 
tatem vero Episcopus dioecesanus aliique, de quibus in can. 381, $ 2, 
acquirunt Ecclesiae particulari ; ceteri, instituto vel Sanctae Sedi, 
prout institutum capax est possidendi vel minus ; 

2? si per professionem dominium bonorum non amiserit, bonorum, 
quae habebat, recuperat usum, usumfructum et administrationem ; quae 
postea ipsi obveniant, sibi plene acquirit; 

3? in utroque autem casu de bonis, quae ipsi obveniant non in- 
tuitu personae, disponere debet secundum offerentium voluntatem. 


Can. 707 - $ 1. Religiosus Episcopus emeritus habitationis sedem 
sibi eligere potest etiam extra domos sui instituti, nisi aliud a Sede 
Apostolica provisum fuerit. 

$ 2. Quoad eius congruam et dignam sustentationem, si cuidam 
dioecesi inserviverit, servetur can. 402, $8 2, nisi institutum proprium 
talem sustentationem providere voluerit; secus Sedes Apostolica aliter 
provideat. 

CAPUT VIII 
DE CONFERENTIIS  SUPERIORUM MAIORUM 


Can. 708 - Superiores maiores utiliter in conferentiis seu consiliis 
consociari possunt ut- collatis viribus, allaborent sive ad finem singulo- 
rum institutorum plenius assequendum, salvis semper eorum autonomia, 
indole proprioque spiritu, sive ad communia negotia pertractanda, sive 
ad congruam Coordinationem et cooperationem cum Episcoporum confe- 
rentiis et etiam cum singulis Episcopis instaurandam. 


Can. 709 - Conferentiae Superiorum maiorum sua habeant statuta 
a Sancta Sede approbata, a qua unice, etiam in personam iuridicam, 
erigi possunt et sub cuius supremo moderamine manent. 


TITULUS III 
DE INSTITUTIS SAECULARIBUS 


Can. 710 - Institutum saeculare est institutum vitae consecratae, 
in quo christifideles in saeculo viventes ad caritatis perfectionem con- 
tendunt atque ad mundi sanctificationem praesertim ab intus conferre 
student. 


Can. 711 - Instituti saecularis sodalis vi suae consecrationis pro- 
priam in populo Dei canonicam condicionem, sive laicalem sive cleri- 
calem, non mutat, servatis iuris praescriptis quae instituta vitae con- 
secratae respiciunt. 


Can. 712 - Firmis praescriptis cann. 598-601, constitutiones sta- 
tuant vincula sacra, quibus evangelica consilia in instituto assumuntur, 
et definiant obligationes quas eadem vincula inducunt, servata tamen 
in vitae ratione semper propria instituti saecularitate. 


Can. 713 - $ 1. Sodales horum institutorum propriam consecratio- 
nem in actuositate apostolica exprimunt et exercent, iidemque, ad instar 
fermenti, omnia spiritu evangelico imbuere satagunt ad robur et incre- 
mentum Corporis Christi. 


$8 2. Sodales laici, munus Ecclesiae evangelizandi, in saeculo et ex 
saeculo, participant sive per testimonium vitae christianae et fidelita- 
tis erga suam consecrationem, sive per adiutricem quam praebent ope- 
ram ad ordinandas secundum Deum res temporales atque ad mundum 
virtute Evangelii informandum. Suam etiam cooperationem, iuxta pro- 
priam vitae rationem saecularem, in communitatis ecclesialis servitium 
offerunt. 

$ 3. Sodales clerici per vitae consecratae testimonium, praesertim 
in presbyterio, peculiari caritate apostolica confratribus adiutorio sunt, 
et in populo Dei mundi sanctificationem suo sacro ministerio perficiunt. 


Can. 714 - Sodales vitam in ordinariis mundi condicionibus vel 
soli, vel in sua quisque familia, vel in vitae fraternae coetu, ad nor- 
mam constitutionum ducant. 


Can. 715 - $ 1. Sodales clerici in dioecesi incardinati ab Episcopo 
dioecesano dependent, salvis iis quae vitam consecratam in proprio 
instituto respiciunt. 

$ 2. Qui vero ad normam can. 266, 8 3 instituto incardinantur, si 
ad opera instituti propria vel ad regimen instituti destinentur, ad 
instar religiosorum ab Episcopo dependent. 


Can. 716 - $ 1. Sodales omnes vitam instituti, secundum ius pro- 
prium, actuose participent. 

$ 2. Eiusdem instituti sodales communionem inter se servent, sol- 
licite curantes spiritus unitatem et genuinam fraternitatem. 


Can. 717 - $ 1. Constitutiones proprium regiminis modum prae- 
scribant, tempus quo Moderatores suo officio fungantur et modum quo 
lidem designantur, definiant. 


$ 2. Nemo in Moderatoren! supremum designetur, qui non sit defi- 
nitive incorporatus. 

$ 3. Qui regimini instituti praepositi sunt, curent ut eiusdem spi- 
ritus unitas servetur et actuosa sodalium participatio promoveatur. 


Can. 718 - Administratio bonorum instituti, quae paupertatem 
evangelicam exprimere et fovere debet, regitur normis Libri V De bonis 
Ecclesiae temporalibus necnon iure proprio instituti. Item ius pro- 
prium definiat obligationes praesertim oeconomicas instituti erga so- 
dales, qui pro ipso operam impendunt. 


Can. 719 - $ 1. Sodales, ut vocationi suae fideliter respondeant 
eorumque actio apostolica ex ipsa unione cum Christo procedat, sedulo 
orationi vacent, sacrarum Scripturarum lectioni apto modo incum- 
bant, annua recessus tempora servent atque alia spiritualia exercitia 
luxta ius proprium peragant. 

$ 2. Eucharistiae celebratio, quantum fieri potest cotidiana, sit 
totius eorum vitae consecratae fons et robur. 

$ 3. Libere ad sacramentum paenitentiae accedant, quod frequenter 
recipiant. . 

$ 4. Necessarium conscientiae moderamen libere obtineant atque 
huius generis consilia a suis etiam Moderatoribus, si velint, requirant. 


PARS III - De institutis vitae consecratae et de societatibus vitae apostolicae 133 


Can. 720 - Ius admittendi in institutum, vel ad probationem vel 
ad sacra vincula sive temporaria sive perpetua aut definitiva assu- 
menda, ad Moderatores maiores cum suo consilio ad normam constitu- 
tionum pertinet. 


Can. 721 - $ 1. Invalide admittitur ad initialem probationem : 
I qui maiorem aetatem nondum attigerit; 
2? qui sacro vinculo in aliquo instituto vitae consecratae actu 
obstringitur, aut in societate vitae apostolicae incorporatus est; 
3? coniux durante matrimonio. 


$ 2. Constitutiones possunt alia admissionis impedimenta etiam ad 
validitatem statuere vel condiciones apponere. 


$ 3. Praeterea, ut quis recipiatur, habeat oportet maturitatem, 
quae ad vitam instituti propriam recte ducendam est necessaria. 


Can. 722 - $8 1. Probatio initialis eo ordinetur, ut candidati suam 
divinam vocationem et quidem instituti propriam aptius cognoscant 
iidemque in spiritu et vivendi modo instituti exerceantur. 

$ 2. Ad vitam secundum evangelica consilia ducendam candidati 
rite instituantur atque ad eandem integre in apostolatum converten- 
dam edoceantur, eas adhibentes evangelizationis formas, quae instituti 
fini, spiritui et indoli magis respondeant. 

$ 3. Huius probationis modus et tempus ante sacra vincula in insti- 
tuto primum suscipienda, biennio non brevius, in constitutionibus defi- 
niantur. 


Can. 723 - $ 1. Elapso probationis initialis tempore, candidatus 
qui idoneus iudicetur, tria consilia evangelica, sacro vinculo firmata, 
assumat vel ab instituto discedat. 

$ 2. Quae prima incorporatio, quinquennio non brevior, ad nor- 
mam constitutionum temporaria sit. 

$ 3. Huius incorporationis tempore elapso, sodalis, qui idoneus iudi- 
cetur, admittatur ad incorporationem perpetuam vel definitivam, vincu- 
lis scilicet temporariis semper renovandis. 

$ 4. Incorporatio definitiva, quoad certos effectus iuridicos in con- 
stitutionibus statuendos, perpetuae aequiparatur. 


Can. 724 - $8 1. Institutio post vincula sacra primum assumpta 
iugiter secundum constitutiones est protrahenda. 

$ 2. Sodales in rebus divinis et humanis pari gressu instituantur; 
de continua vero eorum spirituali formatione seriam habeant curam 
instituti Moderatores. 


Can. 725 - Institutum sibi associare potest, aliquo vinculo in con- 
stitutionibus determinato, alios christifideles, qui ad evangelicam per- 

fectionem secundum spiritum instituti contendant eiusdemque missionem 
participent. 


Can. 726 - 8 1. Elapso tempore incorporationis temporariae, soda- 
lis institutum libere derelinquere valet vel a sacrorum vinculorum re- 
novatione iusta de causa a Moderatore maiore, audito suo consilio, ex- 
cludi potest. 


$ 2. Sodalis temporariae incorporationis id sponte petens, indul- 
tum discedendi a supremo Moderatore de consensu sui consilii gravi de 
causa obtinere valet. 


Can. 727 - 8 1. Sodalis perpetue incorporatus, qui institutum de- 
relinquere velit, indultum discedendi, re coram Domino serio perpensa, 
a Sede Apostolica per Moderatorem supremum petat, si institutum est 
iuris pontificii; secus etiam ab Episcopo dioecesano, prout in consti- 
tutionibus | definitur. 


$ 2. S1 agatur de clerico instituto incardinato, servetur prae- 
scriptum can. 693. 


Can. 728 - Indulto discedendi legitime concesso, cessant omnia 
vincula necnon iura et obligationes ab incorporatione promanantia. 


Can. 729 - Sodalis ab instituto dimittitur ad normam cann. 694 et 
695; constitutiones praeterea determinent alias causas dimissionis, 
dummodo sint proportionate graves, externae, imputabiles et iuridice 
comprobatae, atque modus procedendi servetur in cann. 697-700 sta- 
tutus. Dimisso applicatur praescriptum can. 70l. 


Can. 730 - Ut sodalis instituti saecularis ad aliud institutum saecu- 
lare transeat, serventur praescripta cann. 684, $8 l1, 2, 4 et 685; ut vero 
ad aliud vel ex alio instituto vitae consecratae fiat transitus, licentia 
requiritur Sedis Apostolicae, cuius mandatis standum est. 


SECTIO II 
DE  |SOCIETATIBUS VITAE | APOSTOLICAE 


Can. 731 - $ 1l. Institutis vitae consecratae accedunt societates 
vitae apostolicae, quarum sodales, sine votis religiosis, finem apostoli- 
cum societatis proprium prosequuntur et, vitam fraternam in com- 
muni ducentes, secundum propriam vitae rationem, per observantiam 
constitutionum ad perfectionem caritatis tendunt. 


$ 2. Inter has sunt societates in quibus sodales, aliquo vinculo con- 
stitutionibus definito, consilia evangelica assumunt. 

Can. 732 - Quae in cann. 578-597, et 606 statuuntur, societatibus 
vitae apostolicae applicantur, salva tamen uniuscuiusque societatis 
natura; societatibus vero, de quibus in can. 731, 8 2, etiam cann. 598- 
602 applicantur. 


Can. 733 - $ 1. Domus erigitur et communitas localis constituitur 
a competenti auctoritate societatis, praevio consensu Episcopi dioece- 
sani in scriptis dato, qui etiam consuli debet, cum agitur de eius 
suppressione. 


$ 2. Consensus ad erigendam domum secumfert ius habendi saltem 
oratorium, in quo sanctissima Eucharistia celebretur et asservetur. 


Can. 734 - Regimen societatis a constitutionibus determinatur, ser- 
vatis, iuxta naturam uniuscuiusque societatis, cann. 617-633. 


Can. 735 - 8 1. Sodalium admissio, probatio, incorporatio et insti- 
tutio determinantur iure proprio cuiusque societatis. 


$8 2. Ad admissionem in societatem quod attinet, serventur condi- 
ciones in cann. 642-645 statutae. 


$ 3. Ius proprium determinare debet rationem probationis et insti- 
tutionis fini et indoli societatis accommodatam, praesertim doctrina- 
lem, spiritualem et apostolicam, ita ut sodales vocationem divinam 
agnoscentes ad missionem et vitam societatis apte praeparentur. 


Can. 736 - $ 1. In societatibus clericalibus clerici ipsi societati 
incardinantur, nisi aliter ferant constitutiones. 


$ 2. In iis quae ad rationem studiorum et ad ordines suscipiendos 
pertinent, serventur normae clericorum saecularium, firma tamen $ 1. 


Can. 737 - Incorporatio secumfert ex parte sodalium obligationes 
et iura in constitutionibus definita, ex parte autem societatis, curam 
sodales ad finem propriae vocationis perducendi, iuxta constitutiones. 


Can. 738 - $ 1. Sodales omnes subsunt propriis Moderatoribus ad 
normam constitutionum in iis quae vitam internam et disciplinam so- 
cietatis respiciunt. 


$ 2. Subsunt quoque Episcopo dioecesano in iis quae cultum publi- 
cum, curam animarum aliaque apostolatus opera respiciunt, attentis 
cann. 679-683. 


$ 3. Relationes sodalis dioecesi incardinati cum Episcopo proprio 
constitutionibus vel particularibus conventionibus definiuntur. 


Can. 739 - Sodales, praeter obligationes quibus, uti sodales, obnoxii 
sunt secundum constitutiones, communibus obligationibus clericorum 
adstringuntur, nisi ex natura rei vel ex contextu sermonis aliud constet. 

Can. 740 - Sodales habitare debent in domo vel in communitate 
legitime constituta et servare vitam communem, ad normam iuris pro- 
prii, quo quidem etiam absentiae a domo vel communitate reguntur. 


Can. 741 - $ I. Societates et, nisi aliter ferant constitutiones, earum 
partes et domus, personae sunt iuridicae et, qua tales, capaces bona 
temporalia acquirendi, possidendi, administrandi et alienandi, ad nor- 
mam praescriptorum Libri V De bonis Ecclesiae temporalibus, cann. 636, 
638 et 639, necnon iuris proprii. 


$ 2. Sodales capaces quoque sunt, ad normam iuris proprii, bona 
temporalia acquirendi, possidendi, administrandi de iisque disponendi, 
sed quidquid ipsis intuitu societatis obveniat, societati acquiritur. 


Can. 742 - Egressus et dimissio sodalis nondum definitive incor- 
porati reguntur constitutionibus cuiusque societatis. 


Can. 743 - Indultum discedendi a societate, cessantibus iuribus 
et obligationibus ex incorporatione promanantibus, firmo praescripto 
can. 693, sodalis definitive incorporatus a supremo Moderatore cum 
consensu eius consilii obtinere potest, nisi id iuxta constitutiones Sanc- 
tae Sedi reservetur. 


Can. 744 - $ 1. Supremo quoque Moderatori cum consensu sui con- 
silii pariter reservatur licentiam concedere sodali definitive incorpo- 
rato ad aliam societatem vitae apostolicae transeundi, suspensis inte- 
rim iuribus et obligationibus propriae societatis, firmo tamen iure 
redeundi ante definitivam incorporationem in novam societatem. 


$8 2. Ut transitus fiat ad institutum vitae consecratae vel ex eo ad 
societatem vitae apostolicae, licentia requiritur Sanctae Sedis, cuius 
mandatis standum est. 


Can. 745 - Supremus Moderator cum consensu sui consilii sodali 
definitive incorporato concedere potest indultum vivendi extra socie- 
tatem, non tamen ultra triennium, suspensis iuribus et obligationibus 
quae cum ipsius nova condicione componi non possunt ; permanet tamen 
sub cura Moderatorum. Si agitur de clerico, requiritur praeterea con- 
sensus Ordinarii loci in quo commorari debet, sub cuius cura et depen- 
dentia etiam manet. 


Can. 746 - Ad dimissionem sodalis definitive incorporati serventur, 
congrua congruis referendo, cann. 604-704. 


LIBER III 
DE ECCLESIAE MUNERE DOCENDI 


Can. 747 - $8 1. Ecclesiae, cui Christus Dominus fidei depositum 
concredidit ut ipsa, Spiritu Sancto assistente, veritatem revelatam sancte 
custodiret, intimius perscrutaretur, fideliter annuntiaret atque expo- 
neret, officium est et ius nativum, etiam mediis communicationis socialis 
sibi propriis adhibitis, a qualibet humana potestate independens, omni- 
bus gentibus Evangelium praedicandi. 


$ 2. Ecclesiae competit semper et ubique principia moralia etiam de 
ordine sociali annuntiare, necnon iudicium ferre de quibuslibet rebus 
humanis, quatenus personae humanae iura fundamentalia aut anima- 
rum salus id exigant. 


Can. 748 - 8 1. Omnes homines veritatem in iis, quae Deum eiusque 
Ecclesiam respiciunt, quaerere tenentur eamque cognitam amplectendi 
ac servandi obligatione vi legis divinae adstringuntur et iure gaudent. 


$ 2. Homines ad amplectendam fidem catholicam contra ipsorum 
conscientiam per coactionem adducere nemini umquam fas est. 


Can. 749 - $ 1. Infallibilitate in magisterio, vi muneris sui gaudet 
Summus Pontifex quando ut supremus omnium christifidelium Pastor 
et Doctor, cuius est fratres suos in fide confirmare, doctrinam de fide 
vel de moribus tenendam definitivo actu proclamat. 


$ 2. Infallibilitate in magisterio pollet quoque Collegium Episco- 
porum quando magisterium exercent Episcopi in Concilio Oecumenico 
coadunati cum, ut fidei et morum doctores et iudices, pro universa Ec- 
clesia doctrinam de fide vel de moribus definitive tenendam declarant; 
aut quando per orbem dispersi, communionis nexum inter se et cum 
Petri successore servantes, una cum eodem Romano Pontifice authen- 
tice res fidei vel morum docentes, in unam sententiam tamquam defi- 
nitive tenendam conveniunt. 


$ 3. Infallibiliter definita nulla intellegitur doctrina nisi id mani- 
feste constiterit. 


Can. 750 - Fide divina et catholica ea omnia credenda sunt quae 
verbo Dei scripto vel tradito, uno scilicet fidei deposito Ecclesiae com- 

misso, continentur, et insimul ut divinitus revelata proponuntur, sive 
ab Ecclesiae magisterio sollemni, sive ab eius magisterio ordinario et 
universali ; quod scilicet communi adhaesione christifidelium sub ductu 
sacr magisterii manifestatur; tenentur igitur omnes quascumque de- 
vitare doctrinas iisdem contrarias. 


Can. 751 - Dicitur haeresis, pertinax, post receptum baptismum, 
alicuius veritatis fide divina et catholica credendae denegatio, aut de 
eadem pertinax dubitatio ; apostasia, fidei christianae ex toto repu- 
diatio; schisma, subiectionis Summo Pontifici aut communionis cum 
Ecclesiae membris eidem subditis detrectatio. 


Can. 752 - Non quidem fidei assensus, religiosum tamen intellectus 
et voluntatis obsequium praestandum est doctrinae, quam sive Summus 
Pontifex sive Collegium Episcoporum de fide vel de moribus enuntiant, 
cum magisterium authenticum exercent, etsi definitivo actu eandem 
proclamare non intendant ; christifideles ergo devitare curent quae cum 
eadem non congruant. 


Can. 753 - Episcopi, qui sunt in communione cum Collegii capite 
et membris, sive singuli sive in conferentiis Episcoporum aut in con- 
ciliis particularibus congregati, licet infallibilitate in docendo non pol- 
leant, christifidelium suae curae commissorum  authentici sunt fidei 
doctores et magistri; cui authentico magisterio suorum Episcoporum 
christifideles religioso animi obsequio adhaerere tenentur. 


Can. 754 - Omnes christifideles obligatione tenentur servandi con- 
stitutiones et decreta, quae ad doctrinam proponendam et erroneas 
opiniones proscribendas fert legitima Ecclesiae auctoritas, speciali 
vero ratione, quae edit Romanus Pontifex vel Collegium Episcoporum. 


Can. 755 - $8 1. Totius Collegii Episcoporum et Sedis Apostolicae 
imprimis est fovere et dirigere motum oecumenicum apud catholicos, 
cuius finis est unitatis redintegratio inter universos christianos ad quam 
promovendam Ecclesia ex voluntate Christi tenetur. 


$ 2. Episcoporum item est, et, ad normam iuris, Episcoporum confe- 
rentiarum, eandem unitatem promovere atque pro variis adiunctorum 
necessitatibus vel opportunitatibus, normas practicas impertire, atten- 
tis praescriptis a suprema Ecclesiae auctoritate latis. 

TITULUS I 
DE DIVINI VERBI MINISTERIO 


Can. 756 - $ 1. Quoad universam Ecclesiam munus Evangelii an- 
nuntiandi praecipue Romano Pontifici et Collegio Episcoporum com- 
missum est. 


$ 2. Quoad Ecclesiam particularem sibi concreditam illud munus 
exercent singuli Episcopi, qui quidem totius ministerii verbi in eadem 
sunt moderatores; quandoque vero aliqui Episcopi coniunctim illud 
explent quoad diversas simul Ecclesias, ad normam iuris. 


Can. 757 - Presbyterorum, qui quidem Episcoporum cooperatores 
sunt, proprium est Evangelium Dei annuntiare ; praesertim hoc officio 
tenentur, quoad populum sibi commissum, parochi aliique quibus cura 
animarum concreditur; diaconorum etiam est in ministerio verbi po- 
pulo Dei, in communione cum Episcopo eiusque presbyterio, inservire. 


Can. 758 - Sodales institutorum vitae consecratae, vi propriae Deo 
consecrationis, peculiari modo Evangelii testimonium reddunt, iidemque 
in Evangelio annuntiando ab Episcopo in auxilium convenienter assu- 
muntur. 


Can. 759 - Christifideles laici, vi baptismatis et confirmationis, 
verbo et vitae christianae exemplo evangelici nuntii sunt testes; vocari 
etiam possunt ut in exercitio ministerii verbi cum Episcopo et presby- 
teris cooperentur. 


Can. 760 - In ministerio verbi, quod sacra Scriptura, Traditione, 
liturgia, magisterio vitaque Ecclesiae innitatur oportet, Christi myste- 
rium integre ac fideliter proponatur. 


Can. 761 - Varia media ad doctrinam christianam annuntiandam 
adhibeantur quae praesto sunt, imprimis praedicatio atque catechetica 
institutio, quae quidem semper principem locum tenent, sed et pro 
positio doctrinae in scholis, in academiis, conferentiis et coadunatio- 
nibus omnis generis, necnon eiusdem diffusio per declarationes publicas 
a legitima auctoritate occasione quorundam eventuum factas, prelo 
aliisque instrumentis communicationis socialis. 


CAPUT I 
DE VERBI DEI PRAEDICATIONE 


Can. 762 - Cum Dei populus primum coadunetur verbo Dei vivi, 
quod ex ore sacerdotum omnino fas est requirere, munus praedicatio- 
nis magni habeant sacri ministri, cum inter praecipua ipsorum officia sit 
Evangelium Dei omnibus annuntiare. 

Can. 763 - Episcopis ius est ubique, non exclusis ecclesiis et ora- 
toriis institutorum religiosorum iuris pontificii, Dei verbum praedicare, 
nisi Episcopus loci in casibus particularibus expresse renuerit. 


Can. 764 - Salvo praescripto can. 765, facultate ubique praedicandi, 
de consensu saltem praesumpto rectoris ecclesiae exercenda, gaudent 
presbyteri et diaconi, nisi ab Ordinario competenti eadem facultas 
restricta fuerit aut sublata, aut lege particulari licentia expressa re- 
quiratur. 


Can. 765 - Ad praedicandum religiosis in eorum ecclesiis vel ora- 
toriis licentia requiritur Superioris ad normam constitutionum com- 
petentis. 


Can. 766 - Ad praedicandum in ecclesia vel oratorio admitti pos- 
sunt laici, si certis in adiunctis necessitas id requirat aut in casibus 
particularibus utilitas id suadeat, iuxta Episcoporum conferentiae prae- 
scripta, et salvo can. 767, $8 1. 


Can. 767 - $ 1- Inter praedicationis formas eminet homilia, quae 
est pars ipsius liturgiae et sacerdoti aut diacono reservatur ; in eadem 
per anni liturgici cursum ex textu sacro fidei mysteria et normae vitae 
christianae exponantur. 


$ 2. In omnibus Missis diebus dominicis et festis de praecepto, 
quae concursu populi celebrantur, homilia habenda est nec omitti 
potest nisi gravi de causa. 


$8 3. Valde commendatur ut, si sufficiens detur populi concursus, 
homilia habeatur etiam in Missis quae infra hebdomadam, praesertim 
tempore adventus et quadragesimae aut occasione alicuius festi vel 
Juctuosi eventus, celebrentur. 


$8 4. Parochi aut ecclesiae rectoris est curare ut haec praescripta 
religiose serventur. 


Can. 768 - $ 1. Divini verbi praecones christifidelibus imprimis 
proponant quae ad Dei gloriam hominumque salutem credere et facere 
oportet. 


$8 2. Impertiant quoque fidelibus doctrinam, quam Ecclesiae magi- 
sterium proponit de personae humanae dignitate et libertate, de fami- 
liae unitate et stabilitate eiusque muniis, de obligationibus quae ad 
homines in societate coniunctos pertinent, necnon de rebus temporali- 
bus iuxta ordinem a Deo statutum componendis. 


Can. 769 - Doctrina christiana proponatur modo auditorum con- 
dicioni accommodato atque ratione temporum necessitatibus aptata. 

Can. 770 - Parochi certis temporibus, iuxta Episcopi dioecesani 
praescripta, illas ordinent praedicationes, quas exercitia spiritualia et 
sacras missiones vocant, vel alias formas necessitatibus aptatas. 


Can. 771 - $8 1. Solliciti sint animarum pastores, praesertim Epi- 
scopi et parochi, ut Dei verbum iis quoque fidelibus nuntietur, qui ob 
vitae suae condicionem communi et ordinaria cura pastorali non satis 
fruantur aut eadem penitus careant. 


$ 2. Provideant quoque, ut Evangelii nuntium perveniat ad non 
credentes in territorio degentes, quippe quos, non secus ac fideles, 
animarum cura complecti debeat. 


Can. 772 — 8 1. Ad exercitium praedicationis quod attinet, ab 
omnibus praeterea serventur normae ab Episcopo dioecesano latae. 


$8 2. Ad sermonem de doctrina christiana faciendum via radiopho- 
nica aut televisifica, serventur praescripta ab Episcoporum conferentia 
statuta. 


CAPUT II 
DE CATECHETICA INSTITUTIONE 


Can. 773 - Proprium et grave officium pastorum praesertim ani- 
marum est catechesim populi christiani curare, ut fidelium fides, per 
doctrinae institutionem et vitae christianae experientiam, viva fiat 
explicita atque operosa. 


Can. 774 - $ 1. Sollicitudo catechesis, sub moderamine legitimae 
ecclesiasticae auctoritatis, ad omnia Ecclesiae membra pro sua cuiusque 
parte pertinet. 


$ 2. Prae ceteris parentes obligatione tenentur verbo et exemplo 
filios in fide et vitae christianae praxi efformandi; pari obligatione ad- 
stringuntur, qui parentum locum tenent atque patrini. 


Can. 775 - $8 1. Servatis praescriptis ab Apostolica Sede latis, Epi- 
scopi dioecesani est normas de re catechetica edicere itemque prospi- 
cere ut apta catechesis instrumenta praesto sint, catechismum etiam 
parando, si opportunum id videatur, necnon incepta catechetica fo- 
vere atque coordinare. 


$ 2. Episcoporum conferentiae est, si utile videatur, curare ut ca- 
techismi pro suo territorio, praevia Sedis Apostolicae approbatione, 
edantur. 


$ 3. Apud Episcoporum conferentiam institui potest officium ca- 
techeticum, cuius praecipuum munus sit singulis dioecesibus in re cate- 
chetica auxilium praebere. 

Can. 776 - Parochus, vi sui muneris, catecheticam efformationem 
adultorum, iuvenum et puerorum curare tenetur, quem in finem so- 
ciam sibi operam adhibeat clericorum paroeciae addictorum, sodalium 
institutorum vitae consecratae necnon societatum vitae apostolicae, 
habita ratione indolis uniuscuiusque instituti, necnon christifidelium 
laicorum, praesertim catechistarum; hi omnes, nisi legitime impediti, 
operam suam libenter praestare ne renuant. Munus parentum, in ca- 
techesi familiari, de quo in can. 774, 8 2, promoveat et foveat. 


Can. 777 - Peculiari modo parochus, attentis normis ab Episcopo 
dioecesano statutis, curet : 

TU ut apta catechesis impertiatur pro sacramentorum celebra- 
tione ; 

2? ut pueri, ope catecheticae institutionis per congruum tempus 
impertitae, rite praeparentur ad primam receptionem sacramentorum 
paenitentiae et sanctissimae Eucharistiae necnon ad sacramentum con- 
firmationis ; 

3? ut iidem, prima communione recepta, uberius ac profundius 
catechetica efformatione excolantur; 

4? ut catechetica institutio iis etiam tradatur, quantum eorum 
condicio sinat, qui corpore vel mente sint praepediti ; 

5? ut iuvenum et adultorum fides, variis formis et inceptis, mu- 
niatur, illuminetur atque evolvatur. 


Can. 778 - Curent Superiores religiosi et societatum vitae aposto- 
licae ut in suis ecclesiis, scholis aliisve operibus sibi quoquo modo 
concreditis, catechetica institutio sedulo impertiatur. 


Can. 779 - Institutio catechetica tradatur omnibus adhibitis auxi- 
lüs, subsidiis didacticis et communicationis instrumentis, quae effica- 
ciora videantur ut fideles, ratione eorum indoli, facultatibus et aetati 
necnon vitae condicionibus aptata, plenius catholicam doctrinam edi- 
scere eamque aptius in praxim deducere valeant. 


Can. 780 - Curent locorum Ordinarii ut catechistae ad munus suum 
rite explendum debite praeparentur, ut nempe continua formatio eisdem 
praebeatur, utque Ecclesiae doctrinam apte cognoscant atque normas 
disciplinis paedagogicis proprias theoretice ac practice addiscant. 


TITULUS II 
DE ACTIONE ECCLESIAE MISSIONALI 


Can. 781 - Cum tota Ecclesia natura sua sit missionaria et opus 
evangelizationis habendum sit fundamentale officium populi Dei, chri- 
stifideles omnes, propriae responsabilitatis conscii, partem suam in 
opere missionali assumant. 

Can. 782 - $8 1. Suprema directio et coordinatio inceptorum et 
actionum quae ad opus missionale atque ad cooperationem missiona- 
riam pertinent, competit Romano Pontifici et Collegio Episcoporum. 


$ 2. Singuli Episcopi, utpote Ecclesiae universae atque omnium 
Ecclesiarum sponsores, operis missionalis peculiarem sollicitudinem 
habeant, praesertim incepta missionalia in propria Ecclesia particulari 
suscitando, fovendo ac sustinendo. 


Can. 783 - Sodales institutorum vitae consecratae, cum vi ipsius 
consecrationis sese servitio Ecclesiae dedicent, obligatione tenentur ad 
operam, ratione suo instituto propria, speciali modo in actione missio- 
nali navandam. 


Can. 784 - Missionarii, qui scilicet a competenti auctoritate ec- 
clesiastica ad opus missionale explendum mittuntur, eligi possunt autoch- 
thoni vel non, sive clerici saeculares, sive institutorum vitae consecra- 
tae vel societatis vitae apostolicae sodales, sive alii christifideles laici. 


Can. 785 - $8 1. In opere missionali peragendo assumantur cate- 
chistae, christifideles nempe laici debite instructi et vita christiana 
praestantes, qui, sub moderamine missionarii, doctrinae evangelicae 
proponendae et liturgicis exercitiis caritatisque operibus ordinandis sese 
impendant. 


$ 2. Catechistae efformentur in scholis ad hoc destinatis vel, ubi 
desint, sub moderamine missionariorum. 


Can. 786 - Actio proprie missionalis, qua Ecclesia implantatur in 
populis vel coetibus ubi nondum radicata est, ab Ecclesia absolvitur 
praesertim mittendo Evangelii praecones donec novellae Ecclesiae plene 
constituantur, instructae scilicet propriis viribus et sufficientibus me- 
diis, quibus, opus evangelizandi per se ipsae peragere valeant. 


Can. 787 - $8 1. Missionarii, vitae ac verbi testimonio, dialogum 
sincerum cum non credentibus in Christum instituant, ut ipsis, ra- 
tione eorundem ingenio et culturae aptata, aperiantur viae quibus ad 
evangelicum nuntium cognoscendum adduci valeant. 


$ 2. Curent ut quos ad evangelicum nuntium recipiendum aesti- 
ment paratos, veritates fidei edoceant, ita quidem ut ipsi ad baptismum 
recipiendum, libere id petentes, admitti possint. 


Can. 788 - $ 1. Qui voluntatem amplectendi fidem in Christum ma- 
nifestaverint, expleto tempore praecatechumenatus, liturgicis caerimo- 
niis admittantur ad catechumenatum, atque eorum nomina scriban- 
tur in libro ad hoc destinato. 


$ 2. Catechumeni, per vitae christianae institutionem et tiroci- 

nium, apte initientur mysterio salutis atque introducantur in vitam 
fidei, liturgiae et caritatis populi Dei atque apostolatus. 


$ 3. Conferentiae Episcoporum est statuta edere quibus catechu- 
menatus ordinetur, determinando quaenam a catechumenis sint prae- 
standa, atque definiendo quaenam eis agnoscantur praerogativae. 


Can. 789 - Neophyti, apta institutione ad veritatem evangelicam 
penitius cognoscendam et officia per baptismum suscepta implenda ef- 
formentur; sincero amore erga Christum eiusque Ecclesiam imbuantur. 


Can. 790 - $ 1. Episcopi dioecesani in territoriis missionis est: 
I promovere, moderari et coordinare incepta et opera, quae ad 
actionem missionalem spectant; 
2? curare ut debitae ineantur conventiones cum Moderatoribus 
institutorum quae operi missionali se dedicant, utque relationes cum 
lisdem in bonum cedant missionis. 


$ 2. Praescriptis ab Episcopo dioecesano de quibus in $ 1, n. T' editis, 
subsunt omnes missionarii, etiam religiosi eorumque auxiliares in eius 
dicione degentes. 


Can. 791 - In singulis dioecesibus ad cooperationem missionalem 

fovendam : 

I promoveantur vocationes missionales; 

2? sacerdos deputetur ad incepta pro missionibus efficaciter pro- 
movenda, praesertim Pontificia Opera Missionalia', 

3? celebretur dies annualis pro missionibus ; 

4? solvatur quotannis congrua pro missionibus stips, Sanctae Sedi 
transmittenda. 


Can. 792 - Episcoporum conferentiae opera instituant ac promo- 
veant, quibus ii qui e terris missionum laboris aut studii causa ad 
earundem territorium accedant, fraterne recipiantur et congruenti pa- 
storali cura adiuventur. 


TITULUS III 
DE EDUCATIONE CATHOLICA 


Can. 793 - $8 1. Parentes, necnon qui eorum locum tenent, obliga- 
tione adstringuntur et iure gaudent prolem educandi; parentes catho- 
lici officium quoque et ius habent ea eligendi; media et instituta quibus, 
iuxta locorum adiuncta, catholicae filiorum educationi aptius prospi- 
cere queant. 


$ 2. Parentibus ius est etiam iis fruendi auxiliis a societate civili 
praestandis, quibus in catholica educatione filiorum procuranda in- 
digeant. 

Can. 794 - $8 1. Singulari ratione officium et ius educandi spectat 
ad Ecclesiam, cui divinitus missio concredita est homines adiuvandi, ut 
ad christianae vitae plenitudinem pervenire valeant. 


8 2. Animarum pastoribus officium est omnia disponendi, ut edu- 
catione catholica omnes fideles fruantur. 


Can. 795 - Cum vera educatio integram persequi debeat personae 
humanae formationem, spectantem ad finem eius ultimum et simul ad 
bonum commune societatum, pueri et iuvenes ita excolantur ut suas 
dotes physicas, morales et intellectuales harmonice evolvere valeant, 
perfectiorem responsabilitatis sensum libertatisque rectum usum acqui- 
rant et ad vitam socialem active participandam conformentur. 


CAPUT I 


DE SCHOLIS 


Can. 796 - 8 1. Inter media ad excolendam educationem christifi- 
deles magni faciant scholas, quae quidem parentibus, in munere educa- 
tionis implendo, praecipuo auxilio sunt. 


$8 2. Cum magistris scholarum, quibus filios educandos concredant, 
parentes arcte cooperentur oportet; magistri vero in officio suo persol- 
vendo intime collaborent cum parentibus, qui quidem libenter audiendi 
sunt eorumque consociationes vel conventus instaurentur atque magni 
existimentur. 


Can. 797 - Parentes in scholis eligendis vera libertate gaudeant 
oportet ; quare christifideles solliciti esse debent ut societas civilis hanc 
libertatem parentibus agnoscat atque, servata iustitia distributiva, 
etiam subsidis tueatur. 


Can. 798 - Parentes filios concredant illis scholis in quibus educa- 
tioni catholicae provideatur; quod si facere non valeant, obligatione 
tenentur curandi, ut extra scholas debitae eorundem educationi catho- 
licae prospiciatur. 


Can. 799 - Chrstifideles enitantur ut in societate civili leges quae 
iuvenum formationem ordinant, educationi eorum religiosae et morali 
quoque, iuxta parentum conscientiam, in ipsis scholis prospiciant. 


Can. 800 - $ 1. Ecclesiae ius est scholas cuiusvis disciplinae, ge- 
neris et gradus condendi ac moderandi. 


$ 2. Christifideles scholas catholicas foveant, pro viribus adiutri- 
cem operam conferentes ad easdem condendas et sustentandas. 

Can. 801 - Instituta religiosa quibus missio educationis propria 
est, fideliter hanc suam missionem retinentes, satagant educationi ca- 
tholicae etiam per suas scholas, consentiente Episcopo dioecesano con- 
ditas, sese impendere. 


Can. 802 - 8 1. Si praesto non sint scholae in quibus educatio tra- 
datur christiano spiritu imbuta, Episcopi dioecesani est curare ut 
condantur. 


$ 2. Ubi id expediat, Episcopus dioecesanus provideat ut scholae 
quoque condantur professionales et technicae necnon aliae quae spe- 
cialibus necessitatibus requirantur. 


Can. 803 - $ 1. Schola catholica ea intellegitur quam auctoritas 
ecclesiastica competens aut persona iuridica ecclesiastica publica mode- 
ratur, aut auctoritas ecclesiastica documento scripto uti talem agnoscit. 


$ 2. Institutio et educatio in schola catholica principiis doctrinae 
catholicae nitatur oportet; magistri recta doctrina et vitae probitate 
praestent. 


$ 3. Nullar schola, etsi reapse catholica, nomen scholae catholicae 
gerat, nisi de consensu competentis auctoritatis ecclesiasticae. 


Can. 804 - 8$ 1. Ecclesiae auctoritati subicitur institutio et educatio 
religiosa catholica quae in quibuslibet scholis impertitur aut variis 
communicationis socialis instrumentis procuratur; Episcoporum con- 
ferentiae est de hoc actionis campo normas generales edicere, atque 
Episcopi dioecesani est eundem ordinare et in eum invigilare. 


$ 2. Loci Ordinarius sollicitus sit ut qui ad religionis institutio- 
nem in scholis, etiam non catholicis, deputentur magistri, recta doctrina, 
vitae christianae testimonio atque arte paedagogica sint praestantes. 


Can. 805 - Loci Ordinario pro sua dioecesi, ius est nominandi aut 
approbandi magistros religionis, itemque, si religionis morumve ratio 
id requirat, amovendi aut exigendi ut amoveantur. 


Can. 806 - $ 1. Episcopo dioecesano competit ius invigilandi et 
invisendi scholas catholicas in suo territorio sitas, eas etiam quae ab 
institutorum religiosorum sodalibus conditae sint aut dirigantur ; eidem 
item competit praescripta edere quae ad generalem attinent ordinatio- 
nem scholarum catholicarum : quae praescripta valent de scholis quoque 
quae ab iisdem sodalibus diriguntur, salva quidem eorundem quoad in- 
ternum earum scholarum moderamen autonomia. 


$ 2. Curent scholarum catholicarum Moderatores, advigilante loci 
Ordinario, ut institutio quae in iisdem traditur pari saltem gradu ac 
in aliis scholis regionis, ratione scientifica sit praestans. 

CAPUT II 


DE CATHOLICIS UNIVERSITATIBUS 
ALIISQUE STUDIORUM SUPERIORUM INSTITUTIS 


Can. 807 - Ius est Ecclesiae erigendi et moderandi studiorum uni- 
versitates, quae quidem ad altiorem hominum culturam et pleniorem 
personae humanae promotionem necnon ad ipsius Ecclesiae munus 
docendi implendum conferant. 


Can. 808 - Nulla studiorum universitas, etsi reapse catholica, ti- 
tulum seu nomen universitatis catholicae gerat, nisi de consensu com- 
petentis auctoritatis ecclesiasticae. 


Can. 809 - Episcoporum conferentiae curent ut habeantur, si fieri 
possit et expediat, studiorum universitates aut saltem facultates, in 
ipsarum territorio apte distributae, in quibus variae disciplinae, ser- 
vata quidem earum scientifica autonomia, investigentur et tradantur, 
doctrinae catholicae ratione habita. 


Can. 810 - 8 1. Auctoritati iuxta statuta competenti officium *est 
providendi ut in universitatibus catholicis nominentur docentes qui, 
praeterquam idoneitate scientifica et paedagogica, doctrinae integri- 
tate et vitae probitate praestent utque, deficientibus his requisitis, ser- 
vato modo procedendi in statutis definito, a munere removeantur. 


$ 2. Episcoporum conferentiae et Episcopi dioecesani, quorum in- 
terest, officium habent et ius invigilandi, ut in iisdem universitatibus 
principia doctrinae catholicae fideliter serventur. 


Can. 811 - $ 1. Curet auctoritas ecclesiastica competens ut in uni- 
versitatibus catholicis erigatur facultas aut institutum aut saltem ca- 
thedra theologiae, in qua lectiones laicis quoque studentibus tradantur. 

$ 2. In singulis universitatibus catholicis lectiones habeantur, in 
quibus eae praecipue tractentur quaestiones theologicae, quae cum di- 
sciplinis earundem facultatum sunt conexae. 


Can. 812 - Qui in studiorum superiorum institutis quibuslibet di- 
sciplinas tradunt theologicas, auctoritatis ecclesiasticae competentis 
mandatum habeant oportet. 


Can. 813 - Episcopus dioecesanus impensam habeat curam pasto- 
ralem studentium, etiam per paroeciae erectionem, vel saltem per sa- 
cerdotes ad hoc stabiliter deputatos, et provideat ut apud universitates, 
etiam non catholicas, centra habeantur universitaria catholica, quae 
iuventuti adiutorio sint, praesertim spirituali. 


Can. 814 - Quae de universitatibus statuuntur praescripta, pari ra- 
tione applicantur aliis studiorum superiorum institutis. 

CAPUT III 
DE UNIVERSITATIBUS ET FACULTATIBUS ECCLESIASTICIS 


Can. 815 - Ecclesiae, vi muneris sui veritatem revelatam nuntiandi, 
propriae sunt universitates vel facultates ecclesiasticae ad disciplinas 
sacras vel cum sacris conexas pervestigandas, atque studentes in iisdem 
disciplinis scientifice instituendos. 


Can. 816 - $ 1. Universitates et facultates ecclesiasticae constitui 
tantum possunt erectione ab Apostolica Sede facta aut approbatione ab 
eadem concessa; eidem competit etiam earundem superius moderamen. 


$ 2. Singulae universitates et facultates ecclesiasticae sua habere 
debent statuta et studiorum rationem ab Apostolica Sede approbata. 


Can. 817 - Gradus academicos, qui effectus canonicos in Ecclesia 
habeant, nulla universitas vel facultas conferre valet, quae non sit ab 
Apostolica Sede erecta vel approbata. 


Can. 818 - Quae de universitatibus catholicis in cann. 810, 812 et 
813 statuuntur praescripta, de universitatibus facultatibusque eccle- 
siasticis quoque valent. 


Can. 819 - Quatenus dioecesis aut instituti religiosi immo vel ipsius 
Ecclesiae universae bonum id requirat, debent Episcopi dioecesani aut 
institutorum Superiores competentes ad universitates vel facultates eccle- 
siasticas mittere iuvenes et clericos et sodales indole, virtute et ingenio 
praestantes. 


Can. 820 - Curent universitatum et facultatum ecclesiasticarum 
Moderatores ac professores ut variae universitatis facultates mutuam 
sibi, prout obiectum siverit, praestent operam, utque inter propriam 
universitatem vel facultatem et alias universitates et facultates, etiam 
non ecclesiasticas, mutua habeatur cooperatio, qua nempe eaedem co- 
niuncta opera, conventibus, investigationibus scientificis coordinatis 
aliisque mediis, ad maius scientiarum incrementum conspirent. 


Can. 821 - Provideant Episcoporum conferentia atque Episcopus 
dioecesanus ut, ubi fieri possit, condantur instituta superiora scien- 
tiarum religiosarum, in quibus nempe edoceantur disciplinae theologicae 
aliaeque quae ad culturam christianam pertineant. 

TITULUS IV 


DE INSTRUMENTIS COMMUNICATIONIS SOCIALIS 
ET IN SPECIE DE LIBRIS 


Can. 822 - $ 1. Ecclesiae pastores, in suo munere explendo iure 
Ecclesiae proprio utentes, instrumenta communicationis socialis adhi- 
bere satagant. 


$ 2. Iisdem pastoribus curae sit fideles edocere se officio teneri coope- 
randi ut instrumentorum communicationis socialis usus humano christia- 
noque spiritu vivificetur. 


$8 3. Omnes christifideles, ii praesertim qui quoquo modo in eorundem 
instrumentorum ordinatione aut usu partem habent, solliciti sint ope- 
ram adiutricem actioni pastorali praestare, ita ut Ecclesia eti.7.m iisdem 
instrumentis munus suum efficaciter exerceat. 


Can. 823 - $ 1. Ut veritatum fidei morumque integritas servetur, 
officium et ius est Ecclesiae pastoribus invigilandi, ne scriptis aut usu 
instrumentorum communicationis socialis christifidelium fidei aut mo- 
ribus detrimentum afferatur; item exigendi, ut quae scripta fidem mo- 
resve tangant a christifidelibus edenda suo iudicio subiciantur; necnon 
reprobandi scripta quae rectae fidei aut bonis moribus noceant. 


$8 2. Officium et ius, de quibus in $ 1, competunt Episcopis, tum 
singulis tum in conciliis particularibus vel Episcoporum conferentiis 
adunatis quoad christifideles suae curae commissos, supremae autem 
Ecclesiae auctoritati quoad universum Dei populum. 


Can. 824 - $8 I. Nisi aliud statuatur, loci Ordinarius, cuius licentia 
aut approbatio ad libros edendos iuxta canones huius tituli est petenda, 
est loci Ordinarius proprius auctoris aut Ordinarius loci in quo libri 
publici iuris fient. 


$8 2. Quae in canonibus huius tituli statuuntur de libris, quibuslibet 
scriptis divulgationi publicae destinatis applicanda sunt, nisi aliud 
constet. : 


Can. 825 - $8 1. Libri sacrarum Scripturarum edi non possunt nisi 
ab Apostolica Sede aut ab Episcoporum conferentia approbati sint; 
itemque ut eorundem versiones in linguam vernaculam edi possint, re- 
quiritur ut ab eadem auctoritate sint approbatae atque insimul neces- 
saris et sufficientibus explicationibus sint instructae. 


$ 2. Versiones sacrarum Scripturarum convenientibus explicationi- 
bus instructas, communi etiam cum fratribus seiunctis opera, parare 
atque edere possunt christifideles catholici, de licentia Episcoporum 
conferentiae. 

Can. 826 - $ 1. Ad libros liturgicos quod attinet, serventur prae- 
scripta can. 838. 

$ 2. Ut iterum edantur libri liturgici necnon eorum versiones in 
linguam vernaculam eorumve partes, constare debet de concordantia cum 
editione approbata ex attestatione Ordinarii loci in quo publici iuris 
fiunt. 

$ 3. Libri precum pro publico vel privato fidelium usu ne edantur 
nisi de licentia loci Ordinarii. 


Can. 827 - $ 1. Catechismi necnon alia scripta ad institutionem 
catecheticam pertinentia eorumve versiones, ut edantur, approbatione 
egent loci Ordinarii, firmo praescripto can. 775, $ 2. 


$8 2. Nisi cum approbatione competentis auctoritatis ecclesiasticae 
editi sint aut ab ea postea approbati, in scholis, sive elementariis sive 
mediis sive superioribus, uti textus, quibus institutio nititur, adhiberi 
non possunt libri qui quaestiones respiciunt ad sacram Scripturam, ad 
theologiam, ius canonicum, historiam ecclesiasticam, et ad religiosas 
aut morales disciplinas pertinentes. 


$8 3. Commendatur ut libri materias de quibus in $8 2 tractantes, 
licet non adhibeantur uti textus in institutione tradenda, itemque scripta 
in quibus aliquid habetur quod religionis aut morum honestatis peculia- 
riter intersit, iudicio subiciantur loci Ordinarii. 


$ 4. In ecclesiis oratoriisve exponi, vendi aut dari non possunt libri 
vel alia scripta de quaestionibus religionis aut morum tractantia, nisi 
cum licentia competentis auctoritatis ecclesiasticae edita sint aut ab 
ea postea approbata. 


Can. 828 - Collectiones decretorum aut actorum ab aliqua aucto- 
ritate ecclesiastica editas, iterum edere non licet, nisi impetrata prius 
eiusdem auctoritatis licentia et servatis condicionibus ab eadem prae- 
scriptis. 


Can. 829 - Approbatio vel licentia alicuius operis edendi pro textu 
originali valet, non vero pro eiusdem novis editionibus vel translationibus. 


Can. 830 - $ 1. Integro manente iure uniuscuiusque loci Ordinarii 
committendi personis sibi probatis iudicium de libris, ab Episcoporum 
conferentia confici potest elenchus censorum, scientia, recta doctrina et 
prudentia praestantium, qui curiis dioecesanis praesto sint, aut con- 
stitui etiam potest commissio censorum, quam loci Ordinarii consulere 
possint. 

$ 2. Censor, in suo obeundo officio, omni personarum acceptione se- 
posita, prae oculis tantummodo habeat Ecclesiae de fide et moribus doc- 
trinam, uti a magisterio ecclesiastico proponitur. 


$8 3. Censor sententiam suam scripto dare debet ; quae si faverit, Or- 
dinarius pro suo prudenti iudicio licentiam concedat ut editio fiat, 

expresso suo nomine necnon tempore ac loco concessae licentiae; quod 
si eam non concedat, rationes denegationis cum operis scriptore Ordi- 
narius communicet. 


Can. 831 - $ 1. In diariis, libellis aut foliis periodicis quae religio- 
nem catholicam aut bonos mores manifesto impetere solent, ne quid- 
piam conscribant christifideles, nisi iusta et rationabili de causa ; clerici 
autem et institutorum religiosorum sodales, tantummodo de licentia 
loci Ordinarii. 


$ 2. Episcoporum conferentiae est normas statuere de requisitis ut 
clericis atque sodalibus institutorum religiosorum partem habere liceat 
in tractandis via radiophonica aut televisifica quaestionibus, quae ad 
doctrinam catholicam aut mores attineant. 


Can. 832 - Institutorum religiosorum sodale» ut scripta quaestiones 
religionis morumve tractantia edere possint, licentia quoque egent sui 
Superioris maioris ad normam constitutionum. 


TITULUS V 
DE FIDEI PROFESSIONE 


Can. 833 - Obligatione emittendi personaliter professionem fidei, 
secundum formulam a Sede Apostolica probatam, tenentur : 

FI coram praeside eiusve delegato, omnes qui Concilio Oecumenico 
vel particulari, synodo Episcoporum atque synodo dioecesanae intersunt 
cum voto sive deliberativo sive consultivo; praeses autem coram Con- 
cilio aut synodo ; 

2? promoti ad cardinalitiam dignitatem iuxta sacri Collegii sta- 
tuta; 

3? coram delegato ab Apostolica Sede, omnes promoti ad episco- 
patum, itemque qui Episcopo dioecesano aequiparantur; 

4? coram collegio consultorum, Administrator dioecesanus; 

5? coram Episcopo dioecesano eiusve delegato, Vicarii generales 
et Vicarii episcopales necnon Vicarii iudiciales ; 

6? coram loci Ordinario eiusve delegato, parochi, rector, magistri 
theologiae et philosophiae in seminariis, initio suscepti muneris ; pro- 
movendi ad ordinem diaconatus; 

7? coram Magno Cancellario eoque deficiente coram Ordinario loci 
eorumve delegatis, rector universitatis ecclesiasticae vel catholicae, initio 
suscepti muneris ; coram rectore, si sit sacerdos, vel coram loci Ordinario 
eorumve delegatis, docentes qui disciplinas ad fidem vel mores pertinen- 
tes in quibusvis universitatibus tradunt, initio suscepti muneris ; 

8? Superiores in institutis religiosis et societatibus vitae aposto- 
licae clericalibus, ad normam constitutionum. 


LIBER IV 
DE ECCLESIAE MUNERE SANCTIFICANDI 


Can. 834 - $ 1. Munus sanctificandi Ecclesia peculiari modo adim- 
plet per sacram liturgiam, quae quidem habetur ut Iesu Christi muneris 
sacerdotalis exercitatio, in qua hominum sanctificatio per signa sensi- 
bilia significatur ac modo singulis proprio efficitur, atque a mystico 
lesu Christi Corpore, Capite nempe et membris, integer cultus Dei 
publicus exercetur. 


$ 2. Huiusmodi cultus tunc habetur, cum defertur nomine Eccle- 
siae a personis legitime deputatis et per actus ab Ecclesiae auctoritate 
probatos. 


Can. 835 - $ 1. Munus sanctificandi exercent imprimis Episcopi, qui 
sunt magni sacerdotes, mysteriorum Dei praecipui dispensatores, atque 
totius vitae liturgicae in Ecclesia sibi commissa moderatores, promoto- 
res atque custodes. 


$ 2. Illud quoque exercent presbyteri, qui nempe, et ipsi Christi 
sacerdotii participes, ut eius ministri sub Episcopi auctoritate, ad cul- 
tum divinum celebrandum et populum sanctificandum  consecrantur. 


$ 3. Diaconi in divino cultu celebrando partem habent, ad normam 
juris praescriptorum. 


$ 4. In munere sanctificandi propriam sibi partem habent ceteri 
quoque christifideles actuose in liturgicis celebrationibus, in euchari- 
stica praesertim, suo modo participando; peculiari modo idem munus 
participant parentes vitam coniugalem spiritu christiano ducendo et 
educationem christianam filiorum procurando. 


Can. 836 - Cum cultus christianus, in quo sacerdotium commune 
christifidelium exercetur, opus sit quod a fide procedit et eadem inni- 
titur, ministri sacri eandem excitare et illustrare sedulo curent, mini- 
sterio praesertim verbi, quo fides nascitur et nutritur. 


Can. 837 - $8 1. Actiones liturgicae non sunt actiones privatae, sed 
celebrationes Ecclesiae ipsius, quae est « unitatis sacramentum », sci- 
licet plebs sancta sub Episcopis adunata et ordinata; quare ad univer- 
sum corpus Ecclesiae pertinent illudque manifestant et afficiunt; sin- 

gula vero membra ipsius attingunt diverso modo, pro diversitate ordi- 
num, munerum et actualis participationis. 


$ 2. Actiones liturgicae, quatenus suapte natura celebrationem com- 
munem secumferant, ubi id fieri potest, cum frequentia et actuosa par- 
ticipatione christifidelium celebrentur. 


Can. 838 - $ 1. Sacrae liturgiae moderatio ab Ecclesiae auctoritate 
unice pendet: quae quidem est penes Apostolicam ..Sedem et, ad nor- 
mam iuris, penes Episcopum dioecesanum. 


$ 2. Apostolicae Sedis est sacram liturgiam Ecclesiae universae 
ordinare, libros liturgicos edere eorumque versiones in linguas verna- 
culas recognoscere, necnon advigilare ut ordinationes liturgicae ubique 
fideliter observentur. 


$8 3. Ad Episcoporum conferentias spectat versiones librorum litur- 
gicorum in linguas vernaculas, convenienter intra limites in ipsis libris 
liturgicis definitos aptatas, parare, easque edere, praevia recognitione 
Sanctae Sedis. 


$8 4. Ad Episcopum dioecesanum in Ecclesia sibi commissa pertinet, 
intra limites suae competentiae, normas de re liturgica dare, quibus 
omnes tenentur. 


Can. 839 - $ 1. Aliis quoque mediis munus sanctificationis peragit 
Ecclesia, orationibus scilicet, quibus Deum deprecatur ut christifideles 
sanctificati sint in veritate, paenitentiae necnon caritatis operibus, 
quae quidem magnopere ad Regnum Christi in animis radicandum et 
roborandum adiuvant et ad mundi salutem conferunt. 


$ 2. Curent locorum Ordinarii ut orationes necnon pia et sacra exer- 
citia populi christiani normis Ecclesiae plene congruant. 


PARS I 
DE SACRAMENTIS 


Can. 840 - Sacramenta Novi Testamenti, a Christo Domino insti- 
tuta et Ecclesiae concredita, utpote actiones Christi et Ecclesiae, signa 
exstant ac media quibus fides exprimitur et roboratur, cultus Deo red- 
ditur et hominum sanctificatio efficitur, atque ideo ad communionem 
ecclesiasticam inducendam, firmandam et manifestandam summopere 
conferunt; quapropter in iis celebrandis summa veneratione debitaque 
diligentia uti debent tum sacri ministri tum ceteri christifideles. 


Can. 841 - Cum sacramenta eadem sint pro universa Ecclesia et 
ad divinum depositum pertineant, unius supremae Ecclesiae auctorita- 
tis est probare vel definire quae ad eorum validitatem sunt requisita, 

atque eiusdem aliusve auctoritatis competentis, ad normam can. 838, 
$88 3 et 4, est decernere quae ad eorum celebrationem, administrationem 
et receptionem licitam necnon ad ordinem in eorum celebratione ser- 
vandum spectant. 


Can. 842 - $ 1. Ad cetera sacramenta valide admitti nequit, qui 
baptismum non recepit. 

$8 2. Sacramenta baptismi, confirmationis et sanctissimae  Eucha- 
ristiae ita inter se coalescunt, ut ad plenam initiationem christianam 
requirantur. 


Can. 843 - $ 1. Ministri sacri denegare non possunt sacramenta 
lis qui opportune eadem petant, rite sint dispositi, nec iure ab iis reci- 
piendis prohibeantur. 

$ 2. Animarum pastores ceterique christifideles, pro suo quisque 
ecclesiastico munere, officium habent curandi ut qui sacramenta petunt 
debita evangelizatione necnon catechetica institutione ad eadem reci- 
pienda praeparentur, attentis normis a competenti auctoritate editis. 


Can. 844 - $ 1. Ministri catholici sacramenta licite administrant 
solis christifidelibus catholicis, qui pariter eadem a solis ministris ca- 
tholicis licite recipiunt, salvis huius canonis $8 2, 3 et 4, atque can. 861, 
$ 2 praescriptis. 

$ 2. Quoties necessitas id postulet aut vera spiritualis utilitas id 
suadeat, et dummodo periculum vitetur erroris vel indifferentismi, licet 
christifidelibus quibus physice aut moraliter impossibile sit accedere 
ad ministrum catholicum, sacramenta paenitentiae, Eucharistiae et 
unctionis infirmorum recipere a ministris non catholicis, in quorum 
Ecclesia valida exsistunt praedicta sacramenta. 

$ 3. Ministri catholici licite sacramenta paenitentiae, Eucharistiae 
et unctionis infirmorum administrant membris Ecclesiarum orienta- 
lium quae plenam cum Ecclesia catholica communionem non habent, si 
sponte id petant et rite sint disposita; quod etiam valet quoad membra 
aliarum Ecclesiarum, quae iudicio Sedis Apostolicae, ad sacramenta 
quod attinet, in pari condicione ac praedictae Ecclesiae orientales ver- 
santur. 

$8 4. Si adsit periculum mortis aut, iudicio Episcopi dioecesani 
aut Episcoporum conferentiae, alia urgeat gravis necessitas, ministri 
catholici licite eadem sacramenta administrant ceteris quoque christia- 
nis plenam communionem cum Ecclesia catholica non habentibus, qui 
ad suae communitatis ministrum accedere nequeant atque sponte id 
petant, dummodo quoad eadem sacramenta fidem catholicam manife- 
stent et rite sint dispositi. 

$ 5. Pro casibus de quibus in $32, 3 et 4, Episcopus dioecesanus 
aut Episcoporum conferentia generales normas ne ferant, nisi post 

consultationem cum auctoritate competenti saltem locali Ecclesiae vel 
communitatis non catholicae, cuius interest. 


Can. 845 - 8 1. Sacramenta baptismi, confirmationis et ordinis, 
quippe quae characterem imprimant, iterari nequeunt. 


$ 2. Si, diligenti inquisitione peracta, prüden* adhuc dubium su- 
persit num sacramenta de quibus in $ 1 revera aut valide collata fuerint, 
sub condicione conferantur. 


Can. 846 - $ 1. In sacramentis celebrandis fideliter serventur libri 
liturgici a competenti auctoritate probati; quapropter nemo in iisdem 
quidpiam proprio marte addat, demat aut mutet. 


$ 2. Minister sacramenta celebret secundum proprium ritum. 


Can. 847 - $ 1. In administrandis sacramentis, in quibus sacra olea 
adhibenda sunt, minister uti debet oleis ex olivis aut aliis ex plantis 
expressis atque, salvo praescripto can. 999, n. 2, ab Episcopo consecratis 
vel benedictis, et quidem recenter; veteribus ne utatur, nisi adsit ne- 
cessitas. 


$ 2. Parochus olea sacra a proprio Episcopo impetret eaque de- 
centi custodia diligenter asservet. 


Can. 848 - Minister, praeter oblationes a competenti auctoritate 
definitas, pro sacramentorum administratione nihil petat, cauto sem- 
per ne egentes priventur auxilio sacramentorum ratione paupertatis. 


TITULUS I 
DE BAPTISMO 


Can. 849 - Baptismus, ianua sacramentorum, in re vel saltem in 
voto ad salutem necessarius, quo homines a peccatis liberantur, in Dei 
filios regenerantur atque indelebili charactere Christo configurati Ec- 
clesiae incorporantur, valide confertur tantummodo per lavacrum aquae 
verae cum debita verborum forma. 


CAPUT I 
DE BAPTISMI CELEBRATIONE 


Can. 850 - Baptismus ministratur secundum ordinem in probatis 
liturgicis libris praescriptum, excepto casu necessitatis urgentis, in quo 
ea tantum observari debent, quae ad validitatem sacramenti requiruntur. 

Can. 851 - Baptismi celebratio debite praeparetur oportet ; itaque : 

T adultus, qui baptismum recipere intendit, ad catechumenatum 
admittatur et, quatenus fieri potest, per varios gradus ad initiationem 
sacramentalem perducatur, secundum ordinem initiationis ab Episco- 
porum conferentia aptatum et peculiares normas ab eadem editas ; 

2? infantis baptizandi parentes, itemque qui munus patrini sunt 
suscepturi, de significatione huius sacramenti deque obligationibus cum 
eo cohaerentibus rite edoceantur ; parochus per se vel per alios curet ut 
ita pastoralibus monitionibus, immo et communi precatione, debite 
parentes instruantur, plures adunando familias atque, ubi fieri possit, 
eas visitando. 


Can. 852 - $ 1. Quae in canonibus de baptismo adulti habentur 
praescripta, applicantur omnibus qui, infantia egressi, rationis usum 
assecuti sunt. 


$8 2. Infanti assimilatur, etiam ad baptismum quod attinet, qui non 
est sui compos. 


Can. 853 - Aqua in baptismo conferendo adhibenda, extra casum 
necessitatis, benedicta sit oportet, secundum librorum liturgicorum 
praescripta. 


Can. 854 - Baptismus conferatur sive per immersionem sive per 
infusionem, servatis Episcoporum conferentiae praescriptis. 


Can. 855 - Curent parentes, patrini et parochus ne imponatur nomen 
a sensu christiano alienum. 


Can. 856 - Licet baptismus quolibet die celebrari possit, commen- 
datur tamen ut ordinarie die dominica aut, si fieri possit, in vigilia 
Paschatis, celebretur. 


Can. 857 - $ 1. Extra casum necessitatis, proprius baptismi locus 
est ecclesia aut oratorium. 


$ 2. Pro regula habeatur ut adultus baptizetur in propria ecclesia 
paroeciali, infans vero in ecclesia paroeciali parentum propria, nisi 
iusta causa aliud suadeat. 


Can. 858 - $ 1. Quaevis ecclesia paroecialis baptismalem fontem 
habeat, salvo iure cumulativo aliis ecclesiis iam quaesito. 


$ 2. Loci Ordinarius, audito loci parocho, potest ad fidelium com- 
moditatem permittere aut iubere, ut fons baptismalis habeatur etiam 
in alia ecclesia aut oratorio intra paroeciae fines. 


Can. 859 - Si ad ecclesiam paroecialem aut ad aliam ecclesiam 
vel oratorium, de quo in can. 858, 8 2, baptizandus, propter locorum 


PARS I - De sacramentis 157 


distantiam aliave adiuncta, sine gravi incommodo accedere vel trans- 
ferri nequeat, baptismus conferri potest et debet in alia propinquiore 
ecclesia vel oratorio, aut etiam alio in loco decenti. 

»» 

Can. 860 - $8 1. Praeter casum necessitatis, baptismus ne confe- 
ratur in domibus privatis, nisi loci Ordinarius gravi de causa id per- 
miserit. 

$ 2. In valetudinariüs, nisi aliter Episcopus dioecesanus statuerit, 
baptismus ne celebretur, nisi in casu necessitatis vel alia ratione pa- 
storali cogente. 


CAPUT II 
DE BAPTISMI MINISTRO 


Can. 861 - $ 1. Minister ordinarius baptismi est Episcopus, presby- 
ter et diaconus, firmo praescripto can. 530, n. 1. 


8 2. Absente aut impedito ministro ordinario, licite baptismum con- 
fert catechista aliusve ad hoc munus ab Ordinario loci deputatus, immo, 
in casu necessitatis, quilibet homo debita intentione motus; solliciti 
sint animarum pastores, praesertim parochus, ut christifideles de recto 
baptizandi modo edoceantur. 


Can. 862 - Excepto casu necessitatis, nemini licet, sine debita 
licentia, in alieno territorio baptismum conferre, ne suis quidem subditis. 


Can. 863 - Baptismus adultorum, saltem eorum qui aetatem 
quattuordecim annorum expleverunt, ad Episcopum dioecesanum defe- 
ratur ut, si id expedire iudicaverit, ab ipso admiünistretur. 


CAPUT III 
DE BAPTIZANDIS 


Can. 864 - Baptismi capax est omnis et solus homo nondum 
baptizatus. 


Can. 865 - $ 1. Ut adultus baptizari possit, eum oportet volun- 
tatem baptismum recipiendi manifestaverit, de fidei veritatibus obli- 
gationibusque christianis sufficienter sit instructus atque in vita chri- 
stiana per catechumenatum sit probatus ; admoneatur etiam ut de pec- 
catis suis doleat. 


$8 2. Adultus, qui in periculo mortis versatur, baptizari potest si, 
aliquam de praecipuis fidei veritatibus cognitionem habens, quovis 

modo intentionem suam baptismum recipiendi manifestaverit et pro- 
mittat se christianae religionis mandata esse servaturum. 


Can. 866 - Adultus qui baptizatur, nisi gravis obstet ratio, statim 
post baptismum confirmetur atque celebrationem eucharisticam, com- 
munionem etiam recipiendo, participet. 


Can. 867 - $ 1. Parentes obligatione tenentur curandi ut infantes 
intra priores hebdomadas baptizentur ; quam primum post nativitatem, 
immo iam ante eam, parochum adeant ut sacramentum pro filio petant 
et debite ad illud praeparentur. 


$ 2. Si infans in periculo mortis versetur, sine ulla mora bapti- 
zetur. 


Can. 868 - $ 1. Ut infans licite baptizetur, oportet : 
T parentes, saltem eorum unus aut qui legitime eorundem lo- 
cum tenet, consentiant; 
2? spes habeatur fundata eum in religione catholica educatum 
iri; quae si prorsus deficiat, baptismus secundum praescripta iuris 
particularis differatur, monitis de ratione parentibus. 


$ 2. Infans parentum catholicorum, immo et non catholicorum, in 
periculo mortis licite baptizatur, etiam invitis parentibus. 


Can. 869 - $ 1. Si dubitetur num quis baptizatus fuerit, aut bap- 
tismus valide collatus fuerit, dubio quidem post seriam investigatio- 
nem permanente, baptismus eidem sub condicione conferatur. 


$ 2. Baptizati in communitate ecclesiali non catholica non sunt 
sub condicione baptizandi, nisi, inspecta materia et verborum forma 
in baptismo collato adhibitis necnon attenta intentione baptizati adulti 
et ministri baptizantis, seria ratio adsit de baptismi validitate dubitandi. 


$8 3. Quod si, in casibus de quibus in $38 1 et 2, dubia remaneat 
baptismi collatio aut validitas, baptismus ne conferatur nisi postquam 
baptizando, si sit adultus, doctrina de baptismi sacramento exponatur, 
atque eidem aut, si de infante agitur, eius parentibus rationes dubiae 
validitatis baptismi celebrati declarentur. 


Can. 870 - Infans expositus aut inventus, nisi re diligenter inve- 
stigata de eius baptismo constet, baptizetur. 


Can. 871 - Fetus abortivi, si vivant, quatenus fieri potest, bapti- 
zentur. 

CAPUT IV 
DE PATRINIS 


Can. 872 - Baptizando, quantum fieri potest, detur patrinus, 
cuius est baptizando adulto, in initiatione christiana adstare, et bap- 
tizandum infantem una cum parentibus ad baptismum praesentare 
itemque operam dare ut baptizatus vitam christianam baptismo con- 
gruam ducat obligationesque eidem inhaerentes fideliter adimpleat. 


Can. 873 - Patrinus unus tantum vel matrina una vel etiam unus 
et una assumantur. 


Can. 874 - $ 1. Ut quis ad munus patrini suscipiendum admitta- 
tur, oportet : 

T ab ipso baptizando eiusve parentibus aut ab eo qui eorum 
locum tenet aut, his deficientibus, a parocho vel ministro sit designa- 
tus atque aptitudinem et intentionem habeat hoc munus gerendi ; 

2? decimum sextum aetatis annum expleverit, nisi alia aetas ab 
Episcopo dioecesano statuta fuerit vel exceptio iusta de causa parocho 
aut ministro admittenda videatur; 

3? sit catholicus, confirmatus et sanctissimum Eucharistiae sa- 
cramentum iam receperit, idemque vitam ducat fidei et muneri susci- 
piendo congruam ; 

4? nulla poena canonica legitime irrogata vel declarata sit in- 
nodatus ; 

5? non sit pater aut mater baptizandi. 


$8 2. Baptizatus ad communitatem ecclesialem non catholicam per- 
tinens, nonnisi una cum patrino catholico, et quidem ut testis tantum 
baptismi, admittatur. 


CAPUT V 
DE COLLATI BAPTISMI PROBATIONE ET ADNOTATIONE 


Can. 875 - Qui baptismum administrat curet ut, nisi adsit patri- 
nus, habeatur saltem testis quo collatio baptismi probari possit. 


Can. 876 - Ad collatum baptismum comprobandum, si nemini fiat 
praeiudicium, sufficit declaratio unius testis omni exceptione maioris, 
aut ipsius baptizati iusiurandum, si ipse in aetate adulta baptismum 
receperit. 


Can. 877 - $ 1. Parochus loci, in quo baptismus celebratur, debet 
nomina baptizatorum, mentione facta de ministro, parentibus, patrinis 
necnon, si adsint, testibus, de loco ac die collati baptismi, in baptiza- 

torum libro sedulo et sine ulla mora referre, simul indicatis die et loco 
nativitatis. 


$8 2. Si de filio agatur e matre non nupta nato, matris nomen inse- 
rendum est, si publice de eius maternitate constet aut ipsa sponte sua, 
scripto vel coram duobus testibus, id petat; item nomen patris inscri- 
bendum est, si eius paternitas probatur aliquo publico documento aut 
ipsius declaratione coram parocho et duobus testibus facta; in ceteris 
casibus, inscribatur baptizatus, nulla facta de patris aut parentum no- 
mine indicatione. 


$8 3. Si de filio adoptivo agitur, inscribantur nomina adoptantium 
necnon, saltem si ita fiat in actu civili regionis, parentum naturalium 
ad normam $$ 1 et 2, attentis Episcoporum conferentiae praescriptis. 


Can. 878 - Si baptismus neque a parocho neque eo praesente 
administratus fuerit, minister baptismi, quicumque est, de collato bap- 
tismo certiorem facere debet parochum paroeciae in qua baptismus ad- 
ministratus est, ut baptismum adnotet ad normam can. 877, $ 1. 


TITULUS II 
DE SACRAMENTO CONFIRMATIONIS 


Can. 879 - Sacramentum confirmationis, quod characterem impri- 
mit et quo baptizati, iter initiationis christianae prosequentes, Spiri- 
tus Sancti dono ditantur atque perfectius Ecclesiae vinculantur, eosdem 
roborat arctiusque obligat ut verbo et opere testes sint Christi fidemque 
diffundant et defendant. 


CAPUT I 
DE CONFIRMATIONIS CELEBRATIONE 


Can. 880 - $ 1. Sacramentum confirmationis confertur per unctio- 
nem chrismatis in fronte, quae fit manus impositione atque per verba 
in probatis liturgicis libris praescripta. 

$8 2. Chrisma in sacramento confirmationis adhibendum debet esse 
ab Episcopo consecratum, etiamsi sacramentum a presbytero mini- 
stretur. 


Can. 881 - Expedit ut confirmationis sacramentum in ecclesia, 
et quidem intra Missam celebretur; ex causa tamen iusta et rationa- 
bili, extra Missam et quolibet loco digno celebrari potest. 

CAPUT II 
DE CONFIRMATIONIS MINISTRO 


Can. 882 - Confirmationis minister ordinarius est Episcopus; va- 
lide hoc sacramentum confert presbyter quoque hac facultate vi iuris 
communis aut peculiaris concessionis competentis auctoritatis instructus. 


Can. 883 - Ipso iure facultate confirmationem ministrandi gaudent : 

T intra fines suae dicionis, qui iure Episcopo dioecesano aequi- 
parantur ; 

2? quoad personam de qua agitur, presbyter qui, vi officii vel 
mandati Episcopi dioecesani, infantia egressum baptizat aut iam bap- 
tizatum in plenam Ecclesiae catholicae communionem admittit; 

3? quoad eos qui in periculo mortis versantur, parochus, immo 
quilibet presbyter. 


Can. 884 - $ 1. Episcopus dioecesanus confirmationem administret 
per se ipse aut curet ut per alium Episcopum administretur; quod 
Si necessitas id requirat, facultatem concedere potest uni vel pluribus 
determinatis presbyteris, qui hoc sacramentum administrent. 

$ 2. Gravi de causa, Episcopus itemque presbyter, vi iuris aut pe- 
culiaris concessionis competentis auctoritatis facultate Confirmandi do- 
natus, possunt in singulis casibus presbyteros, ut et ipsi sacramentum 
administrent, sibi sociare. 


Can. 885 - $ 1. Episcopus dioecesanus obligatione tenetur curandi 
ut sacramentum confirmationis subditis rite et rationabiliter petenti- 
bus conferatur. 


$ 2. Presbyter, qui hac facultate gaudet, eadem uti debet erga eos 
in quorum favorem facultas concessa est. 


Can. 886 - $ 1. Episcopus in sua dioecesi sacramentum confirma- 
tionis legitime administrat etiam fidelibus non subditis, nisi obstet 
expressa proprii ipsorum Ordinarii prohibitio. 

$ 2. Ut in aliena dioecesi confirmationem licite administret, Epi- 
Scopus indiget, nisi agatur de suis subditis, licentia saltem rationabi- 
liter praesumpta Episcopi dioecesani. 


Can. 887 - Presbyter facultate confirmationem ministrandi gaudens, 
in territorio sibi designato hoc sacramentum extraneis quoque licite con- 
fert, nisi obstet proprii eorum Ordinarii vetitum; illud vero in alieno 
territorio nemini valide confert, salvo praescripto can. 883, n. 3. 


Can. 888 - Intra territorium in quo confirmationem conferre valent, 
ministri in locis quoque exemptis eam ministrare possunt. 

CAPUT III 
DE CONFIRMANDIS 


Can. 889 - $ 1. Confirmationis recipiendae capax est omnis et solus 
baptizatus, nondum confirmatus. 

$ 2. Extra periculum mortis, ut quis licite confirmationem recipiat, 
requiritur, si rationis usu polleat, ut sit apte institutus, rite disposi- 
tus et promissiones baptismales renovare valeat. 


Can. 890 - Fideles tenentur obligatione hoc sacramentum tempe- 
stive recipiendi ; curent parentes, animarum pastores, praesertim pa- 
rochi, ut fideles ad illud recipiendum rite instruantur et opportuno 


tempore accedant. 


Can. 891 - Sacramentum confirmationis conferatur fidelibus circa 
aetatem discretionis, nisi Episcoporum conferentia aliam aetatem de- 
terminaverit, aut adsit periculum mortis vel, de iudicio ministri, gra- 
vis causa aliud suadeat. 


CAPUT IV 
DE PATRINIS 


Can. 892 - Confirmando, quantum id fieri potest, adsit patrinus, 
cuius est curare ut confirmatus tamquam verus Christi testis se gerat 
obligationesque eidem sacramento inhaerentes fideliter adimpleat. 


Can. 893 - $ 1. Ut quis patrini munere fungatur, condiciones adim- 
pleat oportet, de quibus in can. 874. 

$ 2. Expedit ut tamquam patrinus assumatur qui idem munus in 
baptismo suscepit. 


CAPUT V 


DE COLLATAE CONFIRMATIONIS PROBATIONE 
ET ADNOTATIONE 


Can. 894 - Ad collatam confirmationem probandam serventur prae- 


scripta can. 876. 


Can. 895 - Nomina confirmatorum, facta mentione ministri, pa- 
rentum et patrinorum, loci et diei collatae confirmationis in librum con- 
firmatorum Curiae dioecesanae adnotentur, vel, ubi id praescripserit 
Episcoporum conferentia aut Episcopus dioecesanus, in librum in ar- 
chivo paroeciali conservandum; parochus debet de collata confirma- 

tione monere parochum loci baptismi, ut adnotatio fiat in libro baptiza- 
torum, ad normam can. 535, $8 2. 


Can. 896 - Si parochus loci praesens non fuerit, eundem de collata 
confirmatione minister per se vel per alium quam primum certiorem 
faciat. 


TITULUS III 
DE SANCTISSIMA EUCHARISTIA 


Can. 897 - Augustissimum Sacramentum est sanctissima Eucha- 
ristia, in qua ipsemet Christus Dominus continetur, offertur ac sumitur, 
et qua continuo vivit et crescit Ecclesia. Sacrificium eucharisticum, 
memoriale mortis et resurrectionis Domini, in quo Sacrificium crucis 
in saecula perpetuatur, totius cultus et vitae christianae est culmen et 
fons, quo significatur et efficitur unitas populi Dei et corporis Christi 
aedificatio perficitur. Cetera enim sacramenta et omnia ecclesiastica 
apostolatus opera cum sanctissima Eucharistia cohaerent et ad eam 
ordinantur. 


Can. 898 - Christifideles maximo in honore sanctissimam Eucha- 
ristiam habeant, actuosam in celebratione augustissimi Sacrificii partem 
habentes, devotissime et frequenter hoc sacramentum recipientes, atque 
summa cum adoratione idem colentes ; animarum pastores doctrinam de 
hoc sacramento illustrantes, fideles hanc obligationem sedulo edoceant. 


CAPUT I 
DE EUCHARISTICA CELEBRATIONE 


Can. 899 - $ 1. Eucharistica celebratio actio est ipsius Christi et 
Ecclesiae, in qua Christus Dominus, ministerio sacerdotis, semetipsum, 
sub speciebus panis et vini substantialiter praesentem, Deo Patri offert 
atque fidelibus in sua oblatione sociatis se praebet ut cibum spiritualem. 


$ 2. In eucharistica Synaxi populus Dei in unum convocatur, Epi- 
scopo aut, sub eius auctoritate, presbytero praeside, personam Christi 
gerente, atque omnes qui intersunt fideles, sive clerici sive laici, suo 
quisque modo pro ordinum et liturgicorum munerum diversitate, parti- 
cipando concurrunt. 


$ 3. Celebratio eucharistica ita ordinetur, ut omnes participantes 
exinde plurimos capiant fructus, ad quos obtinendos Christus Dominus 
Sacrificium eucharisticum instituit. 

Art. 1 
DE SANCTISSIMAE EUCHARISTIAE MINISTRO 


Can. 900 - $ 1. Minister, qui in persona Christi sacramentum Eu- 
charistiae conficere valet, est solus sacerdos valide ordinatus. 


$8 2. Licite Eucharistiam celebrat sacerdos lege canonica non impe- 
ditus, servatis praescriptis canonum qui sequuntur. 


ss 


Can. 901 - Integrum est sacerdoti Missam applicare pro quibusvis, 
tum vivis tum defunctis. 


Can. 902 - Nisi utilitas christifidelium aliud requirat aut suadeat, 
sacerdotes Eucharistiam concelebrare possunt, integra tamen pro sin- 
gulis libertate manente Eucharistiam individuali modo celebrandi, non 
vero eo tempore, quo in eadem ecclesia aut oratorio concelebratio 
habetur. 


Can. 903 - Sacerdos ad celebrandum admittatur etiamsi rectori ec- 
clesiae sit ignotus, dummodo aut litteras commendatitias sui Ordinarii 
vel sui Superioris, saltem intra annum datas, exhibeat, aut prudenter 
existimari possit eundem a celebratione non esse impeditum. 


Can. 904 - Sacerdotes, memoria semper tenentes in mysterio Sa- 
crificii eucharistici opus redemptionis continuo exerceri, frequenter ce- 
lebrent; immo enixe commendatur celebratio cotidiana, quae quidem, 
etiam si praesentia fidelium haberi non possit, actus est Christi et Ec- 
clesiae, in quo peragendo munus suum praecipuum sacerdotes adimplent. 


Can. 905 - $ 1. Exceptis casibus quibus ad normam iuris licitum 
est pluries eadem die Eucharistiam celebrare aut concelebrare, non li- 
cet sacerdoti plus semel in die celebrare. 


$8 2. Si sacerdotum penuria habeatur, concedere potest loci Ordina- 
rius ut sacerdotes, iusta de causa, bis in die, immo, necessitate pastorali 
id postulante, etiam ter in diebus dominicis et festis de praecepto, 
celebrent. 


Can. 906 - Nisi iusta et rationabili de causa, sacerdos Sacrificium 
eucharisticum ne celebret sine participatione alicuius saltem fidelis. 


Can. 907 - In celebratione eucharistica diaconis et laicis non licet 
orationes, speciatim precem eucharisticam, proferre vel actionibus fungi, 
quae sacerdotis celebrantis sunt propriae. 


Can. 908 - Sacerdotibus catholicis vetitum est una cum sacerdo- 
tibus vel ministris Ecclesiarum communitatumve ecclesialium plenam 
communionem cum Ecclesia catholica non habentium, Eucharistiam 
concelebrare. 

Can. 909 - Sacerdos ne omittat ad eucharistici Sacrificii celebra- 
tionem oratione debite se praeparare, eoque expleto Deo gratias agere. 


Can. 910 - $ 1. Minister ordinarius sacrae communionis est Epi- 
scopus, presbyter et diaconus. 


$ 2. Extraordinarius sacrae communionis minister est acolythus 
necnon alius christifidelis ad normam can. 230, $8 3 deputatus. 


Can. 911 - 3$ 1. Officium et ius sanctissimam Eucharistiam per mo- 
dum Viatici ad infirmos deferendi habent parochus et vicarii paroecia- 
les, cappellani, necnon Superior communitatis in clericalibus institutis 
religiosis aut societatibus vitae apostolicae quoad omnes in domo ver- 
santes. 


$ 2. In casu necessitaüs aut de licentia saltem praesumpta parochi, 
cappellani vel Superioris, cui postea notitiam dari oportet, hoc facere 
debet quilibet sacerdos vel alius sacrae communionis minister. 


Art. 2 
DE SANCTISSIMA EUCHARISTIA PARTICIPANDA 


Can. 912 - Quilibet baptizatus, qui iure non prohibetur, admitti 
potest et debet ad sacram communionem. 


Can. 913 - $ 1. Ut sanctissima Eucharistia ministrari possit pueris, 
requiritur ut ipsi sufficienti cognitione et accurata praeparatione gau- 
deant, ità ut mysterium Christi pro suo captu percipiant et Corpus 
Domini cum fide et devotione sumere valeant. 


$8 2. Pueris tamen in periculo mortis versantibus sanctissima Eucha- 
ristia ministrari potest, si Corpus Christi a communi cibo discernere et 
communionem reverenter suscipere possint. 


Can. 914 - Parentum imprimis atque eorum qui parentum locum 
tenent necnon parochi officium est curandi ut pueri usum rationis asse- 
cuti debite praeparentur et quam primum, praemissa sacramentali 
confessione, hoc divino cibo reficiantur ; parochi etiam est advigilare 
ne ad sacram Synaxim accedant pueri, qui rationis usum non sint 
adepti aut quos non sufficienter dispositos iudicaverit. 


Can. 915 - Ad sacram communionem ne admittantur excommuni- 
cati et interdicti post irrogationem vel declarationem poenae aliique 
in manifesto gravi peccato obstinate perseverantes. 


Can. 916 - Qui conscius est peccati gravis, sine praemissa sacra- 
mentali confessione Missam ne celebret neve Corpori Domini commu- 
nicet, nisi adsit gravis ratio et deficiat opportunitas confitendi; quo in 
casu meminerit se obligatione teneri ad eliciendum actum perfectae con- 
tritionis, qui includit propositum quam primum confitendi. 

Can. 917 - Qui sanctissimam Eucharistiam iam recepit, potest eam 
iterum eadem die suscipere solummodo intra eucharisticam celebra- 
tionem cui participat, salvo praescripto can. 921, $ 2. 


Can. 918 - Maxime commendatur ut fideles in ipsa eucharistica 
celebratione sacram communionem recipiant ; ipsis tamen iusta de causa 
petentibus extra Missam ministretur, servatis liturgicis ritibus. 


Can. 919 - $ 1. Sanctissimam Eucharistiam recepturus per spatium 
saltem unius horae ante sacram communionem abstineat a quocumque 
cibo et potu, excepta tantummodo aqua atque medicina. 

$ 2. Sacerdos, qui eadem die bis aut ter sanctissimam Eucharistiam 
celebrat, aliquid sumere potest ante secundam aut tertiam celebratio- 
nem, etiamsi non intercesserit spatium unius horae. 

$8 3. Aetate provecti et infirmitate quadam laborantes necnon eorum 
curae addicti, sanctissimam Eucharistiam accipere possunt, etiamsi intra 
horam antecedentem aliquid sumpserint. 


Can. 920 - $ 1. Omnis fidelis, postquam ad sanctissimam Euchari- 
stiam initiatus sit, obligatione tenetur semel saltem in anno, sacram 
communionem recipiendi. 

$8 2. Hoc praeceptum impleri debet tempore paschali, nisi iusta de 
causa, alio tempore intra annum adimpleatur. 


Can. 921 - $ 1. Christifideles qui versantur in periculo mortis, 
quavis ex causa procedenti, sacra communione per modum "Viatici re- 
ficiantur. 

$8 2. Etiamsi eadem die sacra communione refecti fuerint, valde ta- 
men suadetur ut qui in vitae discrimen adducti sint, denuo communicent. 

$ 3. Perdurante mortis periculo, commendatur ut sacra communio 
pluries, distinctis diebus, administretur. 


Can. 922 - Sanctum Viaticum infirmis ne nimium differatur; qui 
animarum curam gerunt sedulo advigilent, ut eodem infirmi plene sui 
compotes reficiantur. 


Can. 923 - Christifideles Sacrificium eucharisticum participare et 
sacram communionem suscipere possunt quolibet ritu catholico, firmo 
praescripto can. 844. 


Art. 3 


DE RITIBUS 
ET CAEREMONIIS EUCHARISTICAE CELEBRATIONIS 


Can. 924 - 8 1. Sacrosanctum eucharisticum Sacrificium celebrari 
debet ex pane et vino, cui modica aqua miscenda est. 

$8 2. Panis debet esse mere triticeus et recenter confectus, ita ut 
nullum sit periculum corruptionis. 


PARS I - De sacramentis 167 


$8 3. Vinum debet esse naturale de genimine vitis et non corruptum. 


Can. 925 - Sacra communio conferatur sub sola specie panis aut, 
ad normam legum liturgicarum, sub utraque specie; in casu autem 
necessitatis, etiam sub sola specie vini. 


Can. 926 - In eucharistica celebratione secundum antiquam Eccle- 
siae latinae traditionem sacerdos adhibeat panem azymum ubicumque 
litat. 


Can. 927 - Nefas est, urgente etiam extrema necessitate, alteram 
materiam sine altera, aut etiam utramque extra eucharisticam celebra- 
tionem, consecrare. 


Can. 928 - Eucharistica celebratio peragatur lingua latina aut alia 
lingua, dummodo textus liturgici legitime approbati fuerint. 


Can. 929 - Sacerdotes et diaconi in Eucharistia celebranda et mi- 
nistranda sacra ornamenta rubricis praescripta deferant. 


Can. 930 - $8 1. Sacerdos infirmus aut aetate provectus, si stare 
nequeat, Sacrificium eucharisticum celebrare potest sedens, servatis 
quidem legibus liturgicis, non tamen coram populo, nisi de licentia 
loci Ordinarii. 


$8 2. Sacerdos caecus aliave infirmitate laborans licite eucharisticum 
Sacrificium celebrat, adhibendo textum quemlibet Missae ex probatis, 
adstante, si casus ferat, alio sacerdote vel diacono, aut etiam laico rite 
instructo, qui eundem adiuvet. 


Art. 4 


DE TEMPORE 
ET LOCO CELEBRATIONIS EUCHARISTIAE 


Can. 931 - Eucharistiae celebratio et distributio fieri potest qua- 
libet die et hora, iis exceptis, quae secundum liturgicas normas exclu- 
duntur. 


Can. 932 - $ 1. Celebratio eucharistica peragatur in loco sacro, 
nisi in casu particulari necessitas aliud postulet; quo in casu, in loco 
honesto celebratio fieri debet. 


$ 2. Sacrificium eucharisticum peragendum est super altare dedi- 
catum vel benedictum; extra locum sacrum adhiberi potest mensa con- 
veniens, retentis semper tobalea et corporali. 


Can. 933 - Iusta de causa et de licentia expressa Ordinarii loci 
licet sacerdoti Eucharistiam celebrare in templo alicuius Ecclesiae aut 
communitatis ecclesialis plenam communionem cum Ecclesia catholica 
non habentium, remoto scandalo. 

CAPUT II 


DE SANCTISSIMA EUCHARISTIA ASSERVANDA 
3ÉT VENERANDA 


Can. 934 - $8 1. Sanctissima Eucharistia: 

1? asservan debet in ecclesia cathedrali aut eidem aequiparata, 
in qualibet ecclesia paroeciali necnon in ecclesia vel oratorio domui 
instituti religiosi aut societatis vitae apostolicae adnexo ; 

2? asservari potest in sacello Episcopi et, de licentia Ordinarii 
loci, in aliis ecclesiis, oratoriis et sacellis. 


$ 2. In locis sacris ubi sanctissima Eucharistia asservatur, adesse sem- 
per debet qui eius curam habeat et, quantum fieri potest, sacerdos 
saltem bis in mense Missam ibi celebret. 


Can. 935 - Nemini licet sanctissimam Eucharistiam apud se reti- 
nere aut secum in itinere deferre, nisi necessitate pastorali urgente et 
servatis Episcopi dioecesani praescriptis. 


Can. 936 - In domo instituti religiosi aliave pia domo, sanctis- 
sima Eucharistia asservetur tantummodo in ecclesia aut in oratorio prin- 
cipali domui adnexo ; potest tamen iusta de causa Ordinarius permittere, 
ut etiam in alio oratorio eiusdem domus asservetur. 


Can. 937 - Nisi gravis obstet ratio, ecclesia in qua sanctissima 
Eucharistia asservatur, per aliquot saltem horas cotidie fidelibus pa- 
teat, ut coram sanctissimo Sacramento orationi vacare possint. 


Can. 938 - $8 1. Sanctissima Eucharistia habitualiter in uno tan- 
tum ecclesiae vel oratorii tabernaculo asservetur. 


$ 2. Tabernaculum, in quo sanctissima Eucharistia asservatur, si- 
tum sit in aliqua ecclesiae vel oratorii parte insigni, conspicua, decore 
ornata, ad orationem apta. 


$8 3. Tabernaculum, in quo habitualiter sanctissima Eucharistia as- 
servatur, sit inamovibile, materia solida non transparenti confectum, 
et ità clausum ut quam maxime periculum profanationis vitetur. 


$8 4. Gravi de causa, licet sanctissimam Eucharistiam, nocturno prae- 
sertim tempore, alio in loco tutiore et decoro asservare. 

$ 5. Qui ecclesiae vel oratorii curam habet, prospiciat ut clavis ta- 
bernaculi, in quo sanctissima Eucharistia asservatur, diligentissime 
custodiatur. 


Can. 939 - Hostiae consecratae quantitate fidelium necessitatibus 
sufficienti in pyxide seu vasculo serventur, et frequenter, veteribus rite 
consumptis, renoventur. 

Can. 940 - Coram tabernaculo, in quo sanctissima Eucharistia 
asservatur, peculiaris perenniter luceat lampas, qua indicetur et ho- 
noretur Christi praesentia. 


Can. 941 - $ 1. In ecclesiis aut oratoriis quibus datum est asser- 
vare sanctissimam Eucharistiam, fieri possunt expositiones sive cum 
pyxide sive cum ostensorio, servatis normis in libris liturgicis prae- 
scriptis. 


$ 2. Celebratione Missae durante, ne habeatur in eadem ecclesiae 
vel oratorii aula sanctissimi Sacramenti expositio. 


Can. 942 - Commendatur ut in iisdem ecclesiis et oratoriis quotan- 
nis fiat sollemnis sanctissimi Sacramenti expositio per congruum tem- 
pus, etsi non continuum, protracta, ut communitas localis euchari- 
sticum mysterium impensius meditetur et adoret; huiusmodi tamen 
expositio fiat tantum si congruus praevideatur fidelium concursus et 
servatis normis statutis. 


Can. 943 - Minister expositionis sanctissimi Sacramenti et bene- 
dictionis eucharisticae est sacerdos vel diaconus; in peculiaribus ad- 
iunctis, solius expositionis et repositionis, sine tamen benedictione, est 
acolythus, minister extraordinarius sacrae communionis aliusve ab 
Ordinario loci deputatus, servatis Episcopi dioecesani praescriptis. 


Can. 944 - $ 1. Ubi de iudicio Episcopi dioecesani fieri potest, 
in publicum erga sanctissimam Eucharistiam venerationis testimonium, 
habeatur, praesertim in sollemnitate Corporis et Sanguinis Christi, 
processio per vias publicas ducta. 


$ 2. Episcopi dioecesani est de processionibus statuere ordinationes, 
quibus earum participationi et dignitati prospiciatur. 


CAPUT III 
DE OBLATA AD MISSAE CELEBRATIONEM STIPE 


Can. 945 - $ 1. Secundum probatum Ecclesiae morem, sacerdoti 
cuilibet Missam celebranti aut concelebranti licet stipem oblatam reci- 
pere, ut iuxta certam intentionem Missam applicet. 


$ 2. Enixe commendatur sacerdotibus ut, etiam nulla recepta stipe, 
Missam ad intentionem christifidelium praecipue egentium celebrent. 


Can. 946 - Christifideles stipem offerentes ut ad suam intentionem 
Missa applicetur, ad bonum conferunt Ecclesiae atque eius curam in 
ministris operibusque sustinendis ea oblatione participant. 


Can. 947 - A stipe Missarum quaelibet etiam species negotiationis 
vel mercaturae omnino arceatur. 

Can. 948 - Distinctae applicandae sunt Missae ad eorum inten- 
tiones pro quibus singulis stips, licet exigua, oblata et acceptata est. 


Can. 949 - Qui obligatione gravatur Missam celebrandi et appli- 
candi ad intentionem eorum qui stipem obtulerunt, eadem obligatione te- 
netur, etiamsi sine ipsius culpa stipes perceptae perierint. 


Can. 950 - Si pecuniae summa offertur pro Missarum applicatione, 
non indicato Missarum celebrandarum numero, hic supputetur attenta 
stipe statuta in loco in quo oblator commoratur, nisi aliam fuisse eius 
intentionem legitime praesumi debeat. 


Can. 951 - $ 1. Sacerdos plures eadem die Missas celebrans, sin- 
gulas applicare potest ad intentionem pro qua stips oblata est, ea tamen 
lege ut, praeterquam in die Nativitatis Domini, stipem pro una tantum 
Missa faciat suam, ceteras vero in fines ab Ordinario praescriptos con- 
credat, admissa quidem aliqua retributione ex titulo extrinseco. 


$ 2. Sacerdos alteram Missam eadem die concelebrans, nullo titulo 
pro ea stipem recipere potest. 


Can. 952 - $ 1. Concilii provincialis aut conventus Episcoporum 
provinciae est pro universa provincia per decretum definire quaenam 
pro celebratione et applicatione Missae sit offerenda stips, nec licet 
sacerdoti summam maiorem expetere ; ipsi tamen fas est stipem sponte 
oblatam definita maiorem pro Missae applicatione accipere, et etiam 
minorem. 


$8 2. Ubi desit tale decretum, servetur consuetudo in dioecesi vigens. 


$ 3. Sodales quoque institutorum religiosorum quorumlibet stare 
debent eidem decreto aut consuetudini loci, de quibus in $8 1 et 2. 


Can. 953 - Nemini licet tot stipes Missarum per se applicandarum 
accipere, quibus intra annum satisfacere non potest. 


Can. 954 - Si certis in ecclesiis aut oratoriis Missae petuntur ce- 
lebrandae numero plures quam ut ibidem celebrari possint, earundem 
celebratio alibi fieri licet, nisi contrariam voluntatem oblatores expresse 
manifestaverint. 


Can. 955 - $ 1. Qui celebrationem Missarum applicandarum aliis 
committere intendat, earum celebrationem quam primum sacerdotibus 
sibi acceptis committat, dummodo ipsi constet eos esse omni exceptione 
maiores ; integram stipem receptam transmittere debet, nisi certo con- 
stet excessum supra summam in dioecesi debitam datum esse intuitu 
personae ; obligatione etiam tenetur Missarum celebrationem curandi, 
donec tum susceptae obligationis tum receptae stipis testimonium ac- 
ceperit. 

$ 2. Tempus intra quod Missae celebrandae sunt, initium habet a 
die quo sacerdos easdem celebraturus recepit, nisi aliud constet. 


$ 3. Qui aliis Missas celebrandas committunt, sine mora in librum 
referant tum Missas quas acceperunt, tum eas, quas aliis tradiderunt, 
notatis etiam earundem stipibus. 


$ 4. Quilibet sacerdos accurate notare debet Missas quas celebran- 
das acceperit, quibusque satisfecerit. 


Can. 956 - Omnes et singuli administratores causarum piarum aut 
quoquo modo obligati ad Missarum celebrationem curandam, sive cle- 
rici sive laici, onera Missarum quibus intra annum non fuerit satis- 
factum suis Ordinariis tradant, secundum modum ab his definiendum. 


Can. 957 - Ofiicium et ius advigilandi ut Missarum onera adim- 
pleantur, in ecclesiis cleri saecularis pertinet ad loci Ordinarium, in 
ecclesiis institutorum religiosorum aut societatum vitae apostolicae 
ad eorum Superiores. 


Can. 958 - $ 1. Parochus necnon rector ecclesiae aliusve pii loci, 
in quibus stipes Missarum recipi solent, peculiarem habeant librum, in 
quo accurate adnotent Missarum celebrandarum numerum, intentionem, 
stipem oblatam, necnon celebrationem peractam. 


$ 2. Ordinarius obligatione tenetur singulis annis huiusmodi li- 
bros per se aut per alios recognoscendi. 


TITULUS IV 
DE SACRAMENTO PAENITENTIAE 


Can. 959 - In sacramento paenitentiae fideles peccata legitimo mi- 
nistro confitentes, de iisdem contriti atque propositum sese emen- 
dandi habentes, per absolutionem ab eodem ministro impertitam, ve- 
niam peccatorum quae post baptismum commiserint a Deo obtinent 
simulque reconciliantur cum Ecclesia, quam peccando vulneraverunt. 


CAPUT I 
DE CELEBRATIONE SACRAMENTI 


Can. 960 - Individualis et integra confessio atque absolutio unicum 
constituunt modum ordinarium, quo fidelis peccati gravis sibi conscius 
cum Deo et Ecclesia reconciliatur ; solummodo impossibilitas physica 
vel moralis ab huiusmodi confessione excusat, quo in casu aliis quoque 
modis reconciliatio haberi potest. 


Can. 961 - $ 1. Absolutio pluribus insimul paenitentibus sine prae- 
via individuali confessione, generali modo impertiri non potest, nisl: 

T immineat periculum mortis et tempus non suppetat sacerdoti 
vel sacerdotibus ad audiendas singulorum paenitentium confessiones; 
2? adsit gravis necessitas, videlicet quando, attento paenitentium 
numero, confessariorum copia praesto non est ad rite audiendas sin- 
gulorum confessiones intra congruum tempus, ita ut paenitentes, sine 
propria culpa, gratia sacramentali aut sacra communione diu carere 
cogantur ; necessitas vero non censetur sufficiens, cum confessarii praesto 
esse non possunt, ratione solius magni concursus paenitentium, qualis 
haberi potest in magna aliqua festivitate aut peregrinatione. 
$ 2. Iudicium ferre an dentur condiciones ad normam $ 1, n. 2 re- 
quisitae, pertinet ad Episcopum dioecesanum, qui, attentis criterlis 
cum ceteris membris Episcoporum conferentiae concordatis, casus talis 
necessitatis determinare potest. 


Can. 962 - $8 1. Ut christifidelis sacramentali absolutione una simul 
pluribus data valide fruatur, requiritur non tantum ut sit apte dispo- 
situs, sed ut insimul sibi proponat singillatim debito tempore confiteri 
peccata gravia, quae in praesens ita confiteri nequit. 

$ 2. Chrstifideles, quantum fieri potest etiam occasione absolutio- 
nis generalis recipiendae, de requisitis ad normam $ 1 edoceantur et 
absolutioni generali, in- casu quoque periculi mortis, si tempus sup- 
petat, praemittatur exhortatio ut actum contritionis quisque elicere 
curet. 


Can. 963 - Firma manente obligatione de qua in can. 989, is cui 
generali absolutione gravia peccata remittuntur, ad confessionem in- 
dividualem quam primum, occasione data, accedat, antequam aliam 
recipiat absolutionem generalem, nisi iusta causa interveniat. 


Can. 964 - $8 1. Ad sacramentales confessiones excipiendas locus 
proprius est ecclesia aut oratorium. 

$8 2. Ad sedem confessionalem quod attinet, normae ab Episcopo- 
rum conferentia statuantur, cauto tamen ut semper habeantur in loco 
patenti sedes confessionales crate fixa inter paenitentem et confessa- 
rium instructae, quibus libere uti possint fideles, qui id desiderent. 

$8 3. Confessiones extra sedem confessionalem ne excipiantur, nisi 
iusta de causa. 


CAPUT II 
DE SACRAMENTI PAENITENTIAE MINISTRO 


Can. 965 - Minister sacramenti paenitentiae est solus sacerdos. 


Can. 966 - $ 1. Ad validam peccatorum absolutionem requiritur 
ut minister, praeterquam potestate ordinis, facultate gaudeat eandem 
in fideles, quibus absolutionem impertitur, exercendi. 

$ 2. Hac facultate donari potest sacerdos, sive ipso iure sive con- 
cessione ab auctoritate competenti facta ad normam can. 969. 


Can. 967 - $8 1. Praeter Romanum Pontificem, facultate christifi- 
delium ubique terrarum confessiones excipiendi ipso iure gaudent Car- 
dinales; itemque Episcopi, qui eadem et licite ubique utuntur, nisi 
Episcopus dioecesanus in casu particulari renuerit. 


$ 2. Qui facultate confessiones habitualiter excipiendi gaudent sive 
vi officii sive vi concessionis Ordinarii loci incardinationis aut loci in 
quo domicilium habent, eandem facultatem ubique exercere possunt, 
nisi loci Ordinarius in casu particulari renuerit, firmis praescriptis 
can. 974, 88 2 et 3. 


$ 3. Ipso iure eadem facultate ubique potiuntur erga sodales aliosque 
in domo instituti aut societatis diu noctuque degentes, qui vi officii aut 
concessionis Superioris competentis ad normam cann. 968, 8 2 et 969, 
$ 2 facultate confessiones excipiendi sunt instructi ; qui quidem eadem 
et licite utuntur, nisi aliquis Superior maior quoad proprios subditos 
in casu particulari renuerit. 


Can. 968 - $ 1. Vi officii pro sua quisque dicione facultate ad con- 
fessiones excipiendas gaudent loci Ordinarius, canonicus paenitentia- 
rius, itemque parochus aliique qui loco parochi sunt. 


$ 2. Vi officii facultate gaudent confessiones excipiendi suorum sub- 
ditorum aliorumque, in domo diu noctuque degentium, Superiores insti- 
tuti religiosi aut societatis vitae apostolicae, si sint clericales iuris 
pontificii, ad normam constitutionum potestate regiminis exsecutiva 
fruentes, firmo tamen praescripto can. 630, 8 4. 


Can. 969 - $ 1. Solus loci Ordinarius competens est qui facultatem 
ad confessiones quorumlibet fidelium excipiendas conferat presbyteris 
quibuslibet ; presbyteri autem qui sodales sunt institutorum religioso- 
rum, eadem ne utantur sine licentia saltem praesumpta sui Superioris. 


$8 2. Superior instituti religiosi aut societatis vitae apostolicae, de 
quo in can. 968, $ 2, competens est qui facultatem ad excipiendas con- 
fessiones suorum subditorum aliorumque in domo diu noctuque degen- 
tium presbyteris quibuslibet conferat. 


Can. 970 - Facultas ad confessiones excipiendas ne concedatur nisi 
presbyteris qui idonei per examen reperti fuerint, aut de eorum idonei- 
tate aliunde constet. 


Can. 971 - Facultatem ad excipiendas habitualiter confessiones 
loci Ordinarius presbytero, etsi domicilium vel quasi-domicilium in 
sua dicione habenti, ne concedat, nisi prius, quantum fieri potest, audito 
eiusdem presbyteri Ordinario. 

Can. 972 - Facultas ad confessiones excipiendas a competenti 
auctoritate, de qua in can. 969, concedi potest ad tempus sive indeter- 
minatum sive determinatum. 


Can. 973 - Facultas ad confessiones habitualiter excipiendas scripto 
concedatur. 


Can. 974 - $ 1. Loci Ordinarius, itemque Superior competens, fa- 
cultatem ad confessiones excipiendas habitualiter concessam ne revocet 
nisi gravem ob causam. 

$ 2. Revocata facultate ad confessiones excipiendas a loci Ordinario 
qui eam concessit, de quo in can. 967, $ 2, presbyter eandem faculta- 
tem ubique amittit; revocata eadem facultate ab alio loci Ordinario, 
eandem amittit tantum in territorio revocantis. 

$ 3. Quilibet loci Ordinarius qui alicui presbytero revocaverit fa- 
cultatem ad confessiones excipiendas, certiorem reddat Ordinarium 
qui ratione incardinationis est presbyteri proprius, aut, si agatur de 
sodali instituti religiosi, eiusdem competentem Superiorem. 

$ 4. Revocata facultate ad confessiones excipiendas a proprio Su- 
periore maiore, facultatem ad excipiendas confessiones ubique erga 
sodales instituti amittit presbyter; revocata autem eadem facultate ab 
alio Superiore competenti, eandem amittit erga solos in eiusdem di- 
cione subditos. 


Can. 975 - Praeterquam revocatione, facultas de qua in can. 967, 
$8 2 cessat amissione officii vel excardinatione aut amissione domicilii. 


Can. 976 - Quilibet sacerdos, licet ad confessiones excipiendas fa- 
cultate careat, quoslibet paenitentes in periculo mortis versantes valide 
et licite absolvit a quibusvis censuris et peccatis, etiamsi praesens sit 
sacerdos approbatus. 


Can. 977 - Absolutio complicis in peccato contra sextum Decalogi 
praeceptum invalida est, praeterquam in periculo mortis. 


Can. 978 - $8 1. Meminerit sacerdos in audiendis confessionibus se 
iudicis pariter et medici personam sustinere ac divinae iustitiae simul 
et misericordiae ministrum a Deo constitutum esse, ut honori divino 
et animarum saluti consulat. 

$ 2. Confessarius, utpote minister Ecclesiae, in administrando sa- 
cramento, doctrinae Magisterii et normis a competenti auctoritate latis 
fideliter. adhaereat. 


Can. 979 - Sacerdos in quaestionibus ponendis cum prudentia et 
discretione procedat, attenta quidem condicione et aetate paenitentis, 
abstineatque a nomine complicis inquirendo. 


Can. 980 - Si confessario dubium non est de paenitentis disposi- 
tione et hic absolutionem petat, absolutio ne denegetur nec differatur. 

Can. 981 - Pro qualitate et numero peccatorum, habita tamen ra- 
tione paenitentis condicionis, salutares et convenientes satisfactiones 
confessarius iniungat; quas paenitens per se ipse implendi obligatione 
tenetur. 


Can. 982 - Qui confitetur se falso confessarium innocentem apud 
auctoritatem ecclesiasticam denuntiasse de crimine sollicitationis ad 
peccatum contra sextum Decalogi praeceptum, ne absolvatur nisi prius 
falsam denuntiationem formaliter retractaverit et paratus sit ad damna, 
si quae habeantur, reparanda. 


Can. 983 - $ 1. Sacramentale sigillum inviolabile est; quare nefas 
est confessario verbis vel alio quovis modo et quavis de causa aliqua- 
tenus prodere paenitentem. 


$ 2. Obligatione secretum servandi tenentur quoque interpres, si 
detur, necnon omnes alii ad quos ex confessione notitia peccatorum 
quoquo modo pervenerit. 


Can. 984 - $ 1. Omnino confessario prohibetur scientiae ex con- 
fessione acquisitae usus cum paenitentis gravamine, etiam quovis reve- 
lationis periculo excluso. 


$ 2. Qui in auctoritate est constitutus, notitia quam de peccatis in 
confessione quovis tempore excepta habuerit, ad exteriorem guberna- 
tionem nullo modo uti potest. 


Can. 985 - Magister novitiorum eiusque socius, rector seminarii 
aliusve instituti educationis sacramentales confessiones suorum alum- 
norum in eadem domo commorantium ne audiant, nisi alumni in casibus 
particularibus sponte id petant. 


Can. 986 - $8 1. Omnis cui animarum cura vi muneris est deman- 
data, obligatione tenetur providendi ut audiantur confessiones fidelium 
sibi commissorum, qui rationabiliter audiri petant, utque iisdem op- 
portunitas praebeatur ad confessionem individualem, diebus ac horis 
in eorum commodum statutis, accedendi. 


$ 2. Urgente necessitate, quilibet confessarius obligatione tenetur 
confessiones christifidelium excipiendi, et in periculo mortis quilibet 
sacerdos. 


CAPUT III 
DE IPSO PAENITENTE 


Can. 987 - Christifidelis, ut sacramenti paenitentiae remedium per- 
cipiat salutiferum, ita dispositus sit oportet ut, peccata quae commi- 
serit repudians et propositum sese emendandi habens, ad Deum con- 
vertatur. 

Can. 988 - $ 1. Christifidelis obligatione tenetur in specie et numero 
confitendi omnia peccata gravia post baptismum perpetrata et nondum 
per claves Ecclesiae directe remissa neque in confessione individuali 
accusata, quorum post diligentem sui discussionem conscientiam habeat. 


$ 2. Commendatur christifidelibus ut etiam peccata venialia con- 
fiteantur. 


Can. 989 - Omnis fidelis, postquam ad annos discretionis perve- 
nerit, obligatione tenetur peccata sua gravia, saltem semel in anno, 
fideliter confitendi. 


Can. 990 - Nemo prohibetur quominus per interpretem  confi- 
teatur, vitatis quidem abusibus et scandalis atque firmo praescripto 
can. 983, 8 2. 


Can. 991 - Cuivis christifideli integrum est confessario legitime ap- 
probato etiam alius ritus, cui maluerit, peccata confiteri. 


CAPUT IV 
DE INDULGENTIIS 


Can. 992 - Indulgentia est remissio coram Deo poenae temporalis 
pro peccatis, ad culpam quod attinet iam deletis, quam christifidelis, 
apte dispositus et certis ac definitis condicionibus, consequitur ope 
Ecclesiae quae, ut ministra redemptionis, thesaurum satisfactionum 
Christi et Sanctorum auctoritative dispensat et applicat. 


Can. 993 - Indulgentia est partialis aut plenaria, prout a poena 
temporali pro peccatis debita liberat ex parte aut ex toto. 


Can. 994 - Quivis fidelis potest indulgentias sive partiales sive ple- 
narias, aut sibi ipsi lucrari, aut defunctis applicare ad modum suf- 
fragii. 


Can. 995 - $ 1. Praeter supremam Ecclesiae auctoritatem ii tantum 
possunt indulgentias elargiri, quibus haec potestas iure agnoscitur aut 
a Romano Pontifice conceditur. 

$ 2. Nulla auctoritas infra Romanum Pontificem potest potestatem 
concedendi indulgentias aliis committere, nisi id ei a Sede Apostolica 
expresse fuerit indultum. 


Can. 996 - $ 1. Ut quis capax sit lucrandi indulgentias debet esse 
baptizatus, non excommunicatus, in statu gratiae saltem in fine operum 
praescriptorum. 

$8 2. Ut vero subiectum capax eas lucretur, habere debet intentio- 
nem saltem eas acquirendi et opera iniuncta implere statuto tempore 
ac debito modo, secundum concessionis tenorem. 

Can. 997 - Ad indulgentiarum concessionem et usum quod attinet, 
servanda sunt insuper cetera praescripta quae in peculiaribus Ecclesiae 
legibus continentur. 


TITULUS V 
DE SACRAMENTO UNCTIONIS INFIRMORUM 


Can. 998 - Unctio infirmorum, qua Ecclesia fideles periculose aegro- 
tantes Domino patienti et glorificato, ut eos allevet et salvet, commen- 
dat, confertur eos liniendo oleo atque verba proferendo in liturgicis 
libris praescripta. 


CAPUT I 
DE SACRAMENTI CELEBRATIONE 


Can. 999 - Praeter Episcopum, oleum in unctione infirmorum 
adhibendum benedicere possunt : 
I qui iure Episcopo dioecesano aequiparantur; 
2? in casu necessitatis, quilibet presbyter in ipsa tamen celebra- 
tione sacramenti. 


Can. 1000 - $ 1. Unctiones verbis, ordine et modo praescriptis in 
liturgicis libris, accurate peragantur; in casu tamen necessitatis, suf- 
ficit unctio unica in fronte vel etiam in alia corporis parte, integra for- 
mula prolata. 

$ 2. Unctiones peragat minister propria manu, nisi gravis ratio 
usum instrumenti suadeat. 


Can. 1001 - Curent animarum pastores et infirmorum propinqui, ut 
tempore opportuno infirmi hoc sacramento subleventur. 


Can. 1002 - Celebratio communis unctionis infirmorum, pro plu- 
ribus infirmis simul, qui apte sint praeparati et rite dispositi, iuxta 
Episcopi dioecesani praescripta peragi potest. 


CAPUT II 
DE MINISTRO UNCTIONIS INFIRMORUM 


Can. 1003 - $ 1. Unctionem infirmorum valide administrat omnis 
et solus sacerdos. 

$ 2. Officium et ius unctionis infirmorum ministrandi habent omnes 
sacerdotes, quibus demandata est cura animarum, erga fideles suo pa- 
storali officio commissos; ex rationabili causa, quilibet alius sacerdos 

hoc sacramentum ministrare potest de consensu saltem praesumpto sa- 
cerdotis de quo supra. 

$ 3. Cuilibet sacerdoti licet oleum benedictum secumferre ut, in 
casu necessitatis, sacramentum unctionis infirmorum ministrare valeat. 


CAPUT III 
DE IIS QUIBUS UNCTIO INFIRMORUM CONFERENDA SIT 


Can. 1004 - $ 1. Unctio infirmorum ministrari potest fideli qui, 
adepto rationis usu, ob infirmitatem vel senium in periculo incipit 
versari. 

$ 2. Hoc sacramentum iterari potest, si infirmus, postquam conva- 
luerit, denuo in gravem infirmitatem inciderit aut si, eadem infirmitate 
perdurante, discrimen factum gravius sit. 


Can. 1005 - In dubio utrum infirmus rationis usum attigerit, an 
periculose aegrotet vel mortuus sit, hoc sacramentum ministretur. 


Can. 1006 - Infirmis qui, cum suae mentis compotes essent, hoc sa- 
cramentum implicite saltem petierint, conferatur. 


Can. 1007 - Unctio infirmorum ne conferatur illis, qui in manifesto 
gravi peccato obstinate perseverent. 


TITULUS VI 
DE ORDINE 


Can. 1008 - Sacramento ordinis ex divina institutione inter chri- 
stifideles quidam, charactere indelebili quo signantur, constituuntur 
sacri ministri; qui nempe consecrantur et deputantur ut, pro suo 
quisque gradu, in persona Christi Capitis munera docendi, sanctifi- 
candi et regendi adimplentes, Dei populum pascant. 


Can. 1009 - $ 1. Ordines sunt episcopatus, presbyteratus et dia- 
conatus. 

$ 2. Conferuntur manuum impositione et precatione consecratoria, 
quam pro singulis gradibus libri liturgici praescribunt. 


CAPUT I 
DE ORDINATIONIS CELEBRATIONE ET MINISTRO 


Can. 1010 - Ordinatio intra Missarum sollemnia celebretur, die 
dominico vel festo de praecepto, sed ob rationes pastorales aliis etiam 
diebus, ferialibus non exceptis, fieri potest. 

Can. 1011 - $ 1. Ordinatio generaliter in cathedrali ecclesia cele- 
bretur; ob rationes tamen pastorales in alia ecclesia aut oratorio cele- 
brari potest. 

$8 2. Ad ordinationem invitandi, sunt clerici aliique christifideles, 
ut quam maxima frequentia celebrationi intersint. 


Can. 1012 - Sacrae ordinationis minister est Episcopus consecratus. 


Can. 1013 - Nulli Episcopo licet quemquam consecrare in Episco- 
pum, nisi prius constet de pontificio mandato. 


Can. 1014 - Nisi Sedis Apostolicae dispensatio intercesserit, Epi- 
scopus consecrator principalis in consecratione episcopali duos saltem 
Episcopos consecrantes sibi adiungat; valde convenit autem, ut una 
cum iisdem omnes Episcopi praesentes electum consecrent. 


Can. 1015 - $ 1. Unusquisque ad presbyteratum et ad diaconatum a 
proprio Episcopo ordinetur aut cum legitimis eiusdem litteris dimis- 
soriis. 

$ 2. Episcopus proprius, iusta de causa non impeditus, per se ipse 
suos subditos ordinet ; sed subditum orientalis ritus, sine apostolico in- 
dulto, licite ordinare non potest. 


$8 3. Qui potest litteras dimissorias ad ordines recipiendos dare, po- 
test quoque eosdem ordines per se ipse conferre, si charactere episcopali 
polleat. 


Can. 1016 - Episcopus proprius, quod attaÉet ad ordinationem dia- 
conalem eorum qui clero saeculari se adscribi intendant, est Episcopus 
dioecesis, in qua promovendus habet domicilium, aut dioecesis cui pro- 
movendus sese devovere statuit; quod attinet ad ordinationem presby- 
teralem clericorum saecularium, est Episcopus dioecesis, cui promoven- 
dus per diaconatum est incardinatus. 


Can. 1017 - Episcopus extra propriam dicionem nonnisi cum li- 
centia Episcopi dioecesani ordines conferre potest. 


Can. 1018 - $ 1. Litteras dimissorias pro saecularibus dare possunt : 

LI Episcopus proprius, de quo in can. 1016; 

2? Administrator apostolicus atque, de consensu collegii consul- 
torum, Administrator dioecesanus ; de consensu consiliü, de quo in 
can. 495, $ 2, Pro-vicarius et Pro-praefectus apostolicus. 

$ 2. Administrator dioecesanus, Pro-vicarius et Pro-praefectus apo- 
stolicus litteras dimissorias ne iis concedant, quibus ab Episcopo dioe- 
cesano aut a Vicario vel Praefecto apostolico accessus ad ordines dene- 
gatus fuerit. 


Can. 1019 - $ 1. Superiori maiori instituti religiosi clericalis iuris 
pontificii aut societatis clericalis vitae apostolicae iuris pontificii com- 

petit ut suis subditis, iuxta constitutiones perpetuo vel definitive insti- 
tuto aut societati adscriptis, concedat litteras dimissorias ad diacona- 
tum et ad presbyteratum. 

$8 2. Ordinatio ceterorum omnium alumnorum cuiusvis instituti aut 
societatis regitur iure clericorum saecularium, revocato quolibet indulto 
Superioribus concesso. 


Can. 1020 - Litterae dimissoriae ne concedantur, nisi habitis antea 
omnibus testimoniis et documentis, quae iure exiguntur ad normam 
cann. 1050 et 1051. 


Can. 1021 - Litterae dimissoriae mitti possunt ad quemlibet Epi- 
scopum communionem cum Sede Apostolica habentem, excepto tantum, 
citra apostolicum indultum, Episcopo ritus diversi a ritu promovendi. 


Can. 1022 - Episcopus ordinans, acceptis legitimis litteris dimis- 
soriis, ad ordinationem ne procedat, nisi de germana litterarum fide 
plane constet. 


Can. 1023 - Litterae dimissoriae possunt ab ipso concedente aut 
ab eius successore limitibus circumscribi aut revocari, sed semel con- 
cessae non extinguuntur resoluto iure concedentis. 


CAPUT II 
DE ORDINANDIS 


Can. 1024 - Sacram ordinationem valide recipit solus vir baptizatus. 


Can. 1025 - 8$ 1. Ad licite ordines presbyteratus vel diaconatus 
conferendos requiritur ut candidatus, probatione ad normam iuris 
peracta, debitis qualitatibus, iudicio proprii Episcopi aut Superioris 
maioris competentis, praeditus sit, nulla detineatur irregularitate nul- 
loque impedimento, atque praerequisita, ad normam cann. 1033-1039 
adimpleverit; praeterea documenta habeantur, de quibus in can. 1050, 
atque scrutinium peractum sit, de quo in can. 1051. 

$ 2. Insuper requiritur ut, iudicio eiusdem legitimi Superioris, ad 
Ecclesiae ministerium utilis habeatur. 

$ 3. Episcopo ordinanti proprium subditum, qui servitio alius dioe- 
cesis destinetur, constare debet ordinandum huic dioecesi addictum iri. 


Art. 1 
DE REQUISITIS IN ORDINANDIS 
Can. 1026 - Ut quis ordinetur debita libertate gaudeat oportet; 


nefas est quemquam, quovis modo, ob quamlibet causam ad ordines re- 
cipiendos cogere, vel canonice idoneum ab iisdem recipiendis avertere. 

Can. 1027 - Aspirantes ad diaconatum et presbyteratum accurata, 
praeparatione efformentur, ad normam iuris. 


Can. 1028 - Curet Episcopus dioecesanus aut Superior competens 
ut candidati, antequam ad ordinem aliquem promoveantur, rite edo- 
ceantur de iis, quae ad ordinem eiusque obligationes pertinent. 


Can. 1029 - Ad ordines ii soli promoveantur qui, prudenti iudicio 
Episcopi proprii aut Superioris maioris competentis, omnibus perpensis, 
integram habent fidem, recta moventur intentione, debita pollent scien- 
tia, bona gaudent existimatione, integris moribus probatisque virtu- 
tibus atque aliis qualitatibus physicis et psychicis ordini recipiendo 
congruentibus sunt praediti. 


Can. 1030 - Nonnisi ex causa canonica, licet occulta, proprius 
Episcopus vel Superior maior competens diaconis ad presbyteratum de- 
stinatis, sibi subditis, ascensum ad presbyteratum interdicere potest, 
salvo recursu ad normam iuris, 


Can. 1031 - $ 1. Presbyteratus ne conferatur nisi iis qui aetatis 
annum vigesimum quintum expleverint et sufficienti gaudeant maturi- 
tate, servato insuper intervallo sex saltem mensium inter diaconatum et 
presbyteratum ; qui ad presbyteratum destinantur, ad diaconatus or- 
dinem tantummodo post expletum aetatis annum vigesimum tertium 
admittantur. 


$ 2. Candidatus ad diaconatum permanentem qui non sit uxoratus 
ad eundem diaconatum ne admittatur, nisi post expletum vigesimum 
quintum saltem aetatis annum; qui matrimonio coniunctus est, non- 
nisi post expletum trigesimum quintum saltem aetatis annum, atque 
de uxoris consensu. 


$ 3. Integrum est Episcoporum conferentiis normam statuere, qua 
provectior ad presbyteratum et ad diaconatum permanentem requiratur 
aetas. 


$ 4. Dispensatio ultra annum super aetate requisita ad normam 
$$ 1et 2, Apostolicae Sedi reservatur. 


Can. 1032 - $ 1. Aspirantes ad presbyteratum promoveri possunt ad 
diaconatum solummodo post expletum quintum curriculi studiorum phi- 
losophico-theologicorum annum. 


$ 2. Post expletum studiorum curriculum, diaconus per tempus 
congruum, ab Episcopo vel a Superiore maiore competenti definiendum, 
in cura pastorali partem habeat, diaconalem exercens ordinem, antequam 
ad presbyteratum promoveatur. 


$ 3. Aspirans ad diaconatum permanentem, ad hunc ordinem ne pro- 
moveatur nisi post expletum formationis tempus. 

Art. 2 
DE PRAEREQUISITIS AD ORDINATIONEM 


Can. 1033 - Licite ad ordines promovetur tantum qui recepit 
sacrae confirmationis sacramentum. 


Can. 1034 - $ 1. Ad diaconatum vel presbyteratum aspirans ne 
ordinetur, nisi prius per liturgicum admissionis ritum ab auctoritate, 
de qua in cann. 1016 et 1019, adscriptionem inter candidatos obtinuerit 
post praeviam suam petitionem propria manu exaratam et subscriptam, 
atque ab eadem auctoritate in scriptis acceptatam. 


$ 2. Ad eandem admissionem obtinendam non tenetur, qui per vota 
in clericale institutum cooptatus est. 


Can. 1035 - $ 1. Antequam quis ad diaconatum sive permanentem 
sive transeuntem promoveatur, requiritur ut ministeria lectoris et aco- 
lythi receperit et per congruum tempus exercuerit. 


$ 2. Inter acolythatus et diaconatus collationem intervallum inter- 
cedat sex saltem mensium. 


Can. 1036 - Candidatus, ut ad ordinem diaconatus aut presby- 
teratus promoveri possit, Episcopo proprio aut Superiori maiori com- 
petenti declarationem tradat propria manu exaratam et subscriptam, 
qua testificetur se sponte ac libere sacrum ordinem suscepturum atque se 
ministerio ecclesiastico perpetuo mancipaturum esse, insimul petens ut 
ad ordinem recipiendum admittatur. 


Can. 1037 - Promovendus ad diaconatum permanentem qui non 
sit uxoratus, itemque promovendus ad presbyteratum, ad ordinem dia- 
conatus ne admittantur, nisi ritu praescripto publice coram Deo et 
Ecclesia obligationem caelibatus assumpserint, aut vota perpetua in 
instituto religioso emiserint. 


Can. 1038 - Diaconus, qui ad presbyteratum promoveri renuat, ab 
ordinis recepti exercitio prohiberi non potest, nisi impedimento deti- 
neatur canonico aliave gravi causa, de iudicio Episcopi dioecesani aut 
Superioris maioris competentis aestimanda. 


Can. 1039 - Omnes qui ad aliquem ordinem promovendi sunt, 
exercitiis spiritualibus vacent per quinque saltem dies, loco et modo 
ab Ordinario determinatis; Episcopus, antequam ad ordinationem pro- 
cedat, certior factus sit oportet candidatos rite iisdem exercitiis vacasse. 

Art. 3 
DE IRREGULARITATIBUS ALIISQUE IMPEDIMENTIS 


Can. 1040 - A recipiendis ordinibus arcentur qui quovis impedi- 
mento afficiuntur sive perpetuo, quod venit nomine irregularitatis, sive 
simplici; nullum autem impedimentum contrahitur, quod in canonibus 
qui sequuntur non contineatur. 


Can. 1041 - Ad recipiendos ordines sunt irregulares : 

T qui aliqua forma laborat amentiae aliusve psychicae infirmita- 
tis, qua, consultis peritis, inhabilis iudicatur ad ministerium rite im- 
plendum ; 

2? qui delictum apostasiae, haeresis aut schismatis commiserit; 

3? qui matrimonium etiam civile tantum attentaverit, vel ipsemet 
vinculo matrimoniali aut ordine sacro aut voto publico perpetuo casti- 
tatis a matrimonio ineundo impeditus, vel cum muliere matrimonio va- 
lido coniuncta aut eodem voto adstricta; 

4? qui voluntarium homicidium perpetraverit aut abortum pro- 
curaverit, effectu secuto, omnesque positive cooperantes ; 

5? qui seipsum vel alium graviter et dolose mutilaverit vel sibi 
vitam adimere tentaverit ; 

6? qui actum ordinis posuerit constitutis in ordine episcopatus vel 
presbyteratus reservatum, vel eodem carens, vel ab eius exercitio poena 
aliqua canonica declarata vel irrogata prohibitus. 


Can. 1042 - Sunt a recipiendis ordinibus simpliciter impediti : 

I vir uxorem habens, nisi ad diaconatum permanentem legitime 
destinetur ; 

2? qui officium vel administrationem gerit clericis ad normam 
cann. 285 et 286 vetitam cuius rationem reddere debet, donec, depositis 
officio et administratione atque rationibus redditis, liber factus sit ; 

3? neophytus, nisi, iudicio Ordinarii, sufficienter probatus fuerit. 


Can. 1043 - Christifideles obligatione tenentur impedimenta ad sa- 
cros ordines, si qua norint, Ordinario vel parocho ante ordinationem 
revelandi. 


Can. 1044 - 3$ 1. Ad exercendos ordines receptos sunt irregulares : 
T qui irregularitate ad ordines recipiendos dum afficiebatur, ille- 
gitime ordines recepit; 
2? qui delictum commisit, de quo in can. 1041, n. 2, si delictum 
est publicum; 
3? qui delictum commisit, de quibus in can. 1041, nn. 3, 4, 5, 6. 

$8 2. Ab ordinibus exercendis impediuntur : 
T qui impedimento ad ordines recipiendos detentus, illegitime or- 
dines recepit; 
2? qui amentia aliave infirmitate psychica de qua in can. 1041, n. 1 
afficitur, donec Ordinarius, consulto perito, eiusdem ordinis exercitium 
permiserit. 


Can. 1045 - Ignorantia irregularitatum atque impedimentorum ab 
eisdem non eximit. 


Can. 1046 - Irregularitates et impedimenta multiplicantur ex di- 
versis eorundem causis, non autem ex repetita eadem causa, nisi agatur 
de irregularitate ex homicidio voluntario aut ex procurato abortu, ef- 
fectu secuto. 


Can. 1047 - $ 1. Uni Apostolicae Sedi reservatur dispensatio ab 
omnibus irregularitatibus, si factum quo innituntur ad forum 1udiciale 
deductum fuerit. 


$ 2. Eidem etiam reservatur dispensatio ab irregularitatibus et im- 
pedimentis ad ordines recipiendos, quae sequuntur : 


I ab irregularitatibus ex delictis publicis, de quibus in can. 1041, 
nn.2et3; 

2? ab irregularitate ex delicto sive publico sive occulto, de quo in 
can. 1041, n. 4; 

3? ab impedimento, de quo in can. 1042, n. 1. 


$ 3. Apostolicae Sedi etiam reservatur dispensatio ab irregulari- 
tatibus ad exercitium ordinis suscepti, de quibus in can. 1041, n. 3, in 
casibus publicis tantum, atque in eodem canone, n. 4, etiam in casibus 
occultis. 


$8 4. Ab irregularitatibus et impedimentis Sanctae Sedi non reser- 
vatis dispensare valet Ordinarius. 


Can. 1048 - In casibus occultis urgentioribus, si adiri nequeat Or- 
dinarius aut cum de irregularitatibus agatur de quibus in can. 1041, 
nn. 3 et 4, Paenitentiaria, et si periculum immineat gravis damni aut 
infamiae, potest qui irregularitate ab ordine exercendo impeditur eun- 
dem exercere, firmo tamen manente onere quam primum recurrendi ad 
Ordinarium aut Paenitentiariam, reticito nomine et per confessarium. 


Can. 1049 - $ 1. In precibus ad obtinendam irregularitatum et im- 
pedimentorum dispensationem, omnes irregularitates et impedimenta 
indicanda sunt ; attamen, dispensatio generalis valet etiam pro reticitis 
bona fide, exceptis irregularitatibus de quibus in can. 1041, n. 4, aliisve 
ad forum iudiciale deductis, non autem pro reticitis mala fide. 

8$ 2. Si agatur de irregularitate ex voluntario homicidio aut ex pro- 
curato abortu, etiam numerus delictorum ad validitatem dispensationis 
exprimendus est. 


$ 3. Dispensatio generalis ab irregularitatibus et impedimentis ad 
ordines recipiendos valet pro omnibus ordinibus. 


Art. IV 
DE DOCUMENTIS REQUISITIS ET DE SCRUTINIO 


Can. 1050 - Ut quis ad sacros ordines promoveri possit, sequentia 
requiruntur documenta : 


TI testimonium de studiis rite peractis ad normam can. 1032 ; 


2? si agatur de ordinandis ad presbyteratum, testimonium recepti 
diaconatus; 


3? si agatur de promovendis ad diaconatum, testimonium recepti 
baptismi et confirmationis, atque receptorum ministeriorum de quibus 
in can. 1035; item testimonium factae declarationis de qua in can. 1036, 
necnon, si ordinandus qui promovendus est ad diaconatum permanentem 
sit uxoratus, testimonia celebrati matrimonii et consensus uxoris. 


Can. 1051 - Ad scrutinium de qualitatibus in ordinando requisitis 
quod attinet, serventur praescripta quae sequuntur : 


I habeatur testimonium rectoris seminarii vel domus formationis 
de qualitatibus ad ordinem recipiendum requisitis, scilicet de candidati 
recta doctrina, genuina pietate, bonis moribus, aptitudine ad ministe- 
rium exercendum; itemque, rite peracta inquisitione, de eius statu 
valetudinis physicae et psychicae; 

2? Episcopus dioecesanus aut Superior maior, ut scrutinium rite 
peragatur, potest alia adhibere media quae sibi, pro temporis et loci 
adiunctis, utilia videantur, uti sunt litterae testimoniales, publicatio- 
nes vel aliae informationes. 


Can. 1052 - $ 1. Ut Episcopus ordinationem iure proprio confe- 
rens ad eam procedere possit, ipsi constare debet documenta, de quibus 
in can. 1050, praesto esse atque, scrutinio ad normam iuris peracto, ido- 
neitatem candidati positivis argumentis esse probatam. 


$ 2. Ut Bpiscopus ad ordinationem procedat alieni subditi, sufficit 
ut litterae dimissoriae referant eadem documenta praesto esse, scru- 
tinium ad normam iuris esse peractum atque de idoneitate candidati 
constare ; quod si promovendus sit sodalis instituti religiosi aut societa- 
tis vitae apostolicae, eaedem litterae insuper testari debent ipsum in 

institutum vel societatem definitive cooptatum fuisse et esse subditum 
Superioris qui dat litteras. 

$ 3. Si, his omnibus non obstantibus, ob certas rationes Episcopus 
dubitat num candidatus sit idoneus ad ordines recipiendos, eundem ne 
promoveat. 


CAPUT III 


DE ADNOTATIONE 
AC TESTIMONIO PERACTAE ORDINATIONIS 


Can. 1053 - $ 1. Expleta ordinatione, nomina singulorum ordina- 
torum ac ministri ordinantis, locus et dies ordinationis notentur in pe- 
culiari libro apud curiam loci ordinationis diligenter custodiendo, et 
omnia singularum ordinationum documenta accurate serventur. 

$ 2. Singulis ordinatis det Episcopus ordinans authenticum ordina- 
tionis receptae testimonium; qui, si ab Episcopo extraneo cum litteris 
dimissoriüis promoti fuerint, illud proprio Ordinario exhibeant pro 
ordinationis adnotatione in speciali libro in archivo servando. 


Can. 1054 - Loci Ordinarius, si agatur de saecularibus, aut Supe- 
rior maior competens, si agatur de ipsius subditis, notitiam uniuscuius- 
que celebratae ordinationis transmittat ad parochum loci baptismi, qui 
id adnotet in suo baptizatorum libro, ad normam can. 535, $8 2. 


TITULUS VII 
DE MATRIMONIO 


Can. 1055 - $ 1. Matrimoniale foedus, quo vir et mulier inter se 
totius vitae consortium constituunt, indole sua naturali ad bonum co- 
niugum atque ad prolis generationem et educationem ordinatum, a Chri- 
sto Domino ad sacramenti dignitatem inter baptizatos evectum est. 

$ 2. Quare inter baptizatos nequit matrimonialis contractus validus 
consistere, quin sit eo ipso sacramentum. 


Can. 1056 - Essentiales matrimonii proprietates sunt unitas et in- 
dissolubilitas, quae in matrimonio christiano ratione sacramenti pecu- 
liarem obtinent firmitatem. 


Can. 1057 - $ 1. Matrimonium facit partium consensus inter per- 
sonas iure habiles legitime manifestatus, qui nulla humana potestate 
suppleri valet. 


$ 2. Consensus matrimonialis est actus voluntatis, quo vir et mu- 
lier foedere irrevocabili sese mutuo tradunt et accipiunt ad constituen- 


dum matrimonium. 

Can. 1058 - Omnes possunt matrimonium contrahere, qui iure non 
prohibentur. 


Can. 1059 - Matrimonium catholicorum, etsi una tantum pars sit 
baptizata, regitur iure non solum divino, sed etiam canonico, salva 
competentia civilis potestatis circa mere civiles eiusdem matrimonii 
effectus. 


Can. 1060 - Matrimonium gaudet favore iuris; quare in dubio stan- 
dum est pro valore matrimonii, donec contrarium probetur. 


Can. 1061 - $ 1. Matrimonium inter baptizatos validum dicitur 
ratum tantum, si non est consummatum; ratum et consummatum, si 
coniuges inter se humano modo posuerunt coniugalem actum per se 
aptum ad prolis generationem, ad quem natura sua ordinatur matri- 
monium, et quo coniuges fiunt una caro. 


$ 2. Celebrato matrimonio, si coniuges cohabitaverint, praesumi- 
tur consummatio, donec contrarium probetur. 


$ 3. Matrimonium invalidum dicitur putativum, si bona fide ab 
una saltem parte celebratum fuerit, donec utraque pars de eiusdem 
nullitate certa evadat. 


Can. 1062 - $ 1. Matrimonii promissio sive unilateralis sive bila- 
teralis, quam sponsalia vocant, regitur iure particulari, quod ab Epi- 
scoporum conferentia, habita ratione consuetudinum et legum civilium, 
si quae sint, statutum fuit. 


$ 2. Ex matrimonii promissione non datur actio ad petendam ma- 
trimonii celebrationem ; datur tamen ad reparationem damnorum, si 
qua debeatur. 


CAPUT I 


DE CURA PASTORALI ET DE IIS 
QUAE MATRIMONII CELEBRATIONI PRAEMITTI DEBENT 


Can. 1063 - Pastores animarum obligatione tenentur curandi ut 
propria ecclesiastica communitas christifidelibus assistentiam praebeat, 
qua status matrimonialis in spiritu christiano servetur et in perfec- 
tione progrediatur. Haec assistentia imprimis praebenda est : 


T praedicatione, catechesi minoribus, iuvenibus et adultis aptata, 
immo usu instrumentorum communicationis socialis, quibus christifide- 
les de significatione matrimonii christiani deque munere coniugum ac 
parentum christianorum instituantur; 


2? praeparatione personali ad matrimonium ineundum, qua sponsi 
ad novi sui status sanctitatem et officia disponantur; 

3? fructuosa liturgica matrimonii celebratione, qua eluceat coniu- 
ges mysterium unitatis et fecundi amoris inter Christum et Ecclesiam 
significare atque participare; 

4? auxilio coniugatis praestito, ut ipsi foedus coniugale fideliter 
servantes atque tuentes, ad sanctiorem in dies plenioremque in familia 
vitam ducendam perveniant. 


Can. 1064 - Ordinarii loci est curare ut debite ordinetur eadem 
assistentia, auditis etiam, si opportunum videatur, viris et mulieribus 
experientia et peritia probatis. 


Can. 1065 - $ 1. Catholici qui sacramentum confirmationis nondum 
receperint, illud, antequam ad matrimonium admittantur, recipiant, 
si id fieri possit sine gravi incommodo. 


$ 2. Ut fructuose sacramentum matrimonii recipiatur, enixe spon- 
sis commendatur, ut ad sacramenta paenitentiae et sanctissimae Eucha- 
ristiae accedant. 


Can. 1066 - Antequam matrimonium celebretur, constare debet 
nihil eius validae ac licitae celebrationi obsistere. 


Can. 1067 - Episcoporum conferentia statuat normas de examine 
sponsorum, necnon de publicationibus matrimonialibus aliisve oppor- 
tunis mediis ad investigationes peragendas, quae ante matrimonium 
necessaria sunt, quibus diligenter observatis, parochus procedere possit 
ad matrimonio assistendum. 


Can. 1068 - In periculo mortis, si aliae probationes haberi ne- 
queant, sufficit, nisi contraria adsint indicia, affirmatio contrahentium, 
Si casus ferat etiam iurata, se baptizatos esse et nullo detineri impe- 
dimento. 


Can. 1069 - Omnes fideles obligatione tenentur impedimenta, si 
quae norint, parocho aut loci Ordinario, ante matrimonii celebratio- 
nem, revelandi. 


Can. 1070 - Si alius quam parochus, cuius est assistere matri- 
monio, investigationes peregerit, de harum exitu quam primum per 
authenticum documentum eundem parochum certiorem reddat. 


Can. 1071 - 3 1. Excepto casu necessitatis, sine licentia Ordinarii 
loci ne quis assistat : 
IU matrimonio vagorum ; 
2? matrimonio quod ad normam legis civilis agnosci vel celebrari 
nequeat ; 
3? matrimonio eius qui obligationibus teneatur naturalibus erga 
aliam partem filiosve ex praecedenti unione ortis; 

4' matrimonio eius qui notorie catholicam fidem abiecerit; 

5? matrimonio eius qui censura innodatus sit; 

6? matrimonio fili familias minoris, insciis aut rationabiliter 
invitis parentibus; 

7? matrimonio per procuratorem ineundo, de quo in can. 1105. 

$ 2. Ordinarius loci licentiam assistendi matrimonio eius qui noto- 

rie catholicam fidem abiecerit ne concedat, nisi servatis normis de quibus 
in can. 1125, congrua congruis referendo. 


Can. 1072 - Curent animarum pastores a matrimonii celebratione 
avertere iuvenes ante aetatem, qua secundum regionis receptos mores 
matrimonium iniri solet. 


CAPUT II 
DE IMPEDIMENTIS DIRIMENTIBUS IN GENERE 


Can. 1073 - Impedimentum dirimens personam inhabilem reddit 
ad matrimonium valide contrahendum. 


Can. 1074 - Publicum censetur impedimentum, quod probari in 
foro externo potest; secus est occultum. 


Can. 1075 - $ 1. Supremae tantum Ecclesiae auctoritatis est authen- 
tice declarare quandonam ius divinum matrimonium prohibeat vel 
dirimat. 

$ 2. Uni quoque supremae auctoritati ius est alia impedimenta 
pro baptizatis constituere. 


Can. 1076 - Consuetudo novum impedimentum inducens aut impe- 
dimentis exsistentibus contraria reprobatur. 


Can. 1077 - $ 1. Ordinarius loci propriis subditis ubique commo- 
rantibus et omnibus in proprio territorio actu degentibus vetare potest 
matrimonium in casu peculiari, sed ad tempus tantum, gravi de causa 
eaque perdurante. 


$ 2. Vetito clausulam dirimentem una suprema Ecclesiae auctori- 
tas addere potest. 


Can. 1078 - $ 1. Ordinarius loci proprios subditos ubique commo- 
rantes et omnes in proprio territorio actu degentes ab omnibus impedi- 
mentis iuris ecclesiastici dispensare potest, exceptis 11s, quorum dispen- 
satio Sedi Apostolicae reservatur. 


$ 2. Impedimenta quorum dispensatio Sedi Apostolicae reservatur 
sunt : 

TI impedimentum ortum ex sacris ordinibus aut ex voto publico 
perpetuo castitatis in instituto religioso iuris pontificii; 
2? impedimentum criminis de quo in can. 1090. 


$8 3. Numquam datur dispensatio ab impedimento consanguinitatis 
in linea recta aut in secundo gradu lineae collateralis. 


Can. 1079 - $ 1. Urgente mortis periculo, loci Ordinarius potest 
tum super forma in matrimonii celebratione servanda, tum super omni- 
bus et singulis impedimentis iuris ecclesiastici sive publicis sive occul- 
tis, dispensare proprios subditos ubique commorantes et omnes in 
proprio territorio actu degentes, excepto impedimento orto ex sacro 
ordine presbyteratus. 


$ 2. In eisdem rerum adiunctis, de quibus in $ 1, sed solum pro ca- 
sibus in quibus ne loci quidem Ordinarius adiri possit, eadem dispen- 
sandi potestate pollet tum parochus, tum minister sacer rite delegatus, 
tum sacerdos vel diaconus qui matrimonio, ad normam can. 1116, $8 2, 
assistit. 


$ 3. In periculo mortis confessarius gaudet potestate dispensandi 
ab impedimentis occultis pro foro interno sive intra sive extra actum 
sacramentalis confessionis. 


$ 4. In casu de quo in $ 2, loci Ordinarius censetur adiri non posse, 
si tantum per telegraphum vel telephonum id fieri possit. 


Can. 1080 - $ 1. Quoties impedimentum detegatur cum iam omnia 
sunt parata ad nuptias, nec matrimonium sine probabili gravis mali 
periculo differri possit usquedum a competenti auctoritate dispensatio 
obtineatur, potestate gaudent dispensandi ab omnibus impedimentis, 
lis exceptis de quibus in can. 1078, $ 2, n. 1, loci Ordinarius et, dummodo 
casus sit occultus, omnes de quibus in can. 1079, $8 2-3, servatis condi- 
cionibus ibidem praescriptis. 


$ 2. Haec potestas valet etiam ad matrimonium convalidandum, 
si idem periculum sit in mora nec tempus suppetat recurrendi ad Se- 
dem Apostolicam, vel ad loci Ordinarium, quod attinet ad impedimenta 
a quibus dispensare valet. 


Can. 1081 - Parochus aut sacerdos vel diaconus, de quibus in 
can. 1079, 8 2, de concessa dispensatione pro foro externo Ordinarium 
loci statim certiorem faciat; eaque adnotetur in libro matrimoniorum. 


Can. 1082 - Nisi aliud ferat Paenitentiariae rescriptum, dispen- 
satio in foro interno non sacramentali concessa super impedimento 
occulto, adnotetur in libro, qui in secreto curiae archivo asservandus 
est, nec alia dispensatio pro foro externo est necessaria, si postea oc- 
cultum impedimentum publicum evaserit. 

CAPUT III 
DE IMPEDIMENTIS DIRIMENTIBUS IN SPECIE 


Can. 1083 - $ 1. Vir ante decimum sextum aetatis annum comple- 
tum, mulier ante decimum quartum item completum, matrimonium va- 
lidum inire non possunt. 


$8 2. Integrum est Episcoporum conferentiae aetatem superiorem ad 
licitam matrimonii celebrationem statuere. 


Can. 1084 - $ 1. Impotentia coeundi antecedens et perpetua, sive 
ex parte viri sive ex parte mulieris, sive absoluta sive relativa, matri- 
monium ex ipsa eius natura dirimit. 


$8 2. Si impedimentum impotentiae dubium sit, sive dubio iuris sive 
dubio facti, matrimonium non est impediendum, nec stante dubio, nul- 
]um declarandum. 


$8 3. Sterilitas matrimonium nec prohibet nec dirimit, firmo prae- 
scripto can. 1098. 


Can. 1085 - $ 1. Invalide matrimonium attentat qui vinculo tene- 
tur prioris matrimonii, quamquam non consummati. 


$8 2. Quamvis prius matrimonium sit irritum aut solutum qualibet 
ex causa, non ideo licet aliud contrahere, antequam de prioris nullitate 
aut solutione legitime et certo constiterit. 


Can. 1086 - $ 1. Matrimonium inter duas personas, quarum altera 
sit baptizata in Ecclesia catholica vel in eandem recepta nec actu 
formali ab ea defecerit, et altera non baptizata, invalidum est. 


$8 2. Ab hoc impedimento ne dispensetur, nisi impletis condicioni- 
bus de quibus in cann. 1125 et 1126. 


$8 3. Si pars tempore contracti matrimonii tamquam baptizata com- 
muniter habebatur aut eius baptismus erat dubius, praesumenda est, 
ad normam can. 1060, validitas matrimonii, donec certo probetur al- 
teram partem baptizatam esse, alteram vero non baptizatam. 


Can. 1087 - Invalide matrimonium attentant qui in sacris ordi- 
nibus sunt constituti. 


Can. 1088 - Invalide matrimonium attentant, qui voto publico per- 
petuo castitatis in instituto religioso adstricti sunt. 


Can. 1089 - Inter virum et mulierem abductam vel saltem reten- 
tam intuitu matrimonii cum ea contrahendi, nullum matrimonium con- 

sistere potest, nisi postea mulier a raptore separata et in loco tuto 
ac libero constituta, matrimonium sponte eligat. 


Can. 1090 - 8 1. Qui intuitu matrimonii cum certa persona ineundi, 
huius coniugi vel proprio coniugi mortem intulerit, invalide hoc matri- 
monium attentat. 

$ 2. Invalide quoque matrimonium inter se attentant qui mutua 
opera physica vel morali mortem coniugi intulerunt. 


Can. 1091 - $ 1. In linea recta consanguinitatis matrimonium irri- 
tum est inter omnes ascendentes et descendentes tum legitimos tum 
naturales. 

$ 2. In linea collaterali irritum est usque ad quartum gradum in- 
clusive. 

$ 3. Impedimentum consanguinitatis non multiplicatur. 


$ 4. Numquam matrimonium permittatur, si quod subest dubium 
num partes sint consanguineae in aliquo gradu lineae rectae aut in 
secundo gradu lineae collateralis. 


Can. 1092 - Affinitas in linea recta dirimit matrimonium in quolibet 
gradu. 


Can. 1093 - Impedimentum publicae honestatis oritur ex matrimonio 
invalido post instauratam vitam communem aut ex notorio vel publico 
concubinatu; et nuptias dirimit in primo gradu lineae rectae inter 
virum et consanguineas mulieris, ac vice versa. 


Can. 1094 - Matrimonium inter se valide contrahere nequeunt qui 
cognatione legali ex adoptione orta, in linea recta aut in secundo gradu 
lineae collateralis, coniuncti sunt. 


CAPUT IV 
DE CONSENSU MATRIMONIALI 


Can. 1095 - Sunt incapaces matrimonii contrahendi : 
I qui sufficienti rationis usu carent; 
2? qui laborant gravi defectu discretionis iudicii circa iura et 
officia matrimonialia essentialia mutuo tradenda et acceptanda; 
3? qui ob causas naturae psychicae obligationes matrimonii essen- 
tiales assumere non valent. 


Can. 1096 - $ 1. Ut consensus matrimonialis haberi possit, necesse 
est ut contrahentes saltem non ignorent matrimonium esse consortium 

permanens inter virum et mulierem ordinatum ad prolem, cooperatione 
aliqua sexuali, procreandam. 


$ 2. Haec ignorantia post pubertatem non praesumitur. 


Can. 1097 - $ 1. Error in persona invalidum reddit matrimonium. 


$ 2. Error in qualitate personae, etsi det causam contractui, matri- 
monium irritum non reddit, nisi haec qualitas directe et principaliter 
intendatur. 


Can. 1098 - Qui matrimonium init deceptus dolo, ad obtinendum 
consensum patrato, circa aliquam alterius partis qualitatem, quae 
suapte natura consortium vitae coniugalis graviter perturbare potest, 
invalide contrahit. 


Can. 1099 - Error circa matrimonii unitatem vel indissolubilitatem 
aut sacramentalem dignitatem, dummodo non determinet voluntatem, 
non vitiat consensum matrimonialem. 


Can. 1100 - Scientia aut opinio nullitatis matrimonii consensum 
matrimonialem non necessario excludit. 


Can. 1101 - $ 1. Internus animi consensus praesumitur conformis 
verbis vel signis in celebrando matrimonio adhibitis. 


$8 2. At si alterutra vel utraque pars positivo voluntatis actu exclu- 
dat matrimonium ipsum vel matrimonii essentiale aliquod elementum, 
vel essentialem aliquam proprietatem, invalide contrahit. 


Can. 1102 - 8 1. Matrimonium sub condicione de futuro valide 
contrahi nequit. 


$ 2. Matrimonium sub condicione de praeterito vel de praesenti 
initum est validum vel non, prout id quod condicioni subest, exsistit 
vel non. 


$8 3. Condicio autem, de qua in $ 2, licite apponi nequit, nisi cum 
licentia Ordinarii loci scripto data. 


Can. 1103 - Invalidum est matrimonium initum ob vim vel metum 
gravem ab extrinseco, etiam haud consulto incussum, a quo ut quis se 
liberet, eligere cogatur matrimonium. 


Can. 1104 - 8 1. Ad matrimonium valide contrahendum necesse 
est ut contrahentes sint praesentes una simul sive per se ipsi, sive per 
procuratorem. 


$ 2. Sponsi consensum matrimonialem verbis exprimant; si vero 
loqui non possunt, signis aequipollentibus. 

Can. 1105 - $ 1. Ad matrimonium per procuratorem valide ineun- 
dum requiritur : 
I ut adsit mandatum speciale ad contrahendum cum certa per- 
sona ; 
2? ut procurator ab ipso mandante designetur, et munere suo 
per se ipse fungatur. 


$ 2. Mandatum, ut valeat, subscribendum est a mandante et prae- 
terea a parocho vel Ordinario loci in quo mandatum datur, aut a 
sacerdote ab alterutro delegato, aut a duobus saltem testibus, aut con- 
fici debet per documentum ad normam iuris civilis authenticum. 


$ 3. Si mandans scribere nequeat, id in ipso mandato adnotetur 
et alius testis addatur qui scripturam ipse quoque subsignet; secus 
mandatum irritum est. 


$8 4. Si mandans, antequam procurator eius nomine contrahat, man- 
datum revocaverit aut in amentiam inciderit, invalidum est matri- 
monium, licet sive procurator sive altera pars contrahens haec igno- 
raverit. 


Can. 1106 - Matrimonium per interpretem contrahi potest; cui 
tamen parochus ne assistat, nisi de interpretis fide sibi constet. 


Can. 1107 - Etsi matrimonium invalide ratione impedimenti vel 
defectus formae initum fuerit, consensus praestitus praesumitur perse- 
verare, donec de eius revocatione constiterit. 


CAPUT V 
DE FORMA CELEBRATIONIS MATRIMONII 


Can. 1108 - $ 1. Ea tantum matrimonia valida sunt, quae con- 
trahuntur coram loci Ordinario aut parocho aut sacerdote vel dia- 
cono ab alterutro delegato qui assistant, necnon coram duobus testibus, 
secundum tamen regulas expressas in canonibus qui sequuntur, et 
salvis exceptionibus de quibus in cann. 144, 1112, $8 1, 1116 et 1127, 
$88 2-3. 


$8 2. Assistens matrimonio intellegitur tantum qui praesens exqui- 
rit manifestationem contrahentium consensus eamque nomine Eccle- 
siae recipit. 


Can. 1109 - Loci Ordinarius et parochus, nisi per sententiam vel 
per decretum fuerint excommunicati vel interdicti vel suspensi ab offi- 
cio aut tales declarati, vi officii, intra fines sui territorii, valide matri- 
moniis assistunt non tantum subditorum, sed etiam non subditorum, 
dummodo eorum alteruter sit ritus latini. 

Can. 1110 - Ordinarius et parochus personalis vi officii matrimo- 
nio solummodo eorum valide assistunt, quorum saltem alteruter sub- 
ditus sit intra fines suae dicionis. 


Can. I11i - $ 1. Loci Ordinarius et parochus, quamdiu valide of- 
ficio funguntur, possunt facultatem intra fines sui territorii matrimo- 
niis assistendi, etiam generalem, sacerdotibus et diaconis delegare. 


$8 2. Ut valida sit delegatio facultatis assistendi matrimoniis, de- 
terminatis personis expresse dari debet; si agitur de delegatione spe- 
ciali, ad determinatum matrimonium danda est ; si vero agitur de dele- 
gatione generali, scripto est concedenda. 


Can. 1112 - $ 1. Ubi desunt sacerdotes et diaconi, potest Episcopus 
dioecesanus, praevio voto favorabili Episcoporum conferentiae et ob 
tenta licentia Sanctae Sedis, delegare laicos, qui matrimoniis assistant. 


$ 2. Laicus seligatur idoneus, ad institutionem nupturientibus tra- 
dendam capax et qui liturgiae matrimoniali rite peragendae aptus sit. 


Can. 1113 - Antequam delegatio concedatur specialis, omnia pro- 
videantur, quae ius statuit ad libertatem status comprobandam. 


Can. 1114 - Assistens matrimonio illicite agit, nisi ipsi constiterit 
de libero statu contrahentium ad normam iuris atque, si fieri potest, 
de licentia parochi, quoties vi delegationis generalis assistit. 


Can. 1115 - Matrimonia celebrentur in paroecia ubi alterutra pars 
contrahentium habet domicilium vel quasi-domicilium vel menstruam 
commorationem, aut, si de vagis agitur, in paroecia ubi actu commo- 
rantur; cum licentia proprii Ordinarii aut parochi proprii, alibi ce- 
lebrari potest. 


Can. 1116 - $ 1. Si haberi vel adiri nequeat sine gravi incommodo 
assistens ad normam iuris competens, qui intendunt verum matrimo- 
nium inire, illud valide ac licite coram solis testibus contrahere possunt : 

1? in mortis periculo ; 
2? extra mortis periculum, dummodo jprudenter praevideatur 
earum rerum condicionem esse per mensem duraturam. 


$ 2. In utroque casu, si praesto sit alius sacerdos vel diaconus 
qui adesse possit, vocari et, una cum testibus, matrimonii celebrationi 
adesse debet, salva coniugii validitate coram solis testibus. 


Can. 1117 - Statuta superius forma servanda est, si saltem al- 
terutra pars matrimonium contrahentium in Ecclesia catholica bapti- 
zata vel in eandem recepta sit neque actu formali ab ea defecerit, salvis 
praescriptis can. 1127, $8 2. 

Can. 1118 - $ 1. Matrimonium inter catholicos vel inter partem 
catholicam et partem non catholicam baptizatam celebretur in ecclesia 
paroeciali; in alia ecclesia aut oratorio celebrari poterit de licentia 
Ordinarii loci vel parochi. 

$ 2. Matrimonium in alio convenienti loco celebrari Ordinarius 
loci permittere potest. 

$ 3. Matrimonium inter partem catholicam et partem non bapti- 
zatam in ecclesia vel in alio convenienti loco celebrari poterit. 


Can. 1119 - Extra casum necessitatis, in matrimonii celebratio- 
ne serventur ritus in libris liturgicis, ab Ecclesia probatis, prae- 
scripti aut legitimis consuetudinibus recepti. 


Can. 1120 - Episcoporum conferentia exarare potest ritum pro- 
prium matrimonii, a Sancta Sede recognoscendum, congruentem loco- 
rum et populorum usibus ad spiritum christianum aptatis, firma tamen 
lege ut assistens matrimonio praesens requirat manifestationem con- 
sensus contrahentium eamque recipiat. 


Can. 1121 - $ 1. Celebrato matrimonio, parochus loci celebrationis 
vel qui eius vices gerit, etsi neuter eidem astiterit, quam primum ad- 
notet in matrimoniorum regestis nomina coniugum, assistentis ac te- 
stium, locum et diem celebrationis matrimonii, iuxta modum ab Epi- 
Sscoporum conferentia aut ab Episcopo dioecesano praescriptum. 

8 2. Quoties matrimonium ad normam can. 1116 contrahitur, sa- 
cerdos vel diaconus, si celebrationi adfuerit, secus testes tenentur in 
solidum cum contrahentibus parochum aut Ordinarium loci de inito 
coniugio quam primum certiorem reddere. 

$8 3. Ad matrimonium quod attinet cum dispensatione a forma ca- 
nonica contractum, loci Ordinarius, qui dispensationem concessit, curet 
ut inscribatur dispensatio et celebratio in libro matrimoniorum tum 
curiae tum paroeciae propriae partis catholicae, cuius parochus inqui- 
sitiones de statu libero peregit; de celebrato matrimonio eundem Or- 
dinarium et parochum quam primum certiorem reddere tenetur coniux 
catholicus, indicans etiam locum celebrationis necnon formam publi- 
cam servatam. 


Can. 1122 - $ 1. Matrimonium contractum adnotetur etiam in re- 
gestis baptizatorum, in quibus baptismus coniugum inscriptus est. 

$8 2. Si coniux matrimonium contraxerit non in paroecia in qua 
baptizatus est, parochus loci celebrationis notitiam initi coniugii ad 
parochum loci collati baptismi quam primum transmittat. 


Can. 1123 - Quoties matrimonium vel convalidatur pro foro externo, 
vel nullum declaratur, vel legitime praeterquam morte solvitur, pa- 
rochus loci celebrationis matrimonii certior fieri debet, ut adnotatio 
in regestis matrimoniorum et baptizatorum rite flat. 

CAPUT VI 
DE MATRIMONIIS MIXTIS 


Can. 1124 - Matrimonium inter duas personas baptizatas, quarum 
altera sit in Ecclesia catholica baptizata vel in eandem post baptismum 
recepta, quaeque nec ab ea actu formali defecerit, altera vero Ecclesiae 
vel communitati ecclesiali plenam communionem cum Ecclesia catho- 
lica non habenti adscripta, sine expressa auctoritatis competentis li- 
centia prohibitum est. 


Can. 1125 - Huiusmodi licentiam concedere potest Ordinarius loci, 
si iusta et rationabilis causa habeatur ; eam ne concedat, nisi impletis 
condicionibus quae sequuntur : 

T pars catholica declaret se paratam esse pericula a fide defi- 
ciendi removere atque sinceram promissionem praestet se omnia pro 
viribus facturam esse, ut universa proles in Ecclesia catholica bapti- 
zetur et educetur ; 

2? de his promissionibus a parte catholica faciendis altera pars 
tempestive certior fiat, adeo ut constet ipsam vere consciam esse pro- 
missionis et obligationis partis catholicae; 

3? ambae partes edoceantur de finibus et proprietatibus essen- 
talibus matrimonii, a neutro contrahente excludendis. 


Can. 1126 - Episcoporum conferentiae est tum modum statuere, quo 
hae declarationes et promissiones, quae semper requiruntur, faciendae 
sint, tum rationem definire, qua de ipsis et in foro externo constet et 
pars non catholica certior reddatur. 


Can. 1127 - $ 1. Ad formam quod attinet in matrimonio mixto 
adhibendam, serventur praescripta can. 1108; si tamen pars catholica 
matrimonium contrahit cum parte non catholica ritus orientalis, forma 
canonica celebrationis servanda est ad liceitatem tantum; ad validi- 
tatem autem requiritur interventus ministri sacri, servatis aliis de 
iure servandis. 


$8 2. Si graves difficultates formae canonicae servandae obstent, 
Ordinario loci partis catholicae ius est ab eadem in singulis casibus 
dispensandi, consulto tamen Ordinario loci in quo matrimonium cele- 
bratur, et salva ad validitatem aliqua publica forma celebrationis; 
Episcoporum conferentiae est normas statuere, quibus praedicta dispen- 
satio concordi ratione concedatur. 


$8 3. Vetatur, ne ante vel post canonicam celebrationem ad normam 
$ 1, alia habeatur eiusdem matrimonii celebratio religiosa ad matrimo- 
nialem consensum praestandum vel renovandum; item ne fiat celebra- 

tio religiosa, in qua assistens catholicus et minister non catholicus 
insimul, suum quisque ritum peragens, partium consensum exquirant. 


Can. 1128 - Locorum Ordinarii aliique animarum pastores curent, 
ne coniugi catholico et filiis e matrimonio mixto natis auxilium spiri- 
tuale desit ad eorum obligationes adimplendas atque coniuges adiuvent 
ad vitae coniugalis et familiaris fovendam unitatem. 


Can. 1129 - Praescripta cann. 1127 et 1128 applicanda sunt quoque 
matrimoniis, quibus obstat impedimentum disparitatis cultus, de quo 
in can. 1086, $8 I. 


CAPUT VII 
DE MATRIMONIO SECRETO CELEBRANDO 


Can. 1130 - Ex gravi et urgenti causa loci Ordinarius permittere 
potest, ut matrimonium secreto celebretur. 


Can. 1131 - Permissio matrimonium secreto celebrandi secumfert : 
T ut secreto fiant investigationes quae ante matrimonium peragen- 
dae sunt; 
2? ut secretum de matrimonio celebrato servetur ab Ordinario 
loci, assistente, testibus, coniugibus. 


Can. 1132 - Obligatio secretum servandi, de qua in can. 1131, n. 2, 
ex parte Ordinarii loci cessat si grave scandalum aut gravis erga matri- 
monii sanctitatem iniuria ex secreti observantia immineat, idque no- 
tum fiat partibus ante matrimonii celebrationem. 


Can. 1133 - Matrimonium secreto celebratum in peculiari tantum- 
modo regesto, servando in secreto curiae archivo, adnotetur. 


CAPUT VIII 
DE MATRIMONII EFFECTIBUS 


Can. 1134 - Ex valido matrimonio enascitur inter coniuges vincu- 
lum natura sua perpetuum et exclusivum ; in matrimonio praeterea 
christiano coniuges ad sui status oificia et dignitatem peculiari sacra- 
mento roborantur et veluti consecrantur. 


Can. 1135 - Utrique coniugi aequum officium et ius est ad ea quae 
pertinent ad consortium vitae coniugalis. 


Can. 1136 - Parentes officium gravissimum et ius primarium habent 
prolis educationem tum physicam, socialem et culturalem, tum mora- 
lem et religiosam pro viribus curandi. 

Can. 1137 - Legitimi sunt fili concepti aut nati ex matrimonio 
valido vel putativo. 


Can. 1138 - $ 1. Pater is est, quem iustae nuptiae demonstrant, 
nisi evidentibus argumentis contrarium probetur. 


$8 2. Legitimi praesumuntur filii, qui nati sunt saltem post dies 180 
a die celebrati matrimonii, vel infra dies 300 a die dissolutae vitae 
coniugalis. 


Can. 1139 - Filii illegitimi legitimantur per subsequens matrimo- 
nium parentum sive validum sive putativum, vel per rescriptum Sanc- 
tae Sedis. 


Can. 1140 - Filii legitimati, ad effectus canonicos quod attinet, 
in omnibus aequiparantur legitimis, nisi aliud expresse iure cautum 
fuerit. 


CAPUT IX 
DE SEPARATIONE CONIUGUM 


Art. 1 
DE DISSOLUTIONE VINCULI 


Can. 1141 - Matrimonium ratum et consummatum nulla humana 
potestate nullaque causa, praeterquam morte, dissolvi potest. 


Can. 1142 - Matrimonium non consummatum inter baptizatos vel 
inter partem baptizatam et partem non baptizatam a Romano Pon- 
tifice dissolvi potest iusta de causa, utraque parte rogante vel alterutra, 
etsi altera pars sit invita. 


Can. 1143 - $ 1. Matrimonium initum a duobus non baptizatis sol- 
vitur ex privilegio paulino in favorem fidei partis quae baptismum re- 
cepit, ipso facto quo novum matrimonium ab eadem parte contrahitur, 
dummodo pars non baptizata discedat. 


$8 2. Discedere censetur pars non baptizata, si nolit cum parte bap- 
tizata cohabitare vel cohabitare pacifice sine contumelia Creatoris, nisi 
haec post baptismum receptum 1ustam illi dederit discedendi causam. 


Can. 1144 - 8 1. Ut pars baptizata novum matrimonium valide 
contrahat, pars non baptizata semper interpellari debet an : 
I velit et ipsa baptismum recipere; 
2? saltem velit cum parte baptizata pacifice cohabitare, sine con- 
tumelia Creatoris. 

$ 2. Haec interpellatio post baptismum fieri debet; at loci Ordi- 
narius, gravi de causa, permittere potest ut interpellatio ante baptismum 
fiat, immo et ab interpellatione dispensare, sive ante sive post bap- 
tismum, dummodo constet modo procedendi saltem summario et extra- 
iudiciali eam fieri non posse aut fore inutilem. 


Can. 1145 - $ 1. Interpellatio fiat regulariter de auctoritate loci 
Ordinarii partis conversae; a quo Ordinario concedendae sunt alteri 
coniugi, si quidem eas petierit, induciae ad respondendum, eodem tamen 
monito ut, si induciae inutiliter praetereantur, eius silentium pro re- 
sponsione negativa habeatur. 


$ 2. Interpellatio etiam privatim facta ab ipsa parte conversa va- 
let, immo est licita, si forma superius praescripta servari nequeat. 


$ 3. In utroque casu de interpellatione facta deque eiusdem exitu 
in foro externo legitime constare debet. 


Can. 1146 - Pars baptizata ius habet novas nuptias contrahendi 
cum parte catholica : 
I si altera pars negative interpellationi responderit, aut si in- 
terpellatio legitime omissa fuerit ; 
2? si pars non baptizata, sive iam interpellata sive non, prius 
perseverans in pacifica cohabitatione sine contumelia Creatoris, postea 
sine iusta causa discesserit, firmis praescriptis cann. 1144 et 1145. 


Can. 1147 - Ordinarius loci tamen, gravi de causa, concedere po 
test ut pars baptizata, utens privilegio paulino, contrahat matrimo- 
nium cum parte non catholica sive baptizata sive non baptizata, ser- 
vatis etiam praescriptis canonum de matrimoniis mixtis. 


Can. 1148 - $ 1. Non baptizatus, qui plures uxores non baptizatas 
simul habeat, recepto in Ecclesia catholica baptismo, si durum ei sit 
cum earum prima permanere, unam ex illis, ceteris dimissis, retinere 
potest. Idem valet de muliere non baptizata, quae plures maritos non 
baptizatos simul habeat. 


$ 2. In casibus de quibus in $ 1, matrimonium, recepto bap- 
tismo, forma legitima contrahendum est, servatis etiam, si opus sit, 
praescriptis de matrimoniis mixtis et aliis de iure servandis. 


$ 3. Ordinarius loci, prae oculis habita condicione morali, sociali, 
oeconomica locorum et personarum, curet ut primae uxoris ceterarum- 
que dimissarum necessitatibus satis provisum sit, iuxta normas iusti- 
tiae, christianae caritatis et naturalis aequitatis. 


Can. 1149 - Non baptizatus qui, recepto in Ecclesia catholica bap- 
tismo, cum coniuge non baptizato ratione captivitatis vel persecutionis 

cohabitationem restaurare nequeat, aliud matrimonium contrahere pot- 
est, etiamsi altera pars baptismum interea receperit, firmo praescripto 
can. 1141. 


Can. 1150 - In re dubia privilegium fidei gaudet favore iuris. 


Art. 2 
DE SEPARATIONE MANENTE VINCULO 


Can. 1151 - Coniuges habent officium et ius servandi convictum 
coniugalem, nisi legitima causa eos excuset. 


Can. 1152 - $8 1. Licet enixe commendetur ut coniux, caritate chri- 
stiana motus et boni familiae sollicitus, veniam non abnuat comparti 
adulterae atque vitam coniugalem non disrumpat, si tamen eiusdem 
culpam expresse aut tacite non condonaverit, ius ipsi est solvendi 
coniugalem convictum, nisi in adulterium consenserit aut eidem causam 
dederit aut ipse quoque adulterium commiserit. 


$ 2. Tacita condonatio habetur si coniux innocens, postquam de 
adulterio certior factus est, sponte cum altero coniuge maritali affectu 
conversatus fuerit; praesumitur vero, si per sex menses coniugalem 
convictum servaverit, neque recursum apud auctoritatem ecclesiasticam 
vel civilem fecerit. 


$8 3. Si coniux innocens sponte convictum coniugalem solverit, intra 
sex menses causam separationis deferat ad competentem auctoritatem 
ecclesiasticam, quae, omnibus inspectis adiunctis, perpendat si coniux 
innocens adduci possit ad culpam condonandam et ad separationem in 
perpetuum non protrahendam. 


Can. 1153 - $ 1. Si alteruter coniugum grave seu animi seu corpo- 
ris periculum alteri aut proli facessat, vel aliter vitam communem ni- 
mis duram reddat, alteri legitimam praebet causam discedendi, de- 
creto Ordinarii loci et, si periculum sit in mora, etiam propria auc- 
toritate. 


$ 2. In omnibus casibus, causa separationis cessante, coniugalis 
convictus restaurandus est, nisi ab auctoritate ecclesiastica aliter 
statuatur. 


Can. 1154 - Instituta separatione coniugum, opportune semper ca- 
vendum est debitae filiorum sustentationi et educationi. 


Can. 1155 - Coniux innocens laudabiliter alterum coniugem ad vi- 
tam coniugalem rursus admittere potest, quo in casu iuri separationis 
renuntiat. 

CAPUT X 


DE MATRIMONII CONVALIDATIONE 


Art. 1 
DE CONVALIDATIONE SIMPLICI 


Can. 1156 - 8 1. Ad convalidandum matrimonium irritum ob im- 
pedimentum dirimens, requiritur ut cesset impedimentum vel ab eodem 
dispensetur, et consensum renovet saltem pars impedimenti conscia. 


$ 2. Haec renovatio iure ecclesiastico requiritur ad validitatem con- 
validationis, etiamsi initio utraque pars consensum praestiterit nec 
postea revocaverit. 


Can. 1157 - Renovatio consensus debet esse novus voluntatis actus 
in matrimonium, quod pars renovans scit aut opinatur ab initio nul- 
]um fuisse. 


Can. 1158 - $ 1. Si impedimentum sit publicum, consensus ab 
utraque parte renovandus est forma canonica, salvo praescripto 
can. 1127, $8 3. 

$8 2. Si impedimentum probari nequeat, satis est ut consensus re- 
novetur privatim et secreto, et quidem a parte impedimenti conscia, 
dummodo altera in consensu praestito perseveret, aut ab utraque 
parte, si impedimentum sit utrique parti notum. 


Can. 1159 - $ 1. Matrimonium irritum ob defectum consensus con- 
validatur, si pars quae non consenserat, iam consentiat, dummodo 
consensus ab altera parte praestitus perseveret. 

$ 2. Si defectus consensus probari nequeat, satis est ut pars, quae 
non consenserat, privatim et secreto consensum praestet. 

$8 3. Si defectus consensus probari potest, necesse est ut consensus 
forma canonica praestetur. 


Can. 1160 - Matrimonium nullum ob defectum formae, ut vali- 
dum fiat, contrahi denuo debet forma canonica, salvo praescripto 
can. 1127, $8 3. 


Art. 2 
DE SANATIONE IN RADICE 


Can. 1161 - $ 1. Matrimonii irriti sanatio in radice est eiusdem, 
sine renovatione consensus, convalidatio, a competenti auctoritate con- 
cessa, secumferens dispensationem ab impedimento, si adsit, atque a 

forma canonica, si servata non fuerit, necnon retrotractionem effectuum 
canonicorum ad praeteritum. 


$ 2. Convalidatio fit a momento concessionis gratiae; retrotractio 
vero intellegitur facta ad momentum celebrationis matrimonii, nisi aliud 
expresse caveatur. 


$8 3. Sanatio in radice ne concedatur, nisi probabile sit partes in vita 
coniugali perseverare velle. 


Can. 1162 - 8$ 1. Si in utraque vel alterutra parte deficiat con- 
sensus, matrimonium nequit sanari in radice, sive consensus ab initio 
defuerit, sive ab initio praestitus, postea fuerit revocatus. 


$ 2. Quod si consensus ab initio quidem defuerat, sed postea prae- 
stitus est, sanatio concedi potest a momento praestiti consensus. 


Can. 1163 - $ 1. Matrimonium irritum ob impedimentum vel ob 
defectum legitimae formae sanari potest, dummodo consensus utriusque 
partis perseveret. 


$ 2. Matrimonium irritum ob impedimentum iuris naturalis aut di- 
vini positivi sanari potest solummodo postquam impedimentum cessavit. 


Can. 1164 - Sanatio valide concedi potest etiam alterutra vel utra- 
que parte inscia; ne autem concedatur nisi ob gravem causam. 


Can. 1165 - 3 1. Sanatioin radice concedi potest ab Apostolica Sede. 


$ 2. Concedi potest ab Episcopo dioecesano in singulis casibus, etiam 
si plures nullitatis rationes in eodem matrimonio concurrant, impletis 
condicionibus, de quibus in can. 1125, pro sanatione matrimonii mixti ; 
concedi autem ab eodem nequit, si adsit impedimentum cuius dispensa- 
tio Sedi Apostolicae reservatur ad normam can. :o;.s, 8$ 2, aut agatur 
de impedimento iuris naturalis aut divini positivi quod iam cessavit. 


PARS II 
DE CETERIS ACTIBUS CULTUS DIVINI 


TITULUS I 
DE SACRAMENTALIBUS 


Can. 1166 - Sacramentalia sunt signa sacra, quibus, ad aliquam sa- 
cramentorum imitationem, effectus praesertim spirituales significantur 
et ex Ecclesiae impetratione obtinentur. 

Can. 1167 - $ 1. Nova sacramentalia constituere aut recepta authen- 
tice interpretari, ex eis aliqua abolere aut mutare, sola potest Sedes 
Apostolica. 


$ 2. In sacramentalibus conficiendis seu administrandis accurate 
serventur ritus et formulae ab Ecclesiae auctoritate probata. 


Can. 1168 - Sacramentalium minister est clericus debita potestate 
instructus ; quaedam sacramentalia, ad normam librorum liturgicorum, 
de iudicio loci Ordinarii, a laicis quoque, congruis qualitatibus prae- 
ditis, administrari possunt. 


Can. 1169 - $ 1. Consecrationes et dedicationes valide peragere pos- 
sunt qui charactere episcopali insigniti sunt, necnon presbyteri quibus 
iure vel legitima concessione id permittitur. 


$ 2. Benedictiones, exceptis iis quae Romano Pontifici aut Episcopis 
reservantur, impertire potest quilibet presbyter. 


$ 3. Diaconus illas tantum benedictiones impertire potest, quae ipsi 
expresse iure permittuntur. 


Can. 1170 - Benedictiones, imprimis impertiendae catholicis, dari 
possunt catechumenis quoque, immo, nisi obstet Ecclesiae prohibitio, 
etiam non catholicis. 


Can. 1171 - Res sacrae, quae dedicatione vel benedictione ad divi- 
num cultum destinatae sunt, reverenter tractentur nec ad usum profa- 
num vel non proprium adhibeantur, etiamsi in dominio sint privatorum. 


Can. 1172 - $ 1. Nemo exorcismos in obsessos proferre legitime 
potest, nisi ab Ordinario loci peculiarem et expressam licentiam ob- 
tinuerit. 


$ 2. Haec licentia ab Ordinario loci concedatur tantummodo pre- 
sbytero pietate, scientia, prudentia ac vitae integritate praedito. 


TITULUS II 
DE LITURGIA HORARUM 


Can. 1173 - Ecclesia, sacerdotale munus Christi adimplens, litur- 
giam horarum celebrat, qua Deum ad populum suum loquentem audiens 
et memoriam mysterii salutis agens, Ipsum sine intermissione, cantu 
et oratione, laudat atque interpellat pro totius mundi salute. 


Can. 1174 - $ 1. Obligatione liturgiae horarum per solvendae ad- 
stringuntur clerici, ad normam can. 276, $ 2, n. 3; sodales vero institu- 

torum vitae consecratae necnon societatum vitae apostolicae, ad normam 
suarum constitutionum. 

$8 2. Ad participandam liturgiam horarum, utpote actionem Eccle- 
siae, etiam ceteri christifideles, pro adiunctis, enixe invitantur. 


Can. 1175 - In liturgia horarum persolvenda, quantum fieri po- 
test, verum tempus servetur uniuscuiusque horae. 


TITULUS III 
DE EXEQUIIS ECCLESIASTICIS 


Can. 1176 - $ 1. Chrstifideles defuncti exequiis ecclesiasticis ad 
normam iuris donandi sunt. 


$ 2. Exequiae ecclesiasticae, quibus Ecclesia defunctis spiritualem 
opem impetrat eorumque corpora honorát ac simul vivis spei solacium 
affert, celebrandae sunt ad normam legum liturgicarum. 


$8 3. Enixe commendat Ecclesia, ut pia consuetudo defunctorum cor- 
pora sepeliendi servetur; non tamen prohibet cremationem, nisi ob ra- 
tiones christianae doctrinae contrarias electa fuerit. 


CAPUT I 
DE EXEQUIARUM CELEBRATIONE 


Can. 1177 - $ 1. Exequiae pro quolibet fideli defuncto generatim 
in propriae paroeciae ecclesia celebrari debent. 


$ 2. Fas est autem cuilibet fideli, vel iis quibus fidelis defuncti exe- 
quias curare competit, aliam ecclesiam funeris eligere de consensu eius, 
qui eam regit, et monito defuncti parocho proprio. 


$8 3. Si extra propriam paroeciam mors acciderit, neque cadaver ad 
eam translatum fuerit, neque aliqua ecclesia funeris legitime electa, 
exequiae celebrentur in ecclesia paroeciae ubi mors accidit, nisi alia 
iure particulari designata sit. 


Can. 1178 - Exequiae Episcopi dioecesani in propria ecclesia ca- 
thedrali celebrentur, nisi ipse aliam ecclesiam elegerit. 


Can. 1179 - Exequiae religiosorum aut sodalium societatis vitae 
apostolicae generatim celebrentur in propria ecclesia aut oratorio a 
Superiore, si institutum aut societas sint clericalia, secus a cappellano. 


Can. 1180 - $ 1. Si paroecia proprium habeat coemeterium, in eo 
tumulandi sunt fideles defuncti, nisi aliud coemeterium legitime elec- 
tum fuerit ab ipso defuncto vel ab iis quibus defuncti sepulturam curare 
competit. 

$ 2. Omnibus autem licet, nisi iure prohibeantur, eligere coemete- 
rium sepulturae. 


Can. 1181 -r Ad oblationes occasione funerum quod attinet, ser- 
ventur praescripta can. 1264, cauto tamen ne ulla fiat in exequiis perso- 
narum acceptio neve pauperes debitis exequiis priventur. 


Can. 1182 - Expleta tumulatione, inscriptio in librum defunctorum 
fiat ad normam iuris particularis. 


CAPUT II 


DE IIS QUIBUS EXEQUIAE ECCLESIASTICAE 
CONCEDENDAE SUNT AUT DENEGANDAE 


Can. 1183 - $ 1. Ad exequias quod attinet, christifidelibus cate- 
chumeni accensendi sunt. 


$ 2. Ordinarius loci permittere potest ut parvuli, quos parentes 
baptizare intendebant quique autem ante baptismum mortui sunt, exe- 
quiis ecclesiasticis donentur. 


$ 3. Baptizatis alicui Ecclesiae aut communitati ecclesiali non catho- 
licae adscriptis, exequiae ecclesiasticae concedi possunt de prudenti 
Ordinarii loci iudicio, nisi constet de contraria eorum voluntate et 
dummodo minister proprius haberi nequeat. 


Can. 1184 - $ 1. Exequiis ecclesiasticis privandi sunt, nisi ante 
mortem aliqua dederint paenitentiae signa : 
I notori apostatae, haeretici et schismatici ; 
2? qui proprii corporis cremationem elegerint ob rationes fidei 
christianae adversas; 
3? alii peccatores manifesti, quibus exequiae ecclesiasticae non sine 
publico fidelium scandalo concedi possunt. 


$8 2. Occurrente aliquo dubio, consulatur loci Ordinarius, cuius iudi- 
cio standum est. 


Can. 1185 - Excluso ab ecclesiasticis exequiis deneganda quoque 
est quaelibet Missa exequialis. 


TITULUS IV 


DE CULTU SANCTORUM, 
SACRARUM IMAGINUM ET RELIQUIARUM 


Can. 1186 - Ad sancüficationem populi Dei fovendam, Ecclesia 
peculiari et filiali christifidelium venerationi commendat Beatam Ma- 
riam semper Virginem, Dei Matrem, quam Christus hominum omnium 

Matrem constituit, atque verum et authenticum promovet cultum alio- 
rum Sanctorum, quorum quidem exemplo christifideles aedificantur et 
intercessione sustentantur. 


Can. 1187 - Cultu publico eos tantum Dei servos venerari licet, 
qui auctoritate Ecclesiae in album Sanctorum vel Beatorum relati sint. 


Can. 1188 - Firma maneat praxis in ecclesiis sacras imagines fide- 
lium venerationi proponendi ; attamen moderato numero et congruo or- 
dine exponantur, ne populi christiani admiratio excitetur, neve de- 
votioni minus rectae ansa praebeatur. 


Can. 1189 - Imagines pretiosae, idest vetustate, arte, aut cultu 
praestantes, in ecclesiis vel oratoriis fidelium venerationi expositae, si 
quando reparatione indigeant, numquam restaurentur sine data scripto 
licentia ab Ordinario; qui, antequam eam concedat, peritos consulat. 


Can. 1190 - $ 1. Sacras reliquias vendere nefas est. 


$ 2. Insignes reliquiae itemque aliae, quae magna populi veneratione 
honorantur, nequeunt quoquo modo valide alienari neque perpetuo trans- 
ferri sine Apostolicae Sedis licentia. 


$ 3. Praescriptum $ 2 valet etiam pro imaginibus, quae in aliqua ec- 
clesia magna populi veneratione honorantur. 


TITULUS V 
DE VOTO ET IUREIURANDO 


CAPUT I 
DE VOTO 


Can. 1191 - $ 1. Votum, idest promissio deliberata ac libera Deo 
facta de bono possibili et meliore, ex virtute religionis impleri debet. 


$ 2. Nisiiure prohibeantur, omnes congruenti rationis usu pollentes, 
sunt voti capaces. 


$8 3. Votum metu gravi et iniusto vel dolo emissum ipso iure nul- 
lum est. 


Can. 1192 - $ 1. Votum est publicum, si nomine Ecclesiae a legitimo 
Superiore acceptetur; secus privatum. 


$ 2. Sollemne, si ab Ecclesia uti tale fuerit agnitum ; secus simplex. 


$ 3. Personale, quo actio voventis promittitur; reale, quo promitti- 
tur res aliqua; mixtum, quod personalis et realis naturam participat. 

Can. 1193 - Votum non obligat, ratione sui, nisi emittentem. 


Can. 1194 - Cessat votum lapsu temporis ad finiendam obligatio- 
nem appositi, mutatione substantiali materiae promissae, deficiente con- 
dicione a qua votum pendet aut eiusdem causa finali, dispensatione, 
commutatione. 


Can. 1195 - Qui potestatem in voti materiam habet, potest voti 
obligationem tamdiu suspendere, quamdiu voti adimpletio sibi praeiu- 
dicium afferat. 


Can. 1196 - Praeter Romanum Pontificem, vota privata possunt 
iusta de causa dispensare, dummodo dispensatio ne laedat ius aliis 
quaesitum : 

LI loci Ordinarius et parochus, quod attinet ad omnes ipsorum 
subditos atque etiam peregrinos; 

2? Superior instituti religiosi aut societatis vitae apostolicae, si 
sint clericalia iuris pontificii, quod attinet ad sodales, novitios atque per- 
sonas, quae diu noctuque in domo instituti aut societatis degunt; 

3? ii quibus ab Apostolica Sede vel ab Ordinario loci delegata fuerit 
dispensandi potestas. 


Can. 1197 - Opus voto privato promissum potest in maius vel in 
aequale bonum ab ipso vovente commutari; in minus vero bonum, ab 
illo cui potestas est dispensandi ad normam can. 1196. 


Can. 1198 - Vota ante professionem religiosam emissa suspendun- 
tur, donec vovens in instituto religioso permanserit. 


CAPUT II 
DE IUREIURANDO 


Can. 1199 - $ 1. Iusiurandum, idest invocatio Nominis divini in 
testem veritatis, praestari nequit, nisi in veritate, in iudicio et in iustitia. 


$ 2. Iusiurandum quod canones exigunt vel admittunt, per procura- 
torem praestari valide nequit. 


Can. 1200 - $ 1. Qui libere iurat se aliquid facturum, peculiari re- 
ligionis obligatione tenetur implendi, quod iureiurando firmaverit. 


$ 2. Iusiurandum dolo, vi aut metu gravi extortum, ipso iure nul- 
lum est. 


Can. 1201 - $ 1. Iusiurandum promissorium sequitur naturam et 
condiciones actus cui adicitur. 

8 2. Si actui directe vergenti in damnum aliorum aut in praeiudi- 
cium boni publici vel salutis aeternae iusiurandum adiciatur, nullam - 
exinde actus consequitur firmitatem. 


Can. 1202 - Obligatio iureiurando promissorio inducta desinit : 


I si remittatur ab eo in cuius commodum iusiurandum emissum 
fuerat ; 


2? si res iurata substantialiter mutetur, aut, mutatis adiunctis, 
fiat vel mala vel omnino indifferens, vel denique maius bonum impediat ; 


3? deficiente causa finali aut condicione sub qua forte iusiurandum 
datum est; 


4? dispensatione, commutatione, ad normam can. 1203. 


Can. 1203 - Qui suspendere, dispensare, commutare possunt vo- 
tum, eandem potestatem eademque ratione habent circa iusiurandum 
promissorium; sed si iurisiurandi dispensatio vergat in praeiudicium 
aliorum qui obligationem remittere recusent, una Apostolica Sedes po- 
test iusiurandum dispensare. 


Can. 1204 - Iusiurandum stricte est interpretandum secundum ius 
et secundum intentionem iurantis aut, si hic dolo agat, secundum in- 
tentionem illius cui iusiurandum praestatur. 


PARS III 
DE LOCIS ET TEMPORIBUS SACRIS 


TITULUS I 
DE LOCIS SACRIS 


Can. 1205 - Loca sacra ea sunt quae divino cultui fideliumve sepul- 
turae deputantur dedicatione vel benedictione, quam liturgici libri ad 
hoc praescribunt. 


Can. 1206 - Dedicatio alicuius loci spectat ad Episcopum dioece- 
sanum et ad eos qui ipsi iure aequiparantur; iidem possunt cuilibet 
Episcopo vel, in casibus exceptionalibus, presbytero munus committere 
dedicationem peragendi in suo territorio. 


Can. 1207 - Loca sacra benedicuntur ab Ordinario; benedictio ta- 
men ecclesiarum reservatur Episcopo dioecesano; uterque vero potest 
alium sacerdotem ad hoc delegare. 

Can. 1208 - De peracta dedicatione vel benedictione ecclesiae, item- 
que de benedictione coemeterii redigatur documentum, cuius alterum 
exemplar in curia dioecesana, alterum in ecclesiae archivo servetur. 


Can. 1209 - Dedicatio vel benedictio alicuius loci, modo nemini 
damnum fiat, satis probatur etiam per unum testem omni exceptione 
maiorem. 


Can. 1210 - In loco sacro ea tantum admittantur quae cultui, pie- 
tati, religioni exercendis vel promovendis inserviunt, ac vetatur quidquid 
a loci sanctitate absonum sit. Ordinarius vero per modum actus alios 
usus, sanctitati tamen loci non contrarios, permittere potest. 


Can. 1211 - Loca sacra violantur per actiones graviter iniuriosas 
cum scandalo fidelium ibi positas, quae, de iudicio Ordinarii loci, ita 
graves et sanctitati loci contrariae sunt ut non liceat in eis cultum exer- 
cere, donec ritu paenitentiali ad normam librorum liturgicorum iniuria 
reparetur. 


Can. 1212 - Dedicationem vel benedictionem amittunt loca sacra, 
si magna ex parte destructa fuerint, vel ad usus profanos permanenter 
decreto competentis Ordinarii vel de facto reducta. 


Can. 1213 - Potestates suas et munera auctoritas ecclesiastica in 
locis sacris libere exercet. 


CAPUT I 
DE ECCLESIIS 


Can. 1214 - Ecclesiae nomine intellegitur aedes sacra divino cultui 
destinata, ad quam fidelibus ius est adeundi ad divinum cultum prae- 
sertim publice exercendum. 


Can. 1215 - $ 1. Nulla ecclesia aedificetur sine expresso Episcopi 
dioecesani consensu scriptis dato. 


$ 2. Episcopus dioecesanus consensum ne praebeat nisi, audito con- 
silio presbyterali et vicinarum ecclesiarum rectoribus, censeat novam 
ecclesiam bono animarum inservire posse, et media ad ecclesiae aedifi- 
cationem et ad cultum divinum necessaria non esse defutura. 


$8 3. Etiam instituta religiosa, licet consensum constituendae novae 
domus in dioecesi vel civitate ab Episcopo dioecesano rettulerint, ante- 
quam tamen ecclesiam in certo ac determinato loco aedificent, eiusdem 
licentiam obtinere debent. 


Can. 1216 - In ecclesiarum aedificatione et refectione, adhibito pe- 
ritorum consilio, serventur principia et normae liturgiae et artis sacrae. 

Can. 1217 - $8 1. Aedificatione rite peracta, nova ecclesia quam 
primum dedicetur aut saltem  benedicatur, sacrae liturgiae legibus 
servatis. 


$ 2. Sollemni ritu dedicentur ecclesiae, praesertim cathedrales et 
paroeciales. 


Can. 1218 - Unaquaeque ecclesia suum habeat titulum qui, peracta 
ecclesiae dedicatione, mutari nequit. 


Can. 1219 - In ecclesia legitime dedicata vel benedicta omnes actus 
cultus divini perfici possunt, salvis iuribus paroecialibus. 


Can. 1220 - $ 1. Curent "omnes ad quos res pertinet, ut in ecclesiis 
illa munditia ac decor serventur, quae domum Dei addeceant, et ab 
lisdem arceatur quidquid a sanctitate loci absonum sit. 


$ 2. Ad bona sacra et pretiosa tuenda ordinaria conservationis cura 
et opportuna securitatis media adhibeantur. 


Can. 1221 - Ingressus in ecclesiam tempore sacrarum celebrationum 
sit liber et gratuitus. 


Can. 1222 - 8 1. Si qua ecclesia nullo modo ad cultum divinum 
adhiberi queat et possibilitas non detur eam reficiendi, in usum profa- 
num non sordidum ab Episcopo dioecesano redigi potest. 


$ 2. Ubi aliae graves causae suadeant ut aliqua ecclesia ad divinum 
cultum amplius non adhibeatur, eam Episcopus dioecesanus, audito 
consilio presbyterali, in usum profanum non sordidum redigere potest, 
de consensu eorum qui iura in eadem sibi legitime vindicent, et dum 
modo animarum bonum nullum inde detrimentum capiat. 


CAPUT II 
DE ORATORIIS ET DE SACELLIS PRIVATIS 


Can. 1223 - Oratori nomine intellegitur locus divino cultui, in 
commodum alicuius communitatis vel coetus fidelium eo convenientium, 
de licentia Ordinarii destinatus, ad quem etiam alii fideles de consensu 
Superioris competentis accedere possunt. 


Can. 1224 - $ 1. Ordinarius licentiam ad constituendum oratorium 
requisitam ne concedat, nisi prius per se vel per alium locum ad ora- 
torium destinatum visitaverit et decenter instructum reppererit. 


$ 2. Data autem licentia, oratorium ad usus profanos converti ne- 
quit sine eiusdem Ordinarii auctoritate. 

Can. 1225 - In oratoriis legitime constitutis omnes celebrationes 
sacrae peragi possunt, nisi quae iure aut Ordinarii loci praescripto 
excipiantur, aut obstent normae liturgicae. 


Can. 1226 - Nomine sacelli privati intellegitur locus divino cultui, 
in commodum unius vel plurium personarum physicarum, de licentia 
Ordinarii loci destinatus. 


Can. 1227 - Episcopi sacellum privatum sibi constituere possunt, 
quod iisdem iuribus ac oratorium gaudet. 


Can. 1228 - Firmo praescripto can. 1227, ad Missam aliasve sacras 
celebrationes in aliquo sacello privato peragendas requiritur Ordinarii 
loci licentia. 


Can. 1229 - Oratoria et sacella privata benedici convenit secundum 
ritum in libris liturgicis praescriptum; debent autem esse divino tan- 
tum cultui reservata et ab omnibus domesticis usibus libera. 


CAPUT III 
DE SANCTUARIIS 


Can. 1230 - Sanctuarii nomine intelleguntur ecclesia vel alius locus 
sacer ad quos, ob peculiarem pietatis causam, fideles frequentes, appro- 
bante Ordinario loci, peregrinantur. 


Can. 1231 - Ut sanctuarium dici possit nationale, accedere debet 
approbatio Episcoporum conferentiae; ut dici possit internationale, re- 
quiritur approbatio Sanctae Sedis. 


Can. 1232 - $ 1. Ad approbanda statuta sanctuarii dioecesani, com- 
petens est Ordinarius loci; ad statuta sanctuarii nationalis, Episcopo- 
rum conferentia ; ad statuta sanctuarii internationalis, sola Sancta Sedes. 


$ 2. In statutis determinentur praesertim finis, auctoritas rectoris, 
dominium et administratio bonorum. 


Can. 1233 - Sanctuariis quaedam privilegia concedi poterunt, quo- 
ties locorum circumstantiae, peregrinantium frequentia et praesertim 
fidelium bonum id suadere videantur. 


Can. 1234 - $ 1* In sanctuariüis abundantius fidelibus suppediten- 
tur media salutis, verbum Dei sedulo annuntiando, vitam liturgicam 
praesertim per Eucharistiae et paenitentiae celebrationem apte fovendo, 
necnon probatas pietatis popularis formas colendo. 


$8 2. Votiva artis popularis et pietatis documenta in sanctuariis aut 
locis adiacentibus spectabilia serventur atque secure custodiantur. 

CAPUT IV 
DE ALTARIBUS 


Can. 1235 - $ 1. Altare, seu mensa super quam Sacrificium eucha- 
risticum celebratur, fixum, dicitur, si ita exstruatur ut cum pavimento 
cohaereat ideoque amoveri nequeat; mobile vero, si transferri possit. 

$ 2. Expedit in omni ecclesia altare fixum inesse ; ceteris vero in lo- 
Cis, sacris celebrationibus destinatis, altare fixum vel mobile. 


Can. 1236 - $8 1. Iuxta traditum Ecclesiae morem mensa altaris 
fixi sit lapidea, et quidem ex unico lapide naturali ; attamen etiam alia 
materia digna et solida, de iudicio Episcoporum conferentiae, adhiberi 
potest. Stipites vero seu basis ex qualibet materia confici possunt. 


$ 2. Altare mobile ex qualibet materia solida, usui liturgico con- 
gruenti, extrui potest. 


Can. 1237 - $ 1. Altaria fixa dedicanda sunt, mobilis vero dedicanda 
aut benedicenda, iuxta ritus in liturgicis libris praescriptos. 

$ 2. Antiqua traditio Martyrum aliorumve Sanctorum reliquias sub 
altari fixo condendi servetur, iuxta normas in libris liturgicis traditas. 


Can. 1238 - $8 1. Altare dedicationem vel benedictionem amittit ad 
normam can. 1212. 


$ 2. Per reductionem ecclesiae vel alius loci sacri ad usus profanos, 
altaria sive fixa sive mobilia non amittunt dedicationem vel bene- 
dictionem. 


Can. 1239 - 8 1l. Altare tum fixum tum mobile divino dumtaxat 
cultui reservandum est, quolibet profano usu prorsus excluso. 


$ 2. Subtus altare nullum sit reconditum cadaver; secus Missam 
super illud celebrare non licet. 


CAPUT V 
DE COEMETERIIS 


Can. 1240 - 8 1. Coemeteria Ecclesiae propria, ubi fieri potest, 
habeantur, vel saltem spatia in coemeteriis civilibus fidelibus defunctis 
destinata, rite benedicenda. 


$ 2. Si vero hoc obtineri nequeat, toties quoties singuli tumuli rite 
benedicantur. 


Can. 1241 - $ 1. Paroeciae et instituta religiosa coemeterium pro- 
prium habere possunt. 

$ 2. Etiam aliae personae iuridicae vel familiae habere possunt pe- 
culiare coemeterium seu sepulcrum, de iudicio Ordinarii loci benedi- 
cendum. 


Can. 1242 - In ecclesiis cadavera ne sepeliantur, nisi agatur de 
Romano Pontifice aut Cardinalibus vel Episcopis dioecesanis etiam eme- 
ritis in propria ecclesia sepeliendis. 


Can. 1243 - Opportunae normae de disciplina in coemeteriis ser- 
vanda, praesertim ad eorum indolem sacram tuendam et fovendam quod 
attinet, iure particulari statuantur. 


TITULUS II 
DE TEMPORIBUS SACRIS 


Can. 1244 - 3$ 1. Dies festos itemque dies paenitentiae, universae 
Ecclesiae communes, constituere, transferre, abolere, unius est supremae 
ecclesiasticae auctoritatis, firmo praescripto can. 1246, $8 2. 


$ 2. Episcopi dioecesani peculiares suis dioecesibus seu locis dies 
festos aut dies paenitentiae possunt, per modum tantum actus, indicere. 


Can. 1245 - Firmo iure Episcoporum dioecesanorum de quo in 
can. 87, parochus, iusta de causa et secundum Episcopi dioecesani prae- 
scripta, singulis in casibus concedere potest dispensationem ab obliga- 
tione servandi diem festum vel diem paenitentiae aut commutationem 
eiusdem in alia pia opera ; idque potest etiam Superior instituti religiosi 
aut societatis vitae apostolicae, si sint clericalia iuris pontificii, quoad 
proprios subditos aliosque in domo diu noctuque degentes. 


CAPUT I 
DE DIEBUS FESTIS 


Can. 1246 - $8 1. Dies dominica in qua mysterium paschale cele- 
bratur, ex apostolica traditione, in universa Ecclesia uti primordialis 
dies festus de praecepto servanda est. Itemque servari debent dies Na- 
tivitatis Domini Nostri Iesu Christi, Epiphaniae, Ascensionis et sanctis- 
simi Corporis et- Sanguinis Christi, Sanctae Dei ,Genetricis Mariae, 
eiusdem Immaculatae Conceptionis et Assumptionis, sancti loseph, 
sanctorum Petri et Pauli Apostolorum, omnium denique Sanctorum. 


$ 2. Episcoporum conferentia tamen potest, praevia Apostolicae 
Sedis approbatione, quosdam ex diebus festis de praecepto abolere vel 
ad diem dominicam transferre. 

Can. 1247 - Die dominica aliisque diebus festis de praecepto fideles 
obligatione tenentur Missam participandi; abstineant insuper ab illis 
operibus et negotiis quae cultum Deo reddendum, laetitiam diei Domini 
propriam, aut debitam mentis ac corporis relaxationem impediant. 


Can. 1248 - $8 1. Praecepto de Missa participanda satisfacit qui 
Missae assistit ubicumque celebratur ritu catholico vel ipso die festo 
vel vespere diei praecedentis. 


$ 2. Si deficiente ministro sacro aliave gravi de causa participatio 
eucharisticae celebrationis impossibilis evadat, valde commendatur ut 
fideles in liturgia Verbi, si quae sit in ecclesia paroeciali aliove sacro 
loco, iuxta Episcopi dioecesani praescripta celebrata, partem habeant, 
aut orationi per debitum tempus personaliter aut in familia vel pro 
opportunitate in familiarum coetibus vacent. 


CAPUT II 
DE DIEBUS PAENITENTIAE 


Can. 1249 - Omnes christifideles, suo quisque modo, paenitentiam 
agere ex lege divina tenentur ; ut vero cuncti communi quadam paeni- 
tentiae observatione inter se coniungantur, dies paenitentiales prae- 
scribuntur, in quibus christifideles speciali modo orationi vacent, opera 
pietatis et caritatis exerceant, se ipsos abnegent, proprias obligationes 
fidelius adimplendo et praesertim ieiunium ét abstinentiam, ad normam 
canonum qui sequuntur, observando. 


Can. 1250 - Dies et tempora paenitentialia in universa Ecclesia sunt 
singulae feriae sextae totius anni et tempus quadragesimae. 


Can. 1251 - Abstinentia a carnis comestione vel ab alio cibo iuxta 
conferentiae Episcoporum praescripta, servetur singulis anni sextis 
feriis, nisi cum aliquo die inter sollemnitates recensito occurrant; ab- 
stinentia vero et ieiunium, feria quarta Cinerum et feria sexta in Pas- 
sione et Morte Domini Nostri Iesu Christi. 


Can. 1252 - Lege abstinentiae tenentur qui decimum quartum aeta- 
tis annum expleverint; lege vero ieiunii adstringuntur omnes aetate 
maiores usque ad annum inceptum sexagesimum. Curent tamen ani- 
marum pastores et parentes ut etiam ii qui, ratione minoris aetatis ad 
legem ieiunii et abstinentiae non tenentur, ad genuinum paenitentiae 
sensum informentur. 


Can. 1253 - Episcoporum conferentia potest pressius determinare 
observantiam ieiunii et abstinentiae, necnon alias formas paenitentiae, 
praesertim opera caritatis et exercitationes pietatis, ex toto vel ex parte 
pro abstinentia et ieiunio substituere. 


LIBER V 
DE BONIS ECCLESIAE TEMPORALIBUS 


Can. 1254 - $8 1. Ecclesia catholica bona temporalia iure nativo, 
independenter a civili potestate, acquirere, retinere, administrare et 
alienare valet ad fines sibi proprios prosequendos. 


$ 2. Fines vero proprii praecipue sunt: cultus divinus ordinandus, 
honesta cleri aliorumque ministrorum sustentatio procuranda, opera 
sacri apostolatus et caritatis, praesertim erga egenos, exercenda. 


Can. 1255 - Ecclesia universa atque Apostolica Sedes, Ecclesiae 
particulares necnon alia quaevis persona iuridica, sive publica sive 
privata, subiecta sunt capacia bona temporalia acquirendi, retinendi, 
administrandi et alienandi ad normam iuris. 


Can. 1256 - Dominium bonorum, sub suprema auctoritate Romani 
Pontificis, ad eam pertinet iuridicam personam, quae eadem bona le- 
gitime acquisiverit. 


Can. 1257 - $8 1. Bona temporalia omnia quae ad Ecclesiam uni- 
versam, Apostolicam Sedem aliasve in Ecclesia personas iuridicas pu- 
blicas pertinent, sunt bona ecclesiastica et reguntur canonibus qui 
sequuntur, necnon propriis statutis. 


$ 2. Bona temporalia personae iuridicae privatae reguntur propriis 
statutis, non autem hisce canonibus, nisi expresse aliud caveatur. 


Can. 1258 - In canonibus qui sequuntur nomine Ecclesiae signifi- 
catur non solum Ecclesia universa aut Sedes Apostolica, sed etiam 
quaelibet persona iuridica publica in Ecclesia, nisi ex contextu sermo- 
nis vel ex natura rei aliud appareat. 


TITULUS I 
DE ACQUISITIONE BONORUM 


Can. 1259 - Ecclesia acquirere bona temporalia potest omnibus 
iustis modis iuris sive naturalis sive positivi, quibus aliis licet. 


Can. 1260 - Ecclesiae nativum ius est exigendi a christifidelibus, 
quae ad fines sibi proprios sint necessaria. 

Can. 1261 - $ 1. Integrum est christifidelibus bona temporalia in 
favorem Ecclesiae conferre. 


$ 2. Episcopus dioecesanus fideles de obligatione, de qua in can. 222, 
$ 1, monere tenetur et opportuno modo eam urgere. 


Can. 1262 - Fideles subsidia Ecclesiae conferant per subventiones 
rogatas et iuxta normas ab Episcoporum conferentia latas. 


Can. 1263 - Ius est Episcopo dioecesano, auditis consilio a rebus 
oeconomicis et consilio presbyterali, pro dioecesis necessitatibus, per- 
sonis iuridicis publicis suo regimini subiectis, moderatum tributum, 
earum redditibus proportionatum, imponendi; ceteris personis physicis 
et iuridicis ipsi licet tantum, in casu gravis necessitatis et sub iisdem 
condicionibus, extraordinariam et moderatam exactionem imponere, 
salvis legibus et consuetudinibus particularibus quae eidem potiora iura 
tribuant. 


Can. 1264 - Nisi aliud iure cautum sit, conventus Episcoporum 
provinciae est: 

I praefinire taxas pro actibus potestatis exsecutivae gratiosae 
vel pro exsecutione rescriptorum Sedis Apostolicae, ab ipsa Sede Apo- 
stolica approbandas ; 

2? definire oblationes occasione ministrationis sacramentorum et 
sacramentalium. 


Can. 1265 - $ 1. Salvo iure religiosorum mendicantium, vetatur 
persona quaevis privata, sive physica sive iuridica, sine proprii Ordi- 
narii et Ordinarii loci licentia, in scriptis data, stipem cogere pro 
quolibet pio aut ecclesiastico instituto vel fine. 


$ 2. Episcoporum conferentia potest normas de stipe quaeritanda 
statuere, quae ab omnibus servari debent, iis non exclusis, qui ex insti- 
tutione mendicantes vocantur et sunt. 


Can. 1266 - In omnibus ecclesiis et oratoriis, etiam ad instituta 
religiosa pertinentibus, quae de facto habitualiter christifidelibus pa- 
teant, Ordinarius loci praecipere potest ut specialis stips colligatur 
pro determinatis inceptis paroecialibus, dioecesanis, nationalibus vel 
universalibus, ad curiam dioecesanam postea sedulo mittenda. 


Can. 1267 - $ 1. Nisi contrarium constet, oblationes quae fiunt Su- 
perioribus vel administratoribus cuiusvis personae iuridicae ecclesia- 
sticae, etiam privatae, praesumuntur ipsi personae iuridicae factae. 


$ 2. Oblationes, de quibus in $ 1, repudiari nequeunt, nisi iusta 
de causa et, in rebus maioris momenti, de licentia Ordinarii, si agitur de 

persona iuridica publica; eiusdem Ordinarii licentia requiritur ut ac- 
ceptentur quae onere modali vel condicione gravantur, firmo praescripto 
can. 1295. 


$ 3. Oblationes a fidelibus ad certum finem factae, nonnisi ad eun- 
dem finem destinari possunt. 


Can. 1268 - Praescriptionem, tamquam acquirendi et se libe- 
randi modum, Ecclesia pro bonis temporalibus recipit, ad normam 
cann. 197-199. 


Can. 1269 - Res sacrae, si in dominio privatorum sunt, prae- 
scriptione acquiri a privatis personis possunt, sed eas adhibere ad 
usus profanos non licet, nisi dedicationem vel benedictionem amise- 
rint; si vero ad personam iuridicam ecclesiasticam publicam pertinent, 
tantum ab alia persona iuridica ecclesiastica publica acquiri possunt. 


Can. 1270 - Res immobiles, mobiles pretiosae, iura et actiones sive 
personales sive reales, quae pertinent ad Sedem Apostolicam, spatio 
centum annorum praescribuntur; quae ad aliam personam iuridicam 
publicam ecclesiasticam, spatio triginta annorum. 


Can. 1271 - Episcopi, ratione vinculi unitatis et caritatis, pro suae 
dioecesis facultatibus, conferant ad media procuranda, quibus Sedes 
Apostolica secundum temporum condiciones indiget, ut servitium erga 
Ecclesiam universam rite praestare valeat. 


Can. 1272 - In regionibus ubi beneficia proprie dicta adhuc exsi- 
stunt, Episcoporum conferentiae est, opportunis normis cum Apostolica 
Sede concordatis et ab ea approbatis, huiusmodi beneficiorum regimen 
moderari, ita ut reditus, immo quatenus possibile sit ipsa dos beneficio- 
rum ad institutum, de quo in can. 1274, 8 1, paulatim deferatur. 


TITULUS II 
DE ADMINISTRATIONE BONORUM 


Can. 1273 - Romanus Pontifex, vi primatus regiminis, est omnium 
bonorum ecclesiasticorum supremus administrator et dispensator. 


Can. 1274 - $ 1. Habeatur in singulis dioecesibus speciale institu- 
tum, quod bona vel oblationes colligat eum in finem ut sustentationi 
clericorum, qui in favorem dioecesis servitium praestant, ad normam 
can. 281 provideatur, nisi aliter eisdem provisum sit. 


$8 2. Ubi praevidentia socialis in favorem cleri nondum apte ordi- 
nata est, curet Episcoporum conferentia ut habeatur institutum, quo 
securitati sociali clericorum satis provideatur. 

$ 3. In singulis dioecesibus constituatur, quatenus opus sit, massa 
communis qua valeant Episcopi obligationibus erga alias personas Ec- 
clesiae deservientes satisfacere variisque dioecesis necessitatibus oc- 
currere, quaque etiam dioeceses divitiores possint pauperioribus sub- 
venire. 


$8 4. Pro diversis locorum adiunctis, fines de quibus in $88 2 et 3 
aptius obtineri possunt per instituta dioecesana inter se foederata, vel 
per cooperationem aut etiam per convenientem consociationem pro va- 
riis dioecesibus, immo et pro toto territorio ipsius Episcoporum confe- 
rentiae constitutam. 


$ 5. Haec instituta, si fieri possit, ita constituenda sunt, ut efii- 
caciam quoque in iure civili obtineant. 


Can. 1275 - Massa bonorum ex diversis dioecesibus provenientium 
administratur secundum normas ab Episcopis, quorum interest, oppor- 
tune concordatas. 


Can. 1276 - $ 1. Ordinarii est sedulo advigilare administrationi 
omnium bonorum, quae ad personas iuridicas publicas sibi subiectas 
pertinent, salvis legitimis titulis quibus eidem Ordinario potiora iura 
tribuantur. 


$ 2. Habita ratione iurium, legitimarum consuetudinum et circum- 
stantiarum, Ordinarii, editis peculiaribus instructionibus intra fines 
iuris universalis et particularis, universum administrationis bonorum 
ecclesiasticorum negotium ordinandum curent. 


Can. 1277 - Episcopus dioecesanus quod attinet ad actus admini- 
strationis ponendos, qui, attento statu oeconomico dioecesis, sunt maio- 
ris momenti, consilium a rebus oeconomicis et collegium consultorum 
audire debet; eiusdem tamen consilii atque etiam collegii consultorum 
consensu eget, praeterquam in casibus iure universali vel tabulis fun- 
dationis specialiter expressis, ad ponendos actus extraordinariae ad- 
ministrationis. Conferentiae autem Episcoporum est definire quinam 
actus habendi sint extraordinariae administrationis. 


Can. 1278 - Praeter munera de quibus in can. 494, $8 3 et 4, 
oeconomo committi possunt ab Episcopo dioecesano munera de quibus 
in cann. 1276, 8 1 et 1279, 8 2. 


Can. 1279 - 8$ 1. Administratio bonorum ecclesiasticorum ei com- 
petit, qui immediate regit personam ad quam eadem bona pertinent, 
nisi aliud ferant ius particulare, statuta aut legitima consuetudo, et 
salvo iure Ordinarii interveniendi in casu neglegentiae administratoris. 


$ 2. In administratione bonorum personae iuridicae publicae, quae 
ex iure vel tabulis fundationis aut propriis statutis suos non habeat 

administratores, Ordinarius, cui eadem subiecta est, personas idoneas 
ad triennium assumat; eaedem ab Ordinario iterum nominari possunt. 


Can. 1280 - Quaevis persona iuridica suum habeat consilium a rebus 
oeconomicis vel saltem duos consiliarios, qui administratorem, ad nor- 
mam statutorum, in munere adimplendo adiuvent. 


Can. 1281 - $ 1. Firmis statutorum praescriptis, administratores 
invalide ponunt actus qui fines modumque ordinariae administrationis 
excedunt, nisi prius ab Ordinario facultatem scripto datam obtinuerint. 


$ 2. In statutis definiantur actus qui finem et modum ordinariae 
administrationis excedunt; si vero de hac re sileant statuta, competit 
Episcopo dioecesano, audito consilio a rebus oeconomicis, huiusmodi 
actus pro personis sibi subiectis determinare. 


$ 3. Nisi quando et quatenus in rem suam. versum sit, persona iuri- 
dica non tenetur respondere de actibus ab admiünistratoribus invalide 
positis; de actibus autem ab administratoribus illegitime sed valide 
positis respondebit ipsa persona iuridica, salva eius actione seu re- 
cursu adversus administratores qui damna eidem intulerint. 


Can. 1282 - Omnes, sive clerici sive laici, qui legitimo titulo partes 
habent in administratione bonorum ecclesiasticorum, munera sua adim- 
plere tenentur nomine Ecclesiae, ad normam iuris. 


Can. 1283 - Antequam administratores suum munus ineant : 

FI debent se bene et fideliter administraturos coram Ordinario vel 
eius delegato iureiurando spondere; 

2? accuratum ac distinctum inventarium, ab ipsis subscribendum, 
rerum immobilium, rerum mobilium sive pretiosarum sive utcumque 
ad bona culturalia pertinentium aliarumve cum descriptione atque 
aestimatione earundem redigatur, redactumque recognoscatur; 

3? huius inventarii alterum exemplar conservetur in tabulario 
administrationis, alterum in archivo curiae; et in utroque quaelibet 
immutatio adnotetur, quam patrimonium subire contingat. 


Can. 1284 - $ 1. Omnes administratores diligentia boni patris- 
familias suum munus implere tenentur. 


$ 2. Exinde debent : 

T viigilare ne bona suae curae concredita quoquo modo pereant 
aut detrimentum capiant, initis in hunc finem, quatenus opus sit, con- 
tractibus assecurationis ; 

2? curare ut proprietas bonorum ecclesiasticorum modis civiliter 
validis in tuto ponatur; 

3? praescripta servare iuris tam canonici quam civilis, aut quae 
a fundatore vel donatore vel legitima auctoritate imposita sint, ac 

praesertim cavere ne ex legum civilium inobservantia damnum Eccle- 
siae obveniat; 

4? reditus bonorum ac proventus accurate et iusto tempore exi- 
gere exactosque tuto servare et secundum fundatoris mentem aut legi- 
timas normas impendere; 

5? foenus vel mutui vel hypothecae causa solvendum, statuto tem- 
pore solvere, ipsamque debiti summam capitalem opportune reddendam 
curare ; 

6? pecuniam, quae de expensis supersit et utiliter collocari pos- 
sit, de consensu Ordinarii in fines personae iuridicae occupare; 

7? accepti et expensi libros bene ordinatos habere; 

8? rationem administrationis singulis exeuntibus annis compo- 
nere ; 

9? documenta et instrumenta, quibus Ecclesiae aut instituti iura 
in bona nituntur, rite ordinare et in archivo convenienti et apto custo- 
dire; authentica vero eorum exemplaria, ubi commode fieri potest, in 
archivo curiae deponere. 


$ 3. Provisiones accepti et expensi, ut ab administratoribus quot- 
annis componantur enixe commendatur; iuri autem particulari relin- 
quitur eas praecipere et pressius determinare modos quibus exhiben- 
dae sint. 


Can. 1285 - Intra limites dumtaxat ordinariae administrationis fas 
est administratoribus de bonis mobilibus, quae ad patrimonium sta- 
bile non pertinent, donationes ad fines pietatis aut christianae carita- 
tis facere. 


Can. 1286 - Administratores bonorum : 

T in operarum locatione leges etiam civiles, quae ad laborem et 
vitam socialem attinent, adamussim servent, iuxta principia ab Ec- 
clesia tradita; 

2? iis, qui operam ex condicto praestant, iustam et honestam 
mercedem tribuant, ita ut iidem suis et suorum necessitatibus conve- 
nienter providere valeant. 


Can. 1287 - $ 1. Reprobata contraria consuetudine, administratores 
tam clerici quam laici quorumvis bonorum ecclesiasticorum, quae ab 
Episcopi dioecesani potestate regiminis non sint legitime subducta, 
singulis annis officio tenentur rationes Ordinario loci exhibendi, qui 
eas consilio a rebus oeconomicis examinandas committat. 


$8 2. De bonis, quae a fidelibus Ecclesiae offeruntur, admiünistra- 
tores rationes fidelibus reddant iuxta normas iure particulari statuendas. 


Can. 1288 - Administratores litem nomine personae iuridicae pu- 
blicae ne inchoent neve contestentur in foro civili, nisi licentiam scripto 
datam Ordinarii proprii obtinuerint. 

Can. 1289 - Quamvis ad administrationem non teneantur titulo of- 
ficii ecclesiastici, administratores munus susceptum arbitratu suo di- 
mittere nequeunt; quod si ex arbitraria dimissione damnum Ecclesiae 
obveniat, ad restitutionem tenentur. 


TITULUS III 
DE CONTRACTIBUS AC PRAESERTIM DE ALIENATIONE 


Can. 1290 - Quae ius civile in territorio statuit de contractibus 
tam in genere, quam in specie et de solutionibus, eadem iure canonico 
quoad res potestati regiminis Ecclesiae subiectas iisdem cum effectibus 
serventur, nisi iuri divino contraria sint aut aliud iure canonico ca- 
veatur, et firmo praescripto can. 1547. 


Can. 1291 - Ad valide alienanda bona, quae personae iuridicae pu- 
blicae ex legitima assignatione patrimonium stabile constituunt et 
quorum valor summam iure definitam excedit, requiritur licentia aucto- 
ritatis ad normam iuris competentis. 


Can. 1292 - $8 1. Salvo praescripto can. 638, $ 3, cum valor bonorum, 
quorum alienatio proponitur, continetur intrà summam minimam et 
summam maximam ab Episcoporum conferentia pro sua cuiusque re- 
gione definiendas, auctoritas competens, si agatur de personis iuridicis 
Episcopo dioecesano non subiectis, propriis determinatur statutis ; secus, 
auctoritas competens est Episcopus dioecesanus cum consensu con- 
silii a rebus oeconomicis et collegii consultorum necnon eorum quorum 
interest. Eorundem quoque consensu eget ipse Episcopus dioecesanus 
ad bona dioecesis alienanda. 


$ 2. Si tamen agatur de rebus quarum valor summam maximam 
excedit, vel de rebus ex voto Ecclesiae donatis, vel de rebus pretiosis 
artis vel historiae causa, ad validitatem alienationis requiritur insuper 
licentia Sanctae Sedis. 


$8 3. Si res alienanda sit divisibilis, in petenda licentia pro aliena- 
tione exprimi debent partes antea alienatae; secus licentia irrita est. 


$ 4. Ii, qui in alienandis bonis consilio vel consensu partem habere 
debent, ne praebeant consilium vel consensum nisi prius exacte fuerint 
edocti tam de statu oeconomico personae iuridicae cuius bona alienanda 
proponuntur, quam de alienationibus iam peractis. 


Can. 1293 - 8 1. Ad alienanda bona, quorum valor summam mini- 
mam definitam excedit, requiritur insuper : 
I' iusta causa, veluti urgens necessitas, evidens utilitas, pietas, 
caritas vel gravis alia ratio pastoralis; 
2? aestimatio rei alienandae a peritis scripto facta. 

$ 2. Aliae quoque cautelae a legitima auctoritate praescriptae ser- 
ventur, ut Ecclesiae damnum vitetur. 


Can. 1294 - $. 1. Res alienari minore pretio ordinarie non debet, 
quam quod in aestimatione indicatur. 


$ 2. Pecunia ex alienatione percepta vel in commodum Ecclesiae 
caute collocetur vel, iuxta alienationis fines, prudenter erogetur. 


Can. 1295 - Requisità ad normam cann. 1291-1294, quibus etiam 
statuta personarum iuridicarum conformanda sunt, servari debent non 
solum in alienatione, sed etiam in quolibet negotio, quo condicio patri- 
monialis personae iuridicae peior fieri possit. 


Can. 1296 - Si quando bona ecclesiastica sine debitis quidem sol- 
lemnitatibus canonicis alienata fuerint, sed alienatio sit civiliter valida, 
auctoritatis competentis est decernere, omnibus mature perpensis, an 
et qualis actio, personalis scilicet vel realis, a quonam et contra quem- 
nam instituenda sit ad Ecclesiae iura vindicanda. 


Can. 1297 - Conferentiae Episcoporum est, attentis locorum adiunc- 
tis, normas statuere de bonis Ecclesiae locandis, praesertim de licen- 
tia a competenti auctoritate ecclesiastica obtinenda. 


Can. 1298 - Nisi res sit minimi momenti, bona ecclesiastica propriis 
administratoribus eorumve propinquis usque ad quartum consangui- 
nitatis vel affinitatis gradum non sunt vendenda aut locanda sine spe- 
ciali competentis auctoritatis licentia scripto data. 


TITULUS IV 
DE PIIS VOLUNTATIBUS IN GENERE 
ET DE PIIS FUNDATIONIBUS 


Can. 1299 - $ 1. Qui ex iure naturae et canonico libere valet de suis 
bonis statuere, potest ad causas pias, sive per actum inter vivos sive 
per actum mortis causa, bona relinquere. 


$ 2. In dispositionibus mortis causa in bonum Ecclesiae serventur, 
si fieri possit, sollemnitates iuris civilis; quae si omissae fuerint, here- 
des moneri debent de obligatione, qua tenentur, adimplendi testatoris 
voluntatem. 


Can. 1300 - Voluntates fidelium facultates suas in pias causas do- 
nantium vel relinquentium, sive per actum inter vivos sive per actum 
mortis causa, legitime acceptatae, diligentissime impleantur etiam circa 
modum administrationis et erogationis bonorum, firmo praescripto 
can. 1301, $8 3. 

Can. 1301 - $ 1. Ordinarius omnium piarum voluntatum tam mortis 
causa quam inter vivos exsecutor est. 


$ 2. Hoc ex iure Ordinarius vigilare potest ac debet, etiam per 
visitationem, ut piae voluntates impleantur, eique ceteri exsecutores, 
perfuncti munere, reddere rationem tenentur. 


$ 3. Clausulae huic Ordinarii iuri contrariae, ultimis voluntati- 
bus adiectae, tamquam non appositae habeantur. 


Can. 1302 - 8 1. Qui bona ad pias causas sive per actum inter vivos 
sive ex testamento fiduciarie accepit, debet de sua fiducia Ordinarium 
certiorem reddere, eique omnia istiusmodi bona mobilia vel immobilia 
cum oneribus adiunctis indicare ; quod si donator id expresse et omnino 
prohibuerit, fiduciam ne acceptet. 


$ 2. Ordinarius debet exigere ut bona fiduciaria in tuto collocen- 
tur, itemque vigilare pro exsecutione piae voluntatis ad normam 
can. 1301. 


$ 3. Bonis fiduciariis alicui sodali instituti religiosi aut societatis 
vitae apostolicae commissis, si quidem bona sint attributa loco seu 
dioecesi eorumve incolis aut piis causis iuvandis, Ordinarius, de quo 
in $8 1 et 2, est loci Ordinarius; secus est Superior maior in instituto 
clericali iuris pontificii et in clericalibus societatibus vitae apostolicae 
iuris pontificii, aut Ordinarius eiusdem sodalis proprius in aliis insti- 
tutis religiosis. 


Can. 1303 - 8 1. Nomine piarum fundationum in iure veniunt : 

T piae fundationes autonomae, scilicet universitates rerum ad 
fines de quibus in can. 114, $8 2 destinatae et a competenti auctoritate 
ecclesiastica in personam iuridicam erectae; 

2? piae fundationes non autonomae, scilicet bona temporalia alicui 
personae iuridicae publicae quoquo modo data cum onere in diuturnum 
tempus, iure particulari determinandum, ex reditibus annuis Missas 
celebrandi aliasque praefinitas functiones ecclesiasticas peragendi, aut 
fines de quibus in can. 114, $ 2 aliter persequendi. 


$ 2. Bona piae fundationis non autonomae, si concredita fuerint 
personae iuridicae Episcopo dioecesano subiectae, expleto tempore, ad 
institutum de quo in can. 1274, $8 1 destinari debent, nisi alia fuerit 
fundatoris voluntas expresse manifestata ; secus ipsi personae iuridicae 
cedunt. 


Can. 1304 - $ 1. Ut fundatio a persona iuridica valide acceptari 
possit, requiritur licentia Ordinarii in scriptis data; qui eam ne prae- 
beat, antequam legitime compererit personam iuridicam tum novo 
oneri suscipiendo, tum iam susceptis satisfacere posse; maximeque 
caveat ut reditus omnino respondeant oneribus adiunctis, secundum 
cuiusque loci vel regionis morem. 

$ 2. Ulteriores condiciones ad constitutionem et acceptationem fun- 
dationum quod attinet, iure particulari definiantur. 


Can. 1305 - Pecunia et bona mobilia, dotationis nomine assignata, 
statim in loco tuto ab Ordinario approbando deponantur eum in finem, 
ut eadem pecunia vel bonorum mobilium pretium custodiantur et quam 
primum caute et utiliter secundum prudens eiusdem Ordinarii iudicium, 
auditis et 11s quorum interest et proprio a rebus oeconomicis consilio, 
collocentur in commodum eiusdem fundationis cum expressa et indivi- 
dua mentione oneris. 


Can. 1306 - $8 1. Fundationes, etiam viva voce factae, scripto con- 
signentur. 


$ 2. Alterum tabularum exemplar in curiae archivo, alterum in 
archivo personae iuridicae ad quam fundatio spectat, tuto asserventur. 


Can. 1307 - $ 1. Servatis praescriptis cann. 1300-1302, et 1287, one- 
rum ex piis fundationibus incumbentium tabella conficiatur, quae 
in loco patenti exponatur, ne obligationes adimplendae in oblivionem 
cadant. 


$ 2. Praeter librum de quo in can. 958, 8 1, alter liber retineatur 
et apud parochum vel rectorem servetur, in quo singula onera eorumque 
adimpletio et eleemosynae adnotentur. 


Can. 1308 - $8 1. Reductio onerum Missarum, ex iusta tantum et ne- 
cessaria causa facienda, reservatur Sedi Apostolicae, salvis praescriptis 
quae sequuntur. 


$8 2. Si in tabulis fundationum id expresse caveatur, Ordinarius ob 
imminutos reditus onera Missarum reducere valet. 


$ 3. Episcopo dioecesano competit potestas reducendi ob deminu- 
tionem redituum, quamdiu causa perduret, ad rationem eleemosynae 
in dioecesi legitime vigentis, Missas legatorum vel quoquo modo fun- 
datas, quae sint per se stantia, dummodo nemo sit qui obligatione tenea- 
tur et utiliter cogi possit ad eleemosynae augmentum faciendum. 


$8 4. Eidem competit potestas reducendi onera seu legata Missa- 
rum gravantia institutum ecclesiasticum, si reditus insufficientes eva- 
serint ad finem proprium eiusdem instituti congruenter consequendum. 


$ 5. lisdem potestatibus, de quibus in $8 3 et 4, gaudet supremus 
Moderator instituti religiosi clericalis iuris pontificii. 


Can. 1309 - Iisdem auctoritatibus, de quibus in can. 1308, potestas 
insuper competit transferendi, congrua de causa, onera Missarum in 
dies, ecclesias vel altaria diversa ab illis, quae in fundationibus sunt 
statuta. 

Can. 1310 - $ I1. Fidelium voluntatum pro piis causis reductio', mo- 
deratio, commutatio, si fundator potestatem hanc Ordinario expresse 
concesserit, potest ab eodem fieri ex iusta tantum et necessaria causa. 


8 2. Si exsecutio onerum impositorum, ob imminutos reditus aliamve 
causam, nulla administratorum culpa, impossibilis evaserit, Ordinarius, 
auditis iis quorum interest et proprio consilio a rebus oeconomicis atque 
servata, meliore quo fieri potest modo, fundatoris voluntate, poterit 
eadem onera aeque immiünuere, excepta Missarum reductione, quae 
praescriptis can. 1308 regitur. 


$ 3. In ceteris casibus recurrendum est ad Sedem Apostolicam. 


LIBER VI 
DE SANCTIONIBUS IN ECCLESIA 


PARS I 


DE DELICTIS ET POENIS IN GENERE 


TITULUS I 
DE DELICTORUM PUNITIONE GENERATIM 


Can. 1311 - Nativum et proprium Ecclesiae ius est christifideles 
delinquentes poenalibus sanctionibus coercere. 


Can. 1312 - $ 1. Sanctiones poenales in Ecclesia sunt : 
I poenae medicinales seu censurae, quae in cann. 1331-1333 re- 
censentur ; 
2? poenae expiatoriae, de quibus in can. 1336. 


$ 2. Lex alias poenas expiatorias constituere potest, quae christifide- 
lem aliquo bono spirituali vel temporali privent et supernaturali Eccle- 
siae fini sint consentaneae. 


$ 3. Praeterea remedia poenalia et paenitentiae adhibentur, illa qui- 
dem praesertim ad delicta praecavenda, hae potius ad poenam substi- 
tuendam vel augendam. 


TITULUS II 
DE LEGE POENALI AC DE PRAECEPTO POENALI 


Can. 1313 - $8 1. Si post delictum commissum lex mutetur, appli- 
canda est lex reo favorabilior. 


$ 2. Quod si lex posterior tollat legem vel saltem poenam, haec 
statim cessat. 


Can. 1314 - Poena plerumque est ferendae sententiae, ita ut reum 
non teneat, nisi postquam irrogata sit; est autem latae sententiae, ita 
ut in eam incurratur ipso facto commissi delicti, si lex vel praeceptum id 
expresse statuat. 


Can. 1315 - $ 1. Qui legislativam habet potestatem, potest etiam 
poenales leges ferre; potest autem suis legibus etiam legem divinam 

vel legem ecclesiasticam^ a superiore auctoritate latam, congrua poena 
munire, servatis suae competentiae limitibus ratione territorii vel per- 
sonarum. 


$8 2. Lex ipsa potest poenam determinare vel prudenti iudicis aesti- 
matione determinandam relinquere. 


$ 3. Lex particularis potest etiam poenis universali lege constitutis 
in aliquod delictum alias addere ; id autem ne faciat, nisi ex gravissima 
necessitate. Quod si lex universalis indeterminatam vel facultativam 
poenam comminetur, lex particularis potest etiam in illius locum poe- 
nam determinatam vel obligatoriam constituere. 


Can. 1316 - Curent Episcopi dioecesani ut, quatenus fieri potest, 
in eadem civitate vel regione uniformes ferantur, si quae ferendae sint, 
poenales leges. 


Can. 1317 - Poenae eatenus constituantur, quatenus vere necessa- 
riae sint ad aptius providendum ecclesiasticae disciplinae. Dimissio 
autem e statu clericali lege particulari constitui nequit. 


Can. 1318 - Latae sententiae poenas ne comminetur legislator, nisi 
forte in singularia quaedam delicta dolosa, quae vel graviori esse possint 
scandalo vel efficaciter puniri poenis ferendae sententiae non possint; 
censuras autem, praesertim excommunicationem, ne constituat, nisi ma- 
xima cum moderatione et in sola delicta graviora. 


Can. 1319 - $ 1. Quatenus quis potest vi potestatis regiminis in foro 
externo praecepta imponere, eatenus potest etiam poenas determinatas, 
exceptis expiatoriis perpetuis, per praeceptum comminari. 

$8 2. Praeceptum poenale ne feratur, nisi re mature perpensa, et iis 
servatis, quae in cann. 1317 et 1318 de legibus particularibus statuuntur. 


Can. 1320 - In omnibus in quibus religiosi subsunt Ordinario loci, 
possunt ab eodem poenis coerceri. 


TITULUS III 
DE SUBIECTO POENALIBUS SANCTIONIBUS OBNOXIO 


Can. 1321 - $ 1. Nemo punitur, nisi externa legis vel praecepti vio- 
latio, ab eo commissa, sit graviter imputabilis ex dolo vel ex culpa. 


$ 2. Poena lege vel praecepto statuta is tenetur, qui legem vel prae- 
ceptum deliberate violavit; qui vero id egit ex omissione debitae dili- 
gentiae, non punitur, nisi lex vel praeceptum aliter caveat. 


$ 3. Posita externa violatione, imputabilitas praesumitur, nisi aliud 
appareat. 

Can. 1322 - Qui habitualiter rationis usu carent, etsi legem vel 
praeceptum violaverint dum sani videbantur, delicti incapaces habentur. 


Can. 1323 - Nulli poenae est obnoxius qui, cum legem vel prae- 
ceptum violavit : 

lI sextum decimum aetatis annum nondum explevit; 

2? sine culpa ignoravit se legem vel praeceptum violare; ignoran- 
tiae autem inadvertentia et error aequiparantur ; 

3? egit ex vi physica vel ex casu fortuito, quem praevidere vel cui 
praeviso occurrere non potuit; 

4? metu gravi, quamvis relative tantum, coactus egit, aut ex neces- 
sitate vel gravi incommodo, nisi tamen actus sit intrinsece maius aut 
vergat in animarum damnum ; 

5? legitimae tutelae causa contra iniustum sui vel alterius aggres- 
sorem egit, debitum servans moderamen ; 

6? rationis usu carebat, firmis praescriptis cann. 1324, 8 1, n. 2 
et 1325 ; 

7? sine culpa putavit aliquam adesse ex circumstantiis, de quibus 
in nn. 4 vel 5. 


Can. 1324 - $ 1. Violationis auctor non eximitur a poena, sed poena 
lege vel praecepto statuta temperari debet vel in eius locum paenitentia 
adhiberi, si delictum patratum sit: 

T ab eo, qui rationis usum imperfectum tantum habuerit; 

2? ab eo qui rationis usu carebat propter ebrietatem aliamve simi- 
lem mentis perturbationem, quae culpabilis fuerit; 

3? ex gravi passionis aestu, qui non omnem tamen mentis delibera- 
tionem et voluntatis consensum praecesserit et impedierit, et dummodo 
passio ipsa ne fuerit voluntarie excitata vel nutrita ; 

4? a minore, qui aetatem sedecim annorum explevit ; 

5? ab eo, qui metu gravi, quamvis relative tantum, coactus est, aut 
ex necessitate vel gravi incommodo, si delictum sit intrinsece malum 
vel in animarum damnum vergat ; 

6? ab eo, qui legitimae tutelae causa contra iniustum sui vel al- 
terius aggressorem egit, nec tamen debitum servavit moderamen ; 

7? adversus aliquem graviter et iniuste provocantem; 

8? ab eo, qui per errorem, ex sua tamen culpa, putavit aliquam 
adesse ex circumstantiis, de quibus in can. 1323, nn. 4 vel 5; 

9? ab eo, qui sine culpa ignoravit poenam legi vel praecepto esse 
adnexam ; 

10? ab eo, qui egit sine plena imputabilitate, dummodo haec gravis 
permanserit. 


$ 2. Idem potest iudex facere, si qua alia adsit circumstantia, quae 
delicti gravitatem deminuat. 

$8 3. In circumstantiis, de quibus in 8 1, reus poena latae sententiae 
non tenetur. 


Can. 1325 - Ignorantia crassa vel supina vel affectata numquam 
considerari potest in applicandis praescriptis cann. 1323 et 1324; item 
ebrietas aliaeve ments perturbationes, si sint de industria ad delictum 
patrandum vel excusandum quaesitae, et passio, quae voluntarie exci- 
tata vel nutrita sit. 


Can. 1326 - $ 1. Iudex gravius punire potest quam lex vel prae- 
ceptum statuit : 

TI eum, qui post condemnationem vel poenae declarationem ita 
delinquere pergit, ut ex adiunctis prudenter eius pertinacia in mala vo- 
luntate conici possit ; 

2? eum, qui in dignitate aliqua constitutus est, vel qui auctoritate 
aut officio abusus est ad delictum patrandum ; 

3? reum, qui, cum poena in delictum culposum constituta sit, 
eventum praevidit et nihilominus cautiones ad eum vitandum omisit, 
quas diligens quilibet adhibuisset. 


' 


$8 2. In casibus, de quibus in $ 1l, si poena constituta sit latae sen- 
tentiae, alia poena addi potest vel paenitentia. 


Can. 1327 - Lex particularis potest alias circumstantias eximentes, 
attenuantes vel aggravantes, praeter casus in cann. 1323-1326, statuere, 
sive generali norma, sive pro singulis delictis. Item in praecepto possunt 
circumstantiae statui, quae a poena praecepto constituta eximant, vel 
eam atténuent vel aggravent. 


Can. 1328 - $ 1. Qui aliquid ad delictum patrandum egit vel omisit, 
nec tamen, praeter suam voluntatem, delictum consummavit, non te- 
netur poena in delictum consummatum statuta, nisi lex vel praeceptum 
aliter caveat. 


$8 2. Quod si actus vel omissiones natura sua ad delicti exsecutionem 
conducant, auctor potest paenitentiae vel remedio poenali subici, nisi 
sponte ab incepta delicti exsecutione destiterit. Si autem scandalum 
aliudve grave damnum vel periculum evenerit, auctor, etsi sponte desti- 
terit, iusta potest poena puniri, leviore tamen quam quae in delictum 
consummatum constituta est. 


Can. 1329 - $ 1. Qui communi delinquendi consilio in delictum 
concurrunt, neque in lege vel praecepto expresse nominantur, si poenae 
ferendae sententiae in auctorem principalem constitutae sint, iisdem poe- 
nis subiciantur vel aliis eiusdem vel minoris gravitatis. 


$8 2. In poenam latae sententiae delicto adnexam incurrunt compli- 
ces, qui in lege vel praecepto non nominantur, si sine eorum opera de- 

lictum patratum non esset, et poena sit talis naturae, ut ipsos afficere 
possit; secus poenis ferendae sententiae puniri possunt. 


Can. 1330 - Delictum quod in declaratione consistat vel in alia vo- 
luntatis vel doctrinae vel scientiae manifestatione, tamquam non con- 
summatum censendum est, si nemo eam declarationem vel manifesta- 
tionem percipiat. 


TITULUS IV 
DE POENIS ALIISQUE PUNITIONIBUS 


CAPUT I 
DE CENSURIS 


Can. 1331 - 8 1. Excommunicatus vetatur : 
T ullam habere participationem ministerialem in celebrandis Eu- 
charistiae Sacrificio vel quibuslibet aliis cultus caerimoniis; 
2? sacramenta vel sacramentalia celebrare et sacramenta recipere; 
3? ecclesiasticis officiis vel ministeriis vel muneribus quibuslibet 
fungi vel actus regiminis ponere. 


$8 2. Quod si excommunicatio irrogata vel declarata sit, reus : 

T si agere velit contra praescriptum $ 1, n. 1, est arcendus aut 
a liturgica actione est cessandum, nisi gravis obstet causa ; 

2? invalide ponit actus regiminis, qui ad normam $ 1, n. 3, sunt 
illiciti ; 

3? vetatur frui privilegiis antea concessis; 

4? nequit valide consequi dignitatem, officium aliudve munus in 
Ecclesia ; 

5? fructus dignitatis, officii, muneris cuiuslibet, pensionis, quam 
quidem habeat in Ecclesia, non facit suos. 


Can. 1332 - Interdictus tenetur vetitis, de quibus in can. 1331, $ 1, 
nn. 1 et 2 ; quod si interdictum irrogatum vel declaratum sit, praescrip- 
tum can. 1331, $ 2, n. 1 servandum est. 


Can. 1333 - $ 1. Suspensio, quae clericos tantum afficere potest, 
vetat : 
T vel omnes vel aliquos actus potestatis ordinis; 
2? vel omnes vel aliquos actus potestatis regiminis; 
3? exercitium vel omnium vel aliquorum iurium vel munerum 
officio inhaerentium. 


$ 2. In lege vel praecepto statui potest, ut post sententiam condem- 
natoriam vel declaratoriam actus regiminis suspensus valide ponere 
nequeat. 


$ 3. Vetitum numquam afficit : 

T officia vel regiminis potestatem, quae non sint sub potestate Su- 
perioris poenam constituentis ; 

2? 1us habitandi, si quod reus ratione officii habeat; 

3? ius administrandi bona, quae ad ipsius suspensi officium forte 
pertineant, si poena sit latae sententiae. 


$ 4. Suspensio vetans fructus, stipendium, pensiones aliave eius- 
modi percipere, obligationem secumfert restituendi quidquid illegi- 
time, quamvis bona fide, perceptum sit. 


Can. 1334 - $ 1. Suspensionis ambitus, intra limites canone prae- 
cedenti statutos, aut ipsa lege vel praecepto definitur, aut sententia vel 
decreto quo poena irrogatur. 


$8 2. Lex, non autem praeceptum, potest latae sententiae suspen- 
sionem, nulla addita determinatione vel limitatione, constituere ; eius- 
modi autem poena omnes effectus habet, qui in can. 1333, $ 1 recensentur. 


Can. 1335 - Si censura vetet celebrare sacramenta vel sacramen- 
talia vel ponere actum regiminis, vetitum suspenditur, quoties id ne- 
cessarium sit ad consulendum fidelibus in mortis periculo constitutis ; 
quod si censura latae sententiae non sit declarata, vetitum praeterea su- 
spenditur, quoties fidelis petit sacramentum vel sacramentale vel actum 
regiminis; id autem petere ex qualibet iusta causa licet. 


CAPUT II 
DE POENIS EXPIATORIIS 


Can. 1336 - $ 1. Poenae expiatoriae, quae delinquentem afficere 
possunt aut in perpetuum aut in tempus praefinitum aut in tempus 
indeterminatum, praeter alias, quas forte lex constituerit, hae sunt: 

T prohibitio vel praescriptio commorandi in certo loco vel ter- 
ritorio; 

2? privatio potestatis, officii, muneris, iuris, privilegii, faculta- 
tis, gratiae, tituli, insignis, etiam mere honorifici ; 

3? prohibitio ea exercendi, quae sub n. 2 recensentur, vel prohi- 
bitio ea in certo loco vel extra certum locum exercendi; quae prohibi- 
tiones numquam sunt sub poena nullitatis; 

4? translatio poenalis ad aliud officium; 

5? dimissio e statu clericali. 


$ 2. Latae sententiae eae tantum poenae expiatoriae esse possunt, 
quae in $ 1, n. 3 recensentur. 


Can. 1337 - $8 1. Prohibitio commorandi in certo loco vel territorio 
sive clericos sive religiosos afficere potest; praescriptio autem commo- 
randi, clericos saeculares et, intra limites constitutionum, religiosos. 


PARS I - De delictis et poenis in genere 233 


$ 2. Ut praescriptio commorandi in certo loco vel territorio irroge- 
tur, accedat oportet consensus Ordinarii illius loci, nisi agatur de 
domo extradioecesanis quoque clericis paenitentibus vel emendandis 
destinata. 


Can. 1338 - $ 1. Privationes et prohibitiones, quae in can. 1336, 
$8 1, nn. 2 et 3 recensentur, numquam afficiunt potestates, officia, mu- 
nera, iura, privilegia, facultates, gratias, titulos, insignia, quae non 
sint sub potestate Superioris poenam constituentis. 

$8 2. Potestatis ordinis privatio dari nequit, sed tantum prohibitio 
eam vel aliquos eius actus exercendi ; item dari nequit privatio graduum 
academicorum. 

$8 3. De prohibitionibus, quae in can. 1336, $ 1, n. 3 indicantur, 
norma servanda est, quae de censuris datur in can. 1335. 


CAPUT III 
DE REMEDIIS POENALIBUS ET PAENITENTIIS 


Can. 1339 - $ 1. Eum, qui versatur in proxima delinquendi occa- 
sione, vel in quem, ex investigatione peracta, gravis cadit suspicio de- 
licti commissi, Ordinarius per se vel per alium monere potest. 

$8 2. Eum vero, ex cuius conversatione scandalum vel gravis ordinis 
perturbatio oriatur, etiam corripere potest, modo peculiaribus perso- 
nae et facti condicionibus accommodato. 


$ 3. De monitione et correptione constare semper debet saltem ex 
aliquo documento, quod in secreto curiae archivo servetur. 


Can. 1340 - $ 1. Paenitentia, quae imponi potest in foro externo, 
est aliquod religionis vel pietatis vel caritatis opus peragendum. 

$ 2. Ob transgressionem occultam numquam publica imponatur 
paenitentia. 

$ 3. Paenitentias Ordinarius pro sua prudentia addere potest poe- 
nali remedio monitionis vel correptionis. 


TITULUS V 
DE POENIS APPLICANDIS 


Can. 1341 - Ordinarius proceduram iudicialem vel administrativam 
ad poenas irrogandas vel declarandas tunc tantum promovendam cu- 
ret, cum perspexerit neque fraterna correctione neque correptione neque 
aliis pastoralis sollicitudinis viis satis posse scandalum reparari, iusti- 
tiam restitui, reum emendari. 

Can. 1342, $ 1. Quoties iustae obstent causae ne iudicialis pro- 
cessus fiat, poena irrogari vel declarari potest per decretum extra 
iudicium ; remedia poenalia autem et paenitentiae applicari possunt 
per decretum in quolibet casu. 


$8 2. Per decretum irrogari vel declarari non possunt poenae per- 
petuae, neque poenae quas lex vel praeceptum eas constituens vetet per 
decretum applicare. 


$ 3. Quae in lege vel praecepto dicuntur de iudice, quod attinet ad 
poenam irrogandam vel declarandam in iudicio, applicanda sunt ad 
Superiorem, qui per decretum extra iudicium poenam irroget vel de- 
claret, nisi alitfer constet neque agatur de praescriptis quae ad proce- 
dendi tantum rationem attineant. 


Can. 1343 - Si lex vel praeceptum iudici det potestatem appli- 
candi vel non applicandi poenam, iudex potest etiam, pro sua conscien- 
tia et prudentia, poenam temperare vel in eius locum paenitentiam 
imponere. 


Can. 1344 - Etiamsi lex utatur verbis praeceptivis, iudex pro sua 
conscientia et prudentia potest : 

IU poenae irrogationem in tempus magis opportunum differre, 
Si ex praepropera rei punitione maiora mala eventura praevideantur; 

2? a poena irroganda abstinere vel poenam mitiorem irrogare 
aut paenitentiam adhibere, si reus emendatus sit et scandalum repa- 
raverit, aut si ipse satis a civili auctoritate punitus sit vel punitum 
iri praevideatur; 

3? si reus primum post vitam laudabiliter peractam deliquerit 
neque necessitas urgeat reparandi scandalum, obligationem servandi 
poenam expiatoriam suspendere, ita tamen ut, si reus intra tempus 
ab ipso iudice determinatum rursus deliquerit, poenam utrique de- 
licto debitam luat, nisi interim tempus decurrerit ad actionis poenalis 
pro priore delicto praescriptionem. 


Can. 1345 - Quoties delinquens vel usum rationis imperfectum tan- 
tum habuerit, vel delictum ex metu vel necessitate vel passionis aestu 
vel in ebrietate aliave simili mentis perturbatione patraverit, iudex 
potest etiam a qualibet punitione irroganda abstinere, si censeat aliter 
posse melius consuli eius emendationi. 


Can. 1346 - Quoties reus plura delicta patraverit, si nimius videatur 
poenarum ferendae sententiae cumulus, prudenti iudicis arbitrio relin- 
quitur poenas intra aequos terminos moderari. 


Can. 1347 - $ 1. Censura irrogari valide nequit, nisi antea reus 
semel saltem monitus sit ut a contumacia recedat, dato congruo ad 
resipiscentiam tempore. 

$8 2. A contumacia recessisse dicendus est reus, quem delicti vere 
paenituerit, quique praeterea congruam damnorum et scandali repa- 
rationem dederit vel saltem serio promiserit. 


Can. 1348 - Cum reus ab accusatione absolvitur vel nulla poena ei 
irrogatur, Ordinarius potest opportunis monitis aliisque pastoralis sol- 
licitudinis viis, vel etiam, si res ferat, poenalibus remediis eius utilitati 
et publico bono consulere. 


Can. 1349 - Si poena sit indeterminata neque aliud lex caveat, iudex 
poenas graviores, praesertim censuras, ne irroget, nisi casus gravitas 
id omnino postulet; perpetuas autem poenas irrogare non potest. 


Can. 1350 - $ /. In poenis clerico irrogandis semper cavendum est, 
ne iis quae ad honestam sustentationem sunt necessaria ipse careat, 
nisi agatur de dimissione e statu clericali. 


$8 2. Dimisso autem e statu clericali, qui propter poenam vere in- 
digeat, Ordinarius meliore quo fieri potest modo providere curet. 


Can. 1351 - Poena reum ubique tenet, etiam resoluto iure eius qui 
poenam constituit vel irrogavit, nisi aliud expresse caveatur. 


Can. 1352 - $8 1. Si poena vetet recipere sacramenta vel sacramen- 
talia, vetitum suspenditur, quamdiu reus in mortis periculo versatur. 


$ 2. Obligatio servandi poenam latae sententiae, quae neque decla- 
rata sit neque sit notoria in loco ubi delinquens versatur, eatenus ex 
toto vel ex parte suspenditur, quatenus reus eam servare nequeat sine 
periculo gravis scandali vel infamiae. 


Can. 1353 - Appellatio vel recursus a sententiis iudicialibus vel a 
decretis, quae poenam quamlibet irrogent vel declarent, habent effec- 
tum suspensivum. 


TITULUS VI 
DE POENARUM CESSATIONE 


Can. 1354 - $ 1. Praeter eos, qui in cann. 1355-1356 recensentur, 
omnes, qui a lege, quae poena munita est, dispensare possunt vel a 
praecepto poenam comminanti eximere, possunt etiam eam poenam 
remittere. 


$8 2. Potest praeterea lex vel praeceptum, poenam constituens, aliis 
quoque potestatem facere remittendi. 


$ 3. S1 Apostolica Sedes poenae remissionem sibi vel aliis reser- 
vaverit., reservatio stricte est interpretanda. 

Can. 1355 - $8 1. Poenam lege constitutam si sit irrogata vel decla- 
rata remittere possunt, dummodo non sit Apostolicae Sedi reservata : 


I Ordinarius, qui iudicium ad poenam irrogandam vel declaran- 
dam promovit vel decreto eam per se vel per alium irrogavit vel de- 
claravit ; 


2? Ordinarius loci in quo delinquens versatur, consulto tamen, 
nisi propter extraordinarias circumstantias impossibile sit, Ordinario, 
de quo sub n. 1. 


$ 2. Poenam latae sententiae nondum declaratam lege constitutam, 
si Sedi Apostolicae non sit reservata, potest Ordinarius remittere suis 
subdiüs et iis qui in ipsius territorio versantur vel ibi deliquerint, 
et etiam quilibet Episcopus in actu tamen sacramentalis confessionis. 


Can. 1356 - $8 1. Poenam ferendae vel latae sententiae constitutam 
praecepto quod non sit ab Apostolica Sede latum, remittere possunt : 


I Ordinarius! loci, in quo delinquens versatur ; 

2? si poena sit irrogata vel declarata, etiam Ordinarius qui iudi- 
cium ad poenam irrogandam vel declarandam promovit vel decreto 
eam per se vel per alium irrogavit vel declaravit. 


$ 2. Antequam remissio fiat, consulendus est, nisi propter extra- 
ordinarias circumstantias impossibile sit, praecepti auctor. 


Can. 1357 - $ 1. Firmis praescriptis cann. 508 et 976, censuram 
latae sententiae excommunicationis vel interdicti non declaratam con- 
fessarius remittere potest in foro interno sacramentali, si paenitenti 
durum sit in statu gravis peccati permanere per tempus necessarium 
ut Superior competens provideat. 


$ 2. In remissione concedenda confessarius paenitenti onus iniun- 
gat recurrendi intra mensem sub poena reincidentiae ad Superiorem 
competentem vel ad sacerdotem facultate praeditum, et standi huius 
mandatis ; interim imponat congruam paenitentiam et, quatenus ur- 
geat, scandali et damni reparationem; recursus autem fieri potest 
etiam per confessarium, sine nominis mentione. 


$ 3. Eodem onere recurrendi tenentur, postquam convaluerint, ii 
quibus ad normam can. 976 remissa est censura irrogata vel declarata 
vel Sedi Apostolicae reservata. 


Can. 1358 - $ 1. Remissio censurae dari non potest nisi delinquenti 
qui a contumacia, ad normam can. 1347, $8 2, recesserit; recedenti autem 
denegari nequit. 


$ 2. Qui censuram remittit, potest ad normam can. 1348 providere 
vel etiam paenitentiam imponere. 

Can. 1359 - Si quis pluribus poenis detineatur, remissio valet tan- 
tummodo pro poenis in ipsa expressis; generalis autem remissio omnes 
aufert poenas, iis exceptis quas in petitione reus mala fide reticuerit. 


Can. 1360 - Poenae remissio metu gravi extorta irrita est. 


Can. 1361 - 3$ 1. Remissio dari potest etiam absenti vel sub con- 
dicione. 

$ 2. Remissio in foro externo detur scripto, nisi gravis causa aliud 
suadeat. 

$ 3. Caveatur ne remissionis petitio vel ipsa remissio divulgetur, 
nisi quatenus id vel utile sit ad rei famam tuendam vel necessarium 
ad scandalum reparandum. 


Can. 1362 - 8 1. Actio criminalis praescriptione extinguitur trien- 
nio, nisi agatur : 
LI de delictis Congregationi pro Doctrina Fidei reservatis ; 
2? de actione ob delicta de quibus in cann. 1394, 1395, 1397, 1398, 
quae quinquennio praescribitur; 
3? de delictis quae non sunt iure communi punita, si lex parti- 
cularis alium praescriptionis terminum statuerit. 
$ 2. Praescriptio decurrit ex die quo delictum patratum est, vel, 
si delictum sit permanens vel habituale, ex die quo cessavit. 


Can. 1363 - $ 1. Si intra terminos de quibus in can. 1362, ex die 
quo sententia condemnatoria in rem iudicatam transierit computan- 
dos, non sit reo notificatum exsecutorium iudicis decretum de quo in 
can. 1651, actio ad poenam exsequendam praescriptione extinguitur. 

$8 2. Idem valet, servatis servandis, si poena per decretum extra 
iudicium irrogata sit. 


PARS II 
DE POENIS IN SINGULA DELICTA 


TITULUS I 


DE DELICTIS CONTRA RELIGIONEM 
ET ECCLESIAE UNITATEM 


Can. 1364 - 8 1. Apostata a fide, haereticus vel schismaticus in 
excommunicationem latae sententiae incurrit, firmo praescripto can. 194, 
$ 1l, n. 2; clericus praeterea potest poenis, de quibus in can. 1336, 
$8 1l, nn. 1, 2et 3, puniri. 

$8 2. Si diuturna contumacia vel scandali gravitas postulet, aliae 
poenae addi possunt, non excepta dimissione e statu clericali. 

Can. 1365 - Reus vetitae communicationis in sacris iusta poena 
puniatur. 


Can. 1366 - Parentes vel parentum locum tenentes, qui liberos in 
religione acatholica baptizandos vel educandos tradunt, censura aliave 
iusta poena puniantur. 


Can. 1367 - Qui species consecratas abicit aut in sacrilegum finem 
abducit vel retinet, in excommunicationem latae sententiae Sedi Apo- 
stolicae reservatam incurrit; clericus praeterea alia poena, non exclusa 
dimissione e statu clericali, puniri potest. 


Can. 1368 - Si quis, asserens vel promittens aliquid coram eccle- 
siastica auctoritate, periurium committit, iusta poena puniatur. 


Can. 1369 - Qui in publico spectaculo vel concione, vel in scripto 
publice evulgato, vel aliter instrumentis communicationis socialis utens, 
blasphemiam profert, aut bonos mores graviter laedit, aut in religio- 
nem vel Ecclesiam iniurias exprimit vel odium contemptumve excitat, 
iusta poena puniatur. 


TITULUS II 
DE DELICTIS CONTRA ECCLESIASTICAS AUCTORITATES 
ET ECCLESIAE LIBERTATEM 


Can. 1370 - $ 1. Qui vim physicam in Romanum Pontificem adhi- 
bet, in excommunicationem latae sententiae Sedi Apostolicae reserva- 
tam incurrit, cui, si clericus sit, alia poena, non exclusa dimissione e 
statu clericali, pro delicti gravitate addi potest. 

$8 2. Qui id agit in eum qui episcopali charactere pollet, in inter- 
dictum latae sententiae et, si sit clericus, etiam in suspensionem latae 
sententiae incurrit. 

$8 3. Qui vim physicam in clericum vel religiosum adhibet in fidei 
vel Ecclesiae vel ecclesiasticae potestatis vel ministerii contemptum, 
iusta poena puniatur. 


Can. 1371 - Iusta poena puniatur : 

I qui, praeter casum de quo in can. 1364, $ 1, doctrinam a Ro- 
mano Pontifice vel a Concilio Oecumenico damnatam docet vel doctri- 
nam, de qua in can. 752, pertinaciter respuit, et ab Apostolica Sede 
vel ab Ordinario admonitus non retractat; 

2? qui aliter Sedi Apostolicae, Ordinario, vel Superiori legitime 
praecipienti vel prohibenti non obtemperat, et post monitum in inoboe- 
dientia persistit. 


Can. 1372 - Qui contra Romani Pontificis actum ad Concilium Oecu- 
menicum vel ad Episcoporum collegium recurrit censura puniatur. 

Can. 1373 - Qui publice aut subditorum simultates vel odia ad- 
versus Sedem Apostolicam vel Ordinarium excitat propter aliquem 
potestatis vel ministerii ecclesiastici actum, aut subditos ad inoboe- 
dientiam in eos provocat, interdicto vel aliis iustis poenis puniatur. 


Can. 1374 - Qui nomen dat consociationi, quae contra Ecclesiam 
machinatur, iusta poena puniatur; qui autem eiusmodi consociationem 
promovet vel moderatur, interdicto puniatur. 


Can. 1375 - Qui impediunt libertatem ministerii vel electionis vel 
potestatis ecclesiasticae aut legitimum bonorum sacrorum aliorumve 
ecclesiasticorum bonorum usum, aut perterrent electorem vel electum 
vel eum qui potestatem vel ministerium ecclesiasticum exercuit, iusta 
poena puniri possunt. 


Can. 1376 - Qui rem sacram, mobilem vel immobilem, profanát 
iusta poena puniatur. 


Can. 1377 - Qui sine praescripta licentia bona ecclesiastica alié- 
nát, iusta poena puniatur. 


TITULUS III 


DE MUNERUM ECCLESIASTICORUM USURPATIONE 
DEQUE DELICTIS IN IIS EXERCENDIS 


Can. 1378 - $ 1. Sacerdos qui contra praescriptum can. 977 agit, 
in excommunicationem latae sententiae Sedi Apostolicae reservatam 
incurrit. 


$ 2. In poenam latae sententiae interdicti vel, si sit clericus, su- 
spensionis incurrit : 

I qui ad ordinem sacerdotalem non promotus liturgicam eucha- 
ristici Sacrificii actionem attentat; 

2? qui, praeter casum de quo in $ 1, cum sacramentalem absolu- 
tionem dare valide nequeat, eam impertire attentat, vel sacramentalem 
confessionem audit. 

$ 3. In casibus de quibus in $ 2, pro delicti gravitate, aliae poenae, 
non exclusa excommunicatione, addi possunt. 


Can. 1379 - Qui, praeter casus de quibus in can. 1378, sacramen 
tum se administrare simulat, iusta poena puniatur. 


Can. 1380 - Qui per simoniam sacramentum celebrat vel recipit, 
interdicto vel suspensione puniatur. 


Can. 1381 - $ 1. Quicumque officium ecclesiasticum usurpát, iusta 
poena puniatur. 

$ 2. Usurpationi aequiparatur illegitima, post privationem vel ces- 
sationem a munere, eiusdem retentio. 

Can. 1382 - Episcopus qui sine pontificio mandato aliquem con- 
secrat in Episcopum, itemque qui ab eo consecrationem recipit, in excom- 
municationem latae sententiae Sedi Apostolicae reservatam incurrunt. 


Can. 1383 - Episcopus qui, contra praescriptum can. 1015, alie- 
num subditum sine legitimis litteris dimissoriis ordinavit, prohibetur 
per annum ordinem conferre. Qui vero ordinationem recepit, est ipso 
facto a recepto ordine suspensus. 


Can. 1384 - Qui, praeter casus, de quibus in cann. 1378-1383, sa- 
cerdotale munus vel aliud sacrum münisterium illegitime exsequitur, 
iusta poena puniri potest. 


Can. 1385 - Qui quaestum illegitime facit ex Missae stipe, cen- 
sura vel alia iusta poena puniatur. 


Can. 1386 - Qui quidvis donat vel pollicetur ut quis, munus in 
Ecclesia exercens, illegitime quid agat vel omittat, iusta poena punia- 
tur; item qui ea dona vel pollicitationes acceptat. 


Can. 1387 - Sacerdos, qui in actu vel occasione vel praetextu 
confessionis paenitentem ad peccatum contra sextum Decalogi prae- 
ceptum sollicitat, pro delicti gravitate, suspensione, prohibitionibus, 
privationibus puniatur, et in casibus gravioribus dimittatur e statu 
clericali. 


Can. 1388 - $ 1. Confessarius, qui sacramentale sigillum directe 
violat, in excommunicationem latae sententiae Sedi Apostolicae reser- 
vatam incurrit ; qui vero indirecte tantum, pro delicti gravitate puniatur. 


$ 2. Interpres aliique, de quibus in can. 983, 8 2, qui secretum 
violant, iusta poena puniantur, non exclusa excommunicatione. 


Can. 1389 - $ 1l. Ecclesiastica potestate vel munere abutens pro 
actus vel omissionis gravitate puniatur, non exclusa officii privatione, 
nisi in eum abusum iam poena sit lege vel praecepto constituta. 


$ 2. Qui vero, ex culpabili neglegentia, ecclesiasticae potestatis vel 
ministerii vel muneris actum illegitime cum damno alieno ponit vel 
omittit, iusta poena puniatur. 


TITULUS IV 
DE CRIMINE FALSI 


Can. 1390 - $ 1. Qui confessarium de delicto, de quo in can. 1387, 
apud ecclesiasticum Superiorem falso denuntiat, in interdictum latae 
sententiae incurrit et, si sit clericus, etiam in suspensionem. 

$ 2. Qui aliam ecclesiastico Superiori calumniosam praebet delicti 
denuntiationem, vel aliter alterius bonam famam laedit, iusta poena, 
non exclusa censura, puniri potest. 


$ 3. Calumniator potest cogi etiam ad congruam satisfactionem 
praestandam. 


Can. 1391 - Iusta poena pro delicti gravitate puniri potest : 
I qui ecclesiasticum documentum publicum falsum conficit, vel 
verum mutat, destruit, occultat, vel falso vel mutato utitur; 
2? qui alio falso vel mutato documento utitur in re ecclesiastica; 
3? qui in publico ecclesiastico documento falsum asserit. 


TITULUS V 
DE DELICTIS CONTRA SPECIALES OBLIGATIONES 


Can. 1392 - Clerici vel religiosi mercaturam vel negotiationem 
contra canonum praescripta exercentes pro delicti gravitate puniantur. 


Can. 1393 - Qui obligationes sibi ex poena impositas violat, iusta 
poena puniri potest. 


Can. 1394 - 8 1. Firmo praescripto can. 194, 8 1, n. 3, clericus 
matrimonium, etiam civiliter tantum, attentans, in suspensionem latae 
sententiae incurrit; quod si monitus non resipuerit et scandalum dare 
perrexerit, gradatim privationibus ac vel etiam dimissione e statu cle- 
ricali puniri potest. 


$ 2. Religiosus a votis perpetuis, qui non sit clericus, matrimo- 
nium etiam civiliter tantum attentans in interdictum latae sententiae 
incurrit, firmo praescripto can. 694. 


Can. 1395 - $ 1l. Clericus concubinarius, praeter casum de quo 
in can. 1394, et clericus in alio peccato externo contra sextum Decalogi 
praeceptum cum scandalo permanens, suspensione puniantur, cui, per- 
sistente post monitionem delicto, aliae poenae gradatim addi possunt 
usque ad dimissionem e statu clericali. 


$ 2. Clericus qui aliter contra sextum Decalogi praeceptum deli- 
querit, si quidem delictum vi vel minis vel publice vel cum minore 
infra aetatem sedecim annorum patratum sit, iustis poenis puniatur, 
non exclusa, si casus ferat, dimissione e statu clericali. 


Can. 1396 - Qui graviter violat residentiae obligationem cui ra- 
tione ecclesiastici officii tenetur, iusta poena puniatur, non exclusa, 
post monitionem, officii privatione. 

TITULUS VI 
DE DELICTIS CONTRA HOMINIS 
VITAM ET LIBERTATEM 


Can. 1397 - Qui homicidium patrat, vel hominem vi aut fraude 
rapit vel detinet vel mutilat vel graviter vulnerat, privationibus et 
prohibitionibus, de quibus in can. 1336, pro delicti gravitate puniatur; 
homicidium autem in personas de quibus in can. 1370, poenis ibi sta- 
tutis punitur. 


Can. 1398 - Qui abortum procurat, effectu secuto, in excommuni- 
cationem latae sententiae incurrit. 


TITULUS VII 
NORMA GENERALIS 


Can. 1399 - Praeter casus hac vel aliis legibus statutos, divinae 
vel canonicae legis externa violatio tunc tantum potest iusta quidem 
poena puniri, cum specialis violationis gravitas punitionem postulat, 
et necessitas urget scandala praeveniendi vel reparandi. 


LIBER VII 
DE PROCESSIBUS 


PARS I 
DE IUDICIIS IN GENERE 


Can. 1400 - $ 1. Obiectum iudicii sunt : 
I personarum physicarum vel iuridicarum iura persequenda aut 
vindicanda, vel facta iuridica declaranda; 
2? delicta, quod spectat ad poenam irrogandam vel declarandam. 


$8 2. Attamen controversiae ortae ex actu potestatis administrativae 
deferri possunt solummodo ad Superiorem vel ad tribunal administra- 
tivum. 


Can. 1401 - Ecclesia iure proprio et exclusivo cognoscit : 
I de causis quae respiciunt res spirituales et spiritualibus ad- 
nexas ; 
2? de violatione legum ecclesiasticarum deque omnibus in quibus 
inest ratio peccati, quod attinet ad culpae definitionem et poenarum 
ecclesiasticarum irrogationem. 


Can. 1402 - Omnia Ecclesiae tribunalia reguntur canonibus qui 
sequuntur, salvis normis tribunalium Apostolicae Sedis. 


Can. 1403 - $ 1. Causae canonizationis Servorum Dei reguntur 
peculiari lege pontificia. 


$ 2. Iisdem causis applicantur praeterea praescripta huius Codi- 
cis, quoties in eadem lege ad ius universale remissio fit vel de normis 
agitur quae, ex ipsa rei natura, easdem quoque causas afficiunt. 


TITULUS I 
DE FORO COMPETENTI 


Can. 1404 - Prima Sedes a nemine iudicatur. 


Can. 1405 - 8 1. Ipsius Romani Pontificis dumtaxat ius est 
iudicandi in causis dé quibus in can. 1401 : 
I eos qui supremum tenent civitatis magistratum; 

2? Patres Cardinales; 
3? Legatos Sedis Apostolicae, et in causis poenalibus Episcopos; 


4? alias causas quas ipse ad suum advocaverit iudicium.. 


$ 2. Iudex de actu vel instrumento a Romano Pontifice in forma 
specifica confirmato videre non potest, nisi ipsius praecesserit man- 
datum. 


$ 3. Rotae Romanae reservatur iudicare : 

I Episcopos in contentiosis, firmo praescripto can. 1419, $ 2; 

2? Abbatem primatem, vel Abbatem superiorem congregationis 
monasticae, et supremum Moderatorem institutorum religiosorum iuris 
pontificii ; 

3? dioeceses aliasve personas ecclesiasticas, sive physicas sive iuri- 
dicas, quae Superiorem infra Romanum Pontificem. non habent. 


Can. 1406 - $ 1. Violato praescripto can. 1404, acta et decisiones 
pro infectis habentur. 

$ 2. In causis, de quibus in can. 1405, aliorum 1udicum incompe- 
tentia est absoluta. 


Can. 1407 - $ 1. Nemo in prima instantia conveniri potest, nisi 
coram iudice ecclesiastico qui competens sit ob unum ex titulis qui in 
cann. 1408-I414 determinantur. 


$ 2. Incompetentia iudicis, cui nullus ex his titulis suffragatur, 
dicitur relativa. 


$8 3. Actor sequitur forum partis conventae; quod si pars conventa 
multiplex forum habet, optio fori actori conceditur. 


Can. 1408 - Quilibet convenir potest coram tribunali domicilii 
vel quasi-domicilii. 


Can. 1409 - $ 1. Vagus forum habet in loco ubi actu commoratur. 


$ 2. Is, cuius neque domicilium aut quasi-domicilium neque locus 
commorationis nota sint, conveniri potest in foro actoris, dummodo 
aliud forum legitimum non suppetat. 


Can. 1410 - Ratione rei sitae, pars conveniri potest coram tribu- 
nali loci, ubi res litigiosa sita est, quoties actio in rem directa sit, aut 
de spolio agatur. 


Can. 1411 - $ 1. Ratione contractus pars conveniri potest coram 
tribunali loci in quo contractus initus est vel adimpleri debet, nisi 
partes concorditer aliud tribunal elegerint. 

$8 2. Si causa versetur circa obligationes quae ex alio titulo prove- 
niant, pars conveniri potest coram tribunali loci, in quo obligatio vel 
orta est vel est adimplenda. 


Can. 1412 - In causis poenalibus accusatus, licet absens, conve- 
niri potest coram tribunali loci, in quo delictum patratum est. 


Can. 1413 - Pars conveniri potest : 

I in causis quae circa administrationem versantur, coram tri- 
bunali loci ubi administratio gesta est; 

2? in causis quae respiciunt hereditates vel legata pia, coram 
tribunali ultimi domicilii vel quasi-domicilii vel commorationis, ad 
normam cann. 1408-1409, illius de cuius hereditate vel legato pio agitur, 
nisi agatur de mera exsecutione legati, quae videnda est secundum ordi- 
narias competentiae normas. 


Can. 1414 - Ratione conexionis, ab uno eodemque tribunali ,et in 
eodem processu cognoscendae sunt causae inter se conexae, nisi legis 
praescriptum obstet. 


Can. 1415 - Ratione praeventionis, si duo vel plura tribunalia 
aeque competentia sunt, ei ius est causam cognoscendi, quod prius 
partem conventam legitime citaverit. 


Can. 1416 - Conflictus competentiae inter tribunalia eidem tri- 
bunali appellationis subiecta, ab hoc tribunali solvuntur; a Signatura 
Apostolica, si eidem tribunali appellationis non subsunt. 


TITULUS II 
DE VARIIS TRIBUNALIUM GRADIBUS ET SPECIEBUS 


Can. 1417 - $ 1. Ob primatum Romani Pontificis integrum est 
cuilibet fideli causam suam sive contentiosam sive poenalem, in quovis 
iudicii gradu et in quovis litis statu, cognoscendam ad Sanctam Sedem 
deferre vel apud eandem introducere. 


$8 2. Provocatio tamen ad Sedem Apostolicam interposita non su- 
spendit, praeter casum appellationis, exercitium iurisdictionis in iudice 
qui causam iam cognoscere coepit ; quique idcirco poterit iudicium pro- 
sequi usque ad definitivam sententiam, nisi Sedes Apostolica iudici 
significaverit se causam advocasse. 


Can. 1418 - Quodlibet tribunal ius habet in auxilium vocandi aliud 
tribunal ad causam instruendam vel ad actus intimandos. 

CAPUT I 
DE TRIBUNALI PRIMAE INSTANTIAE 


Art. 1 
DE IUDICE 


Can. 1419 - $ 1. In unaquaque dioecesi et pro omnibus causis iure 
expresse non exceptis, iudex primae instantiae est Episcopus dioece- 
sanus, qui iudicialem potestatem exercere potest per se ipse vel per 
alios, secundum canones qui sequuntur. 


$8 2. Si vero agatur de iuribus aut bonis temporalibus personae iuri- 
dicae ab Episcopo repraesentatae, iudicat in primo gradu tribunal 
appellationis. 


Can. 1420 - $ 1. Quilibet Episcopus dioecesanus tenetur Vicarium 
iudicialem seu Officialem constituere cum potestate ordinaria iudicandi, 
a Vicario generali distinctum, nisi parvitas dioecesis aut paucitas cau- 
sarum aliud suadeat. 


$ 2. Vicarius iudicialis unum constituit tribunal cum Episcopo, 
sed nequit iudicare causas quas Episcopus sibi reservat. 

$ 3. Vicario iudiciali dari possunt adiutores, quibus nomen est 
Vicariorum iudicialium adiunctorum seu Vice-officialium. 

$ 4. Tum Vicarius iudicialis tum Vicarii iudiciales adiuncti esse 
debent sacerdotes, integrae famae, in iure canonico doctores vel saltem 
licentiati, annos nati non minus triginta. 

$ 5. Ipsi, sede vacante, a munere non cessant nec ab Administra- 
tore dioecesano amoveri possunt ; adveniente autem novo Episcopo, in- 
digent confirmatione. 


Can. 1421 - $ 1. In dioecesi constituantur ab Episcopo iudices 
dioecesani, qui sint clerici. 

$ 2. Episcoporum conferentia permittere potest ut etiam laici 1udi- 
ces constituantur, e quibus, suadente necessitate, unus assumi potest 
ad collegium efformandum. 

$ 3. Iudices sint integrae famae et in iure canonico doctores vel 
saltem licentiati. 


Can. 1422 - Vicarius iudicialis, Vicarii iudiciales adiuncti et ceteri 
iudices nominantur ad definitum tempus, firmo praescripto can. 1420, 
$ 5, nec removeri possunt nisi ex legitima gravique causa. 


Can. 1423 - $ 1. Plures dioecesani Episcopi, probante Sede Apo- 
stolica, possunt concordes, in locum tribunalium dioecesanorum de qui- 

bus in cann. 1419-1421, unicum constituere in suis dioecesibus tribunal 
primae instantiae; quo in casu ipsorum Episcoporum coetui vel Epi- 
scopo ab eisdem designato omnes competunt potestates, quas Episco- 
pus dioecesanus habet circa suum tribunal. 

$ 2. Tribunalia, de quibus in $ 1, constitui possunt vel ad causas 
quaslibet vel ad aliqua tantum causarum genera. 


Can. 1424 - Unicus iudex in quolibet iudicio duos assessores, cle 
ricos vel laicos probatae vitae, sibi consulentes asciscere potest. 


Can. 1425 - 8$ 1. Reprobata contraria consuetudine, tribunali col- 
legiali trium iudicum reservantur : 
T causae contentiosae : a) de vinculo sacrae ordinationis ; 6) de 
vinculo matrimonii, firmis praescriptis cann. 1686 et 1688; 
2? causae poenales: a) de delictis quae poenam dimissionis e 
statu clericali secumferre possunt; b) de irroganda vel declaranda 
excommunicatione. 


$ 2. Episcopus causas difficiliores vel maioris momenti committere 
potest iudicio trium vel quinque iudicum. 


$8 3. Vicarius iudicialis ad singulas causas cognoscendas iudices ex 
ordine per turnum advocet, nisi Episcopus in singulis casibus aliter 
statuerit. 


$ 4. In primo iudicii gradu, si forte collegium constitui nequeat, 
Episcoporum conferentia, quamdiu huiusmodi impossibilitas perduret, 
permittere potest ut Episcopus causas unico iudici clerico committat, 
qui, ubi fieri possit, assessorem et auditorem sibi asciscat. 


$ 5. Iudices semel designatos ne subroget Vicarius iudicialis, nisi 
ex gravissima causa in decreto exprimenda. 


Can. 1426 - $ 1. Tribunal collegiale collegialiter procedere debet, 
et per maiorem suffragiorum partem sententias ferre. 


$8 2. Eidem praeesse debet, quatenus fieri potest, Vicarius iudicia- 
lis vel Vicarius iudicialis adiunctus. 


Can. 1427 - $8 1. Si controversia sit inter religiosos vel domos eius- 
dem instituti religiosi clericalis iuris pontificii, iudex primae instan- 
tiae, nisi aliud in constitutionibus caveatur, est Superior provincialis, 
aut, si monasterium sit sui iuris, Abbas localis. 


$8 2. Salvo diverso constitutionum praescripto, si res contentiosa 
agatur inter duas provincias, in prima instantia iudicabit per se ipse 
vel per delegatum supremus Moderator ; si inter duo monasteria, Abbas 
superior congregationis monasticae. 


$8 3. Si demum controversia enascatur inter religiosas personas phy- 
sicas vel iuridicas diversorum institutorum religiosorum, aut etiam 

eiusdem instituti clericalis iuris dioecesani vel laicalis, aut inter per- 
sonam religiosam et clericum saecularem vel laicum vel personam iuri- 
dicam non religiosam, iudicat in prima instantia tribunal dioecesanum. 


Art. 2 
DE AUDITORIBUS ET RELATORIBUS 


Can. 1428 - $ 1. Iudex vel tribunalis collegialis praeses possunt 
auditorem designare ad causae instructionem peragendam, eum seligen- 
tes aut ex tribunalis iudicibus aut ex personis ab Episcopo ad hoc munus 
approbatis. 


$ 2. Episcopus potest ad auditoris munus approbare clericos vel 
laicos, qui bonis moribus, prudentia et doctrina fulgeant. 


$ 3. Auditoris est, secundum iudicis mandatum, probationes tan- 
tum colligere easque collectas 1udici tradere ; potest autem, nisi iudicis 
mandatum obstet, interim decidere quae et quomodo probationes col- 
ligendae sint, si forte de hac re quaestio oriatur, dum ipse munus suum 
exercet. 


Can. 1429 - Tribunalis collegialis praeses debet unum ex iudicibus 
collegii ponentem seu relatorem designare, qui in coetu iudicum de 
causa referat et sententias in scriptis redigat; in ipsius locum idem 
praeses alium ex iusta causa substituere potest. 


Art. 3 
DE PROMOTORE IUSTITIAE, VINCULI DEFENSORE ET NOTARIO 


Can. 1430 - Ad causas contentiosas, in quibus bonum publicum in 
discrimen vocari potest, et ad causas poenales constituatur in dioecesi 
promotor iustitiae, qui officio tenetur providendi bono publico. 


Can. 1431 - $ 1. In causis contentiosis, Episcopi dioecesani est 1u- 
dicare utrum bonum publicum in discrimen vocari possit necne, nisi 
interventus promotoris iustitiae a lege praecipiatur vel ex natura rei 
evidenter necessarius sit. 


$ 2. Si in praecedenti instantia* intervenerit promotor iustitiae, in 
ulteriore gradu huius interventus praesumitur necessarius. 


Can. 1432 - Ad causas, in quibus agitur de nullitate sacrae ordi- 
nationis aut de nullitate vel solutione matrimonii, constituatur in dioe- 
cesi defensor vinculi, qui officio tenetur proponendi et exponendi omnia 
quae rationabiliter adduci possint adversus nullitatem vel solutionem. 

Can. 1433 - In causis in quibus promotoris iustitiae aut defensoris 
vinculi praesentia requiritur, iis non citatis, acta irrita sunt, nisi ipsi, 
etsi non citati, revera interfuerint, aut saltem ante sententiam, actis 
inspectis, munere suo fungi potuerint. 


Can. 1434 - Nisi aliud expresse caveatur : 
I' quoties lex praecipit ut iudex partes earumve alteram audiat, 
etiam promotor iustitiae et vinculi defensor, si iudicio intersint, 
audiendi sunt; 


2? quoties instantia partis requiritur ut iudex aliquid decernere 
possit, instantia promotoris iustitiae vel vinculi defensoris, qui iudicio 
intersint, eandem vim habet. 


Can. 1435 - Episcopi est promotorem iustitiae et vinculi defen- 
sorem nominare, qui sint clerici vel laici, integrae famae, in 1ure cano- 
nico doctores vel licentiati, ac prudentia et iustitiae zelo probati. 


Can. 1436 - 8 1. Eadem persona, non autem in eadem causa, offi- 
cium promotoris iustitiae et defensoris vinculi gerere potest. 
$8 2. Promotor et defensor constitui possunt tum ad universitatem 
causarum tum ad singulas causas ; possunt autem ab Episcopo, iusta de 
causa, removeri. 


Can. 1437 - $ 1. Cuilibet processui intersit notarius, adeo ut nulla 
habeantur acta, si non fuerint ab eo subscripta. 
$8 2. Acta, quae notarii conficiunt, publicam fidem faciunt. 


CAPUT II 
DÉ TRIBUNALI SECUNDAE INSTANTIAE 


Can. 1438 - Firmo praescripto can. 1444, 8 1, n. I: 
1? a tribunali Episcopi suffraganei appellatur ad tribunal Metro- 
politae, salvo praescripto can. 1439; 


2? in causis in prima instantia pertractatis coram Metropolita 
fit appellatio ad tribunal quod ipse, probante Sede Apostolica, stabi- 
liter designaverit; 

3? pro causis coram Superiore provinciali actis tribunal secun- 
dae instantiae est penes supremum Moderatorem ; pro causis actis coram 
Abbate locali, penes Abbatem superiorem congregationis monasticae. 


Can. 1439 - $ 1. Si quod tribunal primae instantiae unicum pro 
pluribus dioecesibus, ad normam can. 1423, constitutum sit, Episcopo- 
rum conferentia debet tribunal secundae instantiae, probante Sede 
Apostolica, constituere, nisi dioeceses sint omnes eiusdem archidioecesis 
suffraganeae. 

$ 2. Episcoporum conferentia potest, probante Sede Apostolica, 
unum vel plura tribunalia secundae instantiae constituere, etiam prae- 
ter casus de quibus in $ 1. 

$ 3. Quod attinet ad tribunalia secundae instantiae, de quibus in 
$8 12, Episcoporum conferentia vel Episcopus ab ea designatus omnes 
habent potestates, quae Episcopo dioecesano competunt circa suum 
tribunal. 


Can. 1440 - Si competentia ratione gradus, ad normam cann. .1438 
et 1439 non servetur, incompetentia iudicis est absoluta. 


Can. 1441 - Tribunal secundae instantiae eodem modo quo tribu- 
nal primae instantiae constitui debet. Si tamen in primo iudicii gradu, 
secundum can. 1425, 8$ 4, iudex unicus sententiam tulit, tribunal secun- 
dae instantiae collegialiter procedat. 


CAPUT III 
DE APOSTOLICAE SEDIS TRIBUNALIBUS 


Can. 1442 - Romanus Pontifex pro toto orbe catholico iudex est 
supremus, qui vel per se ipse ius dicit, vel per ordinaria Sedis Aposto- 
licae tribunalia, vel per iudices a se delegatos. 


Can. 1443 - Tribunal ordinarium a Romano Pontifice constitutum 
appellationibus recipiendis est Rota Romana. 


Can. 1444 - $8 1. Rota Romana iudicat : 

I in secunda instantia, causas quae ab ordinariis tribunalibus 
primae instantiae diiudicatae fuerint et ad Sanctam Sedem per appella- 
tionem legitimam deferantur ; 

2? in tertia vel ulteriori instantia, causas ab ipsa Rota Romana et 
ab aliis quibusvis tribunalibus iam cognitas, nisi res iudicata habeatur. 

$8 2. Hoc tribunal iudicat etiam in prima instantia causas de quibus 
in can. 1405, 8 3, aliasve quas Romanus Pontifex sive motu proprio, 
sive ad instantiam partium ad suum tribunal advocaverit et Rotae Ro- 
manae commiserit; easque, nisi aliud cautum sit in commissi muneris 
rescripto, ipsa Rota iudicat etiam in secunda et ulteriore instantia. 


Can. 1445 - $ 1. Supremum Signaturae Apostolicae Tribunal co- 

gnoscit : 

IT querelas nullitatis et petitiones restitutionis in integrum et alios 
recursus contra sententias rotales; 

2? recursus in causis de statu personarum, quas ad novum exa- 
men Rota Romana admittere renuit; 

3? exceptiones suspicionis aliasque causas contra Auditores Rotae 
Romanae propter acta in exercitio ipsorum muneris; 

4? conflictus competentiae de quibus in can. 1416. 

$ 2. Ipsum Tribunal videt de contentionibus ortis ex actu potestatis 
administrativae ecclesiasticae ad eam legitime delatis, de aliis contro- 
versiis administrativis quae a Romano Pontifice vel a Romanae Curiae 
dicasteriis ipsi deferantur, et de conflictu competentiae inter eadem 
dicasteria. 
$ 3. Supremi huius Tribunalis praeterea est : 
T rectae administrationi iustitiae invigilare et in advocatos vel 
procuratores, si opus sit, animadvertere; 
2? tribunalium competentiam prorogare; 
3? promovere et approbare erectionem tribunalium, de quibus in 
cann. 1423 et 1439. 


TITULUS III 
DE DISCIPLINA IN TRIBUNALIBUS SERVANDA 


CAPUT I 
DE OFFICIO IUDICUM ET TRIBUNALIS MINISTRORUM 


Can. 1446 - $ 1. Christifideles omnes, in primis autem Episcopi, 
sedulo annitantur ut, salva iustitia, lites in populo Dei, quantum fieri 
possit, vitentur et pacifice quam primum componantur. 

$ 2. Iudex in limine litis, et etiam quolibet alio momento, quoties- 
cumque spem aliquam boni exitus perspicit, partes hortari et adiuvare 
ne omittat, ut de aequa controversiae solutione quaerenda communi 
consilio curent, viasque ad hoc propositum idoneas ipsis indicet, gra- 
vibus quoque hominibus ad mediationem adhibitis. 

$ 3. Quod si circa privatum partium bonum lis versetur, dispiciat 
iudex num transactione vel arbitrorum iudicio, ad normam cann. 1717- 
1720, controversia finem habere utiliter possit. 


Can. 1447 - Qui causae interfuit tamquam iudex, promotor iusti- 
tiae, defensor vinculi, procurator, advocatus, testis aut peritus, nequit 
postea valide eandem causam in alia instantia tamquam iudex definire 
aut in eadem munus assessoris sustinere. 


Can. 1448 - 3$ 1. Iudex cognoscendam ne suscipiat causam, in qua 
ratione consanguinitatis vel affinitatis in quolibet gradu lineae rectae et 
usque ad quartum gradum lineae collateralis, vel ratione tutelae et 
curatelae, intimae vitae consuetudinis, magnae simultatis, vel lucri 
faciendi aut damni vitandi, aliquid ipsius intersit. 

$8 2. In iisdem adiunctis ab officio suo abstinere debent iustitiae pro- 
motor, defensor vinculi, assessor et auditor. 


Can. 1449 - 8 1. In casibus, de quibus in can. 1448, nisi iudex 
ipse abstineat, pars potest eum recusare. 

$8 2. De recusatione videt Vicarius iudicialis; si ipse recusetur, 
videt Episcopus qui tribunali praeest. 


$8 3. Si Episcopus sit iudex et contra eum recusatio opponatur, ipse 
abstineat a iudicando. 

$8 4. Si recusatio opponatur contra promotorem iustitiae, defensorem 
vinculi aut alios tribunalis administros, de hac exceptione videt praeses 
in tribunali collegiali vel ipse iudex, si unicus sit. 


Can. 1450 - Recusatione admissa, personae mutari debent, non 
vero iudicii gradus. 


Can. 1451 - 3 1. Quaestio de recusatione expeditissime definienda 
est, auditis partibus, promotore 1ustitiae vel vinculi defensore, si inter- 
sint, neque ipsi recusati sint. 

$8 2. Actus positi aiudice antequam recusetur, validi sunt ; qui autem 
positi sunt post propositam recusationem, rescindi debent, si pars petat 
intra decem dies ab admissa recusatione. 


Can. 1452 - $ 1. In negotio quod privatorum solummodo interest, 
iudex procedere potest dumtaxat ad instantiam partis. Causa autem le- 
gitime introducta, iudex procedere potest et debet etiam ex officio in 
causis poenalibus aliisque, quae publicum Ecclesiae bonum aut ani- 
marum salutem respiciunt. 


$ 2. Potest autem praeterea iudex partium neglegentiam in proba- 
tionibus afferendis vel in exceptionibus opponendis supplere, quoties id 
necessarium censeat ad vitandam graviter iniustam sententiam, firmis 


praescriptis can. 1600. 


Can. 1453 - Iudices et tribunalia curent ut quam primum, salva 
iustitia, causae omnes terminentur, utque in tribunali primae instan- 
tiae ultra annum ne protrahantur, in tribunali vero secundae instan- 
tiae, ultra sex menses. 


Can. 1454 - Omnes qui tribunal constituunt aut eidem opem fe- 
runt, iusiurandum de munere rite et fideliter implendo praestare debent. 


Can. 1455 - $8 1. In iudicio poenali semper, in contentioso autem 
si ex revelatione alicuius actus processualis praeiudicium partibus ob- 
venire possit, iudices et tribunalis adiutores tenentur ad secretum 
offici servandum. 

$ 2. Tenentur etiam semper ad secretum servandum de discussione 
quae inter iudices in tribunali collegiali ante ferendam sententiam ha- 
betur, tum etiam de variis suffragiis et opinionibus ibidem prolatis, 
firmo praescripto can. 1609, 8 4. 

$ 3. Immo, quoties natura causae vel probationum talis sit ut ex ac- 
torum vel probationum evulgatione aliorum fama periclitetur, vel prae- 

beatur ansa dissidiis, aut scandalum aliudve id genus incommodum oria- 
tur, iudex poterit testes, peritos, partes earumque advocatos vel pro- 
curatores iureiurando astringere ad secretum servandum. 


Can. 1456 - Iudex et omnes tribunalis administri, occasione agendi 
ludicii, dona quaevis acceptare prohibentur. 


Can. 1457 - $ 1. Iudices qui, cum certe et evidenter competentes 
sint, ius reddere recusent, vel nullo suffragante iuris praescripto se 
competentes declarent atque causas cognoscant ac definiant, vel secreti 
legem violent, vel ex dolo aut gravi neglegentia aliud litigantibus dam- 
num inferant, congruis poenis a competenti auctoritate puniri possunt, 
non exclusa officii privatione. 


$ 2. lisdem sanctionibus subsunt tribunalis ministri et adiutores, 
Si officio suo, ut supra, defuerint ; quos omnes etiam iudex punire potest. 


CAPUT II 
DE ORDINE COGNITIONUM 


Can. 1458 - Causae cognoscendae sunt eo ordine quo fuerunt pro- 
positae et in albo inscriptae, nisi ex iis aliqua celerem prae ceteris expe- 
ditionem exigat, quod quidem peculiari decreto, rationibus suffulto, 
statuendum est. 


Can. 1459 - $ 1. Vitia, ^quibus sententiae nullitas haberi potest, 
in quolibet iudicii statu vel gradu excipi possunt itemque a iudice ex 
officio declarari. 


$ 2. Praeter casus de quibus in $ 1, exceptiones dilatoriae, eae prae- 
sertim quae respiciunt personas et modum iudicii, proponendae sunt 
ante contestationem litis, nisi-contestata iam lite emerserint, et quam 
primum definiendae. 


Can. 1460 - 8 1. Si exceptio proponatur contra iudicis competen- 
tiam, hac de re ipse iudex videre debet. 


$ 2. In casu exceptionis de incompetentia relativa, si iudex se com- 
petentem pronuntiet, eius decisio non admittit appellationem, at non 
prohibentur querela nullitatis et restitutio in integrum. 


$ 3. Quod si iudex se incompetentem declaret, pars quae se gravatam 
reputat, potest intra quindecim dies utiles provocare ad tribunal ap- 
pellationis. 


Can. 1461 - Iudex in quovis stadio causae se absolute incompe- 
tentem agnoscens, suam incompetentiam declarare debet. 


Can. 1462 - 8 1. Exceptiones rei iudicatae, transactionis et aliae 
peremptoriae quae dicuntur /itis finitae, proponi et cognosci debent ante 

contestationem litis; qui serius eas opposuerit, non est reiciendus, sed 
condemnetur ad expensas, nisi probet se oppositionem malitiose non 
distulisse. 


$ 2. Aliae exceptiones peremptoriae proponantur in contestatione 
litis, et suo tempore tractandae sunt secundum regulas circa quaestiones 
incidentes. 


Can. 1463 - $ 1. Actiones reconventionales proponi valide nequeunt, 
nisi intra triginta dies a lite contestata. 


$ 2. Eaedem autem cognoscantur simul cum conventionali actione, 
hoc est pari gradu cum ea, nisi eas separatim cognoscere necessarium 
sit aut iudex id opportunius existimaverit. 


Can. 1464 - Quaestiones de cautione pro expensis iudicialibus prae- 
standa aut de concessione gratuiti patrocinii, quod statim ab initio 
postulatum fuerit, et aliae huiusmodi regulariter videndae sunt ante 
litis contestationem. 


CAPUT III 
DE TERMINIS ET DILATIONIBUS 


Can. 1465 - $ 1. Fatalia legis quae dicuntur, id est termini peri- 
mendis iuribus lege constituti, prorogari non possunt, neque valide, 
nisi petentibus partibus, coarctari. 


$8 2. Termini autem 1udiciales et conventionales, ante eorum lapsum, 
poterunt, iusta intercedente causa, a iudice, auditis vel petentibus parti- 
bus, prorogari, numquam autem, nisi partibus consentientibus, valide 
coarctari. 


$ 3. Caveat tamen iudex ne nimis diuturna lis fiat ex prorogatione. 


Can. 1466 - Ubi lex terminos haud statuat ad actus processuales 
peragendos, iudex illos praefinire debet, habita ratione naturae unius- 
cuiusque actus. 


Can. 1467 - Si die ad actum iudicialem indicto vacaverit tri- 
bunal, terminus intellegitur prorogatus ad primum sequentem diem 
non feriatum. 


CAPUT IV 
DE LOCO IUDICII 
Can. 1468 - Uniuscuiusque tribunalis sedes sit, quantum fieri po- 


test, stabilis, quae statutis horis pateat. 


Can. 1469 - $ 1. Iudex e territorio suo vi expulsus vel a iurisdic- 
tione ibi exercenda impeditus, potest extra territorium iurisdictionem 

suam exercere et sententiam ferre, certiore tamen hac de re facto 
Episcopo dioecesano. 


$8 2. Praeter casum de quo in $ 1, iudex, ex iusta causa et auditis 
partibus, potest ad probationes acquirendas etiam extra proprium ter- 
ritorium se conferre, de licentia tamen Episcopi dioecesani loci adeundi 
et in sede ab eodem designata. 


CAPUT V 


DE PERSONIS IN AULAM ADMITTENDIS 
ET DE MODO CONFICIENDI ET CONSERVANDI ACTA 


Can. 1470 - $8 1. Nisi aliter lex particularis caveat, dum causae 
coram tribunali aguntur, ii tantummodo adsint in aula quos lex aut 
iudex ad processum expediendum necessarios esse statuerit. 


$ 2. Omnes iudicio assistentes, qui reverentiae et oboedientiae tri- 
bunali debitae graviter defuerint, iudex potest congruis poenis ad offi- 
cium reducere, advocatos praeterea et procuratores etiam a munere apud 
tribunalia ecclesiastica exercendo suspendere. 


Can. 1471 - Si qua persona interroganda utatur lingua iudici vel 
partibus ignota, adhibeatur interpres iuratus a iudice designatus. De- 
clarationes tamen scripto redigantur lingua originaria et translatio 
addatur. Interpres etiam adhibeatur si surdus vel mutus interrogari 
debet, nisi forte malit iudex quaestionibus a se datis scripto respon- 
deatur. 


Can. 1472 - $8 1. Acta iudicialia, tum quae meritum quaestionis 
respiciunt, seu acta causae, tum quae ad formam procedendi pertinent, 
seu acta processus, scripto redacta esse debent. 


$ 2. Singula folia actorum numerentur et authenticitatis signo mu- 
niantur. 


Can. 1473 - Quoaues in actis iudicialibus partium aut testium sub- 
scriptio requiritur, si pars aut testis subscribere nequeat vel nolit, id 
in ipsis actis adnotetur, simulque iudex et notarius fidem faciant actum 
ipsum de verbo ad verbum parti aut testi perlectum fuisse, et partem 
aut testem vel non potuisse vel noluisse subscribere. 


Can. 1474 - $ 1. In casu appellationis, actorum exemplar, fide 
facta a notario de eius authenticitate, ad tribunal superius mittatur. 


$8 2. Si acta exarata fuerint lingua tribunali superiori ignota, trans- 
ferantur in aliam eidem tribunali cognitam, cautelis adhibitis, ut de 
fideli translatione constet. 

Can. 1475 - $ 1. Iudicio expleto, documenta quae in privatorum 
dominio sunt, restitui debent, retento tamen eorum exemplari. 


$ 2. Notarii et cancellarius sine iudicis mandato tradere prohi- 
bentur exemplar actorum iudicialium et documentorum, quae sunt 
processui acquisita. 


TITULUS IV 
DE PARTIBUS IN CAUSA 


CAPUT I 
DE ACTORE ET DE PARTE CONVENTA 


Can. 1476 - Quilibet, sive baptizatus sive non baptizatus, potest 
in iudicio agere ; pars autem legitime conventa respondere debet. 


Can. 1477 - Licet actor vel pars conventa procuratorem vel advo- 
catum constituerit, semper tamen tenetur in iudicio ipsemet adesse ad 
praescriptum iuris vel 1udicis. 


Can. 1478 - $8 1. Minores et ii, qui rationis usu destituti sunt, 
stare in iudicio tantummodo possunt per eorum parentes aut tutores 
vel curatores, salvo praescripto $ 3. 


$8 2. Si iudex existimet minorum iura esse in conflictu cum iuribus 
parentum vel tutorum vel curatorum, aut hos non satis tueri posse 
ipsorum iura, tunc stent in iudicio per tutorem vel curatorem a iudice 


datum. 
Ce 


$8 3. Sed in causis spiritualibus et cum spiritualibus conexis, si 
minores usum rationis assecuti sint, agere et respondere queunt sine 
parentum vel tutoris consensu, et quidem per se ipsi, si aetatem quat- 
tuordecim annorum expleverint; secus per curatorem a iudice con- 
stitutum. 

$8 4. Bonis interdicti, et ii qui minus firmae mentis sunt, stare in 
iudicio per se ipsi possunt tantummodo ut de propriis delictis respon- 
deant, aut ad praescriptum iudicis; in ceteris agere et respondere de- 
bent per suos curatores. 


Can. 1479 - Quoties adest tutor aut curator ab auctoritate civili 
constitutus, idem potest a 1udice ecclesiastico admitti, audito, si fieri 
potest, Episcopo dioecesano eius cui datus est; quod si non adsit aut 
non videatur admittendus, ipse iudex tutorem aut curatorem pro causa 
designabit. 

Can. 1480 - $ 1. Personae iuridicae in iudicio stant per suos legi- 
timos repraesentantes. 

$8 2. In casu vero defectus vel neglegentiae repraesentantis, potest 
ipse Ordinarius per se vel per alium stare in iudicio nomine persona- 
rum iuridicarum, quae sub eius potestate sunt. 


CAPUT II 
DE PROCURATORIBUS AD LITES ET ADVOCATIS 


Can. 1481 - $ 1. Pars libere potest advocatum et procuratorem sibi 
constituere; sed praeter casus in $8 2 et 3 statutos, potest etiam per se 
Ipsa agere et respondere, nisi iudex procuratoris vel advocati ministe- 
rium necessarium existimaverit. 


$ 2. In iudicio poenali accusatus aut a se constitutum aut a 1udice 
datum semper habere debet advocatum. 


$ 3. In iudicio contentioso, si agatur de minoribus aut de 1udicio 
in quo bonum publicum vertitur, exceptis causis matrimonialibus, iudex 
parti carenti defensorem ex officio constituat. 


Can. 1482 - $ 1. Unicum sibi quisque potest constituere procura- 
torem, qui nequit alium sibimet substituere, nisi expressa facultas 
eidem facta fuerit. 

$8 2. Quod si tamen, iusta causa suadente, plures ab eodem consti- 
tuantur, hi ita designentur, ut detur inter ipsos locus praeventioni. 


$ 3. Advocati autem plures simul constitui queunt. 


Can. 1483 - Procurator et advocatus esse debent aetate maiores 
et bonae famae ; advocatus debet praeterea esse catholicus, nisi Episco- 
pus dioecesanus aliter permittat, et doctor in iure canonico, vel alio- 
quin vere peritus et ab eodem Episcopo approbatus. 


Can. 1484 - $ 1. Procurator et advocatus antequam munus susci- 
piant, mandatum authenticum apud tribunal deponere debent. 


$ 2. Ad iuris tamen extinctionem impediendam iudex potest pro- 
curatorem admittere etiam non exhibito mandato, praestita, si res ferat, 
idonea cautione ; actus autem qualibet vi caret, si intra terminum 
peremptorium a iudice statuendum, procurator mandatum rite non 
exhibeat. 


Can. 1485 - Nisi speciale mandatum habuerit, procurator non po- 
test valide renuntiare actioni, instantiae vel actis iudicialibus, nec 
transigere, pacisci, compromittere in arbitros et generatim ea agere pro 
quibus ius requirit mandatum speciale. 

Can. 1486 - $ 1. Ut procuratoris vel advocati remotio effectum sor- 
tiatur, necesse est ipsis intimetur, et, si lis iam contestata fuerit, iudex 
et adversa pars certiores facti sint de remotione. 


$8 2. Lata definitiva sententia, ius et officium appellandi, si man- 
dans non renuat, procuratori manet. 


Can. 1487 - Tum procurator tum advocatus possunt a iudice, dato 
decreto, repelli sive ex officio sive ad instantiam partis, gravi tamen 
de causa. 


Can. 1488 - 8 1. Vetatur uterque emere litem, aut sibi de immo- 
dico emolumento vel rei litigiosae parte vindicata pacisci. Quae si fe- 
cerint, nulla est pactio, et a iudice poterunt poena pecuniaria mulctari. 
Advocatus praeterea tum ab officio suspendi, tum etiam, si recidivus 
sit, ab Episcopo, qui tribunali praeest, ex albo advocatorum expungi 
potest. 

$8 2. Eodem modo puniri possunt advocati et procuratores qui a 
competentibus tribunalibus causas, in fraudem legis, subtrahunt ut 
ab aliis favorabilius definiantur. 


Can. 1489 - Advocati ac procuratores qui ob dona aut pollicita- 
tiones aut quamlibet aliam rationem suum officium prodiderint, a pa- 
trocinio exercendo suspendantur, et muleta pecuniaria aliisve congruis 
poenis plectantur. 


Can. 1490 - In unoquoque tribunali, quatenus fieri possit, stabiles 
patroni constituantur, ab ipso tribunali stipendium recipientes, qui 
munus advocati vel procuratoris in causis praesertim matrimonialibus 
pro partibus quae eos seligere malint, exerceant. 


TITULUS V 
DE ACTIONIBUS ET EXCEPTIONIBUS 


CAPUT I 
DE ACTIONIBUS ET EXCEPTIONIBUS IN GENERE 


Can. 1491 - Quodlibet ius non solum actione munitur, nisi aliud 
expresse cautum sit, sed etiam exceptione. 


Can. 1492 - $ 1. Quaevis actio extinguitur praescriptione ad nor- 
mam iuris aliove legitimo modo, exceptis actionibus de statu persona- 
rum, quae numquam extinguuntur. 

$ 2. Exceptio, salvo praescripto can. 1462, semper competit et est 
suapte natura perpetua. 

Can. 1493 - Actor pluribus simul actionibus, quae tamen inter 
se non confligant, sive de eadem re sive de diversis, aliquem con- 
venire potest, si aditi tribunalis competentiam non egrediantur. 


Can. 1494 - $ 1. Pars conventa potest coram eodem iudice in 
eodem iudicio contra actorem vel propter causae nexum cum actione 
principa! vel ad submovendam vel ad minuendam actoris petitionem, 
actionem reconventionalem instituere. 


$ 2. Reconventio reconventionis non admittitur. 


Can. 1495 - Actio reconventionalis proponenda est iudici coram 
quo actio prior instituta est, licet ad unam causam dumtaxat delegato 
vel alioquin relative incompetenti. 


CAPUT II 
DE ACTIONIBUS ET EXCEPTIONIBUS IN SPECIE 


Can. 1496 - $ 1. Qui probabilibus saltem argumentis ostenderit 
super aliqua re ab alio detenta ius se habere, sibique damnum immi- 
nere nisi res ipsa custodienda tradatur, ius habet obtinendi a iudice 
eiusdem rei sequestrationem. 


$ 2. In similibus rerum adiunctis obtinere potest, ut iuris exerci- 
tium alicui inhibeatur. 


Can. 1497 - $ 1. Ad crediti quoque securitatem sequestratio rei 
admittitur, dummodo de creditoris iure satis constet. 


$ 2. Sequestratio extendi potest etiam ad res debitoris quae quolibet 
titulo apud alias personas reperiantur, et ad debitoris credita. 


Can. 1498 - Sequestratio rei et inhibitio exercitii iuris decerni nul 
latenus possunt, si damnum quod timetur possit aliter reparari et ido- 
nea cautio de eo reparando offeratur. 


Can. 1499 - Iudex potest ei, cui sequestrationem rei vel inhibi- 
tionem exercitii iuris concedit, praeviam imponere cautionem de dam- 
nis, si ius suum non probaverit, resarciendis. 


Can. 1500 - Ad naturam et vim actionis possessoriae quod atti- 
net, serventur praescripta iuris civilis loci ubi sita est res de cuius 
possessione agitur. 

PARS II 
DE IUDICIO CONTENTIOSO 


SECTIO I 
DE IUDICIO |. CONTENTIOSO |. ORDINARIO 


TITULUS I 
DE CAUSAE INTRODUCTIONE 


CAPUT I 
DE LIBELLO LITIS INTRODUCTORIO 


Can. 1501 - Iudex nullam causam cognoscere potest, nisi petitio, 
ad normam canonum, proposita sit ab eo cuius interest, vel a promotore 
iustitiae. 


Can. 1502 - Qui aliquem convenire vult, debet libellum compe- 
tenti iudici exhibere, in quo controversiae obiectum proponatur, et mi- 
nisterium iudicis expostuletur. 


Can. 1503 - $ 1. Petitionem oralem iudex admittere potest, quoties 
vel actor libellum exhibere impediatur vel causa sit facilis investigationis 
et minoris momenti. 


$ 2. In utroque tamen casu iudex notarium iubeat scriptis actum 
redigere qui actori legendus est et ab eo probandus, quique locum tenet 
libelli ab actore scripti ad omnes 1uris effectus. 


Can. 1504 - Libellus, quo lis introducitur, debet : 

TU exprimere coram quo iudice causa introducatur, quid petatur 
et a quo petatur; 

2? indicare quo iure innitatur actor et generatim saltem quibus 
factis et probationibus ad evincenda ea quae asseruntur; 

3? subscribi ab actore vel eius procuratore, appositis die, mense et 
anno, necnon loco in quo actor vel eius procurator habitant, aut resi- 
dere se dixerint actorum recipiendorum gratia; 

4? indicare domicilium vel quasi-domicilium partis conventae. 


Can. 1505 - 8 1. Iudex unicus vel tribunalis collegialis praeses, 
postquam viderint et rem esse suae competentiae et actori legitimam 
personam standi in iudicio non deesse, debent suo decreto quam primum 
libellum aut admittere aut reicere. 

$ 2. Libellus reici potest tantum : 

T si iudex vel tribunal incompetens sit; 

2? si sine dubio constet actori legitimam deesse personam standi 
in iudicio; 

3? si non servata sint praescripta can. 1504, nn. 1-3; 

4? si certo pateat ex ipso libello petitionem quolibet carere fun- 
damento, neque fier posse, ut aliquod ex processu fundamentum ap- 
pareat. 

$8 3. Si libellus reiectus fuerit ob vitia quae emendari possunt, actor 
novum libellum rite confectum potest eidem iudici denuo exhibere. 

$8 4. Adversus libelli reiectionem integrum semper est parti intra 
tempus utile decem dierum recursum rationibus suffultum interponere 
vel ad tribunal appellationis vel ad collegium, si libellus reiectus fuerit 
a praeside ; quaestio autem reiectionis expeditissime definienda est. 


Can. 1506 - Si iudex intra mensem ab exhibito libello decretum 
non ediderit, quo libellum admittit vel reicit ad normam can. 1505, 
pars, cuius interest, instare potest ut iudex suo munere fungatur; 
quod si nihilominus iudex sileat, inutiliter lapsis decem diebus a facta 
instantia, libellus pro admisso habeatur. 


CAPUT II 
DE CITATIONE ET DENUNTIATIONE ACTORUM IUDICIALIUM 


Can. 1507 - $8 1. In decreto, quo actoris libellus admittitur, debet 
iudex vel praeses ceteras partes in iudicium vocare seu citare ad litem 
contestandam, statuens utrum eae scripto respondere debeant an coram 
ipso se sistere ad dubia concordanda. Quod si ex scriptis responsionibus 
perspiciat necessitatem partes convocandi, id potest novo decreto statuere. 


$ 2. Si libellus pro admisso habetur ad normam can. 1506, decretum 
citationis in iudicium fieri debet intra viginti dies a facta instantia, de 
qua in eo canone. 

$ 3. Quod si partes litigantes de facto coram iudice se sistant ad 
causam agendam, opus non est citatione, sed actuarius significet in actis 
partes iudicio adfuisse. 


Can. 1508 - $ 1. Decretum citationis in iudicium debet statim parti 
conventae notificari, et simul ceteris, qui comparere debent, notum fieri. 

$ 2. Citationi libellus litis introductorius adiungatur, nisi iudex 
propter graves causas censeat libellum significandum non esse parti, 
antequam haec deposuerit in iudicium. 

$8 3. Si lis moveatur adversus eum qui non habet liberum exercitium 
suorum iurium, vel liberam administrationem rerum de quibus discep- 

tatur, citatio denuntianda est, prout casus ferat, tutori, curatori, pro- 
curatori speciali, seu ei qui ipsius nomine iudicium suscipere tenetur 
ad normam iuris. 


Can. 1509 - 8 1l. Citationum, decretorum, sententiarum aliorum- 
que iudicialium actorum notificatio facienda est per publicos tabellarios 
vel alio modo qui tutissimus sit, servatis normis lege particulari statutis. 


$ 2. De facto notificationis et de eius modo constare debet in actis. 


Can. 1510 - Conventus, qui citatoriam schedam recipere recuset, 
vel qui impedit quominus citatio ad se perveniat, legitime citatus ha- 
beatur. 


Can. 1511 - Si citatio non fuerit legitime notificata, nulla sunt 
acta processus, salvo praescripto can. 1507, $ 3. 


Can. 1512 - Cum citatio legitime notificata fuerit aut partes co- 

ram iudice steterint ad causam agendam : 

1? res desinit esse integra; 

2? causa fit propria illius 1udicis aut tribunalis ceteroquin compe- 
tentis, coram quo actio instituta est; 

3? in iudice delegato firma redditur iurisdictio, ita ut non expiret 
resoluto iure delegantis; 

4? jnterrumpitur praescriptio, nisi aliud cautum sit; 

5? lis pendere incipit ; et ideo statim locum habet principium « /ite 
pendente, nihil innovetur ». 


TITULUS II 
DE LITIS CONTESTATIONE 


Can. 1513 - 3 1. Contestatio litis habetur cum per iudicis decre- 
tum controversiae termini, ex partium petitionibus et responsionibus 
desumpti, definiuntur. 


$ 2. Partium petitiones responsionesque, praeterquam in libello li- 
tis introductorio, possunt vel in responsione ad citationem exprimi vel 
in declarationibus ore coram iudice factis ; in causis autem difficilioribus 
partes convocandae sunt a iudice ad dubium vel dubia concordanda, 
quibus in sententia respondendum sit. 


$ 3. Decretum iudicis partibus notificandum est ; quae nisi iam con- 
senserint, possunt intra decem dies ad ipsum iudicem recurrere, ut mu- 
tetur ; quaestio autem expeditissime ipsius iudicis decreto dirimenda est. 


Can. 1514 - Controversiae termini semel statuti mutari valide ne- 
queunt, nisi novo decreto, ex gravi causa, ad instantiam partis et auditis 
reliquis partibus earumque rationibus perpensis. 

Can. 1515 - Lite contestata, possessor rei alienae desinit esse bo- 
nae fidei ; ideoque, si damnatur ut rem restituat, fructus quoque a con- 
testationis die reddere debet et damna sarcire. 


Can. 1516 - Lite contestata, iudex congruum tempus partibus prae- 
stituat probationibus proponendis et explendis. 


TITULUS III 
DE LITIS INSTANTIA 


Can. 1517 - Instantiae initium fit citatione; finis autem non so- 
lum pronuntiatione sententiae definitivae, sed etiam aliis modis iure 
praefinitis. 


Can. 1518 - Si pars litigans moriatur aut statum mutet aut cesset 
ab officio cuius ratione agit : 
I causa nondum conclusa, instantia suspenditur donec heres de- 
functi aut successor aut is, cuius intersit, litem résumát; 
2? causa conclusa, iudex procedere debet ad ulteriora, citato pro- 
curatore, si adsit, secus defuncti herede vel successore. 


Can. 1519 - $ 1l. Sia munere cesset tutor vel curator vel procurator, 
qui sit ad normam can. 1481, $8 1 et 3 necessarius, instantia interim 
suspenditur. 


$8 2. Alium autem tutorem vel curatorem iudex quam primum con- 
stituat ; procuratorem vero ad litem constituere potest, si pars neglexe- 
rit intra brevem terminum ab ipso iudice statutum. 


Can. 1520 - Si nullus actus processualis, nullo obstante impedi- 
mento, ponatur a partibus per sex menses, instantia perimitur. Lex 
particularis alios peremptionis terminos statuere potest. 


Can. 1521 - Peremptio obtinet ipso iure et adversus omnes, mi- 
nores quoque aliosve minoribus aequiparatos, atque etiam ex officio de- 
clarari debet, salvo iure petendi indemnitatem adversus tutores, cura- 
tores, administratores, procuratores, qui culpa se caruisse non pro- 
baverint. 


Can. 1522 - Peremptio exstinguit acta processus, non vero acta 
causae; immo haec vim habere possunt etiam in alia instantia, dum- 
modo causa inter easdem personas et super eadem re intercedat ; sed ad 
extraneos quod attinet, non aliam vim obtinent nisi documentorum. 


Can. 1523 - Perempti iudicii expensas, quas quisque ex litigan- 
tibus fecerit, ipse ferat. 

Can. 1524 - $ 1. In quolibet statu et gradu iudicii potest actor 
instantiae renuntiare; item tum actor tum pars conventa possunt pro- 
cessus actis renuntiare sive omnibus sive nonnullis tantum. 


$ 2. Tutores et administratores personarum iuridicarum, ut renun- 
tiare possint instantiae, egent consilio vel consensu eorum, quorum con- 
cursus requiritur ad ponendos actus, qui ordinariae administrationis 
fines excedunt. 


$ 3. Renuntiatio, ut valeat, peragenda est scripto, eademque a parte 
vel ab eius procuratore, speciali tamen mandato munito, debet subscribi, 
cum altera parte communicari, ab eaque acceptari vel saltem non impu- 
gnari, et a iudice admitti. 


Can. 1525 - Renuntiatio a iudice admissa, pro actis quibus renun- 
tiatum est, eosdem parit effectus ac peremptio instantiae, itemque obli- 
gat renuntiantem ad solvendas expensas actorum, quibus renuntiatum 
fuit. 


TITULUS IV 
DE PROBATIONIBUS 


Can. 1526 - $ 1. Onus probandi incumbit ei qui asserit. 


$ 2. Non indigent probatione : 
I' quae ab ipsa lege praesumuntur; 
2? facta ab uno ex contendentibus asserta et ab altero admissa, 
nisi iure vel a iudice probatio nihilominus exigatur. 


Can. 1527 - $ 1. Probationes cuiuslibet generis, quae ad causam 
cognoscendam utiles videantur et sint licitae, adduci possunt. 


$8 2. Si pars instet ut probatio a iudice reiecta admittatur, ipse iudex 
rem expeditissime definiat. ' 


Can. 1528 - Si pars vel testis se sistere ad respondendum coram 
iudice renuant, licet eos audire etiam per laicum a iudice designatum 
aut requirere eorum declarationem coram publico notario vel quovis alio 
legitimo modo. 


Can. 1529 - Iudex ad probationes colligendas ne procedat ante litis 
contestationem nisi ob gravem causam. 


CAPUT I 
DE PARTIUM DECLARATIONIBUS 


Can. 1530 - Iudex ad veritatem aptius eruendam partes interro- 
gare semper potest, immo debet, ad instantiam partis vel ad probandum 
factum quod publice interest extra dubium poni. 

Can. 1531 - $ 1. Pars legitime interrogata respondere debet et ve- 
ritatem integre fateri. 


$ 2. Quod si respondere recusaverit, iudicis est aestimare quid ad 
factorum probationem exinde erui possit. 


Can. 1532 - In casibus, in quibus bonum publicum in causa est, 
iudex partibus iusiurandum de veritate dicenda aut saltem de veritate 
dictorum deferat, nisi gravis causa aliud suadeat ; in aliis casibus, po- 
test pro sua prudentia. 


Can. 1533 - Partes, promotor iustitiae et defensor vinculi possunt 
iudici exhibere articulos, super quibus pars interrogetur. 


Can. 1534 - Circa partium interrogationem cum proportione ser- 
ventur, quae in cann. 1548, $ 2, n. 1, 1552 et 1558-1565 de testibus sta- 
tuuntur. 


Can. 1535 - Assertio de aliquo facto, scripto vel ore, coram iudice 
competenti, ab aliqua parte circa ipsam iudicii materiam, sive sponte 
sive iudice interrogante, contra se peracta, est confessio iudicialis. 


Can. 1536 - $ 1. Confessio iudicialis unius partis, si agatur de ne- 
gotio aliquo privato et in causa non sit bonum publicum, ceteras relevat 
ab onere probandi. 


$ 2. In causis autem quae respiciunt bonum publicum, confessio 
iudicialis et partium declarationes, quae non sint confessiones, vim pro- 
bandi habere possunt, a iudice aestimandam una cum ceteris causae 
adiunctis, at vis plenae probationis ipsis tribui nequit, nisi alia acce- 
dant elementa quae eas omnino corroborent. 


Can. 1537 - Quoad extraiudicialem confessionem in iudicium de- 
ductam, iudicis est, perpensis omnibus adiunctis, aestimare quanti 
ea sit facienda. 


Can. 1538 - Confessio vel alia quaevis partis declaratio qualibet 
vi caret, si constet eam ex errore facti esse prolatam, aut vi vel metu 
gravi extortam. 


CAPUT II 
DE PROBATIONE PER DOCUMENTA 


Can. 1539 - In quolibet iudicii genere admittitur probatio per 
documenta tum publica tum privata. 

Art. 1 
DE NATURA ET FIDE DOCUMENTORUM 


Can. 1540 - $ 1. Documenta publica ecclesiastica ea sunt, quae 
persona publica in exercitio sui muneris in Ecclesia confecit, servatis 
sollemnitatibus iure praescriptis. 


$ 2. Documenta publica civilia ea sunt, quae secundum uniuscuius- 
que loci leges talia iure censentur. 


$ 3. Cetera documenta sunt privata. 


Can. 1541 - Nisi contrariis et evidentibus argumentis aliud evin- 
catur, documenta publica fidem faciunt de omnibus quae directe et 
principaliter in iis affirmantur. 


Can. 1542 - Documentum privatum, sive agnitum a parte sive re- 
cognitum a iudice, eandem probandi vim habet adversus auctorem vel 
subscriptorem et causam ab iis habentes, ac confessio extra iudicium 
facta; adversus extraneos eandem vim habet ac partium declaratio- 
nes quae non sint confessiones, ad normam can. 1536, $8 2. 


Can. 1543 - Si abrasa, correcta, interpolata aliove vitio documenta 
infecta demonstrentur, iudicis est aestimare an et quanti huiusmodi 
documenta sint facienda. 


Art. 2 
DE PRODUCTIONE DOCUMENTORUM 


Can. 1544 - Documenta* vim probandi in iudicio non habent, nisi 
originalia sint aut in exemplari authentico exhibita et penes tribuna- 
lis cancellariam deposita, ut a iudice et ab adversario examinari possint. 


Can. 1545 - Iudex praecipere potest ut documentum utrique parti 
commune exhibeatur in processu. 


Can. 1546 - $8 1. Nemo exhibere tenetur documenta, etsi communia, 
quae communicari nequeunt sine periculo damni ad normam can. 1548, 
$ 2, n. 2 aut sine periculo violationis secreti servandi. 


$ 2. Attamen si qua saltem documenti particula describi possit et 
in exemplari exhiberi sine memoratis incommodis, iudex decernere 
potest ut eadem producatur. 

CAPUT III 
DE TESTIBUS ET ATTESTATIONIBUS 


Can. 1547 - Probatio per testes in quibuslibet causis admittitur, 
sub iudicis moderatione. 


Can. 1548 - $ 1. Testes iudici legitime interroganti veritatem fa- 
teri debent. 


$8 2. Salvo praescripto can. 1550, $ 2, n. 2, ab obligatione respon- 
dendi eximuntur : 

1? clerici, quod attinet ad ea quae ipsis manifestata sunt ratione 
sacri ministerii; civitatum magistratus, medici, obstetrices, advocati, 
notarii aliique qui ad secretum officii etiam ratione praestiti consilii 
tenentur, quod attinet ad negotia huic secreto obnoxia; 

2? qui ex testificatione sua sibi aut coniugi aut proximis con- 
sanguineis vel affinibus infamiam, periculosas vexationes, aliave mala 
gravia obventura timent. 


Art. 1 
Qui TESTES ESSE POSSINT 


Can. 1549 - Omnes possunt esse testes, nisi expresse iure repel- 
lantur vel in totum vel ex parte. 


Can. 1550 - $8 1. Ne admittantur ad testimonium ferendum mino- 
res infra decimum quartum aetatis annum et mente debiles; audiri 
tamen poterunt ex decreto iudicis, quo id expedire declaretur. 


$ 2. Incapaces habentur : 

T qui partes sunt in causa, aut partium nomine in iudicio con- 
sistunt, iudex eiusve assistentes, advocatus alique qui partibus in 
eadem causa assistunt vel astiterunt; 

2? sacerdotes, quod attinet ad ea omnia quae ipsis ex confes- 
sione sacramentali innotuerunt, etsi poenitens eorum manifestationem 
petierit; immo audita a quovis et quoquo modo occasione confessionis, 
ne ut indicium quidem veritatis recipi possunt. 


Art. 2 
DE INDUCENDIS ET EXCLUDENDIS TESTIBUS 


Can. 1551 - Pars, quae testem induxit, potest eius examini renun- 
tiare; sed adversa pars postulare potest ut nihilominus testis exa- 
minetur. 

Can. 1552 - $ 1. Cum probatio per testes postulatur, eorum nomina 
et domicilium tribunali indicentur. 

$ 2. Exhibeantur, intra terminum a iudice praestitutum, articuli 
argumentorum super quibus petitur testium interrogatio ; alioquin pe- 
titio censeatur deserta. 


Can. 1553 - Iudicis est nimiam multitudinem testium refrenare. 


Can. 1554 - Antequam testes examinentur, eorum nomina cum 
partibus communicentur; quod si id, prudenti iudicis existimatione, 
fieri sine gravi difficultate nequeat, saltem ante testimoniorum publi- 
cationem fiat. 


Can. 1555 - Firmo praescripto can. 1550, pars petere potest ut 
testis excludatur, si iusta exclusionis causa demonstretur ante testis 
excussionem. 


Can. 1556 - Citatio testis fit decreto 1udicis testi legitime notificato. 


Can. 1557 - Testis rite citatus pareat aut causam suae absentiae 
iudici notam faciat. 


Art. 3 
DE TESTIUM EXAMINE 


Can. 1558 - $ 1. Testes sunt examini subiciendi in ipsa tribunalis 
sede, nisi aliud iudici videatur. 

$ 2. Cardinales, Patriarchae, Episcopi et ii qui, suae civitatis 
iure, simili favore gaudent, audiantur in loco ab ipsis selecto. 


$ 3. Iudex decernat ubi audiendi sint ii, quibus propter distantiam, 
morbum aliudve impedimentum impossibile vel difficile sit tribunalis 
sedem adire, firmis praescriptis cann. 1418 et 1469, 8 2. 


Can. 1559 - Examini testium partes assistere nequeunt, nisi iudex, 
praesertim cum res est de bono privato, eas admittendas censuerit. 
Assistere tamen possunt earum advocati vel procuratores, nisi iudex 
propter rerum et personarum adiuncta censuerit secreto esse proce- 
dendum. 


Can. 1560 - 3 1. Testes seorsim singuli examinandi sunt. 


$8 2. Si testes inter se aut cum parte in re gravi dissentiant, iudex 
discrepantes inter se conferre seu comparare potest, remotis, quantum 
fieri poterit, dissidiis et scandalo. 


Can. 1561 - Examen testis fit a iudice, vel ab eius delegato aut 
auditore, cui assistat oportet notarius; quapropter partes, vel promo- 
tor iustitiae, vel defensor vinculi, vel advocati qui examini intersint, 

si alias interrogationes testi faciendas habeant, has non testi, sed 
iudici vel eius locum tenenti proponant, ut eas ipse deferat, nisi aliter 
lex particularis caveat. 


Can. 1562 - $ 1. Iudex testi in mentem revocet gravem obligatio- 
nem dicendi totam et solam veritatem. 

$ 2. Iudex testi deferat iuramentum iuxta can. 1532; quod si te- 
stis renuat illud emittere, iniuratus audiatur. 


Can. 1563 - Iudex imprimis testis identitatem comprobet; exquirat 
quaenam sit ipsi cum partibus necessitudo et, cum ipsi interrogationes 
specificas circa causam defert, sciscitetur quoque fontes eius scientiae 
et quo definito tempore ea, quae asserit, cognoverit. 


Can. 1564 - Interrogationes breves sunto, interrogandi captui ac- 
commodatae, non plura simul complectentes, non captiosae, non sub- 
dolae, non suggerentes responsionem, remotae a cuiusvis offensione et 
pertinentes ad causam quae agitur. 


Can. 1565 - $ 1. Interrogationes non sunt cum testibus antea com- 
municandae. 

$ 2. Attamen si ea quae testificanda sunt ita a memoria sint re- 
mota, ut nisi prius recolantur certo affirmari nequeant, poterit iudex 
nonnulla testem praemonere, si id sine periculo fieri posse censeat. 


Can. 1566 - Testes ore testimonium dicant, et scriptum ne legant, 
nisi de calculo et rationibus agatur; hoc enim in casu, adnotationes, 
quas secum attulerint, consulere poterunt. 


Can. 1567 - $ 1. Responsio statim redigenda est scripto a notario 
et referre debet ipsa editi testimonii verba, saltem quod attinet ad ea 
quae iudicii materiam directe attingunt. 


$ 2. Admitti potest usus machinae magnetophonicae, dummodo 
dein responsiones scripto consignentur et subscribantur, si fieri potest, 
a deponentibus. 


Can. 1568 - Notarius in actis mentionem faciat de praestito, re- 
misso aut recusato iureiurando, de partium aliorumque praesentia, de 
interrogationibus ex officio additis et generatim de omnibus memoria 
dignis quae forte acciderint, cum testes excutiebantur. 


Can. 1569 - $ 1. In fine examinis, testi legi debent quae nota- 
rius de eius depositione scripto redegit, vel ipsi audita facere quae ope 
magnetophonii de eius depositione incisa sunt, data eidem testi facul- 
tate addendi, supprimendi, corrigendi, variandi. 


$ 2. Denique actui subscribere debent testis, iudex et notarius. 

Can. 1570 - Testes, quamvis iam excussi, poterunt parte postu- 
lante aut ex officio, antequam acta seu testificationes publici iuris fiant, 
denuo ad examen vocari, si iudex id necessarium vel utile ducat, dum- 
modo collusionis vel corruptelae quodvis absit periculum. 


Can. 1571 - Testibus, iuxta aequam iudicis taxationem, refundi 
debent tum expensae, quas fecerint, tum lucrum, quod amiserint, te- 
stificationis reddendae causa. 


Art. 4 
DE TESTIMONIORUM FIDE 


Can. 1572 - In aestimandis testimoniis iudex, requisitis, si opus 

sit, testimonialibus litteris, consideret: 

T quae condicio sit personae, quaeve honestas; 

2? utrum de scientia propria, praesertim de visu et auditu pro- 
prio testificetur, an de sua opinione, de fama, aut de auditu ab aliis; 

3? utrum testis constans sit et firmiter sibi cohaereat, an varius, 
incertus vel vacillans; 

4? utrum testimonii contestes habeat, aliisve probationis elemen- 
tis confirmetur necne. 


Can. 1573 - Unius testis depositio plenam fidem facere non po- 
test, nisi agatur de teste qualificato qui deponat de rebus ex officio 
gestis, aut rerum et personarum adiuncta aliud suadeant. 


CAPUT IV 
DE PERITIS 


Can. 1574 - Peritorum opera utendum est quoties ex iuris vel 
1udicis praescripto eorum examen et votum, praeceptis artis vel scientiae 
innixum, requiruntur ad factum aliquod comprobandum vel ad veram 
alicuius rei naturam dignoscendam. 


Can. 1575 - Iudicis est peritos nominare, auditis vel proponen- 
tibus partibus, aut, si casus ferat, relationes ab aliis peritis iam factas 
assumere. 


Can. 1576 - Easdem ob causas quibus testis, etiam periti exclu- 
duntur aut recusari possunt. 


Can. 1577 - $ 1. Iudex, attentis iis quae a litigantibus forte dedu- 
cantur, singula capita decreto suo definiat circa quae periti opera ver- 
sari debeat. 


$8 2. Perito remittenda sunt acta causae aliaque documenta et sub- 
sidia quibus egere potest ad suum munus rite et fideliter exsequendum. 

$8 3. Iudex, ipso perito audito, tempus praefiniat intra quod examen 
perficiendum est et relatio proferenda. 


Can. 1578 - $ 1. Periti suam quisque relationem a ceteris distinc- 
tam conficiant, nisi iudex unam a singulis subscribendam fieri iubeat : 
quod si fiat, sententiarum discrimina, si qua fuerint, diligenter ad- 
notentur. 

$8 2. Periti debent indicare perspicue quibus documentis vel aliis 
idoneis modis certiores facti sint de personarum vel rerum vel locorum 
identitate, qua via et ratione processerint in explendo munere sibi de- 
mandato et quibus potissimum argumentis suae conclusiones nitantur. 

$8 3. Peritus accersiri potest a iudice ut explicationes, quae ulte- 
rius necessariae videantur, suppeditet. 


Can. 1579 - 8 1. Iudex non peritorum tantum conclusiones, etsi 
concordes, sed cetera quoque causae adiuncta attente perpendat. 


$ 2. Cum reddit rationes decidendi, exprimere debet quibus motus 
argumentis peritorum conclusiones aut admiserit aut reiecerit. 


Can. 1580 - Peritis solvenda sunt expensae et honoraria a iudice 
ex bono et aequo determinanda, servato iure particulari. 


Can. 1581 - $ 1. Partes possunt peritos privatos, a iudice proban- 
dos, designare. 


$8 2. Hi, si iudex admittat, possunt acta causae, quatenus opus 
sit, inspicere, peritiae exsecutioni interesse ; semper autem possunt 
suam relationem exhibere. 


CAPUT V 
DE ACCESSU ET DE RECOGNITIONE IUDICIALI 


Can. 1582 - Si ad definitionem causae iudex opportunum duxerit 
ad aliquem locum accedere vel aliquam rem inspicere, decreto id prae- 
stituat, quo ea quae in accessu praestanda sint, auditis partibus, 
summatim describat. 


Can. 1583 - Peractae recognitionis instrumentum conficiatur. 


CAPUT VI 
DE PRAESUMPTIONIBUS 


Can. 1584 - Praesumptio est rei incertae probabilis coniectura; 
eaque alia est iuris, quae ab ipsa lege statuitur ; alia hominis, quae a 
iudice conicitur. 


Can. 1585 - Qui habet pro se iuris praesumptionem, liberatur ab 
onere probandi, quod recidit in partem adversam. 

Can. 1586 - Praesumptiones, quae non statuuntur a iure, iudex 
ne coniciat, nisi ex facto certo et determinato, quod cum eo, de quo 
controversia est, directe cohaereat. 


TITULUS V 
DE CAUSIS INCIDENTIBUS 


Can. 1587 - Causa incidens habetur, quoties, incepto per citatio- 
nem iudicio, quaestio proponitur quae, tametsi libello, quo lis introdu- 
citur, non contineatur expresse, nihilominus ita ad causam pertinet ut 
resolvi plerumque debeat ante quaestionem principalem. 


Can. 1588 - Causa incidens proponitur scripto vel orej indicato 
nexu qui intercedit inter ipsam et causam principalem, coram iudice 
competenti ad causam principalem definiendam. 


Can. 1589 - $ 1. Iudex, recepta petitione et auditis partibus, expe- 
ditissime decernat utrum proposita incidens quaestio fundamentum 
habere videatur et nexum cum principali iudicio, an vero sit in limine 
reicienda ; et, si eam admittat, utrum talis sit gravitatis, ut solvi debeat 
per sententiam interlocutoriam vel per decretum. 


$8 2. Si vero iudicet quaestionem incidentem non esse resolvendam 
ante sententiam definitivam, decernat ut eiusdem ratio habeatur, cum 
causa principalis definietur. 


Can. 1590 - $ 1. Si quaestio incidens solvi debeat per sententiam, 
serventur normae de processu contentioso orali, nisi, attenta rei gra- 
vitate, aliud iudici videatur. 


$8 2. Si vero solvi debeat per decretum, tribunal potest rem com- 
mittere auditori vel praesidi. 


Can. 1591 - Antequam finiatur causa principalis, iudex vel tribunal 
potest decretum vel sententiam interlocutoriam, iusta intercedente ra- 
tione, revocare aut reformare, sive ad partis instantiam, sive ex oflácio, 
auditis partibus. 


CAPUT I 
DE PARTIBUS NON COMPARENTIBUS 


Can. 1592 - $ 1. Si pars conventa citata non comparuerit nec ido- 
neam absentiae excusationem attulerit aut non responderit ad normam 
can. 1507, $8 1, iudex eam a iudicio absentem declaret et decernat ut 
causa, servatis servandis, usque ad sententiam definitivam eiusque ex- 
secutionem procedat. 

$ 2. Antequam decretum, de quo in $ 1, feratur, debet, etiam per 
novam citationem si opus fuerit, constare citationem, legitime factam, 
ad partem conventam tempore utili pervenisse. 


Can. 1593 - $ 1. Si pars conventa dein in iudicio se sistat aut re- 
sponsum dederit ante causae definitionem, conclusiones probationesque 
afferre potest, firmo praescripto can. 1600; caveat autem iudex, ne de 
industria in longiores et non necessarias moras iudicium protrahatur. 


$ 2. Etsi non comparuerit aut responsum non dederit ante causae 
definitionem, impugnationibus uti potest adversus sententiam ; quod si 
probet se legitimo impedimento fuisse detentam, quod sine sua culpa 
antea demonstrare non potuerit, querela nullitatis uti potest. 


Can. 1594 - Si die et hora ad litis contestationem praestitutis actor 
neque comparuerit neque idoneam excusationem attulerit : 
I iudex eum citet iterum; 
2? si actor novae citationi non paruerit, praesumitur instantiae 
renuntiasse ad normam cann. 1524-1525; 
3? quod si postea in processu intervenire velit, servetur can. 1593. 


Can. 1595 - 8 1. Pars absens a iudicio, sive actor sive pars con- 
venta, quae iustum impedimentum non comprobaverit, tenetur obliga- 
tione tum solvendi litis expensas, quae ob ipsius absentiam factae sunt, 
tum etiam, si opus sit, indemnitatem alteri parti praestandi. 


$ 2. Si tum actor tum pars conventa fuerint absentes a iudicio, 
Ipsi obligatione expensas litis solvendi tenentur in solidum. 


CAPUT II 
DE INTERVENTU TERTII IN CAUSA 


Can. 1596 - $ 1. Is cuius interest admitti potest ad interveniendum 
in causa, in qualibet litis instantia, sive ut pars quae proprium ius 
defendit, sive accessorie ad aliquem litigantem adiuvandum. 


$ 2. Sed ut admittatur, debet ante conclusionem in causa libellum 
iudici exhibere, in quo breviter suum ius interveniendi demonstret. 


$ 3. Qui intervenit in causa, admittendus est in eo statu in quo 
causa reperitur, assignato eidem brevi ac peremptorio termino ad pro- 
bationes suas exhibendas, si causa ad periodum probatoriam pervenerit. 


Can. 1597 - Tertium, cuius interventus videatur necessarius, iudex, 
auditis partibus, debet in iudicium vocare. 

TITULUS VI 
DE ACTORUM PUBLICATIONE, DE CONCLUSIONE 
IN CAUSA ET DE CAUSAE DISCUSSIONE 


Can. 1598 - $ 1. Acquisitis probationibus, iudex decreto partibus 
et earum advocatis permittere debet, sub poena nullitatis, ut acta 
nondum eis nota apud tribunalis cancellariam inspiciant; quin etiam 
advocatis id petentibus dari potest actorum exemplar; in causis vero 
ad bonum publicum spectantibus iudex ad gravissima pericula evitanda 
aliquod actum nemini manifestandum esse decernere potest, cauto tamen 
ut ius defensionis semper integrum maneat. 


$ 2. Ad probationes complendas partes possunt alias iudici pro- 
ponere ; quibus acquisitis, si iudex necessarium duxerit, iterum est lo- 
cus decreto de quo in $ 1. 


Can. 1599 - $ 1. Expletis omnibus quae ad probationes producen- 
das pertinent, ad conclusionem in causa devenitur. 


$ 2. Haec conclusio habetur quoties aut partes declarent se nihil 
aliud adducendum habere, aut utile proponendis probationibus tempus 
a iudice praestitutum elapsum sit, aut iudex declaret se satis instruc- 
tam causam habere. 


$ 3. De peracta conclusione in causa, quocumque modo ea acciderit, 
iudex decretum ferat. 


Can. 1600 - $ 1. Post conclusionem in causa iudex potest adhuc 
eosdem testes vel alios vocare aut alias probationes, quae antea non 
fuerint petitae, disponere tantummodo : 

T in causis, in quibus agitur de solo privato partium bono, si 
omnes partes consentiant; 

2? in ceteris causis, auditis * partibus et dummodo gravis exstet 
ratio itemque quodlibet fraudis vel subornationis periculum removeatur ; 

3? in omnibus causis, quoties verisimile est, nisi probatio nova 
admittatur, sententiam iniustam futuram esse propter rationes, de qui- 
bus in can. 1645, $ 2, nn. 1-3. 

$ 2. Potest autem iudex iubere vel admittere ut exhibeatur docu- 
mentum, quod forte antea sine culpa eius cuius interest, exhiberi non 
potuit. 


$ 3. Novae probationes publicentur, servato can. 1598, $8 1. 


Can. 1601 - Facta conclusione in causa, iudex congruum temporis 
spatium praestituat ad defensiones vel animadversiones exhibendas. 

Can. 1602 - $ 1. Defensiones et animadversiones scriptae sint, nisi 
disputationem pro tribunali sedente iudex, consentientibus partibus, 
satis esse censeat. 


$8 2. Si defensiones cum praecipuis documentis typis imprimantur, 
praevia iudicis licentia requiritur, salva secreti obligatione, si qua sit. 


$ 3. Quoad extensionem  defensionum, numerum exemplarium, 
aliaque huiusmodi adiuncta, servetur ordinatio tribunalis. 


Can. 1603 - $ 1. Communicatis vicissim defensionibus atque ani- 
madversionibus, utrique parti responsiones exhibere licet, intra breve 
tempus a iudice praestitutum. 


$8 2. Hoc ius partibus semel tantum esto, nisi iudici gsavi ex causa 
iterum videatur concedendum; tunc autem concessio, uni parti facta, 
alteri quoque data censeatur. 


$8 3. Promotor iustitiae et defensor vinculi ius habent iterum repli- 
candi partium responsionibus. 


Can. 1604 - $ 1. Omnino prohibentur partium vel advocatorum vel 
etiam aliorum informationes iudici datae, quae maneant extra acta 
causae. 


$8 2. Si causae discussio scripto facta sit, iudex potest statuere ut 
moderata disputatio fiat ore pro tribunali sedente, ad quaestiones non- 
nullas illustrandas. 


Can. 1605 - Disputationi orali, de qua in cann. 1602, 8 1 et 1604, 
$ 2, assistat notarius ad hoc ut, si iudex praecipiat aut pars postulet et 
iudex consentiat, de disceptatis et conclusis scripto statim referre 
possit. 


Can. 1606 - Si partes parare sibi tempore utili defensionem ne- 
glexerint, aut se remittant iudicis scientiae et conscientiae, iudex, si 
ex actis et probatis rem habeat plane perspectam, poterit statim sen- 
tentiam pronuntiare, requisitis tamen animadversionibus promotoris 
iustitiae et defensoris vinculi, si iudicio intersint. 


TITULUS VII 
DE IUDICIS PRONUNTIATIONIBUS 


Can. 1607 - Causa iudiciali modo pertractata, si sit principalis, 
definitur a iudice per sententiam definitivam ; si sit incidens, per senten- 
tiam interlocutoriam, firmo praescripto can. 1589, $8 1. 


Can. 1608 - $ 1. Ad pronuntiationem cuiuslibet sententiae requi- 
ritur in iudicis animo moralis certitudo circa rem sententia definiendam. 

$ 2. Hanc certitudinem iudex haurire debet ex actis et probatis. 


$ 3. Probationes autem aestimare iudex debet ex sua conscientia, 
firmis praescriptis legis de quarundam probationum efficacia. - 


$8 4. Iudex qui eam certitudinem adipisci non potuit, pronuntiet non 
constare de iure actoris et conventum absolutum dimittat, nisi agatur 
de causa iuris favore fruente, quo in casu pro ipsa pronuntiandum est. 


Can. 1609 - $ 1. In tribunali collegiali, qua die et hora iudices ad 
deliberandum conveniant, collegii praeses statuat, et nisi peculiaris causa 
aliud suadeat, in ipsa tribunalis sede conventus habeatur. 


$8 2. Assignata conventui die, singuli iudices scriptas afferant conclu- 
siones suas iil merito causae, et rationes tam in iure quam in facto, qui- 
bus ad conclusionem suam venerint; quae conclusiones actis causae 
adiungantur, secreto servandae. 


$8 3. Post divini Nominis invocationem, prolatis ex ordine singu- 
lorum conclusionibus secundum praecedentiam, ita tamen ut semper a 
causae ponente seu relatore initium fiat, habeatur discussio sub tribu- 
nalis praesidis ductu, praesertim ut constabiliatur quid statuendum sit 
in parte dispositiva sententiae. 


$ 4. In discussione autem fas unicuique est a pristina sua conclu- 
sione recedere. Iudex vero qui ad decisionem aliorum accedere noluit, 
exigere potest ut, si fiat appellatio, suae conclusiones ad tribunal su- 
perius transmittantur. 


$ 5. Quod si iudices in prima discussione ad sententiam devenire aut 
nolint aut nequeant, differri poterit decisio ad novum conventum, non 
tamen ultra hebdomadam, nisi ad normam can. 1600 complenda sit 
causae instructio. 


Can. 1610 - 8 1. Si iudex sit unicus, ipse sententiam exarabit. 


$ 2. In tribunali collegiali, ponentis seu relatoris est exarare sen- 
tentiam, desumendo motiva ex iis quae singuli iudices in discussione 
attulerunt, nisi a maiore numero iudicum praefinita fuerint motiva prae- 
ferenda; sententia dein singulorum iudicum subicienda est approbationi. 


$8 3. Sententia edenda est non ultra mensem a die quo causa definita 
est, nisi, in tribunali collegiali, iudices gravi ex ratione longius tempus 
praestituerint. 


Can. 1611 - Sententia debet : 
T definire controversiam coram tribunali agitatam, data singulis 
dubiis congrua responsione; 
2? determinare quae sint partium obligationes ex iudicio ortae et 
quomodo implendae sint ; 

3? exponere rationes seu motiva, tam in iure quam in facto, quibus 
dispositiva sententiae pars innititur; 
4? statuere de litis expensis. 


Can. 1612 - 8 1. Sententia, post divini Nominis invocationem, 
exprimat oportet ex ordine qui sit iudex aut tribunal ; qui sit actor, pars 
conventa, procurator, nominibus et domiciliis rite designatis, promotor 
iustitiae, defensor vinculi, si partem in iudicio habuerint. 


$ 2. Referre postea debet breviter facti speciem cum partium con- 
clusionibus et formula dubiorum. 


$ 3. Hisce subsequatur pars dispositiva sententiae, praemissis ratio- 
nibus quibus innititur. 


$ 4. Claudatur cum indicatione diei et loci in quibus prolata est et 
cum subscriptione iudicis vel, si de tribunali collegiali agatur, omnium 
iudicum et notarii. 


Can. 1613 - Regulae superius positae de sententia definitiva, sen- 
tentiae quoque interlocutoriae aptandae sunt. 


Can. 1614 - Sententia quam primum publicetur, indicatis modis 
quibus impugnari potest; neque ante publicationem vim ullam habet, 
etiamsi dispositiva pars, iudice permittente, partibus significata sit. 


Can. 1615 - Publicatio seu intimatio sententiae fieri potest vel 
tradendo exemplar sententiae partibus aut earum procuratoribus, vel 
eisdem transmittendo idem exemplar ad normam can. 1509. 


Can. 1616 - $ 1. Si in sententiae textu vel error irrepserit in cal- 
culis, vel error materialis acciderit in transcribenda parte dispositiva 
aut in factis vel partium petitionibus referendis, vel omissa sint quae 
can. 1612, 8 4 requirit, sententia ab ipso tribunali, quod eam tulit, cor- 
rigi vel compleri debet sive ad partis instantiam sive ex officio, semper 
tamen auditis partibus et decreto ad calcem sententiae apposito. 


$8 2. Si qua pars refragetur, quaestio incidens decreto definiatur. 


Can. 1617 - Ceterae iudicis pronuntiationes, praeter sententiam, 
sunt decreta, quae si mere ordinatoria non sint, vim non habent, nisi 
saltem summarie motiva exprimant, vel ad motiva in alio actu expressa 
remittant. 


Can. 1618 - Sententia interlocutoria vel decretum vim sententiae 
definitivae habent, si iudicium impediunt vel ipsi iudicio aut alicui 
ipsius gradui finem ponunt, quod attinet ad aliquam saltem partem 
in causa. 

TITULUS VIII 
DE IMPUGNATIONE SENTENTIAE 


CAPUT I 
DE QUERELA NULLITATIS CONTRA SENTENTIAM 


Can. 1619 - Firmis cann. 1622 et 1623, nullitates actuum, positivo 
lure statutae, quae, cum essent notae parti querelam proponenti, non 
sint ante sententiam iudici denuntiatae, per ipsam sententiam sanantur, 
quoties agitur de causa ad privatorum bonum attinenti. 


Can. 1620 - Sententia vitio insanabilis nullitatis laborat, si: 

T lata est a iudice absolute incompetenti ; 

2? Jata est ab eo, qui careat potestate iudicandi in tribunali in quo 
causa definita est ; 

3? iudex vi vel metu gravi coactus sententiam tulit; 

4? iudicium factum est sine iudiciali petitione, de qua in can. 1501, 
vel non institutum fuit adversus aliquam partem conventam ; 

5? ]ata est inter partes, quarum altera saltem non habeat personam 
standi in iudicio ; 

6? nomine alterius quis egit sine legitimo mandato; 

7? ius defensionis alterutri parti denegatum fuit ; 

8? controversia ne ex parte quidem definita est. 


Can. 1621 - Querela nullitatis, de qua in can. 1620, proponi potest 
per modum exceptionis in perpetuum, per modum vero actionis coram 
iudice qui sententiam tulit intra decem annos a die publicationis sen- 
tentiae. 


Can. 1622 - Sententia vitio sanabilis nullitatis dumtaxat labo- 

rat, si: 

T lata est a non legitimo numero iudicum, contra praescriptum 
can. 1425, 8 1; 

2? motiva seu rationes decidendi non continet; 

3? subscriptionibus caret iure praescriptis; 

4? non refert indicationem anni, mensis, diei et loci in quo pro- 
lata fuit; 

5? actu iudiciali nullo innititur, cuius nullitas non sit ad normam 
can. 1619 sanata; 

6? lata est contra partem legitime absentem, iuxta can. 1593, 8 2. 


Can. 1623 - Querela nullitatis in casibus, de quibus in can. 1622, 
proponi potest intra tres menses a notitia publicationis sententiae. 

Can. 1624 - De querela nullitatis videt ipse iudex qui sententiam 
tulit; quod si pars vereatur ne iudex, qui sententiam querela nullitatis 
impugnatam tulit, praeoccupatum animum habeat ideoque eum su- 
spectum existimet, exigere potest ut alius iudex in eius locum subro 
getur ad normam can. 1450. 


Can. 1625 - Querela nullitatis proponi potest una cum appella- 
tione, intra terminum ad appellationem statutum. 


Can. 1626 - $ 1. Querelam nullitatis interponere possunt non solum 
partes, quae se gravatas putant, sed etiam promotor iustitiae aut defensor 
vinculi, quoties ipsis ius est interveniendi. 


$ 2. Ipse iudex potest ex officio sententiam nullam a se latam retrac- 
tare vel emendare intra terminum ad agendum can. 1623 statutum, nisi 
interea appellatio una cum querela nullitatis interposita fuerit, aut 
nullitas sanata sit per decursum termini de quo in can. 1623. 


Can. 1627 - Causae de querela nullitatis secundum normas de pro 
cessu contentioso orali tractari possunt. 


CAPUT II 
DE APPELLATIONE 


Can. 1628 - Pars quae aliqua sententia se gravatam putat, itemque 
promotor iustitiae et defensor vinculi in causis in quibus eorum prae- 
sentia requiritur, ius habent a sententia appellandi ad iudicem superio 
rem, salvo praescripto can. 1629. 


Can. 1629 - Non est locus appellationi : 

T a sententia ipsius Summi Pontificis vel Signaturae Apostolicae ; 

2? a sententia vitio nullitatis infecta, nisi cumuletur cum querela 
nullitatis ad normam can. 1625; 

3? a sententia quae in rem iudicatam transiit ; 

4? a iudicis decreto vel a sententia interlocutoria, quae non ha- 
beant vim sententiae definitivae, nisi cumuletur cum appellatione a 
sententia definitiva ; 

5? a sententia vel a decreto in causa de qua ius cavet expeditissime 
rem esse definiendam. 


Can. 1630 - 3$ 1. Appellatio interponi debet coram iudice a quo 
sententia prolata sit, intra peremptorium terminum quindecim dierum 
utilium a notitia publicationis sententiae. 


$ 2. Si ore fiat, notarius eam scripto coram ipso appellante redigat. 


280 LIB.V I I-Deprocessibus 


Can. 1631 - Si quaestio oriatur de iure appellandi, de ea videat 
expeditissime tribunal appellationis iuxta normas processus contentiosi 
oralis. 


Can. 1632 - 8 1. Si in appellatione non indicetur ad quod tribunal 
ipsa dirigatur, praesumitur facta tribunali de quo in cann. 1438 et 1439. 


$ 2. Si alia pars ad aliud tribunal appellationis provocaverit, de 
causa videt tribunal quod superioris est gradus, salvo can. 1415. 


Can. 1633 - Appellatio prosequenda est coram iudice ad quem di- 
rigitur intra mensem ab eius interpositione, nisi iudex a quo longius 
tempus ad eam prosequendam parti praestituerit. 


Can. 1634 - $ 1l. Ad prosequendam appellationem requiritur et 
sufficit ut pars ministerium invocet iudicis superioris ad impugnatae 
sententiae emendationem, adiuncto exemplari huius sententiae et indi- 
catis appellationis rationibus. 


$ 2. Quod si pars exemplar impugnatae sententiae intra utile tem- 
pus a tribunali a quo obtinere nequeat, interim termini non decurrunt, 
et impedimentum significandum est iudici appellationis, qui iudicem 
a quo praecepto obstringat officio suo quam primum satisfaciendi. 


$ 3. Interea iudex a quo debet acta ad normam can. 1474 iudici ap- 
pellationis transmittere. 


Can. 1635 - Inutiliter elapsis fatalibus appellatoriis sive coram 
iudice a quo sive coram iudice ad quem, deserta censetur appellatio. 


Can. 1636 - 3$ 1. Appellans potest appellationi renuntiare cum ef- 
fectibus, de quibus in can. 1525. 


$ 2. Si appellatio proposita sit a vinculi defensore vel a promotore 
lustitiae, renuntiatio fieri potest, nisi lex aliter caveat, a vinculi de- 
fensore vel promotore iustitiae tribunalis appellationis. 


Can. 1637 - 8 1l. Appellatio facta ab actore prodest etiam con- 
vento, et vicissim. 


$ 2. Si plures sunt conventi vel actores et ab uno vel contra unum 
tantum ex ipsis sententia impugnetur, impugnatio censetur ab omnibus 
et contra omnes facta, quoties res petita est individua aut obligatio 
solidalis. 


$ 3. S1 interponatur ab una parte super aliquo sententiae capite, 
pars adversa, etsi fatalia appellationis fuerint transacta, potest super 
alüs capitibus incidenter appellare intra terminum peremptorium quin- 
decim dierum a die, quo ipsi appellatio principalis notificata est. 


$ 4. Nisi aliud constet, appellatio praesumitur facta contra omnia 
sententiae capita. 

Can. 1638 - Appellatio exsecutionem sententiae suspendit. 


Can. 1639 - $ 1. Salvo praescripto can. 1683, in gradu appellatio- 
nis non potest admitti nova petendi causa, ne per modum quidem utilis 
cumulationis ; ideoque litis contestatio in eo tantum versari potest, 
ut prior sententia vel confirmetur vel reformetur sive ex toto sive 
ex parte. 


$ 2. Novae autem probationes admittuntur tantum ad normam 
can. 1600. 


Can. 1640 - In gradu appellationis eodem modo, quo in prima 
instantia, congrua congruis referendo, procedendum est; sed, nisi forte 
complendae sint probationes, statim post litem ad normam can. 1513, $8 1 
et can. 1639, 8 1 contestatam, ad causae discussionem deveniatur et ad 
sententiam. 


TITULUS IX 


DE RE IUDICATA 
ET DE RESTITUTIONE IN INTEGRUM 


CAPUT I 
DE RE IUDICATA 


Can. 1641 - Firmo praescripto can. Í643, res iudicata habetur : 

T si duplex intercesserit inter easdem partes sententia conformis 
de eodem petito et ex eadem causa petendi ; 

2? si appellatio adversus sententiam non fuerit intra tempus utile 
proposita ; 

3? si, in gradu appellationis, instantia perempta sit vel eidem re- 
nuntiatum fuerit ; 

4? si lata sit sententia definitiva, a qua non datur appellatio ad 
normam can. 1629. 


Can. 1642 - $ 1. Res iudicata firmitate iuris gaudet nec impugnari 
potest directe, nisi ad normam can. 1645, $8 1. 


$ 2. Eadem facit ius inter partes et dat actionem iudicati atque excep- 
tionem rei iudicatae, quam iudex ex officio quoque declarare potest ad 
impediendam novam eiusdem causae introductionem. 


Can. 1643 - Numquam transeunt in rem iudicatam causae de statu 
personarum, haud exceptis causis de coniugum separatione. 


Can. 1644 - $ 1. Si duplex sententia conformis in causa de statu 
personarum prolata sit, potest quovis tempore ad tribunal appellationis 
provocari, novis iisque gravibus probationibus vel argumentis intra pe- 
remptorium terminum triginta dierum a proposita impugnatione allatis. 

Tribunal autem appellationis intra mensem ab exhibitis novis probatio- 
nibus et argumentis debet decreto statuere utrum nova causae propo- 
sitio admitti debeat necne. 

$8 2. Provocatio ad superius tribunal ut nova causae propositio ob- 
tineatur, exsecutionem sententiae non suspendit, nisi aut lex aliter caveat 
aut tribunal appellationis ad normam can. 1650, $ 3 suspensionem iubeat. 


CAPUT II 
DE RESTITUTIONE IN INTEGRUM 


Can. 1645 - 3 1. Adversus sententiam quae transierit in rem iudi- 
catam, dummodo de eius iniustitia manifesto constet, datur restitutio 
in integrum. 

$8 2. De iniustitia autem manifesto constare non censetur, nisi : 

Ll sententia ita probationibus innitatur, quae postea falsae de- 
prehensae sint, ut sine illis probationibus pars sententiae dispositiva 
non sustineatur ; 

2? postea detecta fuerint documenta, quae facta nova et contrariam 
decisionem exigentia indubitanter probent; 

3? sententia ex dolo partis prolata fuerit in damnum alterius ; 

4? Jegis non mere processualis praescriptum evidenter neglec- 
tum fuerit; 

5? sententia adversetur praecedenti decisioni, quae in rem iudica- 
tam transierit. 


Can. 1646 - $ 1. Restitutio in integrum propter motiva, de quibus 
in can. 1645, 8 2, nn. 1-3, petenda est a iudice qui sententiam tulit 
intra tres menses a die cognitionis eorundem motivorum computandos. 

$ 2. Restitutio in integrum propter motiva, de quibus in can. 1645, 
$8 2, nn. 4 et 5, petenda est a tribunali appellationis, intra tres menses 
a notitia publicationis sententiae ; quod si in casu, de quo in can. 1645, 
$2, n. 5, notitia praecedentis decisionis serius habeatur, terminus ab 
hac notitia decurrit. 

$ 3. Termini de quibus supra non decurrunt, quamdiu laesus mi- 
noris sit aetatis. 


Can. 1647 - $ 1. Petitio restitutionis in integrum sententiae exse- 
cutionem nondum inceptam suspendit. 

$8 2. Si tamen ex probabilibus indiciis suspicio sit petitionem factam 
esse ad moras exsecutioni nectendas, iudex decernere potest ut sen- 
tentia exsecutioni demandetur, assignata tamen restitutionem petenti 
idonea cautione ut, si restituatur in integrum, indemnis fiat. 


Can. 1648 - Concessa restitutione in integrum, iudex pronuntiare 
debet de merito causae. 

TITULUS X 


DE EXPENSIS IUDICIALIBUS 
ET DE GRATUITO PATROCINIO 


Can. 1649 - $ 1. Episcopus, cuius est tribunal moderari, statuat 

normas : 

I de partibus damnandis ad expensas iudiciales solvendas vel 
compensandas ; 

2? de procuratorum, advocatorum, peritorum et interpretum ho- 
norariis deque testium indemnitate; 

3? de gratuito patrocinio vel expensarum deminutione conce- 
dendis ; 

4? de damnorum refectione quae debetur ab eo qui non solum in 
iudicio succubuit, sed temere litigavit; 

5? de pecuniae deposito vel cautione praestanda circa expensas 
solvendas et damna reficienda. 


$8 2. A pronuntiatione circa expensas, honoraria et damna reficienda 
non datur distincta appellatio, sed pars recurrere potest intra quin- 
decim dies ad eundem iudicem, qui poterit taxationem emendare. 


TITULUS XI 
DE EXSECUTIONE SENTENTIAE 


Can. 1650 - 8 1. Sententia quae transiit in rem iudicatam, exse- 
cutioni mandari potest, salvo praescripto can. 1647. 


$8 2. Iudex qui sententiam tulit et, si appellatio proposita sit, etiam 
iudex appellationis, sententiae, quae nondum transierit in rem iudi- 
catam, provisoriam exsecutionem iubere possunt ex officio vel ad in- 
stantiam partis, idoneis, si casus ferat, praestitis cautionibus, si agatur 
de provisionibus seu praestationibus ad necessariam sustentationem 
ordinatis, vel alia iusta causa urgeat. 


$ 3. Quod si sententia, de qua in $ 2, impugnetur, iudex qui de 
impugnatione cognoscere debet, si videt hanc probabiliter fundatam 
esse et irreparabile damnum ex exsecutione oriri posse, potest vel 
exsecutionem ipsam suspendere vel eam cautioni subicere. 


Can. 1651 - Non antea exsecutioni locus esse poterit, quam exse- 
cutorium iudicis decretum habeatur, quo edicatur sententiam ipsam 
exsecutioni mandari debere; quod decretum pro diversa causarum na- 
tura vel in ipso sententiae tenore includatur vel separatim edatur. 

Can. 1652 - Si sententiae exsecutio praeviam rationum redditio- 
nem exigat, quaestio incidens habetur, ab illo ipso iudice decidenda, 
qui tulit sententiam exsecutioni mandandam. 


Can. 1653 - $ 1l. Nisi lex particularis aliud statuat, sententiam 
exsecutioni mandare debet per se vel per alium Episcopus dioecesis, 
in qua sententia primi gradus lata est. 

$ 2. Quod si hic renuat vel neglegat, parte cuius interest instante 
vel etiam ex officio, exsecutio spectat ad auctoritatem cui tribunal appel- 
lationis ad normam can. 1439, 8 3 subicitur. 

$ 3. Inter religiosos exsecutio sententiae spectat ad Superiorem qui 
sententiam exsecutioni mandandam tulit aut iudicem delegavit. 


Can. 1654 - $ 1. Exsecutor, nisi quid eius arbitrio in ipso senten- 
tiae tenore fuerit permissum, debet sententiam ipsam, secundum obvium 
verborum sensum, exsecutioni mandare. 

$ 2. Licet ei videre de exceptionibus circa modum et vim exse- 
cutionis, non autem de merito causae; quod si habeat aliunde com- 
pertum sententiam esse nullam vel manifeste iniustam ad normam 
cann. 1620, 1622, 1645, abstineat ab exsecutione, et rem ad tribunal a 
quo lata est sententia remittat, partibus certioribus factis. 


Can. 1655 - 8 1. Quod attinet ad reales actiones, quoties adiudi- 
cata actori res aliqua est, haec actori tradenda est statim ac res iudicata 
habetur. 

$ 2. Quod vero attinet ad actiones personales, cum reus damnatus 
est ad rem mobilem praestandam, vel ad solvendam pecuniam, vel ad 
aliud dandum aut faciendum, iudex in ipso tenore sententiae vel 
exsecutor pro suo arbitrio et prudentia terminum statuat ad implendam 
obligationem, qui tamen neque infra quindecim dies coarctetur neque 
sex menses excedat. 


SECTIO II 
DE PROCESSU  CONTENTIOSO | ORALI 


Can. 1656 - 8 1. Processu contentioso orali, de quo in hac sectione, 
tractari possunt omnes causae a iure non exclusae, nisi pars processum 
contentiosum ordinarium petat. 


$ 2. Si processus oralis adhibeatur extra casus iure permissos, actus 
iudiciales sunt nulli. 


Can. 1657 - Processus contentiosus oralis fit in primo gradu coram 
iudice unico, ad normam can. 1424. 


Can. 1658 - 8 1. Libellus quo lis introducitur, praeter ea quae in 
can. 1504 recensentur, debet : 

I facta quibus actoris petitiones innitantur, breviter, integre et 
perspicue exponere; 
2? probationes quibus actor facta demonstrare intendit, quasque 
simul afferre nequit, ita indicare ut statim colligi a iudice possint. 
$8 2. Libello adnecti debent, saltem in exemplar authentico, docu- 
menta quibus petitio innititur. 


Can. 1659 - 8 1. Si conamen conciliationis ad normam can. 1446, 
$ 2 inutile cesserit, iudex, si aestimet libellum aliquo fundamento 
niti, intra tres dies, decreto ad calcem ipsius libelli apposito, praeci- 
piat ut exemplar petitionis notificetur parti conventae, facta huic 
facultate mittendi, intra quindecim dies, ad cancellariam tribunalis 
scriptam responsionem. 


$8 2. Haec notificatio effectus habet citationis iudicialis, de quibus 
in can. 1512. 


Can. 1660 - Si exceptiones partis conventae id exigant, iudex parti 
actrici praefiniat terminum ad respondendum, ita ut ex allatis utriusque 
partis elementis ipse controversiae obiectum perspectum habeat. 


Can. 1661 - 8 1. Elapsis terminis, de quibus in cann. 1659 et 1660, 
iudex, perspectis actis, formulam dubii determinet ; dein ad audientiam, 
non ultra triginta dies celebrandam, omnes citet qui in ea interesse de- 
bent, addita pro partibus dubii formula. 

$ 2. In citatione partes certiores fiant se posse, tres saltem ante 
audientiam dies, aliquod breve scriptum tribunali exhibere ad sua as- 
serta comprobanda. 


Can. 1662 - In audientia primum tractantur quaestiones de qui- 
bus in cann. 1459-1464. 


Can. 1663 - $ 1. Probationes colliguntur in audientia, salvo prae- 
scripto can. 1418. 

$ 2. Pars eiusque advocatus assistere possunt excussioni ceterarum 
partium, testium et peritorum. 


Can. 1664 - Responsiones partium, testium, peritorum, petitiones 
et exceptiones advocatorum, redigendae sunt scripto a notario, sed 
summatim et in iis tantummodo quae pertinent ad substantiam rei 
controversae, et a deponentibus subsignandae. 


Can. 1665 - Probationes, quae non sint in petitione vel respon- 
sione allatae aut petitae, potest iudex admittere tantum ad normam 
can. 1452; postquam autem vel unus testis auditus est, iudex potest 
tantummodo ad normam can. 1600 novas probationes decernere. 


Can. 1666 - Si in audientia probationes omnes colligi non potue- 
rint, altera statuatur audientia. 


286 LIB. VII - De processibus 


Can. 1667 - Probationibus collectis, fit in eadem audientia di- 
scussio oralis. 


Can. 1668 - $ 1. Nisi ex discussione aliquid supplendum in causae 
instructione comperiatur, vel aliud exsistat quod impediat sententiam 
rite proferri, iudex illico, expleta audientia, causam seorsum decidat; 
dispositiva sententiae pars statim coram partibus praesentibus legatur. 


$ 2. Potest autem tribunal propter rei difficultatem vel aliam iustam 
causam usque ad quintum utilem diem decisionem differre. 


$ 3. Integer sententiae textus, motivis expressis, quam primum, 
ordinarie non ultra quindecim dies, partibus notificetur. 


Can. 1669 - Si tribunal appellationis perspiciat in inferiore iudicii 
gradu processum contentiosum oralem esse adhibitum in casibus a iure 
exclusis, nullitatem sententiae declaret et causam remittat tribunali 
quod sententiam tulit. 


Can. 1670 - In ceteris quae ad rationem procedendi attinent, ser- 
ventur praescripta canonum de iudicio contentioso ordinario. Tribunal 
autem potest suo decreto, motivis praedito, normis processualibus, quae 
non sint ad validitatem statutae, derogare, ut celeritati, salva 1ustitia, 
consulat. 


PARS III 
DE QUIBUSDAM PROCESSIBUS SPECIALIBUS 


TITULUS I 


DE PROCESSIBUS MATRIMONIALIBUS 


CAPUT I 
DE CAUSIS AD MATRIMONII NULLITATEM DECLARANDAM 
Art. 1 
DE FORO COMPETENTI 


Can. 1671 - Causae matrimoniales baptizatorum iure proprio ad 
iudicem ecclesiasticum spectant. 


Can. 1672 - Causae de effectibus matrimonii mere civilibus per- 
tinent ad civilem magistratum, nisi ius particulare statuat easdem 
causas, si incidenter et accessorie agantur, posse a iudice ecclesiastico 
cognosci ac definiri. 

Can. 1673 - In causis de matrimonii nullitate, quae non sint Sedi 
Apostolicae reservatae, competentes sunt: 

I tribunal loci in quo matrimonium celebratum est; 

2? tribunal loci in quo pars conventa domicilium vel quasi-domi- 
cilium habet; 

3? tribunal loci in quo pars actrix domicilium habet, dummodo 
utraque pars in territorio eiusdem Episcoporum conferentiae degat et 
Vicarius iudicialis domicilii partis conventae, ipsa audita, consentiat ; 

4? tribunal loci in quo de facto colligendae sunt pleraeque pro- 
bationes, dummodo accedat consensus Vicarii iudicialis domicilii partis 
conventae, qui prius ipsam interroget, num quid excipiendum habeat. 


Art. 2 
DE IURE IMPUGNANDI MATRIMONIUM 


Can. 1674 - Habiles sunt ad matrimonium impugnandum : 
I' coniuges; 
2? promotor iustitiae, cum nullitas iam divulgata est, si matrimo- 
nium convalidari nequeat aut non expediat. 


Can. 1675 - $ 1. Matrimonium quod, utroque coniuge vivente, 
non fuit accusatum, post mortem alterutrius vel utriusque coniugis 
accusari non potest, nisi quaestio de validitate sit praeiudicialis ad 
aliam solvendam controversiam sive in foro canonico sive in foro civili. 


$8 2. Si autem coniux moriatur pendente causa, servetur can. 1518. 


Art. 3 
DE OFFICIO IUDICUM 


Can. 1676 - Iudex, antequam causam acceptet et quotiescumque 
spem boni exitus perspicit, pastoralia media adhibeat, ut coniuges, 
si fieri potest, ad matrimonium forte convalidandum et ad coniugalem 
convictum restaurandum  inducantur. 


Can. 1677 - $ 1. Libello acceptato, praeses vel ponens procedat ad 
notificationem decreti citationis ad normam can. 1508. 


$ 2. Transacto termino quindecim dierum a notificatione, praeses 
vel ponens, nisi alterutra pars sessionem ad litem contestandam petie- 
rit, intra decem dies formulam dubii vel dubiorum decreto suo statuat 
ex officio et partibus notificet. 


$8 3. Formula dubii non tantum quaerat an constet de nullitate ma- 


Qu» 

trimonii in casu, sed determinare etiam debet quo capite vel quibus 
capitibus nuptiarum validitas impugnetur. 


8 4. Post decem dies a notificatione decreti, si partes nihil oppo- 
suerint, praeses vel ponens novo decreto causae instructionem disponat. 


Art. 4 
DE PROBATIONIBUS 


Can. 1678 - 8 1. Defensori vinculi, partium patronis et, si in iudi- 
cio sit, etiam promotori iustitiae ius est : 
TI examini partium, testium et peritorum adesse, salvo prae- 
scripto can. 1559; 
2? acta 1udicialia, etsi nondum publicata, invisere et documenta 
a partibus producta recognoscere. 


$ 2. Examini, de quo in $8 1, n. 1, partes assistere nequeunt. 


Can. 1679 - Nisi probationes aliunde plenae habeantur, iudex, ad 
partium depositiones ad normam can. 1536 aestimandas, testes de ipsa- 
rum partium credibilitate, si fieri potest, adhibeat, praeter alia indi- 
cia et adminicula. 


Can. 1680 - In causis de impotentia vel de consensus defectu prop- 
ter mentis morbum iudex unius periti vel plurium opera utatur, nisi 
ex adiunctis inutilis evidenter appareat; in ceteris causis servetur 
praescriptum can. 1574. 


Art. 5 
DE SENTENTIA ET APPELLATIONE 


Can. 1681 - Quoties in instructione causae dubium valde proba- 
bile emerserit de non secuta matrimonii consummatione, tribunal potest, 
suspensa de consensu partium causa nullitatis, instructionem complere 
pro dispensatione super rato, ac tandem acta transmittere ad Sedem 
Apostolicam una cum petitione dispensationis ab alterutro vel utroque 
coniuge et cum voto tribunalis et Episcopi. 


Can. 1682 - $8 1. Sententia, quae matrimonii nullitatem primum 
declaraverit, una cum appellationibus, si quae sint, et ceteris iudicii 
actis, intra viginti dies a sententiae publicatione ad tribunal appella- 
tionis ex officio transmittatur. 


$8 2. Si sententia pro matrimonii nullitate prolata sit in primo 
iudicii gradu, tribunal appellationis, perpensis animadversionibus de- 
fensoris vinculi et, si quae sint, etiam partium, suo decreto vel deci- 
sionem continenter confirmet vel ad ordinarium examen novi gradus 
causam admittat. 

Can. 1683 - Si in gradu appellationis novum nullitatis matrimonii 
caput afferatur, tribunal potest, tamquam in prima instantia, illud ad- 
mittere et de eo iudicare. 


Can. 1684 - $ 1. Postquam sententia, quae matrimonii nullitatem 
primum declaravit, in gradu appellationis confirmata est vel decreto 
vel altera sententia, 11, quorum matrimonium declaratum est nullum, 
possunt novas nuptias contrahere statim ac decretum vel altera sen- 
tentia 1psis notificata est, nisi vetito ipsi sententiae aut decreto appo- 
sito vel ab Ordinario loci statuto id prohibeatur. 


$ 2. Praescripta can. 1644 servanda sunt, etiam si sententia, quae 
matrimonii nullitatem declaraverit, non altera sententia sed decreto 
confirmata sit. 


Can. 1685 - Statim ac sententia facta est exsecutiva, Vicarius 
iudicialis debet eandem notificare Ordinario loci in quo matrimonium 
celebratum est. Is autem curare debet ut quam primum de decreta 
nullitate matrimonii et de vetitis forte statutis in matrimoniorum et 
baptizatorum libris mentio fiat. 


Art. 6 
DE PROCESSU DOCUMENTALI 


Can. 1686 - Recepta petitione ad" normam can. 1677 proposita, Vi- 
carius iudicialis vel iudex ab ipso designatus potest, praetermissis sol- 
lemnitatibus ordinarii processus sed citatis partibus et cum interventu 
defensoris vinculi, matrimonii nullitatem sententia declarare, si ex do- 
cumento, quod nulli contradictioni vel exceptioni sit obnoxium, certo 
constet de exsistentia impedimenti dirimentis vel de defectu legitimae 
formae, dummodo par certitudine pateat dispensationem datam non 
esse, aut de defectu validi mandati procuratoris. 


Can. 1687 - 8 1. Adversus hanc declarationem defensor vinculi, 
si prudenter existimaverit vel vitia de quibus in can. 1686 vel dispen- 
sationis defectum non esse certa, appellare debet ad iudicem secundae 
instantiae, ad quem acta sunt transmittenda quique scripto monendus 
est agi de processu documentali. 


$8 2. Integrum manet parti, quae se gravatam putet, ius appellandi. 


Can. 1688 - Iudex alterius instantiae, cum interventu defensoris 
vinculi et auditis partibus, decernet eodem modo, de quo in can. 1686, 
utrum sententia sit confirmanda, an potius procedendum in causa sit 
iuxta ordinarium tramitem iuris ; quo in casu eam remittit ad tribunal 
primae instantiae. 

Art. 7 
NORMAE GENERALES 


Can. 1689 - In sententia partes moneantur de obligationibus mo- 
ralibus vel etiam civilibus, quibus forte teneantur, altera erga alteram 
et erga prolem, ad sustentationem et educationem praestandam. 


Can. 1690 - Causae ad matrimonii nullitatem declarandam ne- 
queunt processu contentioso orali tractari. 


Can. 1691 - In ceteris quae ad rationem procedendi attinent, ap- 
plicandi sunt, nisi rei natura obstet, canones de iudiciis in genere et de 
iudicio contentioso ordinario, servatis specialibus normis circa causas 
de statu personarum et causas ad bonum publicum spectantes. 


CAPUT II 
DE CAUSIS SEPARATIONIS CONIUGUM 


Can. 1692 - $ 1. Separatio personalis coniugum baptizatorum, nisi 
aliter pro locis particularibus legitime provisum sit, decerni potest 
Episcopi dioecesani decreto, vel iudicis sententia ad normam canonum 
qui sequuntur. 

$8 2. Ubi decisio ecclesiastica effectus civiles non sortitur, vel si 
sententia civilis praevidetur non contraria iuri divino, Episcopus dioe- 
cesis commorationis coniugum poterit, perpensis peculiaribus adiunc- 
tis, licentiam concedere adeundi forum civile. 

$8 3. Si causa versetur etiam circa effectus mere civiles matrimonii, 
satagat iudex ut, servato praescripto $ 2, causa inde ab initio ad forum 
civile deferatur. 


Can. 1693 - $ 1. Nisi qua pars vel promotor iustitiae processum 
contentiosum ordinarium petant, processus contentiosus oralis adhi- 
beatur. 

$ 2. Si processus contentiosus ordinarius adhibitus sit et appel- 
latio proponatur, tribunal secundi gradus ad normam can. 1682, 8 2 
procedat, servatis servandis. 


Can. 1694 - Quod attinet ad tribunalis competentiam, serventur 
praescripta can. .1673. 


Can. 1695 - Iudex, antequam causam acceptet et quotiescumque 
spem boni exitus perspicit, pastoralia media adhibeat, ut coniuges 
concilientur et ad coniugalem convictum restaurandum inducantur. 


Can. 1696 - Causae de coniugum separatione ad publicum quoque 
bonum spectant; ideoque iis interesse semper debet promotor iustitiae, 
ad normam can. 1433. 

CAPUT III 


DE PROCESSU AD DISPENSATIONEM SUPER MATRIMONIO 
RATO ET NON CONSUMMATO 


Can. 1697 - Soli coniuges, vel alteruter, quamvis altero invito, ius 
habent petendi gratiam dispensationis super matrimonio rato et non 
consummato. 


Can. 1698 - $ 1. Una Sedes Apostolica cognoscit de facto incon- 
summationis matrimonii et de exsistentia iustae causae ad dispensa- 
tionem concedendam. 


$ 2. Dispensatio vero ab uno Romano Pontifice conceditur. 


Can. 1699 - $ 1. Competens ad accipiendum libellum, quo petitur 
dispensatio, est Episcopus dioecesanus domicilü vel quasi-domicilii 
oratoris, qui, si constiterit de fundamento precum, processus instruc- 
tionem disponere debet. 


$8 2. Si tamen casus propositus speciales habeat difficultates or- 
dinis iuridici vel moralis, Episcopus dioecesanus consulat Sedem Apo- 
stolicam. 


$8 3. Adversus decretum quo Episcopus libellum reicit, patet recur- 
sus ad Sedem Apostolicam. 


Can. 1700 - $ 1. Firmo praescripto can. 1681, horum processuum 
instructionem committat Episcopus, stabiliter vel in singulis casibus, 
tribunali suae vel alienae dioecesis aut idoneo sacerdoti. 


$8 2. Quod si introducta sit petitio iudicialis ad declarandam nulli- 
tatem eiusdem matrimonii, instructio ad idem tribunal committatur. 


Can. 1701 - $ 1. In his processibus semper intervenire debet vinculi 
defensor. 


$ 2. Patronus non admittitur, sed, propter casus difficultatem, Epi- 
Scopus permittere potest ut iurisperiti opera orator vel pars conventa 
juvetur. 


Can. 1702 - In instructione uterque coniux audiatur et serventur, 
quatenus fieri possit, canones de probationibus colligendis in iudicio 
contentioso ordinario et in causis de matrimonii nullitate, dummodo 
cum horum processuum indole componi queant. 


Can. 1703 - 8 1. Non fit publicatio actorum; iudex tamen, si con- 
spiciat petitioni partis oratricis vel exceptioni partis conventae grave 
obstaculum obvenire ob adductas probationes, id parti cuius interest 
prudenter patefaciat. 


$ 2. Parti instanti documentum allatum vel testimonium receptum 
iudex ostendere poterit et tempus praefinire ad deductiones exhibendas. 

Can. 1704 - $8 1. Instructor, peracta instructione, omnia acta cum 
apta relatione deferat ad Episcopum, qui votum pro rei veritate promat 
tum super facto inconsummationis tum super iusta causa ad dispensan- 
dum et gratiae opportunitate. 


$8 2. Siinstructio processus commissa sit alieno tribunali ad normam 
can. 1700, animadversiones pro vinculo in eodem foro conficiantur, sed 
votum de quo in $ 1 spectat ad Episcopum committentem, cui instructor 
simul cum actis aptam relationem tradat. 


Can. 1705 - 8$ 1. Acta omnia Episcopus una cum suo voto et ani- 
madversionibus defensoris vinculi transmittat ad Sedem Apostolicam. 


$ 2. Si, iudicio Apostolicae Sedis, requiratur supplementum instruc- 
tionis, id Episcopo significabitur, indicatis elementis circa quae instruc 
tio complenda est. 


$8 3. Quod si Apostolica Sedes rescripserit ex deductis non constare 
de inconsummatione, tunc iurisperitus de quo in can. 1701, 3$ 2 potest 
acta processus, non vero votum Episcopi, invisere in sede tribunalis ad 
perpendendum num quid grave adduci possit ad petitionem denuo pro- 
ponendam. 


Can. 1706 - Rescriptum dispensationis a Sede Apostolica transmit- 
titur ad Episcopum ; is vero rescriptum partibus notificabit et praeterea 
parocho tum loci contracti matrimonii tum suscepti baptismi quam 
primum mandabit, ut in libris matrimoniorum et baptizatorum de con- 
cessa dispensatione mentio fiat. 


CAPUT IV 
DE PROCESSU PRAESUMPTAE MORTIS CONIUGIS 


Can. 1707 - $ 1. Quoties coniugis mors authentico documento ec- 
clesiastico vel civili comprobari nequit, alter coniux a vinculo matri- 
monii solutus non habeatur, nisi post declarationem de morte praesumpta 
ab Episcopo dioecesano prolatam. 

$ 2. Declarationem, de qua in $8 1, Episcopus dioecesanus tantum- 
modo proferre valet si, peractis opportunis investigationibus, ex testium 
depositionibus, ex fama aut ex indiciis moralem certitudinem de coniugis 
obitu obtinuerit. Sola coniugis absentia, quamvis diuturna, non sufficit. 

$ 3. In casibus incertis et implexis Episcopus Sedem Apostolicam 
consulat. 

TITULUS II 


DE CAUSIS AD SACRAE ORDINATIONIS NULLITATEM 
DECLARANDAM 


Can. 1708 - Validitatem sacrae ordinationis ius habent accusandi 
sive ipse clericus sive Ordinarius, cui clericus subest vel in cuius dioe- 
cesi ordinatus est. 


Can. 1709 - $ 1. Libellus mitti debet ad competentem Congrega- 
tionem, quae decernet utrum causa ab ipsa Curiae Romanae Congre- 
gatione an a tribunali ab ea designato sit agenda. 


$ 2. Misso libello, clericus ordines exercere ipso iure vetatur. 


Can. 1710 - Si Congregatio causam ad tribunal remiserit, serven- 
tur, nisi rei natura obstet, canones de iudiciis in genere et de iudicio 
contentioso ordinario, salvis praescriptis huius tituli. 


Can. 1711 - In his causis defensor vinculi iisdem gaudet iuribus 
lisdemque tenetur officiis, quibus defensor vinculi matrimonialis. 


Can. 1712 - Post secundam sententiam, quae nullitatem sacrae 
ordinationis confirmavit, clericus omnia iura statui clericali propria 
amittit et ab omnibus obligationibus liberatur. 


TITULUS III 
DE MODIS EVITANDI IUDICIA 


Can. 1713 - Ad evitandas iudiciales contentiones transactio seu 
reconciliatio utiliter adhibetur, aut controversia iudicio unius vel plu- 
rium arbitrorum committi potest. 


Can. 1714 - De transactione, de compromisso, deque iudicio arbi- 
trali serventur normae a partibus selectae vel, si partes nullas selege- 
rint, lex ab Episcoporum conferentia lata, si qua sit, vel lex civilis vi- 
gens in loco ubi conventio initur. 


Can. 1715 - $ 1. Nequit transactio aut compromissum valide fieri 
circa ea quae ad bonum publicum pertinent, aliaque de quibus libere 
disponere partes non possunt. 

$8 2. S1 agitur de bonis ecclesiasticis temporalibus, serventur, quoties 
materia id postulat, sollemnitates iure statutae pro rerum ecclesiasti- 
carum alienatione. 

Can. 1716 - $ 1. Si lex civilis arbitrali sententiae vim non agno- 
scat, nisi a iudice confirmetur, sententia arbitralis de controversia ec- 
clesiastica, ut vim habeat in foro canonico, confirmatione indiget iudicis 
ecclesiastici loci, in quo lata est. 

$ 2. Si autem lex civilis admittat sententiae arbitralis coram civili 
iudice impugnationem, in foro canonico eadem impugnatio proponi po- 
test coram iudice ecclesiastico, qui in primo gradu competens est ad con- 
troversiam iudicandam. 


PARS IV 
DE PROCESSU POENALI 


CAPUT I 
DE PRAEVIA INVESTIGATIONE 


Can. 1717 - $ 1. Quoties Ordinarius notitiam, saltem veri simi- 
lem, habet de delicto, caute inquirat, per se vel per aliam idoneam 
personam, circa facta et circumstantias et circa imputabilitatem, nisi 
haec inquisitio omnino superflua videatur. 

$8 2. Cavendum est ne ex hac investigatione bonum cuiusquam nomen 
in discrimen vocetur. 

$ 3. Qui investigationem agit, easdem habet, quas auditor in pro- 
cessu, potestates et obligationes ; idemque nequit, si postea iudicialis 
processus promoveatur, in eo iudicem agere. 


Can. 1718 - $ 1. Cum satis collecta videantur elementa, decernat 
Ordinarius : 
I num processus ad poenam irrogandam vel declarandam promo- 
veri possit; 
2? num id, attento can. 1341, expediat; 
3? utrum processus iudicialis sit adhibendus an, nisi lex vetet, sit 
procedendum per decretum extra iudicium. 
$ 2. Ordinarius decretum, de quo in $ 1, revocet vel mutet, quoties 
ex novis elementis aliud sibi decernendum videtur. 
$ 3. In ferendis decretis, de quibus in $8 1 et 2, audiat Ordinarius, si 
prudenter censeat, duos iudices aliosve iuris peritos. 
$ 4. Antequam ad normam $ 1 decernat, consideret Ordinarius num, 
ad vitanda inutilia iudicia, expediat ut, partibus consentientibus, vel 
Ipse vel investigator quaestionem de damnis ex bono et aequo dirimat. 


Can. 1719 - Investigationis acta et Ordinarii decreta, quibus in- 
vestigatio initur vel clauditur, eaque omnia quae investigationem prae- 
cedunt, si necessaria non sint ad poenalem processum, in secreto curiae 
archivo custodiantur. 

CAPUT II 
DE PROCESSUS EVOLUTIONE 


Can. 1720 - Si Ordinarius censuerit per decretum extra iudicium 

esse procedendum : 

TI reo accusationem atque probationes, data facultate sese defen- 
dendi, significet, nisi reus, rite vocatus, comparere neglexerit; 

2? probationes et argumenta omnia cum duobus assessoribus ac- 
curate perpendat ; 

3? si de delicto certo constet neque actio criminalis sit extincta, 
decretum ferat ad normam cann. 1342-1350, expositis, breviter saltem, 
rationibus in iure et in facto. 


Can. 1721 - $ 1. Si Ordinarius decreverit processum  poenalem 
iudicialem esse ineundum, acta investigationis promotori iustitiae tra- 
dat, qui accusationis libellum iudici ad normam cann. 1502 et 1504 
exhibeat. 


$ 2. Coram tribunali superiore partes actoris gerit promotor iustitiae 
apud illud tribunal constitutus. 


Can. 1722 - Ad scandala praevenienda, ad testium libertatem pro- 
tegendam et ad iustitiae cursum tutandum, potest Ordinarius, audito 
promotore iustitiae et citato ipso accusato, in quolibet processus stadio 
accusatum a sacro ministerio vel ab aliquo officio et munere ecclesia- 
stico arcere, ei imponere vel interdicere commorationem in aliquo loco 
vel territorio, vel etiam publicam sanctissimae Eucharistiae participa- 
tionem prohibere; quae omnia, causa cessante, sunt revocanda, eaque 
Ipso iure finem habent, cessante processu poenali. 


Can. 1723 - 8 1. Iudex reum citans debet eum invitare ad advo- 
catum, ad normam can. 1481, $ 1, intra terminum ab ipso iudice praefi- 
nitum, sibi constituendum. 


$ 2. Quod si reus non providerit, iudex ante litis contestationem ad- 
vocatum ipse nominet, tamdiu in munere mansurum quamdiu reus sibi 
advocatum non constituerit. 


Can. 1724 - $ 1. In quolibet iudicii gradu renuntiatio instantiae 
fieri potest a promotore iustitiae, mandante vel consentiente Ordinario, 
ex cuius deliberatione processus promotus est. 

$ 2. Renuntiatio, ut valeat, debet a reo acceptari, nisi ipse sit a 
iudicio absens declaratus. 


Can. 1725 - In causae discussione, sive scripto haec fit sive ore, 
accusatus semper ius habeat ut ipse vel eius advocatus vel procurator 
postremus scribat vel loquatur. 

Can. 1726 - In quolibet poenalis iudicii gradu et stadio, si evi- 
denter constet delictum non esse a reo patratum, iudex debet id sententia 
declarare et reum absolvere, etiamsi simul constet actionem criminalem 
esse extinctam. 


Can. 1727 — $ 1. Appellationem proponere potest reus, etiam si 
sententia ipsum ideo tantum dimiserit, quia poena erat facultativa, 
vel quia iudex potestate usus est, de qua in cann. 1344 et 1345. 


$8 2. Promotor iustitiae appellare potest quoties censet scandali re- 
parationi vel iustitiae restitutioni satis provisum non esse. 


Can. 1728 - 8 1. Salvis praescriptis canonum huius tituli, in 
iudicio poenali applicandi sunt, nisi rei natura obstet, canones de iudi 
ciis in genere et de iudicio contentioso ordinario, servatis specialibus 
normis de causis quae ad bonum publicum spectant. 


$8 2. Accusatus ad confitendum delictum non tenetur, nec ipsi iusiu- 
randum deferri potest. 


CAPUT III 
DE ACTIONE AD DAMNA REPARANDA 


Can. 1729 - $ 1. Pars laesa potest actionem contentiosam ad damna 
reparanda ex delicto sibi illata in ipso poenali iudicio exercere, ad nor- 
mam can. 1596. 


$ 2. Interventus partis laesae, de quo in $ 1, non amplius admitti- 
tur, si factus non sit in primo iudicii poenalis gradu. 


$ 3. Appellatio in causa de damnis fit ad normam cann. 1628-1640, 
etiamsi appellatio in poenali iudicio fieri non possit; quod si utraque 
appellatio, licet a diversis partibus, proponatur, unicum fiat iudicium 
appellationis, salvo praescripto can. 1734. 


Can. 1730 - $ 1. Ad nimias poenalis iudicii moras vitandas potest 
iudex iudicium de damnis differre usque dum sententiam definitivam 
in iudicio poenali protulerit. 


$ 2. Iudex, qui ita egerit, debet, postquam sententiam tulerit in 
poenali iudicio, de damnis cognoscere, etiamsi iudicium poenale propter 
propositam impugnationem adhuc pendeat, vel reus absolutus sit propter 
causam quae non auferat obligationem reparandi damna. 


Can. 1731 - Sententia lata in poenali iudicio, etiamsi in rem 1udi- 
catam transierit, nullo modo ius facit erga partem laesam, nisi haec 
intervenerit ad normam can. 1733. 

PARS V 


DE RATIONE PROCEDENDI 
IN RECURSIBUS ADMINISTRATIVIS 
ATQUE IN PAROCHIS AMOVENDIS 
VEL TRANSFERENDIS 


SECTIO I 
DE | RECURSU  ADVERSUS DECRETA | ADMINISTRATIVA 


Can. 1732 - Quae in canonibus huius sectionis de decretis statuun- 
tur, eadem applicanda sunt ad omnes administrativos actus singulares, 
qui in foro externo extra iudicium dantur, iis exceptis, qui ab ipso 
Romano Pontifice vel ab ipso Concilio Oecumenico ferantur. 


Can. 1733 - 8 1. Valde optandum est ut, quoties quis gravatum se 
decreto putet, vitetur inter ipsum et decreti auctorem contentio atque 
inter eos de aequa solutione quaerenda communi consilio curetur, gra- 
vibus quoque personis ad mediationem et studium forte adhibitis, ita 
ut per idoneam viam controversia praecaveatur vel dirimatur. 


$ 2. Episcoporum conferentia statuere potest ut in unaquaque dioe- 
cesi officium quoddam vel consilium stabiliter constituatur, cui, se- 
cundum normas ab ipsa conferentia statuendas, munus sit aequas solu- 
tiones quaerere et suggerere ; quod si conferentia id non iusserit, potest 
Episcopus eiusmodi consilium vel officium constituere. 


$ 3. Officium vel consilium, de quo in $ 2, tunc praecipue operam 
navet, cum revocatio decreti petita est ad normam can. 1734, neque ter- 
mini ad recurrendum sunt elapsi; quod si adversus decretum recursus 
propositus sit, ipse Superior, qui de recursu videt, recurrentem et decreti 
auctorem hortetur, quotiescumque spem boni exitus perspicit, ad eius- 
modi solutiones quaerendas. 


Can. 1734 - 8 1. Antequam quis recursum proponat, debet decreti 
revocationem vel emendationem scripto ab ipsius auctore petere; qua 
petitione proposita, etiam suspensio exsecutionis eo ipso petita intel- 
legitur. 

$ 2. Petitio fieri debet intra peremptorium terminum decem dierum 
utilium a decreto legitime intimato. 

8 3. Normae $$ 1 et 2 non valent: 

T de recursu proponendo ad Episcopum adversus decreta lata ab 
auctoritatibus, quae ei subsunt; 

2? de recursu proponendo adversus decretum, quo recursus hie- 
rarchicus deciditur, nisi decisio data sit ab Episcopo; 

3? de recursibus proponendis ad normam cann. 57 et 1735. 

Can. 1735 - Si intra triginta dies, ex quo petitio, de qua in 
can. 1734, ad auctorem decreti pervenit, is novum decretum in timet, 
quo vel prius emendet vel petitionem reiciendam esse decernat, ter- 
mini ad recurrendum decurrunt ex novi decreti intimatione; si autem 
intra triginta dies nihil decernat, termini decurrunt ex tricesimo die. 


Can. 1736 - $8 1. In iis materiis, in quibus recursus hierarchicus 
suspendit decreti exsecutionem, idem efficit etiam petitio, de qua in 
can. 1734. 

$ 2. In ceteris casibus, nisi intra decem dies, ex quo petitio de qua 
in can. 1734 ad ipsum auctorem decreti pervenit, is exsecutionem 
suspendendam decreverit, potest suspensio interim peti ab eius Supe- 
riore hierarchico, qui eam decernere potest gravibus tantum de causis 
et cauto semper ne quid salus animarum detrimenti capiat. 


$8 3. Suspensa decreti exsecutione ad normam $ 2, si postea re- 
cursus proponatur, is qui de recursu videre debet, ad normam can. 1737, 
$8 3 decernat utrum suspensio sit confirmanda an revocanda. 

$8 4. Si nullus recursus intra statutum terminum adversus decre- 
tum proponatur, suspensio exsecutionis, ad normam $ 1 vel $8 2 interim 
effecta, eo ipso cessat. 


Can. 1737 - $8 1. Qui se decreto gravatum esse contendit., potest ad 
Superiorem hierarchicum eius, qui decretum tulit, propter quodlibet 
iustum motivum recurrere ; recursus proponi potest coram ipso decreti 
auctore, qui eum statim ad competentem Superiorem hierarchicum 
transmittere debet. 

$ 2. Recursus proponendus est intra peremptorium terminum quin- 
decim dierum utilium, qui in casibus de quibus in can. 1734, $ 3 decur- 
runt ex die quo decretum intimatum est, in ceteris autem casibus de- 
currunt ad normam can. 1735. ' 

$ 3. Etiam in casibus, in quibus recursus non suspendit ipso iure 
decreti exsecutionem neque suspensio ad normam can. 1736, $8 2 de- 
creta est, potest tamen gravi de causa Superior iubere ut exsecutio 
suspendatur, cauto tamen ne quid salus animarum detrimenti capiat. 


Can. 1738 - Recurrens semper ius habet advocatum vel procura- 
torem adhibendi, vitatis inutilibus moris ; immo vero patronus ex offi- 
cio constituatur, si recurrens patrono careat et Superior id necessarium 
censeat; semper tamen potest Superior iubere ut recurrens ipse compa- 
reat ut interrogetur. 


Can. 1739 - Superiori, qui de recursu videt, licet, prout casus 
ferat, non solum decretum confirmare vel irritum declarare, sed etiam 
rescindere, revocare, vel, si id Superiori magis expedire videatur, emen- 
dare, subrogare, ei obrogare. 

SECTIO II 
DE | PROCEDURA IN PAROCHIS | AMOVENDIS 
VEL TRANSFERENDIS 
CAPUT I 


DE MODO PROCEDENDI IN AMOTIONE PAROCHORUM 


Can. 1740 - Cum alicuius parochi ministerium ob aliquam causam, 
etiam citra gravem ipsius culpam, noxium aut saltem inefficax evadat, 
potest ipse ab Episcopo dioecesano a paroecia amoveri. 


Can. 1741 - Causae, ob quas parochus a sua paroecia legitime 

amoveri potest, hae praesertim sunt: 

I' modus agendi qui ecclesiasticae communioni grave detrimentum 
vel perturbationem afferat ; 

2? imperitia aut permanens mentis vel corporis infirmitas, quae 
parochum suis muneribus utiliter obeundis imparem reddunt; 

3? bonae existimationis amissio penes probos et graves paroecia- 
nos vel aversio in parochum, quae praevideantur non brevi cessaturae ; 

4? gravis neglectus vel violatio officiorum paroecialium quae post 
monitionem persistat ; 

5? mala rerum temporalium administratio cum gravi Ecclesiae 
damno, quoties huic malo aliud remedium afferri nequeat. 


Can. 1742 - 8 1. Si ex instructione peracta constiterit adesse cau- 
sam de qua in can. 1740, Episcopus rem discutiat cum duobus paro- 
chis e coetu ad hoc stabiliter a consilio presbyterali, Episcopo propo- 
nente, selectis ; quod si exinde censeat ad amotionem esse deveniendum, 
causa et argumentis ad validitatem indicatis, parocho paterne suadeat 
ut intra tempus quindecim dierum renuntiet. 


$8 2. De parochis qui sunt sodales instituti religiosi aut societatis 
vitae apostolicae, servetur praescriptum can. 682, 8 2. 


Can. 1743 - Renuntiatio a parocho fieri potest non solum pure 
et simpliciter, sed etiam sub condicione, dummodo haec ab Episcopo 
legitime acceptari possit et reapse acceptetur. 


Can. 1744 - $8 1. Si parochus intra praestitutos dies non respon- 
derit, Episcopus iteret invitationem prorogando tempus utile ad respon- 
dendum. 

$8 2. Si Episcopo constiterit parochum alteram invitationem rece- 
pisse, non autem respondisse etsi nullo impedimento detentum, aut si 
parochus renuntiationem nullis adductis motivis recuset, Episcopus 
decretum amotionis ferat. 

Can. 1745 - Si vero parochus causam adductam eiusque rationes 
oppugnet, motiva allegans quae insufficientia Episcopo videantur, hic 
ut valide agat : 

T invitet illum ut, inspectis actis, suas impugnationes in rela- 
tione scripta colligat, immo probationes in contrarium, si quas habeat, 
afferat ; 

2? deinde, completa, si opus sit, instructione, una cum iisdem 
parochis de quibus in can. 1742, 8 1, nisi alii propter illorum impos-- 
sibilitatem sint designandi, rem perpendat; 

3? tandem statuat utrum parochus sit amovendus necne, et mox 
decretum de re ferat. 


Can. 1746 - Amoto parocho, Episcopus consulat sive assignatione 
alius officii, si ad hoc idoneus sit, sive pensione, prout casus ferat et 
adiuncta permittant. 


Can. 1747 - $ 1. Parochus amotus debet a parochi munere exer- 
cendo abstinere, quam primum liberam relinquere paroecialem domum, 
et omnia quae ad paroeciam pertinent ei tradere, cui Episcopus paroe- 
ciam commiserit. 


$8 2. Si autem de infirmo agatur, qui e paroeciali domo sine incom- 
modo nequeat alio transferri, Episcopus eidem relinquat eius usum 
etiam exclusivum, eadem necessitate durante. 


$ 3. Pendente recursu adversus amotionis decretum, Episcopus non 
potest novum parochum nominare, sed per administratorem paroecialem 
interim provideat. 


CAPUT II 
DE MODO PROCEDENDI IN TRANSLATIONE PAROCHORUM 


Can. 1748 - Si bonum animarum vel Ecclesiae necessitas aut uti- 
litas postulet, ut parochus a sua, quam utiliter regit, ad aliam paroe- 
ciam aut ad aliud officium transferatur, Episcopus eidem translatio- 
nem scripto proponat ac suadeat ut pro Dei atque animarum amore 
consentiat. 


Can. 1749 - Si parochus consilio ac suasionibus Episcopi obsequi 
non intendat, rationes in scriptis exponat. 


Can. 1750 - Episcopus, si, non obstantibus allatis rationibus, iudicet 
a proposito non esse recedendum, cum duobus parochis ad normam 
can. 1742, $8 1 selectis, rationes perpendat quae translationi faveant vel 
obstent; quod si exinde translationem peragendam censeat, paternas 
exhortationes parocho iteret. 

Can. 1751 - 8 1. His peractis, si adhuc et parochus renuat et Epi- 
Scopus putet translationem esse faciendam, hic decretum translationis 
ferat, statuens paroeciam, elapso praefinito tempore, esse vacaturam. 


$8 2. Hoc tempore inutiliter transacto, paroeciam vacantem de- 


claret. 


Can. 1752 - In causis translationis applicentur praescripta cano- 
nis 1747, servata aequitate canonica et prae oculis habita salute anima- 
rum, quae in Ecclesia suprema semper lex esse debet. 

22 Septembris 1983 Vol. LXXV, Pars II, Appendix 


ACTA APOSTOLICAE SEDIS 


COMMENTARIUM OFFICIALE 


Directio: Palazzo Apostolico - 


Città del Vaticano — Administratio: Libreria Editrice Vaticana 


ACTA IOANNIS PAULI PP. II 


CODEX IURIS CANONICI 


In Actorum Apostolicae Sedis editionem, qua promulgatus est 


Codex luris Canonici, nonnullae irrepserunt mendae, quas Summus 


Pontifex, proponente Pontificia Commissione Codici Iuris Canonici 


recognoscendo, corrigendas prout sequitur praecepit: ' 


Can. 79 

» 127, 82,n.2 
) 144, 8 2 
) 155 

y) 174, 8 3 
) 211 

» 222, 8 1 
» 236, n. 2 
» 241, 82 
» 247, 8 1 
» 249 

» 254, 8 2 
» 257, 8 1 
» 264, 82 
» 265 


legatur: firmo praescripto can. 81. 


» 


accedendi ad 

de quibus in cann. 882, 883, 966, et Illi 
tI. 

neglegentis 

pro non appositis 

allaborandi 

opera apostolatus 

caelibes 

quae secundum 

caelibatus 

necessaria vel utilis 

propriis et scientifica 

urgeat 

ecclesiasticae etiam privatae, quae 

praelaturae 


' A.A.S. LXXV, Pars II (15 Ianuarii 1983). 

Can. 


l0 2 lt, 


l2 N29 rP2n5»b[-—2 


Codex Iuris Canonici 


legatur: praelaturae 


» 


religioso a votis 

can. 266, 8 2, 

in sacra Scriptura 
assistentia, 

favorem leges et conventiones 
caelibatus, 
promoverit. 
((catholicae» 
clericales eae 

quae uti persona 
assistens 

Pontifex, in munere 
commissum explent in 
litteris 

dioecesim 


fiat, clero et populo adstantibus. 


ab Ecclesia 

assistentiae 

vocationibus sacerdotalibus et missiona- 
libus 

Sanctorum, 

Corporis et Sanguinis Christi 

potestates, eidem 

christifidelibus sui territorii 

communicare itemque alia acta 

Episcopus proprius, alterius 

facit quod attinet sive 

documenta, de quibus 

praebeant. 

conferentia per 

can. 682, 8 1, 

paroeciae notificata locum 

praesertim participans 

munus parocho 

can. 517, 8 1, 

can. 27/9, 8 25; 

Salvo praescripto can. 

deleatur signum « 8 1» 


Can. 


» 


») 


» 


» 


» 
» 


» 


» 


» 


») 


» 


») 


» 


» 


» 
» 


» 


») 


» 


» 


») 


"790, 


805 
822, 


835, 


839, 


865, 
872 


$1 


$1 

legatur: caelibatu. 


» 
» 
» 
» 
» 
» 
») 
» 
» 


» 


» 
» 


» 


» 


») 


» 


» 
» 


» 


» 


) 


» 
» 


» 


») 
») 


» 


» 


» 


» 


domus 

constituat et 

praescriptos, 

quae huic formationi non 

trimestre. 

conversione ... et ad paenitentiae 

communicationis socialis servetur 

monasteriis, de quibus in can. 615, 

designantur definiant. 

ut vero ad institutum religiosum vel ad 
societatem vitae apostolicae aut ex illis 
ad institutum saeculare fiat transitus, 

coadunati, qui, ut fidei 

doctrina, nisi id manifesto 

proponuntur sive ... universali, quod 
quidem communi 

christianos, ad quam 

factas prelo 

sacri ministri, inter quorum praecipua 
officia sit 

proponant, quae 

communicationis socialis instrumentis 

formatio ipsis praebeatur, iidemque Ec- 
clesiae 

constituantur, cum scilicet instructae sint 
propriis 

inS$1,n.1 

sit, ut qui ... magistri recta 

dioecesi ius 

etiam his instrumentis 

catholici de licentia 

dispensatores atque 

actuose liturgicas celebrationes, euchari- 
sticam praesertim, 

Ecclesia, sive orationibus, quibus ... in 
veritate, sive paenitentiae et caritatis 

possit, oportet 

adulto in initiatione 

Can. 88l 


1431, 
1444, 
1446, 
1508, 
1673 
1692, 
1729, 
1731 


UU nm 


Codex Iuris Canonici 


legatur: intra Missam, celebretur; 


» 


» 


» 


» 


luris universalis aut peculiaris 

casibus in quibus 

prohibeatur, 

de causa alio 

Sacrificium offerri debet 

obtinent, simulque 

pars sit catholica, regitur 

Apostolicam vel 

impediendum nec, stante dubio, 

attentant, qui 

testibus; aut 

celebrari possunt. 

can. 1127, 8 2 

can. 1127, 8 2 

convenientium de licentia 

subiectis moderatum 

nequeunt nisi 

ecclesiasticam pertinent, spatio 

componantur, enixe 

constitutam, si sit irrogata vel declarata, 
remittere 

attentans, in interdictum 

iustitiae lege 

ulteriore 

cann. 1713-1716, 

in iudicio. 

competentia sunt : 

decreto vel iudicis 

can. 1730. 

can. 1729. 


Ex aedibus Vaticanis, die xxn m. Septembris a. MCMLXXXIII. 


AUGUSTINUS Card. CASAROLI, a publicis Ecclesiae negotiis 


